
MEGJEGYZÉSE 


Amikor a szocializmus megvalósult, új korszak kezdődött a világon és új időszámítás 
is. Az Emberi Testvériség Korszakának 419. évében találták meg Avis Everhard 
feljegyzéseit - ennek a könyvnek a kéziratát - a kaliforniai Wild Water közelében, egy 
ősi tölgyfa odvában, ahol hét évszázadon át pihent. 


Avis Everhard, egy jómódú egyetemi tanár egyetlen leánya, Ernest Everhard felesége 
volt. Egy szerelmes fiatalasszony rajongásával beszél férjéről, aki - ha nem is volt olyan 
tökéletes, és nézeteiben is sokszor tévedett - kétségkívül korának legkiválóbb 
forradalmárai közé tartozott. Elete legfőbb törekvése az volt, hogy kidolgozza a 
munkásosztály filozófiáját, amit "proletártudománynak" nevezett. 


1912-ben szocialista programmal képviselőjelöltnek lépett fel. Már akkor felismerte a 
fenyegető veszedelmet: vagyis, hogy a reakció felrúgja a parlamenti alkotmányt, és 
kegyetlen ellenforradalmi szervezetet létesít a haladó erők eltiprására. Ezt a szervezetet 
véres uralmának három évszázada alatt " Vaspata" néven ismerték, és ez az elnevezés 
Ernest Everhardtól származik. 


Ernest Everhard tudta, hogy a Vaspata a kapitalista rendszer utolsó erőfeszítése 
életének meghosszabbítására. Egy pillanatig sem kételkedett abban, hogy a reakció 
rémuralma - bármilyen hosszú lesz is - végül összeomlik. De már nem érhette meg az 
Emberi Testvériség Korszakát, nem láthatta Ardist, a szocialista Egyesült Államok 
fővárosát sem. Valószínűleg a Vaspata zsoldosainak áldozata lett. Felesége feljegyzései 
egy mondat közepén szakadnak félbe - ennek okát is csak sejtjük, nem tudjuk biztosan. 


Azok a nézetek és gondolatok, amiket Avis Everhard papírra vetett, ma már nem 
egyeznek mindénben a mi felfogásunkkal. De jól látta a dolgok lényegét, és kitűnően 
ecseteli annak a szörnyű kornak az érzéseit, az emberek lelki világát 1912 és 1932 
között. Leírja a Vaspata ellen szervezett "Első Felkelés" lefolyását és a "Második 
Felkelés" előkészítését. Mint tudjuk, mindkettőt leverték. Még háromszáz évig tartott és 
még sok harcba került, míg végre felvirradt az Emberi Testvériség Korszaka, melyben 
ma olyan boldogan élünk. 


Kelt Ardisban, az E. T. K. 420. évében. 


I. ABÜSZKE SAS - AZ ÉN SASOM 


A vörösfenyő susog, tűleveleit nyári szellő borzolgatja. A Wild Water hullámai édesen 
csobognak a mohos köveken. Lepkék lebegnek a napfényben, és méhek zümmögnek 
mindenfelé halkan, álom ba ringatóan. Olyan csendes és békességes a világ! És én itt 
ülök nyugtalanul, tépelődve. Talán éppen a nagy csend az, ami szorongó félelemmel tölt 
el! Nem a vihar előtti csend ez? Fülemmel és minden idegszálammal figyelek, hátha 
észreveszem a közelgő vihar fenyegető jeleit! Csak ne jönne túl korán, Istenem, csak ne 
törne ki túl korán!" 


Nem csoda, hogy ilyen nyugtalan vagyok. Gondolkodom, töprengek, és nem tudom 
abbahagyni! Eletem olyan viharos volt, hogy nem hiszek a csendnek, nem tudok bízni 
benne. Rettegek, hogy megint rám szakad a gyilkos, pusztító orkán! Szinte hallom az 
áldozatok jajveszékelését, szinte magam előtt látom azt, amit valóban láttam valamikor 
- az örömre és boldogságra teremtett szép és kényes emberi testek szétmarcangolását és 
a még érzékenyebb, még többre hivatott emberi lelkek megkínzását, hogy földi 
hüvelyükből kitaposva, túl korán térjenek vissza Teremtőjükhöz.? De hiába: mi, szegény 
földi halandók, csak így tudjuk elérni nagy céljainkat, üszkös romokon és vértengereken 
kell átgázolnunk, hogy megteremtsük a tartós béke és boldogság világát már itt, ezen a 
földön. 


És az a baj, hogy magamra maradtam. Ha nem gondolok a jövőre, a múltra kell 
gondolnom, arra, ami volt, és nincs többé - a büszke sasra -, az én sasomra, aki 
fáradhatatlanul nekifeszítette erős szárnyait a szélnek, a viharnak, és szállt, szállt felfelé 
- az ő örök napja, az emberi szabadság lángoló eszményképe felé! Hogy üljek itt 
tétlenül, és várjam a beteljesülést, a nagy eseményt, mely az ő műve lesz, még akkor is, 
ha nem láthatja már?! Ennek a munkának szentelte férfikora legszebb éveit, ezért 
áldozta fel életét. Ha megvalósul, az ő nevével forr össze.? 


Ebben a hangulatban, a szorongó várakozás korszakában jegyzem fel emlékeimet 
néhai férjemről. Nincs élő ember, aki jobban meg tudná világítani jellemét, és olyan 
jellemről van szó, mely megérdemli, hogy ragyogását megörökítsék. Nagy szellem volt 
és nagy lélek. Ha gyászoló szerelmem önzése idővel elhalványul, akkor is fáj majd, 
hogy nem él már, és nem lehet tanúja a holnap hajnalának. Pedig ez a hajnal 


1 A Második Felkelés jórészt Ernest Everhard műve volt, noha - természetesen - szoros kapcsolatban 
állt az európai forradalom nagyjaival, és mindig együttműködött velük. Everhardot már 1932 
tavaszán fogták el és végezték ki nagy titokban; ez volt annak az évnek a legfontosabb eseménye, 
mely egészen felkavarta Amerikát. Ám Everhard olyan alaposan előkészítette a felkelést, hogy 
összeesküvő társai már nélküle is véghez tudták vinni a nagy tervet minden komolyabb zavar vagy 
késedelem nélkül. Everhardné csak férje halála után költözött a Vörösbegy-lakba, egy eldugott kis 
nyaralóba a Sonoma-dombok közt Kaliforniában. 


2 E visszaemlékezések írója itt nyilván a Chicagói Kommün leverésére és vérbe fojtására gondol. 


3 — Minden tisztelet mellett, mellyel Ernest Everhard emlékének adózunk, meg kell jegyeznünk, hogy a 
Második Felkelést nem ő egyedül tervezte és szervezte meg. Ebből kivette részét több más tehetséges 
munkásvezér is. 

Most, hogy a közben eltelt boldog és békés századok távlatából visszapillantunk a sötét, viharos 
múltba, meg kell állapítanunk a következőt: ha Ernest Everhard életben marad, a Második Felkelés 
akkor sem végződött volna kevésbé gyászosan. 


bekövetkezik, annyi bizonyos! Hiszem, ahogy ő hitte, aki a legsötétebb éjszakában sem 
kételkedett benne. Jaj a Vaspatának! 


Rémuralma már nem tarthat soká, és a sárba taposott nép talpra áll megint. A világ 
dolgozó milliói megértik majd a jeladást, hogy itt az óra, és a világtörténelem folyamán 
végre első ízben megvalósul a nemzetközi forradalom, mely átfogja az egész földgolyót. 
Nem kell hozzá más, csak egységes akarat." 


Mondanom sem kell, hogy ez a várakozás tölt el egészen és szüntelen. Ez foglalkoztat 
éjjel és nappal, képzeletben átéltem már annyiszor, hogy gyökeret vert bennem. Nem 
tudok a férjemre gondolni anélkül, hogy ne gondoljak egyúttal a világforradalomra is. 
Hogy is választhatnám el a kettőt egymástól? 


Említettem már, hogy férjem életében van sok részlet, melyről csak én tudok 
beszámolni. Közismert dolog, hogy sokat dolgozott, és még többet szenvedett a 
világszabadságért. De hogy mindez miképpen történt, miképp küzdött, és mi mindent 
kellett elszenvednie, azt csak én tudom igazán. Hiszen mellette álltam húsz esztendő 
megpróbáltatásain keresztül, és napról napra csodáltam türelmét, munkabírását, 
legfőképpen pedig végtelen, odaadó hűségét az Ügy iránt, melyért - alig két hónapja - 
odaadta az életét. 

Szeretném egyszerű szavakkal elmondani, elmesélni, hogyan lépett be Ernest 
Everhard az életembe, milyen körülmények közt ismerkedtem meg vele, miképpen nőtt 
meg a szememben, és miképp igyekeztem hozzáfejlődni, míg végre teljesen 
átalakultam, és egy lettem vele! Hadd lássa mindenki az én szememmel, és ismerje meg, 
ahogyan én megismertem, tudjon meg róla mindent, kivéve egyet-mást, ami annyira 
magánügy és olyan édes emlék, hogy meg akarom tartani magamnak egyes-egyedül. 


1912 februárjában láttam először, amikor apám" meghívta vacsorára, és vendégül látta 
házunkban, Berkeleyben. Hazudnék, ha azt mondanám, hogy már az első benyomás, 
amit róla nyertem, kedvező lett volna. Sok vendégünk volt, és a szalonban várták, hogy 
megérkezzenek azok is, akik még késtek. A várakozók közt volt Ernest Everhard is, de 
nagyon elütött tőlük, nem illett közéjük. "Papi összejövetel" volt, ahogy apám ezt az 
estét magunk közt elnevezte, és annyi bizonyos, hogy Ernestnek alig volt valami 
keresnivalója az egyházi embereknek ebben a körében. 


Először is rossz volt a ruhája. Készen vásárolt, sötét posztóruhát viselt, mely sehogy 
sem akart alakjához simulni. Valójában sohasem talált olyan készruhát, melybe igazán 
belefért volna. Izmai ezen az estén is szinte szétfeszítették rajta a ruhát, különösen 
hatalmas vállán, ahol a kabát egészen elállt és összegyűrődött. Nyaka olyan volt, mint 
egy díjbirkózóé," vaskos és erős. Ez hát az a hírhedt társadalomfilozófus és egykori 
patkolókovács, akit apám felfedezett - gondoltam, amint ránéztem. Meg is látszott rajta 


4 Valójában már a Második Felkelés is nemzetközi volt. És a terv, melynek alapján megindult, olyan 
hatalmas volt, hogy megvalósításához nem lett volna elegendő egyetlen ember lángelméje. A 
kapitalizmus járma alatt sínylődő országok munkástömegei már türelmetlenül várták a nagy 
leszámolást. Németországban, Franciaországban, Olaszországban és az ausztráliai szigeteken már 
munkáskormány uralkodott - ezek szocialista államok voltak, és készen álltak arra, hogy a 
világforradalom segítségére siessenek. Meg is tették bátran, vakmerőén. És ez volt az oka, hogy a 
Második Felkelés összeomlása maga alá temette ezeket a munkáskormányokat is. A világ egyesült 
reakciós hatalmai újra kizsákmányoló kormányokat ültettek a már-már szabad népek nyakába is. 


5 Avis Everhard apja, John Cunningham, az állami egyetem tanára volt Berkeleyben, Kaliforniában. 
Fizikai előadásokat tartott, de igen jelentős kutatásokat folytatott más téren is, és tudományos 
működését nagyra becsülték. Különösen az elektronok tanulmányozásával gyarapította a tudományt, 
továbbá az anyag és energia azonosságáról szóló hatalmas munkájával, melyben egyszer s 
mindenkorra kétségbevonhatatlanul bebizonyította, hogy az anyag végső egysége és az erő végső 
egysége ugyanaz. Ezt a gondolatot már korábban felvetették - bár igazolni nem tudták - mások is, 
mint Sir Olivér Lodge és a radioaktivitás akkor felfedezett jelenségének többi kutatója. 

Oliver Joseph Lodge (1851-1940) angol fizikus; a villamosság körében végzett kutatásokat. (A ford.) 


6 Akkoriban szokás volt, hogy férfiak pénzért verekedtek. A tusakodás puszta kézzel folyt. Ha a két 
küzdőfél közül az egyik meghalt, vagy úgy összeverték, hogy elvesztette eszméletét, a másik - a 
győztes - megkapta a pénzt. 


a múltja, bikanyaka és dagadó izmai elárulták eredeti foglalkozását. Mindjárt be is 
skatulyáztam magamban - "csodabogár", gondoltam, a munkásosztály Vak Tommyja." 


Hát még amikor kezet fogott velem! Jól megfogta, erősen megszorította kezemet, és 
közben fekete szemével bátran a szemembe nézett - túlságosan bátran, ahogy akkor 
gondoltam. Az embert környezete alakítja ki, és akkor még tele voltam osztályom 
előítéletével. Egy férfinak, aki az én osztályomba tartozik, az ilyen viselkedést meg se 
tudtam volna bocsátani. Emlékszem, kénytelen voltam lesütni szememet, és egészen 
megkönnyebbültem, amikor tovább léphettem, hogy Morehouse püspököt üdvözöljem. 
Ez a krisztusi külsejű és jóságú, komoly és szelíd középkorú főpap és tudós mindig a 
kedvencem volt. 

Pedig az a merészség, amit akkor szemtelenségnek tartottam, Ernest Everhard 
alapvető jellemvonása volt; a kulcs, mellyel egész lényét meg lehetett érteni. Egyszerű 
és közvetlen ember volt, nem félt semmitől, és nem volt hajlandó idejét szokásos 
udvariaskodásra pazarolni. 


- Már akkor megtetszettél nekem - mesélte jóval később -, első látásra megtetszettél, 
és nem láttam be, miért ne igya be szemem azt, ami ilyen gyönyörűséget okoz neki! 


Még egyszer hangsúlyozom, hogy nem ismerte a gyáva meghátrálást. Bizonyos 
értelemben arisztokrata volt, annak ellenére, hogy a másik táborba tartozott. 
Felsőbbrendű ember volt, és szívének minden lángjával a demokráciáért lelkesedett, 
külsőre meg arra a szőke férfibestiára emlékeztetett, akiről Nietzsche beszél." 


Mint mondtam, az első benyomás, amit róla nyertem, nagyon kedvezőtlen volt, és a 
többi vendégeinkkel is foglalkoznom kellett egy kicsit, nem csoda hát, hogy erről a 
munkásosztálybeli filozófusról csakhamar megfeledkeztem. De azért vacsora közben 
egyszer-kétszer mégis felé tévedt a pillantásom, és - emlékszem - észrevettem, hogyan 
villant fel a szeme a papok egyik-másik megjegyzésére vagy kijelentésére. Ebben az 
emberben van humor - gondoltam, és abban a pillanatban megbocsátottam neki 
lehetetlen ruháját. Így folyt tovább a vacsora, és telt az idő; Everhard ki se nyitotta a 
száját, míg a papok végtelennek tűnő előadásokat tartottak az egyház és a 
munkásosztály viszonyáról, pontosabban arról, mi mindent tett és tesz az egyház a 
munkásokért. A beszélgetés egyik szünetében apám megragadta az alkalmat, és 
megkérdezte Ernestet, hogyan vélekedik ezekről a dolgokról. De Ernest csak vállát 
vonogatta. 


- Nincs semmi mondanivalóm - dünnyögte, és tovább rágcsálta a sósmandulát. 

Csakhogy apát nem lehetett ilyen könnyen elintézni. Egyszerre felemelte hangját, és 
így szólt: 

- Itt van köztünk a munkásosztály egy tagja. Biztos vagyok benne, hogy egészen új 
szempontokból tudná ezt a kérdést megvilágítani. 


- Még mindig nem értem - mondta Morehouse püspök. - Véleményem szerint minden, 
ami a lelkünkben, a szellemünkben lejátszódik, metafizikai, vagyis nem kézzelfogható 
dolog. Még a legegzaktabb, legmeggyőzőbb tudomány, a matematika is merő 
metafizika. 


Az elmélkedő tudós minden gondolatsora metafizikai. Ebben csak egyetért velem, 
nem? 


- Nagyon jól mondta, hogy nem érti - válaszolt Ernest. - Kétféle módon lehet 
gondolkodni, következtetni: induktív és deduktív módon. Az első az, hogy a részből 
következtetünk az egészre, az egyéni jelenségből az általános szabályra; ezt 


7 Eza homályos utalás egy világtalan néger énekesre vonatkozik, aki egy csapásra világraszóló 
hírnévre és népszerűségre tett szert a tizenkilencedik század második felében (a régi - keresztény - 
időszámítás szerint). 

Thomas Bethume (1856-1908), néger énekes, Georgia állambeli rabszolgacsaládból származott. 
Csodálatos zenei tehetség volt, egyszeri hallásra hibátlanul játszott el zongorán bármely 
zenedarabot. (A ford.) 


8 Friedrich Nietzsche, a bódult elméjű germán filozófus, aki a keresztény időszámítás szerint a 
tizenkilencedik században élt, imitt-amott elkapta ugyan az igazság egy-egy felvillanó sugarát, de 
addig hajszolta magát a gondolatok útvesztőjében, míg bele nem őrült. 


tapasztalásokon alapuló, adatokból következtető, rávezető vagy "felvezető" módszernek 
nevezném. A másik módszer, a deduktív, bizonyos eleve elfogadott vagy bebizonyított 
általános tételből indul ki, és azt alkalmazza az egyes esetekre, ez a "levezető" módszer. 


- Tudjuk, tudjuk - jegyezte meg valaki türelmetlenül. 


- De mit csinál a metafizikus? - folytatta Ernest zavartalanul. - Saját szubjektív 
lényéből von le deduktív következtetéseket. Hát nem értik, hogy ez képtelenség? A 
tudományos gondolkodó tapasztalati tényekből szűri le induktív következtetéssel az 
általános szabályt. A metafizikai gondolkodó pontosan az ellenkezőjét csinálja. 


A metafizikus az elméletből következtet a valóságra, a tudós a valóság tényeiből jut el 
az elméleti felismeréshez. A metafizikus saját személyéből akarja megmagyarázni a 
világot, a tudós pedig a világegyetem alapján igyekszik megérteni önmagát. 

- Hála istennek, nem vagyunk tudósok - jelentette ki dr. Hammerfield öntelt 
mosollyal. 


- Hát akkor micsodák? - csapott le rá Ernest. 
- Filozófusok. 


- Ugyan, ugyan! - nevetett Ernest. - Még el se kezdtük, és máris elhagyja a jó öreg 
anyaföldet, a valóság szilárd talaját, egy szó üstökébe kapaszkodva, hogy felröpítse a 
felhők közé. Kérem, szálljon le hozzám a földre, és mondja meg pontosan, mit ért 
filozófia alatt? 


- A filozófia - kezdte dr. Hammerfield, de mindjárt megakadt, és torkát köszörülte, 
hogy időt nyerjen. - A filozófia olyasmi, amit nem lehet átfogóan körülírni. Nem is 
értheti meg más, csak olyan ember, akinek az elméje és vérmérséklete hajlamos rá. A 
szűk látókörű tudós, aki orrát beledugja a kémlőcsőbe, nem értheti meg a filozófia 
jelentőségét. 

Ernest nem vette tudomásul a gúnyolódást. Az volt a szokása, hogy ellenfele 
támadását annak saját fegyverével verje vissza. Most is azt tette mosolygó arccal, 
barátságosan. 


- Akkor ön bizonyára megérti majd azt a meghatározást, mellyel én próbálom a 
filozófiát körülírni. De mielőtt elkezdeném, kikötöm, hogy ön mutassa ki pontosan, hol 
és mikor tévedek - vagy maradjon néma bölcs, néma metafizikus. A filozófia nem más, 
mint valamennyi tudomány széles körű összefoglalása. Következtetési módszere 
ugyanaz, mint bármely más tudományé vagy valamennyi tudományé. És éppen ezáltal - 
az induktív módszer segítségével - tudja összeolvasztani az egyes részlettudományokat 
hatalmas, egyetemes tudománnyá. Ahogy Spencer mondta, az egyes tudományágak 
adatai csak részlet-összefoglalások. A filozófia aztán teljesen egybefogja mindazt a 
tudást, amit a különböző tudományok kimunkáltak. 


A filozófia tehát a végső tudomány, úgy is mondhatnám, a tudományok tudománya. 
Nos, hogy tetszik ez a definíció? 


- Tetszetős, nagyon tetszetős - ismerte el dr. Hammerfield lagymatagon. 
Ám Ernest kíméletlenül folytatta: 


- Ne siessen úgy a dicsérettel! Figyelmeztetem, hogy az én definícióm kitekeri a 
metafizika nyakát. Ha érvelésem sántít valahol, mutasson rá rögtön. Ha nem teszi meg, 
elveszti a jogát ahhoz, hogy valaha is metafizikai érvekkel álljon elő. Akkor egész 
életében arra lesz kárhoztatva, hogy érvelésem gyenge pontját kutassa, és amíg meg 
nem találja, metafizikai értelemben be kell fognia a száját! 


Ernest hatásos szünetet tartott. A kínos csendet várta, mely be is következett. Dr. 
Hammerfield elpirult, Ernest pörölycsapásai egészen megzavarták. Nem szokta meg a 
vitatkozásnak ilyen egyenes és pórias formáját. Könyörgőn nézett körül, de senki sem 
sietett a segítségére. Apám zsebkendőjébe nevetett. 


- De más mód is van arra, hogy diszkvalifikáljuk a metafizika bajnokát - folytatta 
Ernest, miután kellően kiélvezte az első gólt. - ítéljük meg a metafizika hőseit munkájuk 
eredménye alapján. Mit köszönhet nekik az emberiség? Fantasztikus álomképeket 
szövögettek, és saját árnyékukat összetévesztették Istennel. Nem mondom, ez is valami, 


hiszen hozzájárultak az emberiség felvidításához. De hol van az a, kézzelfogható jó, 
amivel megajándékoztak minket? 


Évszázadokon át arról elmélkedtek - bocsánat, hogy gyermekded játékaikra ezt a szót 
használom -, vajon a szív-e az érzelmek székhelye? Közben a tudósok felfedezték a 
vérkeringés szabályait. A misztikusok megállapították, hogy éhség, pestis és dögvész 
Isten csapásai, amikbe alázatos szívvel bele kell nyugodnunk. A tudósok magtárakat 
építettek, és csatornákat létesítettek. A misztikusok megteremtették Istent saját 
képmásukra és saját óhajtásuk szerint, míg a tudósok hidakat és országutakat 
teremtettek. A misztikusok jelentették, hogy a Föld a világmindenség középpontja, a 
tudósok felfedezték Amerikát, és már a világűrt kémlelik, hogy megtalálják a csillagok 
útjának törvényeit. Egy szó, mint száz, a metafizika nem tett az emberiségért semmit, 
abszolúte semmit. A tudomány haladásával lépésről lépésre visszavonult, és háttérbe 
szorult. De a metafizika hívei még mindig nem ábrándultak ki hóbortjukból. Amint a 
tudomány tárgyilagos tényei felborították a világról alkotott szubjektív elképzeléseiket, 
a metafizikusok újabb szubjektív elképzeléseket kovácsoltak maguknak, melyekkel már 
a tudomány utolsó vívmányait is meg akarták - már a maguk módja szerint - 
magyarázni. 

És azt hiszem, így folytatják majd a világ végéig, bár mindig nehezebb lesz a dolguk. 
A metafizikus, uraim, nem más, mint egy ördögűző kuruzsló. A különbség közte és 
eszkimó kollégája közt, aki prémekkel felcicomázott istenét bálnazsírral eteti, 
mindössze az, hogy a civilizált népek misztikusa már számot vet azzal a rengeteg 
ténybeli tudással, amit a reális gondolkodók néhány ezer év alatt összegyűjtöttek és 
felhalmoztak! 


- Mégis Arisztotelész gondolatai vezérelték Európát tizenkét évszázadon keresztül - 
jelentette ki dr. Ballingford ünnepélyesen. - És Arisztotelész is metafizikus volt.? 


Büszkén körülnézett. Szavait mosolygó, helyeslő bólogatás jutalmazta mindenfelől. 


- Nagyon szerencsétlen példára hivatkozik - felelte Ernest. - Az az idő, melyet említ, 
az emberi szellem legsötétebb korszaka volt - nemhiába nevezik sötét középkornak. A 
tudomány helyét valóban a metafizika bitorolta, fizikai kutatások helyett a bölcsek 
kövét keresték, kémia helyett aranycsinálásról ábrándozó alkímiával, asztronómia 
helyett asztrológiával foglalkoztak. Arisztotelész szelleme nem lehet büszke erre az 
eredményre! 


Dr. Ballingford méltatlankodva nézett rá, de arca csakhamar kiderült, amint 
diadalmasan visszavágott: 


- Nem írom alá azt a szomorú képet, amit maga a középkorról vázolt. De mondjuk, 
hogy igaza van. Ám akkor is el kell ismernie, hogy a középkor készítette elő azt a 
csodálatos szellemi fellendülést, mely utána következett. A metafizikai gondolkodás a 
haladás és felvilágosulás egyik leghatalmasabb rugójának bizonyult. 


- A metafizikának abban semmi része sem volt - felelte Ernest. 


- Tagadja? - kiáltott fel dr. Hammerfield. - Hát nem a gondolkodás, elmélkedés, 
tűnődés tágította ki az ember látókörét, és hajtotta felfedező utakra? 


- Ejnye, ejnye, kedves uram! - mosolygott Ernest. - Már azt hittem, megadja magát, de 
most látom, hogy meg se értette azt, amit a filozófia lényegéről mondottam. Ezért beszél 
folytonosan arról, ami lényegtelen. Egyébként nem csodálkozom rajta, hiszen ez a 
metafizika szokásos módszere. Ismétlem, a metafizikának semmi köze az újkor nagy 
felfedezéseihez. Ezekhez olyan dolgok vezettek, mint a kenyér és a vaj, a selyem és a 
drágakövek, aztán az Indiába vezető szárazföldi utak elzárása, amibe a kereskedők nem 
tudtak belenyugodni. Talán nem is hallott arról a jelentéktelennek látszó eseményről, 
hogy 1453-ban, Konstantinápoly elfoglalása után, a törökök elzárták az indiai 
karavánutat. Kolumbusz azért szállt hajóra, hogy új utat találjon az Indiák felé. Benne 
van minden iskolás könyvben. A cél az üzlet volt. Közben aztán az emberek új dolgokat 
tanultak a Föld alakjáról, nagyságáról, az emberek szokásairól, és a jó öreg Ptolemaiosz 
csillagászati rendszere" falnak ment. 


9 Arisztotelész (i. e. 384-322), ógörög filozófus. (A ford.) 
10 Ptolemaiosz (II. század) görög csillagász és földrajztudós. (A ford.) 


Dr. Hammerfield felhorkant. 
- Vagy nem ért velem egyet? - kérdezte Ernest. - Akkor mondja meg, miben tévedtem? 


- Én csak megismétlem és megerősítem előbbi álláspontomat - felelte dr. Hammerfield 
fanyarul. - Nem bocsátkozhatom részletekbe, az túl hosszú história lenne. 


- Az igazi tudós számára semmi sem hosszú vagy túlságosan fáradalmas. Mert csak 
így jut előbbre. Enélkül Amerikába se jutott volna el. 


De én sem akarom elmesélni az egész este történetét, bár boldog örömmel gondolok 
vissza minden pillanatára az első óráknak, amikor Ernest Everhardot megismertem. 


A vita még sokáig tombolt, és a papok gyakran kivörösödtek izgalmukban, különösen 
amikor Ernest romantikus filozófusoknak, álmodozóknak meg ködkereskedőknek 
csúfolta őket. És unos-untalan tényeket követelt tőlük, ezzel tartotta sakkban őket. 
"Ezek csak frázisok, kedves uram, tényeket kérek, kézzelfogható tényeket!" - harsogta 
diadalmasan, valahányszor sarokba szorított valakit. Bezzeg ő maga csak úgy köpte a 
számokat, adatokat, tényeket. Ures szavak helyett tényekkel cáfolta meg kijelentéseiket, 
tényekkel gáncsolta és buktatta el őket, tények sortüzét zúdította rájuk. 


- Úgy látom, maga a tények oltárán szokott imádkozni - ugratta dr. Hammerfield. 


- Nincs Isten, csak Tény van, és Mr. Everhard az ő prófétája - gúnyolódott dr. 
Ballingford. 


Ernest mosolyogva bólintott: 


- Igen, nem is tagadom. Olyan vagyok, mint a texasi ember. - Nógatásukra 
megmagyarázta, mit akar ezzel mondani. - Missouri táján azt mondják: "Mutasd meg, és 
akkor elhiszem." De a texasi ember azt mondja: "Add ide a kezembe, hadd fogjam meg, 
akkor elhiszem." Ebből is láthatják, hogy Texasban nem gondolkodnak metafizikai 
módon. 


Később odavetette, hogy a metafizika nem állja ki az igazság próbáját, mire dr. 
Hammerfield hirtelen megkérdezte: 


- És mi az igazság próbája, fiatalember? Árulja el nekünk! Hiszen annyi bölcs törte 
már ezen a fejét! 


- Szívesen - felelte Ernest azzal a biztonsággal és határozottsággal, mely mindennél 
jobban felbosszantotta őket. - A sok bölcs azért törte a fejét hiába, mert felszállt a felhők 
közé, és ott kereste az igazságot. Ha lent maradnak, a szilárd földön, könnyebben 
megtalálták volna. Rájöttek volna, hogy a hétköznapi életben lépten-nyomon egyszerű 
érzékeikkel próbálják ki, mi igaz és mi nem. 

- Hagyjuk a mesét! - kiáltott fel dr$. Hammerfield. - Az imént az igazság próbájáról 
beszélt. Mondja meg, mi az, hadd legyünk bölcsebbek a bölcseknél! 


Volt a szavaiban, a modorában valami udvariatlan és fölényes gúnyolódás, aminek 
titokban nagyon örültek a többiek az asztalnál, csak Morehouse püspök arca árulta el, 
hogy nem tetszik neki ez a hang. 


- Dr. Jordan" világosan megmondta - felelte Ernest. - Szerinte, ha egy gondolat 
igazságáról meg akarunk győződni, mindig ezt kell kérdezni: "Vajon gyakorlatilag 
beválik-e? Alkalmazhatom-e a mindennapi életre? És rábízhatom-e az életemet?" 


- Lárifári! - legyintett dr. Hammerfield. - Mért nem beszél inkább Berkeley? 
püspökről? Neki válaszoljon, ha tud. 


11 Egykor híres pedagógus, aki a tizenkilencedik század végén és a huszadik század kezdetén működött, 
a keresztény időszámítás szerint. Elnöke volt a Stanford Egyetemnek, az akkori idők egyik szellemi 
központjának, melyet magánadományokból tartottak fenn. 

Dávid Starr Jordan (1851-1931) amerikai biológus. (A ford) 


12 Az idealista-monista irányt követő filozófus, aki még a hasonló elveket valló gondolkodókat is 
meghökkentette azzal, hogy kereken tagadta az anyag létezését. Nyakatekert érvelése aztán végképp 
megdőlt, amikor a filozófia is kénytelen volt a tapasztalati tényeket elfogadni és rendszerébe 
belefoglalni. 

George Berkeley (1684-1753) angol filozófus. (A ford) 


- Berkeley? - nevetett Ernest. - A metafizikusok büszkesége? Kár volt hivatkozni rá. 
Berkeley szerint minden megfoghatatlan, és így az ő tanítása is csak puszta levegő. Ezt 
egyébként maga is beismerte. 


Dr. Hammerfield most már dühös volt, és úgy érezte, hogy felháborodása igazán 
jogos. 

- Elég volt, fiatalember! - harsogta olyan hangon, mintha rajtakapta volna Ernestet 
valami hazugságon vagy lopáson. - Ez az utolsó kijelentése pontosan olyan, mint a 
többi, amit ma este tett. Minden alapot nélkülöző üres fecsegés. 


- Jaj nekem! - sóhajtott Ernest. - Most aztán megadták nekem alaposan. Csak tudnám, 
miért? Megint csak azt mondom, amit az a texasi ember: "Adja a kezembe, doktor, hadd 
fogjam meg!" Akkor talán elhiszem. 


- Nagyon szívesen! - felelte dr. Hammerfield szinte köpködve. - A maga állítása 
szerint Berkeley püspök beismerte, hogy tanítása üres levegő. Mikor ismerte el? Hol 
ismerte el? Hogyan ismerte el? Erre feleljen! 


- Elismerte ezerszer és ezer módon - felelte Ernest nyugodtan. - Elismerte azzal, hogy 
az egyik szobából a másikba az ajtón ment keresztül, és nem a falon. Azzal, hogy nem 
bízta életét elméleti táplálékra, hanem a biztonság kedvéért vajas kenyeret vagy 
rostélyost evett. Ha arcán kinőtt a szőr, késsel borotválkozott. És így tovább. 


- De hiszen ezek a való élet apró-cseprő dolgai! - kiáltott fel dr$. Hammerfield. - A 
filozófia pedig a gondolat birodalmába tartozik. 


- Csakugyan? - kérdezte Ernest szelíden. - A gondolat birodalmába? 
A többiek bólogattak. 


- Akkor már értem - tűnődött Ernest hangosan. - Még ezer angyal is kényelmesen 
táncolhat egy tű hegyén - a gondolat birodalmában. A prémekkel felcicomázott, 
bálnazsíron dőzsölő eszkimó bálvány is él - a gondolat birodalmában. Bizonyára ön is a 
gondolat birodalmában él, ugyebár, kedves doktor? 


- Mindenesetre ott érzem magam a legjobban - hangzott a felelet. 


- Értem. Fent, a magasztos hegycsúcson. Vagy még feljebb, a felhők között. De azért 
háromszor, négyszer, esetleg ötször naponta leereszkedik a földre az étkezések idejében. 
Vagy ha esetleg földrengéstől tart, kiszalad egy rétre, akárcsak a közönséges földi 
halandók. 


Mert ha az ember csupa szellem is, és a tégla sem áll anyagból, lehetőleg mégis 
vigyázunk, nehogy a fejünkre potyogjon. 

Dr. Hammerfield önkéntelenül fejéhez kapott - oda, ahol haja hosszú sebforradást 
takart. Ernest merő véletlenből olyan példát említett, mely valóban találó volt. Dr. 
Hammerfield a nagy földrengés" idején majdnem elvesztette életét, amikor egy kémény 
rázuhant. 

Asztalszomszédjai most hangos nevetésben törtek ki. 

- Nos? - kérdezte Ernest, amikor a kacagás lecsillapodott. - Be tudja bizonyítani, hogy 
nincs igazam? 

Szavait mélységes csend követte, mire hozzáfűzte: 

- Tehát megállapítom, hogy a valósággal mindenkinek számolnia kell, még akkor is, 
ha a.gondolat birodalmában érzi magát a legjobban, mint Hammerfield doktor úr. 

Dr. Hammerfield egyelőre letette a fegyvert, de a szócsata tovább folyt. Ernest sorra 
megcáfolta a papok állításait. Kimutatta, hogy nem ismerik a munkásosztály életét, 
fogalmuk sincs az egyszerű ember vágyairól, bajairól, szükségleteiről. Tényekre, 
mindig csak tényekre hivatkozott. Valahányszor ellenfelei ködös, fellengős frázisokba 
menekültek, kényszerítette őket, hogy szálljanak le a földre. 

Még most is magam előtt látom ezt a jelenetet. Hallom Ernest hangját, mely tiszta és 
éles volt, mint a csatakürt. Tényekkel és adatokkal ostorozta őket, és minden ütése 


13 Itt arról a földrengésről van szó, mely szinte teljesen elpusztította San Francisco városát, a keresztény 
időszámítás szerint 1906-ban. 


talált. Kíméletlen vitatkozó volt. Nem kért és nem adott kegyelmet. Végül alapos 
fejmosásban részesítette őket: 


- Bebizonyítottam önöknek, hogy nagyon kevés közük van a munkásosztályhoz. Nem 
is hibáztatom önöket ezért. Honnan ismernék a dolgozók életét? Nem laknak közöttük, a 
városon belül is mintha egy egészen másik városban élnének. Önök a gazdagok 
utcáiban és házaiban laknak, a gazdagok életmódját és szokásait követik, a kapitalisták 
gondolkodásához igazodnak. És ez egészen természetes. Hiszen a kapitalista osztály 
fizeti és eteti önöket, a kapitalista osztálytól kapták meg azokat a ruhákat is, amiket 
most itt viselnek. Viszonzásul olyan filozófiát hirdetnek, mely munkaadójuknak 
megfelel. Es mi felel meg nekik a legjobban? Az a filozófia, mely nem fenyegeti a 
fennálló társadalmi rendet. 


Erre már nagy mozgolódás támadt az asztal körül. 


- Kérem, ne értsenek félre - folytatta Ernest. - Nem vádolom önöket becstelenséggel, 
nem vonom kétségbe őszinteségüket. Azt prédikálják, amit hisznek. Éppen ebben rejlik 
az önök ereje, értéke és hasznossága - a tőkésosztály számára. Ha megváltoztatnák 
hitüket, és olyasmit kezdenének prédikálni, ami gazdáik érdekét fenyegeti, abban a 
pillanatban elvesztenék állásukat. Hébe-hóba meg is esik, hogy önök közül valakinek 
kiteszik a szűrét" ilyesmi miatt, nem igaz? 

Nem tiltakoztak. Némán, megdöbbenve néztek Ernestre. Csak dr. Hammerfield 
próbált tiltakozni: 


- Hát ez nem egészen így van. Ha egy pap eltévelyedik gondolkodásában, felszólítják, 
hogy mondjon le állásáról. 


- Eltévelyedik? Felszólítják, hogy mondjon le? Csak a szavak mások, de az értelmük 
ugyanaz. Ezért azt mondom önöknek, folytassák csak mesterségüket, prédikáljanak úgy, 
hogy megérdemeljék fizetésüket, de az isten szerelmére, hagyják a munkásosztályt 
békében. Önök a másik táborba tartoznak. Kezük puha, mert mások dolgoznak önök 
helyett. Többet esznek, mint amennyire szükségük van, így nem csoda, ha 
meghájasodnak. (Amikor ezt említette, dr. Ballingford megrezzent, és lesütötte szemét, 
míg a többiek szeme tüneményes pocakja felé fordult. Evek óta nem látta már a saját 
lábát, olyan kövér volt.) Es az agyuk is elhájasodik, rárakódik minden elmélet, mely a 
maradiságnak kedvez. Önök éppen olyan engedelmes és megbízható zsoldosok, mint a 
Svájci Gárda" katonái, csak kard helyett a szó és gondolat fegyvereivel oltalmazzák 
gazdájuk érdekeit. Maradjanak meg hát a mesterségük mellett, amivel a kenyerüket 
keresik, és ne akarjanak a munkásosztály istápolói lenni. 


Becsületes ember nem tartozhatik két táborba egyszerre. A munkásosztály eddig is 
megvolt maguk nélkül, meglesz ezentúl is - sőt sokkal jobban meglesz, mint a maguk 
segítségével. 


14 Abban az időszakban sok papot kizártak az egyház kötelékéből, mert felforgató tanokat hirdettek. 
Felforgatónak neveztek minden írást vagy beszédet, melyben a szocializmus igazságának felismerése 
derengett. 


15 XVI. Lajos francia király, akit a forradalom idején saját népe lefejezett, palotáját mindig a 
megbízható külföldi zsoldosokkal őriztette. Eredetileg ezt a testőrséget hívták Svájci Gárdának. 


II. EGY PÜSPÖK MEGTÉRÍTÉSE 


Amikor a vendégek eltávoztak, édesapám elnyúlt egy kényelmes karosszékben, és 
akkorát kacagott, mint Rabelais meséjében Gargantua, az óriás. Édesanyám halála óta 
nem hallottam ilyen jóízűen nevetni. 


- Lefogadom, hogy dr. Hammerfield még most is prüszköl! - hahotázott. - Így még 
nem bántak el vele soha. Papi körökben szelíden és udvariasan szoktak vitatkozni. 
Everhard is úgy kezdte, mint egy szelíd bárány, de csakhamar bömbölő oroszlánná 
változott. Egyébként nagyon fegyelmezett elme. Elsőrendű tudós lett volna belőle, ha 
képességeit ebbe az irányba fordítja. 


Mondanom sem kell, hogy Ernest Everhard nagyon érdekelt. Nemcsak az, amit 
mondott, nemcsak a mód, ahogy gondolatait kifejezte, hanem maga az ember. Még 
sohasem láttam hozzá hasonlót. Talán éppen ezért nem mentem még férjhez, pedig 
huszonnégy éves voltam. Be kellett vallanom önmagamnak, hogy Everhard az első férfi, 
aki megtetszett nekem. Nem azért, mert okos és fölényes. Izmos válla és bikanyaka sem 
hatott rám. De úgy éreztem, hogy érzékeny és finom lelkű. Női ösztönöm megsúgta, 
hogy minden szellemi hetvenkedése ellenére sem más, mint egy melegszívű nagy 
gyermek. 


Csengő hangjában is volt valami szívhez szóló. Szerettem volna újra hallani, és látni 
szeme csücskében a megcsillanó jókedvet, mely enyhítette komoly arcának 
szenvedélyes kifejezését. Egészen felkavart, furcsa, bizonytalan érzéssel töltött el. Már 
szinte beleszerettem, bár kétségtelen, hogy ezek a bizonytalan érzések elmúltak volna, 
és el is felejtem, ha többé nem találkozom vele. 


De a sors nem így akarta. Apámban akkoriban ébredt fel az érdeklődés a szociológia 
iránt, mellyel addig nem foglalkozott. Édesanyám haláláig boldog házasságban élt, és a 
saját szakmájába vágó munka - a fizika tudományában való búvárkodás - teljesen 
lekötötte. De amikor özvegységre jutott, úgy érezte, valami üresség veszi körül, amit ki 
kell tölteni valamivel. Először belekóstolt a filozófiába, majd közgazdasági 
problémákkal kezdett foglalkozni. Az igazságérzet nagyon erős volt benne, és minden 
igazságtalanság úgy bántotta, mintha vele személyesen esett volna meg. Én magam 
örömmel láttam, hogy új dolgok kötik le érdeklődését, és nem sejtettem, mindez hova 
vezet még. Egy fiatal diák lelkesedésével vetette bele magát új tanulmányaiba. 


Nagyon megszokta a laboratóriumi munkát, és régi módszereit akarta most is 
alkalmazni. Házunk  fogadótermét, hogy úgy mondjam, afféle szociológiai 
laboratóriumnak tekintette a társadalmi kérdések tanulmányozására. Ebből a célból a 
legkülönbözőbb foglalkozású embereket hívta meg vacsorára - tudósokat, politikusokat, 
bankárokat, kereskedőket,  munkásvezéreket, szocialistákat és anarchistákat. 
Vitatkozásra serkentette őket, hogy a társadalmi problémákra vonatkozó gondolataikat 
megismerje és elemezze. 


Ernesttel nemrég ismerkedett meg, néhány nappal a "papi vacsora" előtt. Amikor a 
vendégek elmentek, elmesélte, hol látta először. Egy délután az utcán sétált, és egy kis 
csoportosulásra lett figyelmes. A fal mellett, egy szappanosládán, egy fiatalember állt, 
és valami szónoklatot tartott a köréje sereglett munkásoknak. Ernest volt. Apám rögtön 
látta, hogy nem afféle közönséges utcai népszónok. Megtudta, hogy a szocialista párt 
vezető emberei közé tartozik, sőt filozófiai és ideológiai tudás tekintetében talán az első. 
De a legelvontabb, elméleti témákat is egyszerű nyelven tudta előadni, született 


pedagógus volt, és nem tartotta méltóságán alulinak, hogy egy szappanosládára 
kapaszkodva, az utcán fejtse ki a legbonyolultabb közgazdasági kérdéseket a gyárból 
hazatérő munkások előtt. 


Apám meghallgatta előadását, megszólította, megismerkedett vele, aztán meghívta a 
papi vacsorára. Közben érdeklődött utána, és megtudott róla egyet-mást. Elmesélte 
nekem, hogy Everhard munkásszülők gyermeke, bár egy ismert nevű, régi család 
leszármazottja, mely már kétszáz évvel ezelőtt telepedett le Amerikában."" Ernest már 
tízéves korában egy gyárban dolgozott, később egy patkoló kovács inasa lett, és ki is 
tanulta ezt a mesterséget. Közben könyvekből képezte magát, minden segítség nélkül 
megtanult németül és franciául. Mostanában tudományos tartalmú füzeteket fordít egy 
chicagói szocialista könyvkiadó vállalatnak, mely megfelelő anyagi eszközök híján 
nehezen tengődik, és csak nagyon keveset tud fizetni. Everhard maga is írt néhány 
kisebb közgazdasági és filozófiai munkát. Nem sok fogyott el belőlük, de eladásuk 
mégis hozott valamit a konyhára, és így szerényen meg tudott élni. 


Ennyit tudtam meg apámtól késő este, mielőtt szobámba visszavonultam. Aztán 
sokáig feküdtem az ágyban nyitott szemmel, és képzeletben Ernest hangját hallgattam. 
Megijedtem a gondolataimtól. Hiszen annyira elütött azoktól a fiatalemberektől, akik az 
én társaságomhoz, az én osztályomhoz tartoztak, olyan idegen és olyan erős volt. 
Fölényes tudása egyszerre örömmel és félelemmel töltött el. Gondolataim csapongása 
közben odáig jutottam, hogy Everhard a kedvesem lett vagy a férjem. Regényekben 
olvastam, hogy az ilyen atléta típusú férfiak minden nőt játszva meghódítanak. De 
Ernest túlságosan erős egyéniség volt ahhoz, hogy vonzó legyen. Nem! - kiáltottam fel 
félálmomban. - Micsoda képtelen gondolat! Teljesen lehetetlen! De reggel arra 
ébredtem, hogy megint reá gondolok, és hogy szeretném viszontlátni. Hallani akartam 
harciasán csengő hangját, látni fölényes biztonságát a vitában, amint kipofozza 
ellenfeleit . önhittségükből, és  kizökkenti őket szokványos gondolkodásuk 
kerékvágásából. Hatásvadászó volt? Lehet. De módszere bevált, célba talált vele, és 
jólesett látni, hallani. Felkavarta az ember vérét, mint a dobpergés vagy a kürtszó csata 
előtt. 


A következő napokban Ernest könyveit olvastam, amiket apám íróasztalán fedeztem 
fel. írása éppen olyan volt, mint a beszéde, tiszta, világos és meggyőző. Ereje éppen az 
egyszerűségében rejlett. A kristálytiszta előadás ritka képességével rendelkezett. Stílusa 
ragyogó volt, de volt valami az írásaiban, ami idegesített. Unos-untalan valami 
küzdelemről beszélt, amit osztályharcnak nevezett. Mindig erre tért vissza, a tőkések és 
munkások érdekeinek ellentétére. 


Apám találkozott dr. Hammerfielddel, és nevetve mesélte, hogyan vélekedik 
Everhardról: 


- Szemtelen, pökhendi fickó, aki összeolvasott egyet-mást, nem tudja megemészteni, 
de nagyra van vele! - mondta, és kereken kijelentette, hogy nem óhajt többé találkozni 
vele. 


Érdekes, hogy Morehouse püspök egészen másképp vélekedett. Ernest nagyon 
érdekelte, és megkérte apát, hogy máskor is hozza össze vele. 


- Eszes fiatalember - mondta -, csupa élet és lelkesedés. Túlságosan biztos a dolgában, 
de tudja, mit beszél. 


Egy délután apa magával hozta Ernestet. A püspök már nálunk volt, és együtt teáztunk 
a teraszon. Nem csodálkoztam, hogy Ernest még mindig itt van Berkeleyben. Már 
hallottam, hogy egy különleges biológiai tanfolyamon vesz részt az egyetemen, és 
közben keményen dolgozik új könyvén, melynek ezt a címet adta: "Filozófia és 


forradalom" ". 


16 Akkoriban éles különbséget tettek bennszülött amerikaiak és bevándoroltak között. Az előbbiek 
mélységesen lenézték az utóbbiakat. 


17 Ebből a könyvből számos új kiadás készült a földalatti mozgalom nyomdáiban a Vaspata uralmának 
három évszázada alatt. A különböző kiadásokból néhány példány ránk maradt - ezeket gondosan 
őrzik a Nemzeti Könyvtárban, Ardisban. 


Villánk hatalmas terasza egyszerre szűknek látszott, amikor Ernest megjelent. Nem 
mintha olyan óriás lett volna - magassága nem érte el a hat lábat -, de egyéniségével és 
mindazzal, ami sugárzott belőle, szinte betöltötte a teret. Amikor megállt előttem, hogy 
üdvözöljön, kissé félszegen viselkedett. Zavara ellentétben állt merész tekintetével és 
kemény kézszorításával. Sokáig nézett rám, talán tovább, mint illett volna, és mintha 
valami kérdés tükröződött volna tekintetében. 

- Most olvastam a maga könyvét - mondtam neki. 

- Melyiket? - kérdezte élénk örömmel. 

- A "Munkásosztály filozófiájá" -t. 

- Remélem, tekintetbe vette, hogy ezt a könyvecskét olyan embereknek írtam, kik 
keveset jártak iskolába. 

- Tudom - feleltem -, és éppen ezért haragszom magára. 

- Én is kérdőre akarom vonni önt valamiért, Mr. Everhard - mondta Morehouse 
püspök. 

Ernest durcásan vonogatta vállát, és átvette a csésze teát, amit felé nyújtottam. 

- Maga osztálygyűlöletet szít - mondtam. - Én azt hiszem, helytelen és bűnös dolog 
tápot adni az emberben lakozó kicsinyes és durva ösztönöknek. Az osztálygyűlölet 
társadalomellenes, és nem lehet a szocializmus célja. 

- Nem érzem magam bűnösnek - felelte. - Sohasem beszéltem osztálygyűlöletről. 
Ilyesmi nincs sem a szövegében, sem a szellemében annak, amit írtam. 

- Ó! - kiáltottam fel szemrehányó hangon, és elővettem a könyvet. 

Ernest nyugodtan szürcsölgette teáját, és mosolyogva nézte, milyen izgatottan lapozok 
könyvében. 

- Itt van, ni! A százharminckettedik lapon! - mondtam, és mindjárt fel is olvastam: 
"Iyen körülmények között, a társadalmi fejlődés jelenlegi szakaszában elkerülhetetlen 
az osztályharc a tőkések és a munkások közt." 

Diadalmasan néztem rá. Ernest csak mosolygott. 

- Itt egy szóval sem említem az osztálygyűlöletet - mondta. 

- De hiszen... osztályharcról beszél. 

- Úgy van. De annak semmi köze az osztálygyűlölethez. Higgye el, eszünkbe se jut 
gyűlöletet szítani. Mi csak azt mondjuk, hogy az osztályharc a társadalmi fejlődés 
törvénye. Nem tehetünk róla. Nem mi idézzük elő. Mi csupán látjuk, megállapítjuk és 
megmagyarázzuk. Newton" megmagyarázta a gravitációt, a szabadesés, súly- és 
anyagvonzás törvényeit. Mi megmagyarázzuk annak az érdekellentétnek a törvényeit, 
mely az osztályharc oka. 

- De nem kellene érdekellentétnek lennie ember és ember közt! - kiáltottam fel. 

- Teljes szívemből egyetértek önnel - felelte. - Mi, szocialisták éppen ezt akarjuk 
megszüntetni. Olyan világot teremteni, melyben az emberek közt testvéri egyetértés 
uralkodik. Szabad egy pillanatra azt a könyvet? - Átvette tőlem, és visszalapozott benne. 
- Nézze csak, mi áll itt, a százhuszonhatodik lapon: "Az osztályharcok sorozata akkor 
kezdődött, amikor a primitív őskommunizmus helyébe a magántulajdon rendszere 
lépett. Ezek a harcok megszűnnek, mihelyt a magántulajdon átalakul a közösség 
létfenntartási eszközévé." 

- Nem tudok egyetérteni önnel - szólt közbe a püspök, és keskeny, sápadt aszkétaarcán 
kigyúlt az őszinte érzés szenvedélyes pírja. 

- Ön helytelen feltevésből indul ki. Nincs érdekellentét tőke és munka közt - vagy 
legalábbis nem kellene lennie. 

- Köszönöm - felelte Ernest komolyan. - Kijelentésének második fele megcáfolja az 
elsőt. Maga is elismeri, hogy a jelenleg fennálló tények engem igazolnak. 

- De miért kell érdekből szembefordulnunk egymással? - kérdezte a püspök hevesen. 


- Mert ilyen az ember természete. Sajnos, ilyen - felelte Ernest vállát vonogatva. 


18 (Isaac Newton (1642-1727) angol fizikus, csillagász és matematikus. - A ford.) 


- De Isten nem ilyennek teremtett bennünket! - kiáltott fel a főpap. 


- Kiről beszélünk most? - kérdezte Ernest. - Az eszményi emberről, aki önzetlen, és 
Istenhez hasonló? Akiből olyan kevés van, hogy jóformán nem is számít? Vagy a 
közönséges átlagemberről? 


- Bizony, csak az utóbbiról lehet szó - sóhajtott a püspök. 


- Tehát az átlagemberről. Aki gyenge és esendő, könnyen téved, és szívesen 
megtéveszti embertársait, ugyebár? 


Morehouse püspök bólintott. 

- Aki erőszakos, komisz és önző, nem? 

A püspök lehorgasztotta fejét. 

- Figyeljen csak! - emelte fel hangját Ernest. - Önzésről beszéltem. 

- Tudom... a legtöbb ember önző. 

- Szeret markolni, minél többet markolni, megkaparintani magának mindent. 

- Sajnos, ilyenek vagyunk... sajnos, de igaz. 

- Hát akkor mit akar? - csapott le rá Ernest. - Nézzünk körül. 

Vegyük például a villamoskalauzt. 

- Nem lenne munkája, ha a tőke nem építene villamosvasutat - vágott szavába a 
püspök. 

- Igaz. De a tőke se jutna osztalékhoz, ha nem volna munkás, aki épít és dolgozik neki. 

A püspök hallgatott. 

- Nem így van? 

A püspök bólintott. 

- Akkor a két igazság kiegyenlíti egymást - folytatta Ernest tárgyilagos hangon. - Ott 


tartunk, ahonnan kiindultunk. Kezdhetjük elölről. A pályamunkás, a kocsivezető, a 
kalauz adják a munkát. 


A részvényesek adják a tőkét. Ennek az együttműködésnek a gyümölcse a pénz, amit 
szereznek." A keresetet elosztják egymás közt. 


A tőke részét osztaléknak hívjuk. A munkának jutó rész a munkabér. 


- Rendben van - mondta a püspök. - De miért nem tudnak az igazságos 
osztozkodásban barátságosan megállapodni? 


- Máris elfelejtette, amit az előbb megállapítottunk - felelte Ernest. - Láttuk, hogy az 
átlagember önző és komisz. Ön a felhők közt jár, békés és igazságos osztozkodásról 
ábrándozik olyan emberek közt, akik a valóságban nem léteznek. Térjünk vissza a 
földre. 


A munkás önző, minél többet szeretne kapni. A tőkés is önző, annyit tart meg 
magának, amennyit csak tud. Ha két ilyen embercsoport áll szemben egymással, az 
érdekellentét kikerülhetetlen. Amíg van tőkés és van munkás, örökké marakodnak majd 
az osztozkodásnál. Ha ma délután San Franciscóban lett volna dolga, kénytelen lett 
volna gyalogolni. Nem járnak a villamosok. 


- Újabb sztrájk? - kérdezte a püspök fejét csóválva.? 
- Igen. A villamostársaság részvényesei és alkalmazottai nem tudnak megegyezni a 
bevétel elosztása körül. 


19 Azokban az időkben különösen Amerikában, a vasutak és városi villamosvonalak jórészt még 
magánkézben voltak. Minden hájjal megkent, kapzsi és erőszakos tőkések ezernyi tisztességtelen 
fogással kezükbe kaparintották az uralmat a közlekedési eszközök felett. Hatalmukkal visszaélve 
ugyancsak megzsarolták a termelőket és utasokat. A közönség kénytelen volt adót fizetni nekik. 


20 Az ilyen bérharcok nagyon gyakoriak voltak azokban az esztelen és zűrzavaros időkben. Néha a 
munkások hagyták abba a munkát, máskor meg a tőkések zárták ki őket. Erőszakos zavargásokra 
került sor, gépek és épületek pusztultak el, sok emberélet is áldozatul esett. Ma már mindez 
érthetetlen a mi számunkra, éppen olyan érthetetlen, mint az a régi, barbár szokás, hogy egy férfi 
összetörte saját bútorait, saját lakása berendezését dühében, ha összeveszett a feleségével. 


- Felháborító! - kiáltott fel a püspök. - Hogy lehetnek a munkások ilyen rövidlátók? 
Hiszen maguk ellen fordítják a közvélemény érzelmeit. 


- Hát persze! - hagyta rá Ernest ravaszul. - Nem érezhetünk rokonszenvet egy 
gazfickóval szemben, aki arra kényszerít, hogy gyalog loholjunk ügyes-bajos dolgaink 
után. 


A püspök meghökkenve nézett rá, de nem engedett. 


- Tekintettel kell lenni másokra is. Emberek vagyunk, nem állatok. Megint a régi 
história! Verekedés lesz, talán gyilkosság is. 


A szegény özvegyek és árvák isszák meg a levét. Ahelyett, hogy a két fél szépen 
megértené egymást békés együttműködésben! 
Ernest a mennyezetre nézett. 


- A léggömb megint felszállt! - mondta éneklő hangon. - Kár, hogy csak levegő van 
benne. Mindjárt felbukkad, és megint lent leszünk a földön. Ismétlem, az ember 
természete... 


- Meg kell változtatni! - kiáltott fel a püspök. 


- Egyetértünk. De nem változik meg, amíg a társadalmi rendszer változatlan marad. 
Amíg ez a rendszer a disznóetikán alapszik. 


A püspök nagyot nézett, apám meg csendesen kuncogott magában. 

- Nem tetszik a kifejezés? - folytatta Ernest kíméletlenül. - Disznóetika! Ez a 
kapitalista rendszer lényege. Es ezt támogatja az egyház, ezt prédikálják a papok a 
szószéken. Disznóetika! Nincs rá találóbb kifejezés. 

Morehouse püspök könyörgő pillantást vetett apámra. De apa mosolyogva bólogatott. 


- Attól tartok, Mr. Everhardnak igaza van - mondta. - Csak mi egy francia kifejezést 
szoktunk rá használni. Laissez passer, laissez fairé?" - vagyis menjenek csak a dolgok, 
ahogy mennek, mindenki csináljon, amit akar, ne avatkozzunk bele semmibe! Gyönyörű 
elv, mondhatom, az ördög markába köp örömében, valahányszor hallja. És a papok, 
ahogy Mr. Everhard a múltkor nálunk kifejtette, abban látják legfőbb feladatukat, hogy 
a fennálló társadalmi rendet dicsőítsék. Márpedig ez a rend a francia mondáson 
nyugszik, amit Everhard barátunk kissé gorombábban így fejez ki: disznóetika. 


- De ez nem Krisztus tanítása! - kiáltott fel a püspök. 


- Mi is azt mondjuk - felelte Ernest gyorsan. - Az egyház manapság nem Krisztus 
tanait hirdeti. Ezért távolodnak el a munkások az egyháztól. És így is lesz mindaddig, 
amíg az egyház áldását adja minden bűnre, amit a tőkésosztály követ el a munkásosztály 
ellen. 


- Nem adja rá áldását - vitatta a püspök. 
- De nem is tiltakozik ellene - felelte Ernest. - Ez pedig annyit jelent, hogy elnézi és 
megbocsátja. Ami nem is csoda, hiszen az egyházat a tőke támogatja. 


- Erre sohasem gondoltam - mondta a püspök naiv módon. - Nem hiszem, hogy igaza 
lenne önnek, bár tudom, hogy sok gonosz és szomorú dolog van a világon. Azt is 
tudom, hogy az egyház elvesztette a nép egy részét - azt, amit proletariátusnak szoktak 

vé él, 
nevezni. 


- A proletariátust nem vesztették el, mert sohasem volt a maguké! - felelte Ernest. - A 
proletárok az egyházon kívül és az egyház segítsége nélkül nőttek nagyra. 


- Nem értem. 


- Majd megmagyarázom. A gépek és gyárak keletkezésével, a tizennyolcadik század 
végén a dolgozó nép nagy tömegei elszakadtak a földtől. A régi munkarendszer 


21 Laissez passer, laissez fairé (francia) a. m. hagyja csinálni, hadd menjen. A klasszikus gazdasági 
liberalizmus jelmondata. 


22 A Xwkeresztény időszámítás előtti hatodik században népszámlálást tartottak Rómában. Servius Tullius 
összeírta a város polgárait vagyonuk szerint. A legszegényebbeknek az állam szempontjából nem volt 
semmi értékük, legfeljebb az, hogy utódok - latin szóval "proles" - nemzői, szülői, felnevelői 
lehettek. Egyébként, vagyon, állás vagy kivételes képesség szempontjából, nem jöhettek számításba. 
Így keletkezett a latin "proletarius" szó, ebből lett a mai proletár elnevezés. 


megváltozott. A falu népét városokba hajtották, és gyárakba zsúfolták. Az anyákat és a 
gyermekeket is odaállították az új gépek kiszolgálására. A családi élet felbomlott. 
Mindez borzalmas körülmények között történt. Csúnya, véres történet ez. 


- Tudom, tudom - mondta Morehouse püspök elgyötört arccal. 
- Szégyenteljes dolog. De ne felejtsük el, hogy másfél évszázaddal ezelőtt történt. 


- Igen - folytatta Ernest -, másfél évszázaddal ezelőtt. Akkor született meg a modern 
proletariátus. De az egyház nem vett róla tudomást. A tőkésosztály kiszívta a nép vérét. 
Az egyház hallgatott. Nem tiltakozott, mint ahogy ma is hallgat. Erre már Austin 
Lewis? is rámutatott, amikor arról a korról beszélt. "Gondozzátok nyájamat!" - így 
hangzott a parancs. De a pásztorok, akiknek a parancs szólt, nem emelték fel szavukat. 
Némán nézték, hogyan gyötrik a nyájat, hogyan hajtják pusztulásba." Nem is folytatom 
addig, amíg ebben meg nem egyezünk. Beismeri, hogy így volt, vagy tagadja? 

Morehouse püspök habozott. Akárcsak dr. Hammerfield, ő sem szokta meg az ilyen 
éles vitát. 

- A tizennyolcadik század történetét már megírták - sürgette Ernest. - Ha az egyház 
felemelte volna szavát, nyoma lenne a könyvekben. Tiltakozott az egyház az emberek 
kizsákmányolása ellen, vagy hallgatott? 


- Sajnos, hallgatott - ismerte el a püspök. 

- És ma is hallgat. 

- Nem egészen - mondta a püspök. 

Ernest hosszasan nézett rá, mintha a lelkébe akarna látni. 


- Nézzük meg - mondta végre. - A chicagói gyárakban ma is dolgoznak lányok heti 
kilencven centért. Mit szól az egyház ehhez? 


- Most hallom először. Kilencven cent hetibér? Igazán felháborító. 
- És mit szól hozzá az egyház? 
- Nem tud róla - felelte a püspök halkan, önmagával küszködve. 


- Pedig a jó pásztornak tudnia kellene róla. Hát így gondozza a nyájat, amit rábíztak?- 
gúnyolódott Ernest, de a következő pillanatban hozzáfűzte: - Bocsássa meg, ha 
tiszteletlen hangon beszélek. Annyi mulasztás terheli önöket, hogy elfogyott a 
türelmünk. Összejöveteleket tartanak, megbeszélik a híveikkel a világ ügyes-bajos 
dolgait. De soha, egyetlen szóval sem említették még, mi történik a Dél pamutszövő 
gyáraiban!? Gyermekeket dolgoztatnak éjjeli műszakban, egyfolytában tizenkét óráig. 


23 Austin Lewis szocialista programmal jelöltette magát kaliforniai kormányzónak az őszi 
választásokon 1906-ban a keresztény időszámítás szerint. Angol származású ember volt, számos 
közgazdasági és filozófiai könyv szerzője, az akkori szocialisták egyik vezető embere. 


24 Szörnyű és szégyenletes az a bánásmód, melyben a női és gyermekrabszolgákat részesítették az angol 
gyárakban a keresztény időszámítás tizennyolcadik századának vége felé. Kevés ilyen szomorú lapja 
van a történelemnek. Ezekben az ipari poklokban vetették meg nem egy híres és büszke 
milliomoscsalád vagyonának alapját. 


25 Everhard még elég kíméletesen beszélt itt. Felháborítóbb példákra is hivatkozhatott volna. Hiszen a 
déli államokban a papok egész nyíltan védelmére keltek a rabszolgaság intézményének az amerikai 
polgárháborút megelőző időkben. Erre számos bizonyítékot találunk a ránk maradt hivatalos 
okmányok közt. A keresztény időszámítás szerinti 1835. évben a presbiteriánus egyház nagygyűlése 
kimondta, hogy "a rabszolgaságot mind az Ó-, mind az Újtestamentum elismeri, és nem tiltja 
semmiféle isteni parancsolat". A Charlestoni Baptista Gyülekezet ugyanabban, az évben a 
következőket jelentette ki: "A világ teremtője világosan elismerte az urak jogát ahhoz, hogy 
rabszolgáik ideje felett szabad tetszésük szerint rendelkezzenek. Tőle függ az, ki az úr, és ki a 
rabszolga. Végtelen bölcsességében a vagyon- és tulajdonjogot annak a kezébe adja, akit erre 
méltónak talál." E. D. Simon tiszteletes úr, a teológia doktora és a virginiai metodista főiskola tanára, 
ezt írta: "A Szentírás számos helye félreérthetetlenül igazolja a rabszolgatartás jogosságát a velejáró 
egyéb jogokkal egyetemben. Legvilágosabban látjuk azt a jogot, hogy rabszolgákat vásárolhatunk és 
eladhatunk. Akár a régi zsidó szokásokat tekintjük, melyeket Jehova maga szentesített, akár a későbbi 
korok egyöntetű véleményét és gyakorlatát, akár az Újtestamentum rendelkezéseit: arra a 
következtetésre kell jutnunk, hogy a rabszolgaság nem erkölcstelen. Ha még megállapítjuk azt is, 
hogy az első rabszolgákat törvényesen és jogszerűen hozták Afrikából Amerikába, semmi módon sem 


Ezer meg ezer gyermek van, aki sohasem láthatja Isten fényes napját. Hullanak, mint a 
legyek. Az ő vérükből fizetik az osztalékot a részvényeseknek. Es ebből az osztalékból 
pompás templomok épülnek, ahol a papok kellemesen csengő frázisokkal altatják el 
ezeknek a részvényeseknek és tőkéseknek a lelkiismeretét. 


A püspök arca sápadt volt, szemében szenvedés tükröződött. 

- Mindezt most hallom először - mondta halkan. 

- Akkor nem is tiltakozhatott ellene, ugyebár? 

A püspök megrázta fejét. 

- Igazam van tehát, ha azt mondom, hogy az egyház ma éppen úgy hallgat ezekben a 
dolgokban, mint száz, kétszáz, háromszáz évvel ezelőtt? 


A püspök nem felelt, csak lehorgasztotta fejét. 


- És még valami! - folytatta Ernest kíméletlenül. - Ha véletlenül megesik, hogy egy 
pap felemeli szavát az ilyen gazságok ellen, elveszíti állását. 


- Ezt már nem hiszem - csóválta fejét Morehouse. 
- Ön meg merné kockáztatni? 


- Ha be tudja bizonyítani nekem, hogy ilyen dolgok nálunk is megesnek, a mi 
közösségünkben, nem hagyom szó nélkül. 


- Szavánál fogom - felelte Ernest nyugodtan, de határozottan. - Rendelkezésére állok, 
hogy kinyissam a szemét. Magammal viszem, hogy mindent lásson. Gyönyörű út lesz - 
kirándulás a pokolba! 


A püspök felegyenesedett székében, és szelíd arca elszánt kifejezést öltött. 


- Ha meggyőződtem róla, hogy az isteni és emberi törvényt lábbal tiporják, felszólalok 
ellene. 


- Akkor kiközösítik! - figyelmeztette újra Ernest. 


- Majd bebizonyítom, hogy nem így van. Lehet, hogy az egyház mulasztást követ el, 
de csak azért, mert nem tudott ezekről a bűnökről. Sőt, azt is merném állítani, hogy a 
vezető üzletemberek maguk sem bírnak tudomással ezekről az állapotokról. Az én 
szavamnak hitelt adnak. Ha én megintem őket, önként véget vetnek majd a 
visszaéléseknek. Most már tudom, mi a kötelességem. 


Ernest egyszerűen a szemébe nevetett. Viselkedése olyan durva volt, hogy nem 
hagyhattam szó nélkül. 


- Maga nagyon egyoldalú ember, Mr. Everhard. Az éremnek csak egyik oldalát 
hajlandó látni. Elég sok hibánk van, nem tagadom, de túlzás lenne azt állítani, hogy 
semmi jó sincs bennünk. Morehouse püspök úrnak igaza van. A világ két részre szakadt, 
a szegények és gazdagok világára. A két tábor annyira elkülönült, hogy alig tud már 
egymásról. Ez az egész baj. Ha hidat verünk a szakadék fölé, megismerhetjük és 
megérthetjük egymást. 

- Mi és a tőkések? - sziszegte Ernest megvetéssel. - Soha! Az indián skalpvadászban 
sem volt annyi kegyetlenség, mint a mi kapitalistáinkban. 


"Hogy lehet ilyet mondani!" - gondoltam méltatlankodva, és ebben a pillanatban 
valósággal meggyűlöltem. 


lehet kétségbe vonni jogainkat arra, hogy ezeknek utódait ma is rabszolgaságban tartsuk." 

Ilyen körülmények között csakugyan nem csodálkozhatunk azon, hogy az egyház ragaszkodott ehhez 
a felfogáshoz, és a következő nemzedékek idején is a tőketulajdon védelmére kelt. Az Asgardi 
Nemzeti Múzeumban van egy könyv, melyet Henry Van Dyke írt a keresztény időszámítás 1905. 
évében.(A presbiteriánus egyház 1835. évi nagygyűlésének és a Charlestoni BaptistaGyülekezetnek 
említett iratai valóban léteznek. E. D. Simon főiskolai tanár, Henry Van Dyke (1852-1933) 
presbiteriánus pap, egyetemi tanár és diplomata volt. - A ford.) A jelek szerint a könyv szerzője 
egyházi férfiú lehetett. Munkája jellemző példája a polgári gondolkodásnak. Körülbelül úgy 
nyilatkozik, mint a charlestoni baptisták hetven évvel korábban. Többek közt ezt mondja: "A Biblia 
tanítása szerint Isten teremtette a világot, és így minden, ami van, Istené. Javaiból annyit juttat 
minden egyes embernek, amennyit jónak lát a köztörvények rendelkezései szerint." 


- Nem tudom, honnan veszi ezt! - mondtam neki. - Maga nem ismer minket. Nem 
vagyunk vadállatok! 


- Nem? Bizonyítsa be! 
- Én? Magának? Hogyan? - kérdeztem mind haragosabban. 
Ernest megrázta fejét. 


- Félreért - mondta. - Nekem ne bizonyítson be semmit. Azt akarom, hogy önmagának 
bizonyítsa be. 


- Nekem nincs szükségem rá... anélkül is tudom. 

- Maga nem tud semmit! - felelte gorombán. 

- Nyugalom, gyerekek, nyugalom - szólt közbe apám békítgető hangon. 

- Ezt nem lehet nyugodtan végighallgatni! - feleltem, és elfordítottam a fejemet. 


- Hát akkor figyeljen ide! - folytatta Ernest rendületlen nyugalommal. - Úgy tudom, 
hogy magának sok pénze van - vagy apjának, ami egyre megy. És úgy tudom, hogy a 
pénz egy részét a Sierra Textilgyár részvényeibe fektették. 


- Mi köze van ennek ahhoz, amiről vitázunk? 


- Nem sok. Legfeljebb annyi, hogy ez a szép ruha, amit visel, vértől mocskos. Véres 
az étel is, ami ezüst- vagy porcelán tálakon az asztalra kerül. Erős férfiak, ványadt 
asszonyok és csenevész gyermekek vére csöpög ennek a gyönyörű villának a 
mennyezetéről. Ha behunyom a szemem, szinte hallom, hogyan csöpög, csöpörög. 


Behunyta szemét, és hátradőlt a széken, mintha csakugyan hallaná. Ez már igazán sok 
volt. Bosszúságomban és felháborodásomban sírva fakadtam. Még soha életemben nem 
beszéltek velem ilyen durván és kíméletlenül. Még apám is zavarba jött. A püspökre 
nézett, és mondott valamit - megkísérelte, hogy a beszélgetést kellemesebb témára 
terelje. De Ernest már kinyitotta szemét, és erélyes kézmozdulattal elhallgattatta őket. 
Szája most kemény volt, tekintete szigorú - egészen eltűnt belőle az a felcsillanó 
vidámság. Nem tudom, mit akart mondani, de annyi bizonyos, hogy valami lesújtót, 
valami hallatlan gorombaságot. De ebben a pillanatban egy ember állt meg a járdán, 
kertünk rácskerítése előtt. Szegényesen öltözött, nagy darab ember volt, hátán egy köteg 
nádfonatú holmi, kis kertiszék, lábtörlő, gyékény és bambuszrudakból összetákolt 
spanyolfal. Tétovázva nézett a ház felé, mintha nem volna bátorsága bejönni, hogy 
áruját kínálja. 

- Ezt az embert Jacksonnak hívják - jegyezte meg Ernest. 

- Erős ember, amint látom - vetettem oda kurtán. - Jobban tenné, ha rendes munkát 
keresne magának ahelyett, hogy házalni járjon." 

- Nem vette észre a bal kabátujját - felelte Ernest szelíden. 

Odanéztem, és láttam, hogy a házaló egyik kabátujja üresen fityeg a válláról. 

- Az ő vérének csöpögését is hallottam az imént, amikor a szememet behunytam - 
folytatta Ernest még szelídebb hangon. - A Sierra Textilgyárban vesztette el a karját, 
aztán kilökték az utcára, mint egy lesántult lovat, hogy ott pusztuljon el. Igen, ezt tették 
önök. Persze nem önöket vádolom személyesen, csak az igazgatójukra vagy 
művezetőjükre gondolok, akit önök fizetnek és a többi részvényesek, hogy vezessék a 
gyárat önök helyett. Baleset volt. A szegény fickó meg akarta tenni kötelességét, 
belenyúlt a gépbe, hogy megóvja önöket néhány dollárnyi kártól. A tépőgép fogai 
elkapták a karját. Hiszen elkerülhette volna - de látta, hogy egy kavics került a gép fogai 
közé. Ha hagyja, a kavics kitör néhány fogat a kerékből. Meg akarta akadályozni a kárt, 
a kavics után nyúlt, és a gép letépte a karját, szétszaggatta vállától ujjáig. Késő este 
történt. Túlóráztak. Jó idény volt, és a gyár dupla osztalékot fizetett. Jackson már 
tizenkét órája állt a munkahelyén, figyelme ellankadt, izmai elvesztették 
rugalmasságukat. Lassabban mozgott, mint máskor. Ennek aztán megadta az árát. 
Felesége van és három kisgyereke. 


26 Akkoriban ezer meg ezer szegény ember így tengette életét. Ezeket házalóknak hívták. Egész 
árukészletüket magukkal cipelték, és becsengettek minden ajtón, hogy eladjanak valamit. Szánalmas 
és nevetséges energiapocsékolás volt. Az áruelosztás, a termékek eljuttatása a fogyasztókhoz éppen 
olyan esztelen és tervszerűtlen volt, mint az egész gazdasági rendszer. 


- És mennyi kártérítést kapott? - kérdeztem. 

- Semmit. Hazudnék, ha azt mondanám, hogy az igazgatóság füle botját se mozdította 
meg miatta. Sőt, nagyon erélyesen foglalkozott ezzel az üggyel. A legdrágább, 
legkiválóbb ügyvédnek adta át. Így aztán elutasították a szegény ördög kártérítési 
keresetét, amikor kijött a kórházból, és beperelte a gyárat. 


- Ez nem lehet igaz! - kiáltottam fel teljes meggyőződéssel. - Maga elhallgatott 
valamit. Talán helytelen hangot használt, amikor az igazgatósággal tárgyalt, talán 
szemtelen volt, vagy tudom is én! 


- Szemtelen! Hahaha! - Ernest úgy kacagott, mint valami Mefisztó. - Édes istenem! 
Szemtelen volt! Megfeledkezett az illemszabályokról, amikor a gép szétmarcangolta a 
karját! De véletlenül tudom, hogy még ezt sem lehet a szemére vetni. Nagyon alázatos, 
hűséges szolga volt mindig, és az is maradt. 


- És a bíróság? - kérdeztem. - Bizonyára volt valami okuk arra, hogy elutasítsák! 


- Az ok nagyon egyszerű. Ingram ezredes, a vállalat jogtanácsosa, a város 
legravaszabb ügyvédje. - Ernest hosszasan, tűnődve nézett rám, majd így folytatta: - 
Mondok valamit, Miss Cunningham. Vizsgálja meg alaposan Jackson esetét. Járjon 
utána, nagyon tanulságos lesz. 


- Már a maga felszólítása nélkül is elhatároztam, hogy megteszem - feleltem hidegen. 


- Nagyon helyes - bólintott Ernest mosolyogva. - Majd megadom Jackson címét, hogy 
beszélhessen vele. De előre félek a következményektől. Sajnálom magát. Jackson 
levágott karja nagyon szomorú históriával fog szolgálni. 


Így történt, hogy elfogadtuk Ernest kihívását - nemcsak én, de a püspök is. Két 
vendégünk együtt távozott. Magamra maradtam azzal a fájó érzéssel, hogy súlyos 
igazságtalanság ért. Hamis színben tüntettek fel, alaptalanul megrágalmaztak engem és 
az egész kört, melyhez tartozom. Micsoda durva fickó - valóságos vadállat! Gyűlöletet 
éreztem iránta, és csak az a gondolat vigasztalt, hogy ostobaság lenne más viselkedést 
várnom egy embertől, aki a munkásosztályhoz tartozik! 


III. JACKSON KARJA 


Álmomban sem jutott volna eszembe, hogy a szegény Jackson levágott karjának 
milyen sorsdöntő szerepe lesz életemben. Jackson maga nem tett rám különösebb hatást. 
Egy roskadozó viskóban találtam rá az öböl mélyében, ahol már a mocsár kezdődik. 
Lapos tócsák vették körül a házat, a holtvíz színét zöld, rothadó hínár lepte el, szinte 
kibírhatatlan bűzt árasztva." 


Jackson csakugyan szelíd és alázatos volt - pontosan olyan, amilyennek Ernest leírta. 
Valami nádszéket javított éppen, és amíg beszéltem vele, egy percre sem hagyta abba 
munkáját. Ugy vettem észre, már megadta magát sorsának. Hangjában csak akkor 
éreztem egy kis forrongó keserűséget, amikor megjegyezte: 


- Azért nem kellett volna ki tenniük a gyárból. Valami állást adhattak volna. Egy 
éjjeliőr munkáját el tudnám látni így, fél karral is." 

Egyébként alig tudtam meg tőle valamit. Nem látszott túlságosan okos embernek, 
viszont megmaradt fél kezével olyan ügyesen dolgozott munkáján, hogy mégsem 
lehetett éppenséggel ostoba. 


- Mit gondol - kérdeztem tőle -, mi az oka annak, hogy kezét elkapta a gép? 
Lassan felemelte fejét, tűnődve rám nézett, és vállát vonogatta. 

- Nem tudom - mondta. - Megtörtént. 

- Nem volt elég óvatos? - faggattam tovább. 


- Nem - felelte -, azt nem mondhatom. Túlóráztam, és talán kissé fáradt voltam. 
Tizenhét évig dolgoztam abban a gyárban, és megfigyeltem, hogy a legtöbb baleset 
lefújás előtt történik." Biztos vagyok benne, hogy az utolsó munkaórában több a 
baleset, mint egész nap. Istenem, annyi levágott kezet láttam már, hogy tudom, mit 
beszélek. 


- Olyan sokat látott? - kérdeztem. 
- Százat meg százat, szétmarcangolt gyerekeket is. 


A szörnyű részletektől eltekintve, Jackson balesetének története pontosan megegyezett 
azzal, amit Ernest mesélt. Megkérdeztem tőle, nem nyúlt-e a géphez szabályellenesen? 
Jackson megrázta fejét. 


27 Nagyon kevés munkásnak volt rendes lakása azokban az időkben. Rengeteg család olyan piszkos, 
düledező bérkaszárnyákban lakott, aminőt ma már el sem tudunk képzelni. És hányan húzódtak meg 
kátránypapírral fedett, lécekből vagy hullámbádogból összetákolt bódékban! De a háztulajdonosnak 
olyan bért fizettek, mely a ház értékéhez képest óriási volt. 


28 Abban az időben a lopás nagyon gyakori volt. Mindenki tolvaj volt, jóformán mindenki lopott. A 
társadalom felsőbb rétegeihez tartozó úriemberek törvényesen loptak, vagy visszaéléseiket törvényes 
mezbe öltöztették, míg a szegények törvényellenesen loptak. Minden tulajdont őrizni kellett, 
különben nem volt biztonságban. Ezer meg ezer embernek az volt a foglalkozása, hogy mások 
vagyonát őrizte. A gazdagok házai félig-meddig erődök voltak, vagy a bankok páncélkamráihoz 
hasonlítottak. Most már nehéz megérteni ezt, hiszen a mi korunk gyermekei a személyes tulajdonhoz 
tartozó ingóságok eltulajdonítását inkább afféle beteges eltévelyedésnek tekintik, a régmúlt szokások 
visszamaradt csökevényének. De ez a barbár szokás a régi időkben általánosan elterjedt 
jellegzetesség volt. 


29 Akkoriban gőzsípok éles, idegtépő hangja jelezte a munkaidő kezdetét és végét. 


- Jobb kezemmel elhúztam a szíjat, ahogy kell, és bal kezemmel a kavics után 
nyúltam. Igaz, nem néztem meg, hogy a hajtószíj lejött-e. Azt hittem, elhúztam, de nem 
történt meg. A sietségben a szíj egy része még a keréken maradt. Erre ment rá a karom. 


- Rettenetesen fájhatott, nem? - kérdeztem részvéttel. 
- A csontok ropogása nem volt kellemes - felelte. 


De gondolatai inkább a kártérítési pör körül forogtak. Nem értette az egészet, de annyi 
bizonyos, hogy nem ítéltek meg neki semmit. Alighanem az előmunkás és a felügyelő 
vallomása döntötte el az ügyet a bíróság előtt. 


- Nem úgy vallottak, ahogy kellett volna - mondta komoran, és én erre tüstént 
elhatároztam, hogy felkeresem őket. 


Akárkinek a hibájából történt is a baleset, Jackson igen nyomorúságos helyzetbe 
került. Ezzel a nádfonással és házalással annyit sem tudott keresni, hogy megóvja magát 
és családját az éhezéstől. Felesége beteg volt, és legnagyobb fia, aki most lett tizenegy 
éves, már dolgozni kezdett a textilgyárban. Hónapok óta nem fizetett lakbért, és attól 
rettegett, hogy kiteszik. 


- Mégiscsak megtehettek volna éjjeliőrnek - hajtogatta folyton, és ez volt az utolsó 
szava, amikor elbúcsúztam tőle. 


Még reménykedtem. De mire az ügyvéddel beszéltem, aki Jacksont képviselte a 
bíróság előtt, továbbá a felügyelővel meg a két előmunkással, akik ügyében vallomást 
tettek, kezdtem igazat adni Ernestnek. 


Az ügyvéd szegényes külsejű, pipogya ember volt. Amikor megláttam, cseppet sem 
csodálkoztam rajta, hogy nem tudta Jackson igazát kiharcolni. Első gondolatom az volt, 
hogy Jackson megérdemli sorsát - miért fordult ilyen mulya alakhoz. De aztán eszembe 
jutott, amit Ernest mondott: a vállalat nem sajnálta a pénzt a legdrágább jogtanácsosra, 
és Ingram ezredes minden hájjal megkent ügyvéd. Egy szegény munkásnak, ha vitája 
támad munkaadójával, már ezért is vesztett ügye van. 


- Mért utasították el a keresetet? - kérdeztem. 


Az ügyvéd zavarba jött. Olyan gondterhelt arcot vágott, hogy megsajnáltam. Aztán 
panaszkodni kezdett. Azt hiszem, siránkozása egészen őszinte volt. Vannak emberek, 
akik arra születnek, hogy semmi se sikerüljön nekik. Ebben az ügyben nagyon 
elkeserítette a tanúk viselkedése. Csak olyan dolgokat vallottak, melyek a másik félnek 
kedveztek. Egyetlen szót sem lehetett kihúzni belőlük, ami Jackson javára billentette 
volna a mérleget. Nem is csoda, hiszen a kenyerükről, sőt a vajas kenyerükről volt szó. 
Jackson is ostobán viselkedett. Ingram ezredes fölényesen beszélt vele, megfélemlítette, 
összezavarta. Ingram mestere a keresztkérdéseknek. Olyan válaszokat adott Jackson 
szájába, hogy saját maga tette ügyét kilátástalanná. 

- Mit számít az, mit mondott, ha követelése jogos volt? - kérdeztem. 


- Mi köze ennek a joghoz? - kérdezte az ügyvéd válasz helyett. - Nézze csak ezeket a 
könyveket! - Kezét végighúzta a vaskos köteteken, melyek szűk kis dolgozószobájának 
falait borították. - Minél többet olvasom és tanulmányozom ezeket a jogi munkákat, 
annál jobban látom, hogy más a törvény, és más a jog. Ha nem hiszi el nekem, 
kérdezzen meg más ügyvédeket. Hogy mi jogos és mi nem, azt a vasárnapi iskolában 
tanulhatja meg. De amit a jogi egyetemen tanítanak, az csak a törvények és rendeletek 
száraz paragrafusainak tömege. 


- Azt akarja mondani, hogy a jog Jackson oldalán állott, és mégis elvesztette a perét? 
Azt meri állítani, hogy Caldwell bíró igazságtalan ítéleteket hoz? 


A kis ügyvéd rémülten nézett rám - már megbánta harcias felfortyanását, attól tartott, 
még kellemetlensége lehet belőle. 


- Mit számít Jackson, és mit számítok én? - kezdett el újra siránkozni. - Az esélyek 
nem voltak egyformák. Ingram ezredes nagy jogász. Ha nem értené a dolgát, nem 
volnának olyan kliensei, mint a Sierra Textilgyár, az Erston Parcellázó Társulat, a 
Berkeley Egyesült Iparművek, az Oakland, a San Leandro, a Pleasanton Villanyművek 
r. t. A legnagyobb vállalatok ügyésze, és azok tudják, mért fizetik. Mit gondol, mért kap 
csak a Sierránál egyedül húszezer dollárt évente? Mert megér húszezret, és behozza 
nekik. Én persze nem érek annyit, ezért vagyok afféle hetedrangú ügyvéd, aki örül, ha 


nem hal éhen. Nekem csak olyan klienseim vannak, mint a szegény Jackson." Mit 
gondol, mit kerestem volna rajta, ha meg is nyerem az ügyét? 


- Attól tartok, hogy jól megzsarolta volna - feleltem. 


- Azt hiszi? Hát igen, azt tettem volna! - kiáltott fel dühösen. - Utóvégre nekem is meg 
kell élnem, nem?" 


- Jacksonnak felesége van, gyermekei vannak - jegyeztem meg korholó hangon. 


- Nekem is van feleségem, nekem is vannak gyermekeim! És ha én nem gondoskodom 
róluk, a kutya sem törődik velük! 


Arca hirtelen ellágyult. Elővette zsebóráját, kinyitotta fedelét, és egy kis csoportképet 
mutatott. Az óra fedelébe ragasztott fénykép egy sovány asszonyt és két vézna kislányt 
ábrázolt. 


- Nézze meg őket - mondta az ügyvéd. - Nehéz idők járnak ránk, sokat nélkülöztünk. 
Szerettem volna őket néhány hónapra vidékre küldeni. Rájuk férne egy kis jó levegő. 
Ha megnyertem volna Jackson pőrét, megtehettem volna. így azonban nincs rá pénz. 


Amikor búcsúzni kezdtem, újra belefogott a siránkozásba. 
- Sohasem jutok semmire, de nem azért, mert ügyetlen vagyok. 


Itt van például ez a Jackson-ügy. Még ha megfeszülök is, akkor sem étek el semmit. 
Ingram ezredes és Caldwell bíró jó barátok. Nem mondom, hogy akkor is ellenem 
döntött volna, ha a tanúvallomások és keresztkérdések a javamra ütnek ki. De annyi 
bizonyos, hogy a bíró is hozzájárult a dologhoz. Nem engedte, hogy Jackson mellett 
kiálljon valaki. Ne felejtsük el, hogy Caldwell és Ingram ugyanabba a klubba járnak, 
ugyanannak a szabadkőműves páholynak a tagjai. Szomszédok is, villáik egy utcában 
vannak - olyan környéken, melyről én nem is álmodhatok. A két asszony átjár 
egymáshoz, együtt kártyáznak, szóval önkéntelenül is összetartanak. 


- De mégis azt gondolja, hogy Jackson követelése jogos volt? - kérdeztem már a 
küszöbön. 


- Nem gondolom, tudom. Amikor elvállaltam az ügyét, biztosra vettem, hogy 
megnyerem. Még szerencse, hogy nem beszéltem róla a feleségemnek. Nagy csalódás 
lett volna számára, hiszen annyira vágyódott egy kis nyaralásra. így sem lett belőle 
semmi, de legalább nem számított rá. 


Következő utam Peter Donnellyhez vezetett, az egyik előmunkáshoz, akit Jackson 
ügyében kihallgattak. 


- Mért nem hívta fel a bíróság figyelmét arra, hogy Jackson a saját 
lelkiismeretességének köszönheti balesetét? - kérdeztem. - Hiszen azért nyúlt a gépbe, 
hogy a kavics ne tegye tönkre. 


Sokáig gondolkodott, mielőtt válaszolt volna. Még akkor is óvatosan körülnézett. - 
Mert a feleségem derék, jóságos asszony, és három édes gyermekem van - súgta. - 
Szeretem őket, és mindent megtennék értük. 


- Nem értem - csodálkoztam. 


- Hát hogy magyarázzam meg? Ha másképpen vallók, nem tett volna jót az 
egészségemnek. 


- Azt akarja mondani... 


30 Awnagyvállalatok ügyvédjei általában korrupt eszközökkel dolgoztak. Feladatuk az volt, hogy 
mindenáron megvédjék ezeknek az erőszakos és telhetetlen tőkéseknek akár jogos, akár jogtalan 
érdekeit. Theodore Roosevelt, az Egyesült Államok elnöke 1905-ben, a Harvard-egyetem 
avatóünnepségén tartott beszédében többek közt ezt mondotta: "Mindnyájan tudjuk, hogy a dolgok 
jelenlegi állapotában mivel foglalkozik az ügyvédi hivatás színe-virága. A legnagyobb befolyású, 
legjobban fizetett, legtekintélyesebb ügyvédek különleges művészete abból áll, hogy ötletes, merész 
és körmönfont jogi cselszövéseket dolgozzanak ki gazdag klienseik javára. így ezek az egyének és 
társulatok könnyen kibújnak a törvény rendelkezései alól, melyeknek célja a nagy vagyon korlátozása 
és szabályozása a közérdek szempontjából." 


31 Jellegzetes példája a létért folyó gyilkos küzdelemnek, mely az akkori társadalom törvénye volt. Az 
emberek éhes farkasok módjára törtek egymásra. A nagy farkasok szétszaggatták a kis farkasokat. 
Jackson persze az egész társadalmi farkascsordában a leggyengébbek közé tartozott. 


- Azt hát! - kiáltott fel szenvedélyesen. - Hát mit gondol, kérem? 


Húsz éve dolgozom ebben a gyárban. Ekkora gyerek voltam, amikor már ott 
dolgoztam, az orsók mellett. Mindig igyekeztem, így lett belőlem előmunkás. Mindenki 
ellenem volt, a saját erőmből jutottam előre. Ha megfulladok, akkor sem nyújtotta volna 
ki senki a kezét értem. Valamikor a szakszervezethez tartoztam. De két sztrájk idején is 
hű maradtam a társulathoz. Nem akartam, hogy a porontyok éhezzenek. Elmondtak 
mindennek, áruló bitangnak, sztrájktörőnek. Nem ülnek mellém a kocsmában, hiába 
fizetnék nekik akármit. Látja ezt a forradást a homlokomon? Ezt akkor kaptam, amikor 
megdobáltak tégladarabokkal. Az utolsó inasgyerek is kiköp, ha engem emlegetnek. 
Egyetlen barátom a társulat, nem áll mellettem más. A kenyerem, feleségem és 
gyermekeim élete függ tőlük. Most már mindent tud, nem? 


- Mondja csak... Jackson hibás volt? 


- Dehogy, kérem. Jog szerint járt volna neki a kártérítés. A legügyesebb munkásunk 
volt, sohasem volt vele semmi baj. 


- És ezt nem merte megmondani? 

Megrázta fejét. 

- Hiszen megesküdött, hogy az igazat vallja, a teljes igazat, semmi mást, csupán az 
igazat! - figyelmeztettem ünnepélyesen. 


Arca vörös lett, de nem nézett rám, hanem az ég felé. 


- Nem bánom, ha testem és lelkem a pokolba jut is! - felelte. - Mindenre kész vagyok 
a családom kedvéért! 


Azután Henry Dallas következett, a rókaképű felügyelő. Szemtelenül nézett rám, és 
nem volt hajlandó szóba állni velem. Egyetlen hangot sem tudtam kicsikarni belőle a 
bírói tárgyaláson tett tanúvallomásáról. De a másik előmunkással már jobban 
boldogultam. James Smith tagbaszakadt, durva arcú ember volt, és kissé megijedtem, 
amikor megláttam. Róla is az volt a benyomásom, hogy nem szabad akaratából 
cselekedett. Beszélgetés közben kiderült, hogy sokkal értelmesebb, mint gondoltam 
volna. Elismerte, akárcsak Peter Donnelly, hogy Jacksonnak joga lett volna a 
kártérítésre. Sőt még tovább ment egy lépéssel, és megbélyegezte a társulat eljárását. 
Szégyen és gyalázat, hogy ilyen hidegvérűen és szívtelenül hagyják nyomorogni 
munkásukat, aki az ő szolgálatukban rokkant meg. Hogy miért olyan embertelenek? Ezt 
is megmagyarázta. A gyárban gyakoriak a balesetek, és a társulat elvből 
szembehelyezkedik minden kártérítési igénnyel. Egy eset nem számítana, de a sok 
baleset következménye már éreztetné hatását a társulat üzleti mérlegében. Ezért 
küzdenek körömszakadtáig minden egyes kárigény ellen. 


- Tudja, mit jelent ez a részvényeseknek? - mondta - Néhány százezer dollárt évente. 


Eszembe jutott az osztalék, amit édesapám nemrég felvett, és a szép új ruha, amit 
akkor kaptam föle. Könyveket vásárolt az osztalékból. Es eszembe jutott Ernest vádja, 
hogy ruhám véres, és lakásunk mennyezete is vértől csöpög. Hirtelen megborzadtam. 


- Amikor vallomást tett a bíró előtt - fordultam az előmunkáshoz -, nem mutatott rá, 
hogy Jackson azért vesztette el karját, mert meg akarta menteni a gépet? 


- Nem estem a fejem lágyára! - felelte keserű hangon. - Azt vallottam, hogy balesetét 
hanyagságának és vigyázatlanságának köszönheti, amiről a társulat nem tehet. 


- Csakugyan vigyázatlanság volt? 

- Nevezhetjük annak is, vagy aminek tetszik. Tény az, hogy az ember bizonyos idő 
múlva kifárad, és nem tud eléggé vigyázni magára. 

James Smith mindjobban felkeltette érdeklődésemet. 

- Maga úgy beszél, mint egy iskolázott ember - mondtam neki. 

- Az is vagyok - felelte. - Középiskolát végeztem. Közben portás voltam, hogy el 
tudjam magam tartani. Be akartam iratkozni az egyetemre. De apám meghalt, és így 
gyári munkás lett belőlem. 

Most még jobban megnéztem. 

- A természettudományi szakra készültem - folytatta szinte szégyenkezve. - Nagyon 
szeretem az állatokat. De ahogy a gyárba kerültem, nem tudtam többé kiszabadulni. 


Később előléptettek előmunkásnak, megházasodtam, jöttek a gyerekek, és... egy szó, 
mint száz, nem vagyok többé a magam ura. 


- Mit akar ezzel mondani? - kérdeztem. 


- Meg akarom magyarázni, mért vallottam a bíróság előtt úgy, ahogy említettem. Csak 
az utasítást követtem. 


- Kinek az utasítását? 

- Ingram ezredesét. Betanított rá, hogy mit mondjak. 
- Jackson így vesztette el a pőrét - mondtam. 
Bólintott, és arcát lassan elöntötte a vér. 


- Pedig Jacksonnak felesége van és két kis gyermeke, akik most a legnagyobb 
nyomorba kerültek. 


- Tudom - felelte halkan, és arca még jobban elsötétült. 
- Mondja csak - kérdeztem tőle -, mit érzett az egész idő alatt? 
Hogyan jutott el az iskolától odáig, hogy ilyen gyalázatos tanúvallomást tegyen? 


A kérdés elég sértő volt, és nem vártam rá udvarias választ. De olyan haragra gyulladt, 
hogy megijedtem tőle. Vad káromkodásban tört ki, és öklével hadonászott, mintha meg 
akarna ütni." 


- Bocsánatot kérek - mondta aztán, amint kissé lecsillapodott. - Azt kérdezi, hogyan 
jutottam el idáig. Hát nem volt könnyű. De legjobb lesz, ha most már békében hagy. 
Amit meg akart tudni, megtudta. De mielőtt elmegy, figyelmeztetem valamire. Eszébe 
se jusson arra hivatkozni, amit tőlem hallott. 90Nincs rá tanú, és énletagadom az utolsó 
szóig, érti? Még meg is esküszöm rá, hogy soha az életben nem láttam magát, meg is 
esküszöm rá, ha kell. 


Elköszöntem Smithtől, és felkerestem édesapámat az egyetem vegyészeti intézetében. 
Itt legnagyobb meglepetésemre Ernesttel találkoztam. Megint erősen a szemembe 
nézett, és jól megszorította kezemet. Viselkedése olyan volt, mint legutóbb - a 
fesztelenség és félszegség furcsa keveréke. Egyetlen szóval sem említette legutóbbi 
beszélgetésünket, mintha teljesen elfelejtette volna. Én meg olyan hangulatban voltam, 
hogy nem is tudtam másra gondolni. 


- Utánajártam Jackson ügyének - ez volt hozzá az első szavam. 


Udvariasan, figyelmesen nézett rám, mintha kíváncsi lenne, mit akarok erről mondani. 
De szeméből láttam, hogy már előre tudja. 


Igen, biztos benne, hogy legyőzött. 


- Be kell vallanom, hogy nagyon csúnyán bántak el vele - kezdtem. - Most már 
magam is látom, hogy... véres a ruhám, és az otthonunk is csöpög a vértől. 


- Nem kell eltúlozni a dolgot - vigasztalt. - Sajnálom már azt a durva hasonlatot. Csak 
azt akartam mondani vele, hogy kisebb osztalékkal és kevesebb jövedelemmel kellene 
beerniök maguknak is, ha Jacksont és társait kissé emberségesebb bánásmódban 
akarnák részesíteni. 


- Soha életemben nem veszek többé új ruhát! - kiáltottam fel. - A történtek után nem 
találhatok többé örömet ilyesmiben. 


Olyan alázatosan néztem rá, mintha a gyóntatóatyám előtt állnék. Ez az érzés megtört, 
de jól is esett. Ettől a pillanattól kezdve mindig úgy éreztem, hogy nála megnyugvást 
találok. Egész lényéből erő és nyugalom áradt. 


- Gyerekes beszéd! - mosolygott. - Az sem segítene magán, ha ezentúl darócban járna. 
Ne felejtse el, hogy a kender- és jutagyárakban ugyanilyen állapotok uralkodnak. Átok 
tapad mindenre az egész vonalon. A mi gőgös civilizációnk, mellyel olyan nagyra 
vagyunk, vértől mocskos. Egy lépést sem tehetünk, sem maga, sem én - anélkül, hogy 
vérbe ne gázoljunk. Egyébként kivel beszélt a Jackson-ügyről? 


32 Ezis jellemző annak a kornak a lelki világára. Az emberekben összegyűlt keserűség vagy pusztán az 
állati durvaság gyakran káromkodásokban "tört ki" - ahogy Avis Everhard írta. Voltak, akik csak 
mosolyogtak ezen, és férfiasnak tartották, az életerő jelének. Valójában a káromkodás a beteg 
társadalom egyik tünete volt. 


Röviden elmondtam neki. 


- Aljasok, de nem tehetnek róla - mondta. - Mindnyájan oda vannak láncolva az ipari 
gépezet szörnyű kerekéhez. Es az a legszomorúbb benne, a legtragikusabb, hogy szívük 
legnemesebb érzelmeivel vannak odaláncolva. Az asszony, a gyermek, a gyenge, fiatal 
élet, amit legjobb ösztöneik parancsára oltalmazniuk kell. Ez az ösztön erősebb a szívük 
mélyén szunnyadó erkölcsi parancsoknál. Az én apám is! Hazudott, lopott, becstelen 
dolgokat követett el, hogy kenyeret tudjon adni nekem és testvéreimnek. ő is rabja volt 
az ipari gépezetnek, mely kitaposta belőle az élet utolsó szikráját. 


- De maga már különb - mondtam neki -, maga már szabad ember. 


- Nem egészen - felelte. - De óvakodtam megkötni magamat a szív láncaival. Gyakran 
örülök, hogy nincs gyermekem, pedig imádom a csöppségeket. Még ha meg is nősülök, 
nem lesznek gyermekeim. Nem lenne bátorságom ehhez. 


- Nagyon helytelen elv! - kiáltottam fel megbotránkozva. 


- Tudom - felelte szomorúan. - Nem is hirdetem másoknak, nem akarok általánosítani. 
Nálam a szükség, a kényszerűség szülte. En forradalmár vagyok, és ez veszedelmes 
hivatás. 


Mosolyogtam, mintha nem akarnám elhinni. 


- Nem tartja olyan veszedelmesnek? - mosolygott. - Hát mi lenne, ha éjjel betörnék az 
édesapja szobájába, hogy elraboljam az osztalékot, amit a Sierra Textilgyártól kapott? 


- Nem tanácsolom, hogy megtegye - feleltem. - Apa ott tartja revolverét az 
éjjeliszekrényen, az ágya mellett. 


- És ha barátaimmal együtt összeszedném azt a másfél millió öntudatos proletárt, ? 
hogy betörjünk valamennyi gazdag házba, és igazságosan elosszuk összeharácsolt 
kincseinket, mi lenne akkor? 


Még nagyobb lövöldözés, mi? 
- Remélem, eszébe se jut ilyesmit cselekedni. 


- Pedig éppen ezt szeretném. Sőt nem érjük be azzal, hogy betörünk a gazdag emberek 
házába. El akarjuk foglalni a bányákat, a vasutakat, a bankokat, a gyárakat, még az 
áruraktárakat is - a vagyon valamennyi forrását. Ez a forradalom. Hogy veszéllyel jár? 
Meghiszem azt. Nagyobb lesz a lövöldözés, attól tartok, sokkal nagyobb, mint 
képzeljük. De nincs más választásunk. Mondtam már, belekeveredtünk a termelés 
hatalmas gépezetének fogaskerekei közé - ez sodor bennünket tovább, akár akarjuk, 
akár nem. Maga is láthatta az embereken, akikkel beszélt. Beszéljen még másokkal is. 
Keresse fel Ingram ezredest. A riportereket, akik nem írták meg Jackson esetét a 
lapokban, a szerkesztőket, akik a lapokat irányítják. Majd meglátja, hogy valamennyien 
csak a nagy gépezet rabszolgái. 


Beszélgetésünk során később megkérdeztem tőle, mekkora valószínűsége van annak, 
hogy egy munkást valami ipari baleset érjen? Ernest kitűnően ismerte a statisztikai 
adatokat, és valóságos előadást tartott nekem erről a kérdésről. 


- Már nagy irodalma van ennek - mondotta. - Nagy adatgyűjtés bizonyítja, hogy 
reggel ritkák a balesetek, de számuk egyre nő a későbbi órákban, amint a munkás 
fokozatosan elfárad, és az agya meg az izmai lassabban működnek. 


- Igen, ezt már tudom - mondtam. 


- De arra még nem gondolt, hogy édesapja testi épsége sokkal nagyobb biztonságban 
van, mint egy gyári munkásé. Háromszor annyi esélye van rá, hogy épkézláb ember 
maradjon. Az életbiztosító-társaságok nagyon jól tudják ezt." A professzor úrnak évi 


33 Célzás a szocialista szavazatok számára az Egyesült Államokban 1910-ben. A baloldali szavazatok 
számának fokozatos emelkedése világosan mutatja a forradalmi érzület gyors növekedését. Ez a szám 
1888-ban csak 2068 volt, 1902-ben 127 713, míg 1904-ben már 435 040. Később, 1908-ban már 1 
108 427 és 1910-ben 1 688 211. (Jack Londonnak az 1908-as és 1910-es választásokra vonatkozó 
számadatai képzelet alkotta adatok. - A Ford.) 


34 Azokban a farkasidőkben egyetlen ember sem érezte magát biztonságban, akármekkora vagyont 
gyűjtött is össze. Hogy családjuk jövőjéről gondoskodjanak, az emberek kieszelték az életbiztosítás 
intézményét. A mi értelmes korszakunkban az egész ügy nevetséges képtelenségnek tűnik. De 


négy dollár és húsz centet kellett fizetnie egy ezerdolláros balesetbiztosításért. 
Ugyanezért a kötvényért egy munkásnak tizenöt dollár díjat számítanak. 


- És mit számítanak magának? - kérdeztem, és ebben a pillanatban ráeszméltem arra, 
hogy valóban aggódom az életéért. 


- Én forradalmár vagyok - legyintett a kezével -, és így könnyen megtörténhetik, hogy 
megsebesülök vagy megölnek. Erre körülbelül nyolcszor akkora esélyem van, mint egy 
gyári munkásnak. Képzett vegyészeknek, akik robbanóanyagokkal dolgoznak, a 
biztosítótársaságok nyolcszor akkora életbiztosítási díjat számítanak fel, mint a 
közönséges munkásoknak. Az én életbiztosításomat, azt hiszem, nem is vállalnák. De 
miért kérdezi? 

Szempillám megremegett, és éreztem, hogy a meleg vér elönti arcomat. Nem azért, 
mert kitalálta, hogy aggódom érte. Rajtakaptam magamat eddig nem sejtett 
érzelmeimen. 

Édesapám bejött, és készülődni kezdett, hogy együtt távozzunk. 

Ernest még az előbb elbúcsúzott. Csak azért jött be apához, hogy visszahozzon néhány 
könyvet, amit kölcsönkért tőle. Mielőtt távozott, hozzám fordult: 

- Ha mindenáron fel akarja borítani lelki békességét, mint ahogy én tettem a 
püspökkel, keresse fel Mrs. Wicksont és Mrs. Pertonwaithe-t. A két hölgy férje a 
textilgyár két főrészvényese. Mint mindenki, ők is a gépezethez vannak láncolva, csak 
történetesen a tetején ülnek, nem az alján, mint a munkások. 


akkoriban nagyon komolyan vették, és bíztak benne. Pedig gyakran megesett, hogy a 
biztosítótársaságok tartalék tőkéjét éppen azok az igazgatók tékozolták el, akikre rábízták. 


IV. A GÉP RABSZOLGÁI 


Minél többet gondoltam Jackson karjára, annál jobban megrendültem. Most láttam 
először az igazi életet, most kerültem szembe először a valósággal. Egyetemi 
tanulmányaim, könyveim, a kultúra máza - mindez nem volt valóság. Eddig csak 
elméleteket tanultam az életről és a társadalomról. Papíron, nyomtatott betűkkel nagyon 
jól festett, de csak káprázat volt, illúzió. Jackson karja már a véres valósághoz tartozott. 
"Tényeket kérek, kézzelfogható tényeket!" - csengett fülembe Ernest szava. Kezdetben 
nem akartam elhinni azt a szörnyűséget, hogy egész társadalmunk alapja vér és erőszak. 
De itt volt Jackson. Nem verhettem ki fejemből, gondolataim folyvást visszatértek 
hozzá, mint ahogy az iránytű az Északi-sark felé fordul. 


Gyalázatosán bántak vele. Odaadta karját mások vagyonáért, és még a vérdíjat is 
megtagadták tőle, hogy a részvényeseknek nagyobb osztalékot fizethessenek. 
Személyesen ismertem sok előkelő családot, aki napsugaras jólétben élt ezekből az 
osztalékokból - Jackson véréből. Es Jackson bizonyára csak egy a sok közül 
Százezreket nyomorgatnak ilyen közömbösen és kegyetlenül, csak én nem tudok róluk. 
Eszembe jutott a chicagói asszony, aki heti kilencven centért robotol, és eszembe 
jutottak a délvidéki pamutgyárak gyermekrabszolgái, akikről Ernest beszélt. Szinte 
láttam vézna ujjaikat, amint azon a kelmén dolgoznak, melyből az én ruhám is készült. 
Jackson vére is ráfröccsent láthatatlanul, Jacksoné, akit nem tudtam elfelejteni. 


Úgy éreztem, hogy egy szédítő szakadék peremén állok, és most látom először az élet 
sötét mélységeit. Egész világom megváltozott. Apám szeme is kinyílt. Ernest napról 
napra nagyobb hatással volt rá. Aztán itt van a püspök. Amikor utoljára láttam, olyan 
volt, mint egy beteg ember. Szemében lázas idegfeszültség tükröződött. Hallottam, hogy 
Ernest betartotta ígéretét, és sétára vitte a püspököt a poklokon keresztül. Hogy milyen 
jelenetek szemtanúja volt, nem tudom, mert a püspök nem beszélt róla. De láttam, hogy 
nagyon megrendítette. 


Néha megbántam, hogy belekeveredtem ezekbe a dolgokba, és haraggal gondoltam 
Ernestre, akinek mindezt köszönhetem. Olyan boldogan és békésen éltünk, minek jött 
közénk, hogy nyugalmunkat felborítsa! De a következő pillanatban elszégyelltem 
magam. Sóhajom a megzavart kényelem léha sóhaja volt, az igazság elárulása. Akkor 
megint úgy láttam Ernestet, mint az igazság apostolát, lángoló szemekkel, sugárzó 
homlokkal, az arkangyalok bátorságával arcán. Hiszen csak az igazságért harcol, a 
szegények és elnyomottak igazságáért! És mögötte vagy fölötte megpillantottam egy 
másik alakot, Krisztus alakját. ő is a szegények és elnyomottak védelmére kelt a papok 
és farizeusok hatalmával szemben. Aztán eszembe jutott fájdalmas halála a kereszten, 
szívem elszorult, és Ernestért reszketett. Talán reá is ilyen halál vár, elszántsága, 
bátorsága, csatakürthangja pusztulásba sodorja. 


Most már tudtam, hogy szeretem. Égtem a vágytól, hogy segítsek rajta, vigasztaljam, 
oltalmazzam. Életére gondoltam, nyers, szegényes életére. Apjára gondoltam, aki 
hazudott és lopott, halálra dolgozta magát, hogy családját megmentse a nyomortól. De 
hiába - Ernest már tízéves korában a gyárban dolgozott. Szerettem volna átkarolni 
nyakát, hogy mellemen pihenjen a feje, mely csupa gond és gondolat. Istenem, ha csak 
rövid időre is könnyíteni tudnék a sorsán! 


Egyházközségünk legközelebbi társadalmi összejövetelén megláttam Ingram ezredest. 
Jól ismertem, ő is ismert engem gyermekkorom óta. Lesbe álltam, és tőrbe csaltam egy 


sarokban, a nagy szobapálmák mögött. Persze nem sejtett semmit. Szokásos 
udvariasságával, vidám arccal nyújtotta felém kezét. Mindig bájos ember volt, lovagias, 
tapintatos. Ami meg a külsejét illeti, társaságunkban senki sem vehette fel vele a 
versenyt. Még a köztiszteletben álló ezüst hajú egyetemi rektor is talmi méltóság, szürke 
jelenség volt hozzá képest. 


Pedig Ingram ezredes éppen olyan rabszolga volt, mint a nagy gépezet legegyszerűbb 
munkásai. Neki sem volt szabad akarata. Sohasem felejtem el azt a változást, ami 
végbement rajta, amikor szóvá tettem előtte Jackson esetét. Ingram fölényes mosolya 
egyszerre eltűnt, fegyelmezett arca eltorzult, szemében rémület tükröződött. Rémület és 
düh fogta el, akárcsak James Smithet. Csak éppen hogy nem káromkodott. Ettől a 
csekély különbségtől eltekintve, ugyanúgy viselkedett, mint Smith. Szellemes 
ötletességéről híres ember volt, de most humora is cserbenhagyta. Riadtan körülnézett, 
mintha ösztönszerűen egérutat keresne. De, mondom, tőrbe csaltam, elálltam útját a 
sarokban, a nagy dézsákba állított pálmafák közt. 

Jackson? Mit akarok tőle? Mi jut eszembe, hogy megemlítem? A gyomra kavarog, ha 
ezt a nevet hallja. Tréfa akar ez lenni? Igen ízléstelen tréfa és fölötte tapintatlan. Hát 
nem tudom, hogy hivatalos ügyekben személyes érzelmek nem számítanak nála? 
Erzelmeit otthonhagyja, ha elmegy a bíróságra. Ott ő csak egy gép, egy gondolkodó 
gep. 

- Mégis szeretném tudni, megillette volna Jacksont a kártérítés? - kérdeztem. 

- Persze hogy meg - felelte. - Helyesebben szólva, mint magánember úgy érzem, hogy 
megillette volna. De ennek semmi köze az ügy jogi részéhez. 

Fellélegzett, és kezével végigsimította haját. Első meglepetéséből felocsúdva, kezdte 
összeszedni magát. 

- Tessék megmondani nekem - faggattam tovább -, van-e valami köze a jognak az 
igazsághoz? 

- Az igazsághoz nem, inkább valami máshoz - felelte most már mosolyogva. - Inkább 
egy másik három szótagú szóhoz. 

- A hatalomhoz? - kérdeztem álmélkodva. 

Az ügyvéd komolyan bólintott. 

- Akkor az önök mestersége nagyon szomorú - folytattam. - Folyton az igazságról 
beszélnek, pedig tudják, hogy munkájuknak semmi köze hozzá. 

- No nem egészen, nem egészen - dünnyögte. - A dologban éppen az a meglepő, hogy 
nagyjában mégiscsak az igazságot szolgáljuk. 

- Nagyjában? - ismételtem ajkbiggyesztve. - Most már nem beszél őszintén. 

Ingram ezredes elpirult - sohasem képzeltem volna, hogy el tud pirulni. Megint 
aggodalmasan körülnézett, de én következetesen elálltam az útját. 

- Még egy kérdést, ezredes úr. Ha valaki állandóan alárendeli személyes 
meggyőződését hivatásának, nem fizeti meg az árát? Nem afféle szellemi öncsonkítás 
ez, melytől a jelleme is elsatnyul? 

Nem kaptam választ. Ingram ezredes villámgyorsan keresztülosont két pálma között. 
Az egyiket fel is döntötte, amint dicstelenül megfutamodott. 

A következő lépésem az volt, hogy a napilapokhoz fordultam. Levelet írtam a 
szerkesztőknek, nyugodt, mérsékelt, tárgyilagos levelet. Nem vádoltam az embereket, 
akikkel beszéltem, meg sem említettem őket. Csak feltártam a száraz tényeket. Hogy 
Jackson hány évet töltött a Sierra szolgálatában, miért vesztette el a karját, és milyen 
nyomorban él most. A három helyi napilap nem közölte levelemet, a két hetilap sem. 

Akkor elcsíptem Percy Laytont. Még az egyetemről ismertem. Szigorlatai után 
újságíró lett, most afféle riportertanonc volt a legnagyobb napilapnál. Mosolygott, 
amikor megkérdeztem tőle, miért nem közölték a levelemet az újságok? 

- Szerkesztőségi politika - mondta. - Ebbe nincs beleszólásom. 

Csakis a főszerkesztőtől függ. 

- És miért nem hajlandó ezt az ügyet szellőztetni? 


- Mert a nagyvállalatok nótáját kell fújnunk. Megvásároltak minket szőröstül-bőröstül. 
Maga hiába küld be olyan cikket, ami esetleg kellemetlen lehet nekik. Még akkor sem 
közöljük, ha megfizeti millimétersoronként, mint a hirdetéseket. Eh, mit beszélek! Még 
a hirdetési tarifa tízszereséért sem juthat egy ilyen cikk a nyilvánosság elé. Ha közülünk 
valaki megpróbálná becsempészni, elveszítené állását. 


- És maga személyesen helyesli ezt? - kérdeztem. - Úgy veszem észre, abból áll a 
munkája, hogy kicsavarja az igazságot szerkesztője utasítására, aki maga is a nagy 
részvénytársaságok parancsát követi. 


- Én igazán nem tehetek róla! - felelte elkomorodva, de aztán eszébe jutott valami, és 
arca megint felderült. - Ami engem illet, az én lelkiismeretem tiszta. En nem írok hazug 
cikkeket. Persze mindennap akad valami, ami kellemetlen és utálatos. Hiába, ez már a 
napi munkámhoz tartozik. Ilyen az élet - tette hozzá kamaszosan. 


- De valamikor maga is szerkesztő lesz, és akkor folytatja a lap régi üzleti politikáját. 

- Hol vagyok még attól? - felelte. - Addig kellőképp megkérgesedem. 

- De mivel még nem kérgesedett meg, árulja el őszintén, hogyan vélekedik erről a 
dologról? 

- Sehogy! - felelte gyorsan. - Egyáltalán nem gondolkodom. 


Annyit már megtanultam, hogy nem szabad a saját fejemmel gondolkodnom, ha 
boldogulni akarok az újságnál. Hát ehhez tartom magam. 


Komoly arccal bólogatott, mint egy kis bölcs. 
- És az igazság? Amit szolgálnia kellene? Hiszen ez az újságíró hivatása, nem? 


- Maga nem érti ezt a szakmát. Persze hogy az igazságot szolgáljuk. Akármit írunk, az 
igazság végül mégis győzedelmeskedik. Akkor hol itt a baj? 


- Igaza van - feleltem, de sikoltozni szerettem volna elkeseredésemben. Fájt a szívem 
ezért a fiúért, aki már ilyen fiatalon megtanulta a megalkuvást. 


Mindjobban keresztülláttam saját társadalmi osztályom hazugságain. A fátyol mögül 
rút valóság vigyorgott rám. Mintha valamennyien hallgatólagosan összeesküdtek volna, 
hogy Jackson ügyét agyonhallgassák. Valósággal csodáltam a szánalmasan siránkozó 
kis ügyvéd bátorságát, hogy egyáltalában el merte vállalni Jackson ügyét. Persze az 
összeesküvés nem irányult Jackson személye ellen. 


Nem róla volt szó, hanem a többi munkásról - valamennyiről. Ha igazat adnak az 
egyiknek, jön a többi. A rést el kell tömni, nem szabad példát teremteni. 


De ha így áll a dolog, akkor a mi egész társadalmunk hazugságra épült. Visszariadtam 
ettől a következtetéstől, pedig el kellett fogadnom. Azt hittem, semmi közöm Jackson 
karjához. Most már láttam, hogy sorsáért én is felelős vagyok. 


Beszéltem a Sierra textilgyár két főrészvényesével is. Nem sikerült megrendítenem 
Mr. Wickson és Mr. Pertonwaithe nyugalmát. Valami fölényes világfelfogásról tettek 
tanúságot. Arisztokratikus etikának, az uralkodó osztály erkölcsi felfogásának nevezném 
ezt. 5 


Nagyképűen beszéltek velem, apai hangon, leereszkedően, fiatalságomat és 
tapasztalatlanságomat emlegetve. Vannak üzleti elvek, amiket én nem érthetek meg, 
termelési problémák, melyek olyan bonyolultak, hogy fogalmam sem lehet róluk. 
Láttam, hogy nem jutok velük semmire. Abban a meggyőződésben éltek, hogy nagy 
szolgálatokat tesznek a társadalomnak, és mindnyájan nekik köszönhetjük kenyerünket. 
Mihez kezdene a nép, ha ők nem gondoskodnának arról, hogy munkája legyen! 


Amikor újra találkoztam Ernesttel, elmeséltem neki legutóbbi élményeimet. Úgy 
nézett rám, mintha nagyon meg lenne elégedve. 


35 Jóval Avis Everhard születése előtt élt egy John Stuart Mill - John Stuart Mill angol polgári filozófus 
és közgazdász (1806-1873). A Szabadságról című tanulmányát 1854-ben írta. (A Ford.) - nevű 
bölcselő, aki a Szabadságról szóló tanulmányában ezt írta: "Az uralkodó osztály mindenkor és 
mindenhol megteremti a maga erkölcstanát, mely többnyire osztályérdekéből és fölényes 
osztálygőgjéből fakad." 


- Remek - mondta -, igazán remek. Kezdi kiásni magának az igazságot. Saját 
tapasztalataiból arra a következtetésre jut, hogy a kapitalista társadalomban nincs 
szabad ember. Ha nem veszi rossz néven, hogy ilyen komoly dologban az írek tréfás 
kifejezésmódjával élek: nincs szabad ember, kivéve a nagytőkést, aki ugyancsak 
rabszolga. Biztos benne, hogy helyesen cselekszik, vagyis előítéleteinek a rabszolgája. 
Ez a legnevetségesebb az egész dologban, de az emberi természetből fakad. Minden 
gonosztevő belekapaszkodik valamibe, hogy gazságát önmaga előtt igazolja. 


- Ezt nem értem egészen - mondtam. 


- Pedig elég egyszerű. Tegyük fel, hogy a nagy üzletemberek valami ocsmány dolgot 
akarnak elkövetni. Addig forgatják agyukban, míg végre találnak valami közgazdasági, 
valláserkölcsi vagy filozófiai formulát, melynek értelmében szinte kötelességük azt a 
gazságot elkövetni. Akkor aztán könnyű szívvel hozzálátnak. Nem veszik észre az 
emberi gondolkodás egyik gyöngeségét - hogy a kívánság a gondolat apja. Logikájuk 
felületes, valódi jezsuiták. Még azt is elvárják, hogy akinek a tyúkszemére lépnek, 
hálásan kezet csókoljon nekik. Kedvenc tételük az a mese, hogy okosabbak a többi 
embernél, és jobban értenek mindenhez. Ebből következik, hogy joguk van az 
emberiség kenyértarisznyájának kezeléséhez. Saját belátásuk szerint osztogatják a 
morzsákat a többieknek. Még az Isten kegyelméből uralkodó királyok legendáját is 
feltámasztották. Ők a gazdasági élet koronázatlan királyai, bár szerényen csak 
vezérigazgatóknak nevezik magukat." 


- Igen - mondtam -, az üzletemberek ilyenek. 


- És az a baj, hogy csak üzletemberek. Nem filozófusok. Nem biológusok, nem 
szociológusok. Mert ha azok is volnának, mégiscsak eltalálnák valahogy, mit kell 
tenniök az emberiség érdekében. 


De csak az üzlethez értenek, és egyébként korlátoltak, ostobák. Fogalmuk sincs a 
társadalom törvényeiről és szükségleteiről. Mégis kezükben tartják milliók és milliók 
sorsát. Eljön még az idő, amikor a történelem megvető mosollyal mond róluk ítéletet. 


Ezek után már nem is csodálkoztam, amikor a két főrészvényes feleségével beszéltem. 
"Társaságbeli hölgyek" voltak, pazar palotákban laktak. De még egy egész csomó más 
otthonuk is volt, a hegyek közt, tavak mentén, a tengerparton - mindenfelé. Szolgák 
serege gondoskodott kényelmükről. De ők maguk is "dolgoztak", lázas társadalmi 
tevékenységet folytattak. Támogatták a művészeket, az egyetemet, az egyházakat, a 
lelkészek földig hajoltak előttük" alázatos hálájukban. Hatalom volt ennek a két 
asszonynak a kezében, komoly hatalom, olyan korlátlan pénzösszegek felett 
rendelkeztek. Ernest később felhívta a figyelmemet arra, hogy ilyen nők támogatják a 
szellem embereit, és irányítják gondolataikat." 


Sok tekintetben férjüket majmolták, ugyanolyan nagyképűen beszéltek a gazdagok 
kötelességeiről és felelősségéről. Ugyanazt az erkölcstant hirdették - a gazdagok 
osztályetikáját. Persze, csak üres fecsegés volt az egész, maguk sem értették. 


Ők is ideges bosszúsággal néztek rám, amikor a Jackson család nyomoráról beszéltem 
nekik. Megkérdeztem, miért nem támogatják legalább jótékony adományaikkal ezt a 


36 Amerikában iparkapitányoknak hívták őket. Gőgjük a felhőkig ért. George F. Baer, 1 1902-ben, 
amikor az Anthracite Széntröszt elnökévé választották, a sajtóban megjelent beszámolók szerint a 
következő kijelentést tette: "A munkások jogainak szabályozására és érdekeinek megvédésére olyan 
keresztény férfiak hivatottak, kikre Isten végtelen bölcsesegében, nagy vagyont bízott és a velejáró 
komoly felelősségérzetet". (George Frederick Baer (1842-1914) egy szénipari tröszt elnöke; 1902- 
ben ő vezette a szénbánya-tulajdonosok harcát a bányászsztrájk ellen. - A Ford.) 


37 Az egyház mintha erre az álláspontra helyezkedett volna azokban az időkben: "A pénzetek piszkos, 
de azért csak hozzátok ide." 


38 Ha társadalmi életről beszélünk, nem szabad összetévesztenünk két hasonlóan hangzó fogalmat: a 
társaságot és a társadalmat. A társaság azokban az időkben naplopók kis körét jelentette, néha vonzó, 
csillogó nőket és férfiakat, akik mégiscsak herék voltak, és a dolgozókon élősködtek. A dolgozóknak 
nem volt sem idejük, sem alkalmuk arra, hogy társadalmi életet éljenek. Erre egyébként még az igazi 
üzletemberek is alig értek rá. A társadalom mai értelmében a dolgozók társadalma, melynek még 
játékaiis komoly célokat szolgálnak. 


szerencsétlen családot? Azt felelték, hogy tudják a kötelességüket, és nincs szükségük 
kioktatásra. Könyörögtem nekik, hogy tegyenek valamit azért az emberért. 


Kereken megtagadták. Érdekes, hogy szinte szóról szóra ugyanazt a választ kaptam 
tőlük, pedig külön-külön beszéltem velük, és egyik sem tudta, hogy a másikat is 
felkerestem. Válaszuk lényege az volt, hogy nem kívánják jutalomban részesíteni a 
hanyagságot. Ezzel csak ártanának a szegény munkásoknak, mert leszoktatnák arról, 
hogy vigyázzanak a testi épségükre." 


A legmegdöbbentőbb az volt, hogy a két asszony egészen őszintén beszélt. Teljesen 
áthatotta őket a meggyőződés, hogy afféle félistenek, akik magasabb elvi 
szempontokból nézik a világot. Osztályetikájukban minden cselekedetükre igazolást 
találtak. Amikor kiléptem Mrs. Pertonwaithe palotájából az utcára, eszembe jutott 
Ernest megjegyzése. Igen, ezek is a nagy ipari gépezet rabszolgái, csak éppen a rendszer 
tetejére kötötték őket. 


39 Az Outlook című hetilap (Amerikai polgári hetilap. 1893 és 1935 között jelent meg. - A Ford.) - mely 
nagyon komoly folyóirat volt azokban az időkben - 1906. augusztus 18-i számában beszámol egy 
balesetről, melynek során egy gyári munkás elvesztette fél karját a tépőgépnél. A részletek nagyon 
hasonlítanak Jackson esetéhez, ahogy Avis Everhard feljegyzései elénk tárják. 


V. A VÁNDORKLUB 


Ernest most már gyakran megfordult házunkban. Apám társasága vonzotta vagy a 
vitatkozó összejövetelek, amiket rendezett? Ugy éreztem, nekem is részem van abban, 
hogy olyan gyakran ellátogat hozzánk, és ez a hízelgő sejtelem csakhamar valónak 
bizonyult. Ernest Everhard szerelmes volt - és olyan udvarló, hogy különbet álmodni 
sem lehet. Mind forróbban és hosszasabban szorongatta kezemet, a néma kérdés pedig, 
mely szemében égett, mind beszédesebb és sürgetőbb lett. 


Amikor megismerkedtem vele, első benyomásom nem volt kedvező. De csakhamar 
felébredt bennem az érdeklődés iránta. Azután jött egy időszak, amikor valósággal 
visszataszítónak tartottam. Olyan kíméletlenül támadta baráti körömet, hogy szinte 
meggyűlöltem. De amikor kiderült, hogy heves, nyers, keserű szavai indokoltak, és nem 
alaptalanul ócsárolta osztályomat, ellenállásom egyszerre összeomlott. Most már 
elhittem minden szavát, és elfogadtam nézeteit. Szemem előtt tépte le az álszenteskedő, 
nagyképű társadalom álarcát, és megmutatta a valóságot, mely kellemetlen volt, 
elrettentő - de igaz. 


Amint mondtam, álmodni sem lehetett különb udvarlót. Egy leány, aki huszonnégy 
éves koráig egyetemi városban élt, már meg tudja ezt ítélni. Nekem is udvaroltak már 
csupasz képű diákok és deres hajú professzorok, atlétikai bajnokok és futballcsillagok. 


Egyik sem volt olyan bátor, mint Ernest. Észre se vettem, és már megölelt, ajkát 
számhoz szorította még mielőtt tiltakozni vagy ellenkezni tudtam volna. Mindent 
komolyan vett, és tudtam,.hogy ez sem tréfa vagy játék nála; így nevetséges lett volna 
megsértődnöm vagy úgy viselkednem, ahogy lányok hasonló helyzetben viselkedni 
szoktak. Szenvedélye nyíltságával és őszinteségével egyszerűen levett a lábamról. Nem 
kérte meg a kezemet. Megüölelt, megcsókolt, és magától értetődőnek tekintette, hogy 
ettől a perctől kezdve a menyasszonya vagyok. Erről nem is vitatkoztunk. A vita csak 
arról folyt - és ez is jóval később -, hogy mikor tartsuk meg az esküvőt. 


Erre még nem volt példa, és úgy éreztem, hogy csak álom az egész. 


De bevált, ahogy Ernest szokta mondani, és kiállta a valóság próbáját. Mert rábíztam 
az életemet, és szerencsés elhatározás volt, nem is bántam meg soha. Pedig az első 
hetekben féltem a jövőtől, és szemrehányást tettem magamnak, hogy minden 
meggondolás nélkül, ilyen gyorsan és hirtelen engedtem ennek a szenvedélyes 
szerelemnek. De aggodalmam alaptalannak bizonyult. Nem volt még asszony, akit sorsa 
gyengédebb, önzetlenebb, jobb férjjel ajándékozott volna meg. A gyengédség és 
hevesség éppen olyan furcsán találkozott benne, mint modorának fölényessége és 
félszegsége. 

Hogy szerettem azt a kis félszegségét, melyet sohasem tudott teljesen levetkőzni! 
Valahányszor belépett szalonunkba, eszembe jutott a tréfás angol mondás: Ugy rontott 
be, mint bika a porcelánboltba." 


40 Akkoriban a gazdagok, de még a szegényebb emberek is, telerakták lakásukat mindenféle 
haszontalan limlommal és mütyürkével. ízlésük még nem volt olyan fejlett, hogy értékelje az 
egyszerűséget. Ezek a szalonok valóságos múzeumok voltak, ami nagyon megnehezítette a takarítást. 
Porolni, örökké csak porolni - ez volt a legfőbb gond. Ezernyi módon lehetővé tették, hogy a por 
összegyűljön, és nem tudtak szabadulni tőle. 


Ha tudat alatt még volt is egy kis kétely bennem abban a tekintetben, hogy igazán 
szeretem-e, az is eloszlott a Philomath Klubban" - azon a csodálatos vitaestén, amikor 
Ernest megtáncoltatta az oroszlánt saját barlangjában. A Philomath Klub a csendes- 
óceáni partvidék legelőkelőbb és legzárkózottabb egyesülete volt. Hogy miért nevezték 
el így, azt majd mindjárt meglátjuk. A görög szót, melyet a klub nevéül választott, 
egyszerűbben így lehetne kifejezni: a tudás barátai, tanulni vágyó emberek társasköre. 
Miss Brentwood alapította, egy milliomos vénkisasszony. A klub volt a férje, a családja, 
a kedvenc játékszere. Tagjai a környék leggazdagabb emberei voltak - közülük is csak 
azok, akik erős akaratukkal vezető szerephez jutottak, és a maguk módja szerint a 
tudást, a szellemi életet is értékelték. 


A Philomathnak nem volt saját székháza. Nem - nem tartozott azok közé a klubok 
közé, melyeknek városi palotája van bálteremmel, bárral és kártyaszobával, nyári 
klubháza is valami szép helyen, uszodával és golfpályával. Vándorklub volt. Havonta 
egyszer gyűltek össze - mindig egy másik klubtag otthonában, hogy meghallgassanak 
egy felolvasást, és megvitassák. A felolvasókat vagy előadókat pénzért szerződtették. 
Ha New Yorkban egy tudós felfedezett valamit - például híressé vált a rádium új 
alkalmazásával -, a klub azonnal írt neki, és meghívta. Fejedelmi tiszteletdíjat kapott, és 
útiköltségeit is megfizették persze. Ha egy sarkutazó visszatért kalandos útjáról, ha egy 
író új könyvével, egy művész új alkotásával az érdeklődés középpontjába került, a klub 
azonnal lecsapott rá, és elhozatta. Az összejöveteleken csak a tagok vehettek részt. A 
klub elvei közé tartozott, hogy vendégeket nem enged be, újságírókat pedig még 
kevésbé. A lapokban egy szó sem jelenhetett meg arról, ami az összejöveteleken 
elhangzott. Ennek az volt az előnye, hogy ismert nevű politikusok, nagy államférfiak is 
el mertek jönni, és őszintén elmondhatták véleményüket a legkényesebb kérdésekről is. 


Kezemben van az az összegyűrt levél, amit Ernest írt nekem húsz évvel ezelőtt. 
Térdemen kisimítom, és kiírom belőle a következő részt: 


"Édesapád tagja a Philomathnak, és így magával vihet, a vendégtilalom családtagokra 
nem vonatkozik. Okvetlenül légy ott kedd este. Megígérem, hogy nem lesz okod 
megbánni. Eddig, hasonló társaságban még nagyon szelíden viselkedtem. De most 
megrázom őket a te kedvedért. Hadd csattogtassák a fogukat egy kicsit, üvöltsenek, 
mint a farkasok. Már megmostam a fejüket egypárszor, de csak elvi kérdésekről volt 
szó. Az efféle erkölcsprédikációt fölényesen eltűrik, még mosolyognak is rajta. De most 
a pénzeszsákjukról lesz szó, és ebben már nem értik a tréfát. Az előkelő urak! Az 
uralkodó osztály! Megmutatom neked, milyen primitív ragadozó állatok. Ha eljössz, 
meglátod az ősembert frakkban, a barlanglakót borotvált arccal és manikűrözött 
körömmel, amint felhorkan, és tajtékzó szájjal marakszik egy koncért. Pazar üvöltözést 
rendezek neked, hogy végre megértsed a fenevad természetét." 


Igen, ezt írta. De nézzük csak tovább: 


"Persze, ők nem így gondolták. Azért hívtak meg, hogy darabokra tépjenek. Miss 
Brentwood fejecskéjében született meg a jó ötlet. Ostobaságában néhány célzással 
elárulta, hogyan képzeli az egészet. Nem az első eset, hogy klubtársait ilyen 
szórakozásban részesíti. Járt már náluk néhány jámbor, ábrándos társadalomjavító, 
akinek alaposan ellátták a baját. Isteni móka volt. Miss Brentwood azt hiszi, én is olyan 
jámbor vagyok, mint a Riska tehén, vagy ha karmolok is, majd ölükbe vesznek, és 
megcirógatnak, mint egy kiscicát. Nem tagadom, ravaszkodtam egy kicsit. Ugy 
beszéltem vele, hogy ne ijedjen meg tőlem. Kezdetben kissé aggódott, de 
beszélgetésünk során meggyőződött róla, hogy nem vagyok veszedelmes. Csinos 
honoráriumot kapok - kétszázötven dollárt -, nem is lehet kevesebbet ajánlani egy híres 
forradalmárnak, akit egyszer majdnem megválasztottak kormányzónak. Megkért, hogy 
frakkba öltözzem. Ne haragudjak, de ez kötelező. Még soha életemben nem viseltem 
ilyen maskarát. Majd kölcsönzők egyet valahol. A nagy megtiszteltetés megér egy kis 
áldozatot." 


Akkor nevettem a legjobban, amikor megtudtam, hogy az összejövetelt ezúttal éppen 
Mr. Pertonwaithe házában tartják meg. Kölcsönkért székeket állítottak fel a nagy 


41 A philo - prefixumból és manthanein - tanulni (gör.) igéből alkotott szó: a philomath a. m. 
tudománykedvelő. (A ford.) 


szalonban, hiszen kétszáz klubtagra számítottak - körülbelül ennyi úr és hölgy jött el, 
hogy meghallgassa Ernestet. A társaság színe-java, a közgazdasági élet egész vezérkara. 
Az első percekben azzal szórakoztam, hogy összeszámoltam magamban, milyen 
vagyont képviselnek. Az összeg együttesen több száz millió dollárra rúgott. És a 
jelenlevők zöme nem tartozott a naplopó milliomosok kasztjához. Inkább olyan 
emberek voltak, akik tevékenyen részt vettek a nagyipar irányításában és a politikai 
életben. 


Már mindnyájan helyet foglaltunk, amikor Miss Brentwood bevezette Ernestet. 
Minden fej felé fordult. Csakugyan frakkban volt, és hatalmas feje, széles válla 
pompásan érvényesült. De mozdulataiban felfedeztem azt a kis félszegséget, mely még 
kedvesebbé tette. Szerettem volna felugrani, hogy odaszaladjak hozzá és megcsókoljam. 
De csak néztem, és ez is nagy boldogság volt. Éreztem keze szorítását, ajka érintését. 
Olyan büszkeség fogott el, hogy majdnem felkiáltottam: "Látjátok ezt az embert? Az én 
szerelmem! Ezernyi gondolat foglalkoztatja, de ha rám gondol, megfeledkezik 
mindenről." 


Miss Brentwood bemutatta Ernestet Van Gilbert ezredesnek. Tudtam, hogy a mai 
összejövetelen az ezredes fog elnökölni. Persze nem volt katona, csak hiúságból 
használta ezt a címet. Valójában a legnagyobb részvénytársaság ügyésze volt, maga is 
mérhetetlenül gazdag. A legkisebb honorárium, amit elfogadni kegyeskedett, százezer 
dollár volt. Nagy jogtudósnak tartották. A törvény puha anyag volt a kezében, úgy 
gyúrta és formálta, ahogy érdekei megkívánták. Külsőre ódivatú embernek látszott, úgy 
is szónokolt, mint a régiek, de tudás, ötletesség és merész képzelet tekintetében bátran 
felvehette a versenyt a fiatalokkal. Kisujjában volt minden paragrafus. Akkor tűnt fel 
először, amikor sikerült megdöntenie a Shardwell-féle végrendeletet.? Ez a hagyatéki 
per ötszázezer dollárt hozott neki. Ettől kezdve karrierje rakéta módjára szökkent a 
magasba. Sokan Amerika legnagyobb ügyvédjének tartották, de ha a három első 
ügyvédet emlegették, neve okvetlenül köztük volt. 


Van Gilbert ezredes felállt, és néhány gondosan megválasztott szóval bemutatta 
Ernestet a társaságnak. Tréfás hangnemben megkérte az urakat és hölgyeket, fogadják 
szívesen ezt a félelmetes forradalmárt és a munkásosztály nagyra becsült képviselőjét. 
Mindenki mosolygott, megértették a finom iróniát. Csak én lettem dühös, és aggódva 
néztem Ernestre. Amikor arcát megláttam, még jobban bosszankodtam. Még a homlokát 
sem ráncolta össze a burkolt gúnyolódásra, mintha észre se vette volna. Ott ült az 
előadóasztalnál lomhán, álmosan, szelíden, mint valami ostoba fajankó. Egy pillanatra 
elszorult a szívem. Ernest megijedt - ez a művelt, gazdag, előkelő társaság levette a 
lábáról. De a következő percben már én is mosolyogtam. Nem, engem nem csaphat be. 
Csak játszik a többi ékkel, ahogy ujja köré csavarta Miss Brentwoodot is, aki az 
asztalnál a főhelyen ült, és szüntelenül jobbra-balra forgatta fejét. Büszke volt rá, hogy 
klubtársainak ilyen mulatságos estét szerzett, és boldogan hallgatta az elismerő 
megjegyzéseket. 


Van Gilbert ezredes leült, és most Ernest állt fel. Beszélni kezdett, egyelőre halkan, 
szerényen, akadozva, szemmel láthatólag nagy zavarban. Gyermekkoráról beszélt, a 
szegény munkáscsaládról, melyben nevelkedett, a szennyről és nyomorúságról, mely 
körülvette. Teste és lelke egyaránt éhezett, de nem tört meg. Nem mondott le arról, hogy 
valamikor magasabb szintre emelkedjék. 


42 Végrendeletek megtámadása és érvénytelenítése akkoriban igen gyakori volt. Akik nagy vagyont 
harácsoltak össze, nem tudtak belenyugodni abba, hogy haláluk után ne rendelkezhessenek felőle. 
Nagy gondot okozott nekik, hogy végakaratuk betartását biztosítsák. Ezt a célt szolgálták a 
végrendeletek szerkesztésében járatos ügyvédek, kikkel szemben álltak a végrendeletek 
megtámadásának szakértői. Körülbelül olyan verseny volt köztük, mint ágyúgyártók és 
páncélszerkesztők között. Némelyik ügyvéd híres volt arról, hogy olyan végrendeletet tud 
fogalmazni, melyet lehetetlen megtámadni. De utóbb mindig kiderült, hogy nincs megtámadhatatlan 
végrendelet. Gyakran éppen azok segítettek megdönteni, akik szerkesztették. De a gazdagok körében 
tovább élt az illúzió, hogy van biztos végrendelet, csak meg kell találni, és meg kell fizetni a 
paragrafusok igazi művészét. Úgy hittek ebben, mint a középkori alkimisták abban az álomban, hogy 
meg lehet találni a Bölcsek Kövét. 


- Tudtam - mondta -, hogy van egy más világ is. A felsőbb rétegekben, magasan az én 
környezetem fölött, rend és tisztaság, jóság és önzetlenség uralkodik, nemes érzület és 
élénk érdeklődés a szellem minden megnyilvánulása iránt. Mindezt onnan tudtam, mert 
szorgalmasan olvastam a Tízcentes Regény tár köteteit." Ezekben a színes fedelű 
könyvekben az urak és hölgyek előkelő nyelven társalogtak, az erény mindig elnyerte 
jutalmát, a gaz kalandorok és kalandornők pedig méltó büntetésüket. Ugy hittem ebben, 
mint a felkelő nap ragyogásában. Fiatal, sóvárgó szívem vigasztalást lelt a hitben, hogy 
van szépség és tisztesség is a világon, csak meg kell találni. Munkával, tanulással, 
kitartó igyekezettel én is eljutok majd abba a körbe, ahol érdemes élni. 


Azután elmesélte, hogyan adták be a gyárba, leírta inaséveit a kovácsműhelyben és 
első találkozását a szocialistákkal. Talált közöttük ragyogó elméket és nagyon képzett 
embereket, akiktől sokat tanult. Papokat is, akik elvesztették állásukat, mert igazi 
keresztények voltak, és így összeütközésbe kerültek Mammon-imádó egyházközségük 
felfogásával. Tanárokat is, akik nem voltak hajlandók a tudomány megtagadásával az 
uralkodó osztályt szolgálni. Valamennyien forradalmárok voltak, és le akarták rombolni 
a jelen esztelen társadalmát, hogy tégláiból felépítsék a jövő új világot. 

Túl sokáig tartana, ha leírnám mindazt, amit mondott, de nem hallgathatom el azokat a 
felejthetetlen szavakat, melyekkel megemlékezett harcos elvtársairól. Beszéde most már 
nem volt halk és akadozó. Hangja megerősödött, csengett, mint az érc, és a 
meggyőződés forrósága áradt belőle. Többek közt ezt mondta: 


- A forradalmárok körében megtaláltam azt, amire lelkem úgy szomjazott - az 
emberségbe vetett hitet, lángoló eszményiséget, az önzetlenség és önfeláldozás 
tisztaságát, a mártírok bátorságát, az emberi lélek legszebb megnyilvánulásait. Ez volt 
az igazi élet, külsőségekben szegény, de nemes, tartalmas, célkitűzéseiben a legnagyobb 
igényű. Végre igazi emberekkel beszéltem, akik lelküket nem adták el dollárokért és 
centekért. Léha szórakozás nem érdekelte őket, sem a paloták pompája - szívesebben 
töltötték el estéjüket egy nyomorúságos munkáslakásban, ahol segíthettek ápolni egy 
beteg gyermeket. 


Lépten-nyomon hősies erőfeszítést láttam magam körül, és eltöltött a vágy, hogy 
példaképeim nyomába lépjek. Lázas boldogságban teltek napjaim és éjszakáim, úgy 
éreztem, forróbban süt a nap, és szebben ragyognak a csillagok, csupa tűz és harmat volt 
minden, míg égő, káprázó szemem előtt megjelent a Szent Grál, Krisztus lelkének 
kelyhe, az évezredek óta szenvedő, meggyötört Ember, ki végre megváltatik, és szabad 
lesz mindörökre! 


Már többször láttam Ernestet, amint elfogja a lelkesedés, de így még nem láttam soha. 
Valósággal megváltozott, átszellemült. Szép nagy homloka sugárzott, és szemében 
valami látomás lángolt, mely boldog mosolyt csalt ajkára. De a többiek mindebből 
semmit sem láttak - talán nem is láthatta más, csak én, amint szememet elborították a 
szerelem és megindultság könnyei. Annyi bizonyos, hogy Mr. Wickson, aki éppen a 
hátam mögött ült, nem érzett semmi meghatottságot. Hangosan kifújta orrát, és csak 
ennyit mondott: 


- Utópista álmodozó!" 


43 Volt akkor az irodalomnak egy olyan különös fajtája, melyet ma már alig tudunk megérteni. Ezer meg 
ezer könyv jelent meg évente, melynek az volt az igazi célja, hogy port hintsen az emberek szemébe, 
elkábítsa őket, és elködösítse az élet komoly céljait, főleg pedig a társadalmi jelenségek lényegét. 


44 Annak a kornak a szolgalelkűségét ma már meg sem tudjuk érteni. Az emberek még bizonyos 
szólamoknak, frázisoknak is a rabjai voltak. Mintha egy-egy szó megzavarta volna az eszüket és a 
látásukat, akárcsak a bűvész pálcájának hadonászása. Egy általánosító szitok, egy gúnyos szó elég 
volt ahhoz, hogy lekicsinyelje egy élet munkáját, nevetségessé tegye a legkomolyabb gondolatot. 
Ilyen megbélyegző szó volt ez is: utópista! Thomas More angol író 1516-ban kiadott egy könyvet, 
melyben leír egy képzelt szigetet, ahol az emberek testvériségben élnek. A szigetnek "Utópia" nevet 
adta. Attól kezdve gúnyosan ezzel a névvel illettek minden tervet vagy elgondolást, mely az ember 
gazdasági vagy politikai életének megjavítására törekedett, akármilyen józan és ésszerű volt is. 
Viszont komolyan vettek olyan ostoba frázisokat, mint például: "becsületes munkával szerzett 
vagyon" vagy "lassan járj, tovább érsz". 


Ernest azután elmondta, hogyan küzdötte fel magát, és hogyan jutott érintkezésbe a 
felsőbb osztályok tagjaival. Alkalma volt közelebbről megismerni azokat az embereket, 
akik magas állásokat töltenek be. Nem hallgatta el, milyen csalódás érte, sőt olyan 
kifejezésekkel élt, melyek cseppet sem voltak hízelgők hallgatósága számára. 


Nagyon csodálkozott, amikor látta, hogy ezeket az embereket milyen silány anyagból 
gyúrták. Életük nem volt sem nemes, sem szép, sem ízléses, műveltségük nem nyitotta 
meg számukra a szellem örökzöld virágait. Az igazság az, hogy egyáltalán nem éltek 
szellemi életet, pedig módjuk lett volna rá. A forradalmárok köréből jött, akik 
szegénységükben is a szellem légkörében éltek, és nem győzött csodálkozni az uralkodó 
osztály szűk látókörén, korlátoltságán. Az önzés, a rettentő önzés volt az egyetlen rugó, 
mely hajtotta őket. És a hitük! Pompás templomaik, pazarul fizetett prédikátoraik - 
éppen olyan anyagiasak voltak, mint azok az urak és dámák, kik a padsorokban ültek. 
Fecsegtek ugyan az idealizmusról és az erkölcsi követelményekről, de valójában nem 
érdekelte őket más, csak a pénz és az élet legsilányabb élvezetei. Hol voltak attól az 
erkölcstől, amit Krisztus hirdetett! Elveit egyszerűen elsikkasztották! 


- Őreá hivatkoztak, a Béke Bárányára - mondta -, ajkukra merték venni nevét azok, 
akik revolvereket adtak a pinkertonok? kezébe, hogy lelőjék a sztrájkoló munkásokat. 
Egyesületeket alapítottak az állatok védelmére meg az ökölvívósport durvasága ellen, 
miközben gyáraikban meghamisították az élelmiszereket. Gyermektápszereket hoztak 
forgalomba romlott anyagból, mely évente több csecsemőt ölt meg, mint a véres kezű 
Heródes. 


Egyetlen hang sem zavarta meg az előadást. Ernest így folytatta: 


- A hipokritaságnak, álszenteskedésnek szebbnél szebb példáival találkoztam. Az 
egyik - finom arcú, arisztokratikus külsejű úriember - egy biztosítótársaság igazgatója 
volt, és munkaköre abból állt, hogy kifossza az árvákat és özvegyeket. A másik 
gentleman régi, ritka könyveket gyűjtött, és az irodalom pártfogója volt, de szoros üzleti 
kapcsolatban állt egy tagbaszakadt, vörös képű politikai gengszterrel, aki mindent el 
tudott intézni neki a városházán. A szerkesztő úr leheletfinom esztétikai cikkeket írt a 
művészet nemes céljairól, de azokból a hirdetésekből élt, amiket a szabadalmazott 
gyógyszerek" gyártói adtak fel lapjának. Ezt a szerkesztőt meg is tréfáltam egyszer. 
Cikket írtam a hirdetett reklámszerek valódi értékéről. 


Amikor bevittem neki és elolvasta, olyan düh fogta el, hogy majdnem megütötte a 
guta. Közönséges demagógnak nevezett, és ajtót mutatott nekem. Ugyanolyan 
jellemtelen volt, mint egy másik kiváló férfiú, aki nagy lelkesedéssel szónokolt vallásos 
összejöveteleken, míg ki nem derült róla, hogy meglopta barátját, aki társa volt egy 
piszkos üzletben. Egyáltalában rossz tapasztalatokra tettem szert olyan emberekkel, akik 
gyakran emlegették a jó Istent. Az egyház egyik oszlopa, aki nagy összegekkel 
támogatta az afrikai misszionáriusokat, fiatal lányok ezreit dolgoztatta gyárában olyan 
éhbérért, hogy valósággal rákényszerítette őket a prostitúcióra. A másik egyetemi 
tanszéket alapított, de néhány ezer dollárért hamisan esküdött a bíróság előtt. Egy 
vasútkirály szóbeli megállapodást kötött üzletfeleivel, ünnepélyesen megerősítette 
becsületszavával, de lelkiismeretfurdalás nélkül kijátszotta őket. Barátja, a szenátor, 
csak báb volt a vasúttársaság kezében, akárcsak a kormányzó és a legfőbb 
bíróságelnöke. Persze mindhárman első osztályú vasúti szabadjeggyel utaztak. Ezt a 
főkortes is megkapta, aki a vasútkirály számára a masinát igazgatta - persze nem a 
mozdonyt, hanem a politikai masinát." 


45 A Pinkerton-iroda eredetileg magándetektíveket adott bérbe. Később főleg azzal foglalkozott, hogy 
marcona terroristákat bocsátott a gyárosok rendelkezésére, a munkások fékentartására. Végül ebből a 
szervezetből nőtt ki a plutokraták hírhedt zsoldos hadserege. (Allan Pinkerton (1819-1894) chicagói 
magándetektív volt. - A Ford.) 


46 Így hívták azokat a vegyi készítményeket, melyek millió és millió dollárt csiholtak ki az emberek 
tudatlanságából és hiszékenységéből. Éppen olyanok voltak, mint a középkorban elterjedt 
varázsszerek és bájitalok. Az egyetlen különbség talán csak az volt, hogy a modern csodaszerek és 
kozmetikai készítmények jóval drágábbak voltak, és esetleg meg is ártottak az egészségnek. 


47 A rnép abban a tévhitben élt, hogy a választásokon leadott szavazatai segítségével maga kormányozza 
az országot. Valójában a "politikai gépezet" uralkodott. Ennek voltak ügyes kezelői, akik értették a 


Erre sem szólt senki. 


- Ez az én nagy csalódásom története - mondta még Ernest. - Azt hittem, bejutottam a 
paradicsom kapuján. Ehelyett az üzleti szellem sivatagába kerültem. Szürkeség volt 
körülöttem. Csak azt nem értettem meg, hogy emberek, akiknek annyi eszük van, ha 
üzletről van szó, egyébként olyan ostobák és korlátoltak lehetnek. És a nagy elevenség 
is csak a halálos rothadás nyüzsgésének tűnt fel előttem. De ismétlem, legjobban az 
önzés döbbentett meg, a szívtelen, könyörtelen, telhetetlen, falánk, durva önzés. 


Elmondta, hogy ez a környezet előbb utálattal töltötte el, majd kibírhatatlan 
unalommal. Alig várta, hogy visszatérhessen a forradalmárok körébe. 


- Most pedig - emelte fel hangját - elmondom önöknek, hogyan képzeljük el azt a 
forradalmat, melyet kikerülhetetlennek tartunk. 


A teremben egy kis mozgolódás támadt. Már többször körülnéztem, és csak 
szenvtelen vagy fölényesen mosolygó arcokat láttam. Ernest kifakadásai nem indították 
meg őket, szavai szinte leperegtek róluk. Eszembe jutott, hogy megmondta nekem előre: 
amíg csak erkölcsprédikációt tartunk nekik, nem jönnek ki a sodrukból - erre csak akkor 
kerül sor, ha majd a pénzeszacskóról lesz szó. Miss Brentwood volt az egyetlen, aki 
Ernest erős kifejezéseit a szívére vette. Riadtan pislogott, és aggódva leste, mi jön még. 


Ernest azzal kezdte, hogy a forradalmi mozgalom már elég erős, és évről évre 
izmosodik. Amikor felsorolta az adatokat - a különböző országok választásain leadott 
szocialista szavazatok számát -, az arcok hirtelen megváltoztak, aggodalom és haragos 
indulat tükröződött rajtuk. 


- Az Egyesült Államokban - mondta Ernest - már másfél millió munkás tartozik a 
nemzetközi forradalmi szervezethez. Az egész világon már huszonöt millió - egész 
hadsereg, mely így kiált a tőkések felé: "Most jön a nagy leszámolás. Nem alkuszunk. 
Mienk lesz minden, amit eddig bitoroltatok, nem érjük be kevesebbel. Kezünkbe 
vesszük a hatalmat és az emberiség sorsát. Nézzétek meg a kezünket. Erős kezek, biztos 
kezek. Elvesszük tőletek a kormánygépezetet, elvesszük a földet és a gyárakat, a 
házakat és a palotákat, ahol pazar fényűzésben henyéltetek eddig. Ezentúl ti is 
megdolgoztok majd kenyeretekért, mint a paraszt a szántóföldön, a munkás a gyárban, a 
kishivatalnok az irodában. Nézzétek meg a kezeinket. Erős kezek, biztos kezek!" 


E szavaknál kifeszítette hatalmas vállát, és kinyújtotta karjait, a kovácsműhelyben 
megkeményedett két keze megmarkolta a levegőt. Olyan volt, mint egy sas, ha 
kiterjeszti szárnyait - mint a diadalmas forradalom jelképe. Hallgatói valósággal 
visszarettentek tőle. Hogy pontosabb legyek, a teremben levő asszonyok hőköltek hátra, 
és arcuk eltorzult a félelemtől. Nem úgy a férfiak! Ezek nem a kényelemben elpuhult, 
hanem a tevékeny és tetterős, mindig verekedésre kész tőkésekhez tartoztak. A teremben 
fenyegető morgást lehetett hallani, a kitörni készülő indulat első jelét. Később 
farkasordítás lett belőle, és többször is kitört az este folyamán - de most még nem 
tartottunk ott. Egyelőre csak azt láttam, hogy Ernest szavait kezdik komolyan venni, bár 
még nem ébredtek tudatára egészen. A farkascsorda nyugtalansága még csak ösztönös 
volt, amint egyik fenevadról átragadt a másikra. Szemük felvillant, fogaik 
összeszorultak. Nehéz küzdelem lesz, gondoltam, ha majd arra kerül sor, hogy kitépjük 
a prédát karmaik közül! 


Ernest most támadt csak rájuk igazán. Mi az oka annak, kérdezte, hogy már az 
Egyesült Államokban is másfél millió ember kiáltja a tőkések felé: elég volt! Nem az 
irigység, nem az igazságtalanság miatt érzett felháborodás. Azért kell kitenni a tőkések 
szűrét, mert rosszul sáfárkodtak, a társadalom termelőerőit eltékozolták. Ernest néhány 
vonással megrajzolta a barlanglakó ősember gazdálkodását, aki szerszámok és gépek 
híján csak izmainak erejére és ügyességére számíthatott. Ám a gépek elterjedésével és a 
társadalmi — szervezet kifejlődésével a civilizált ember termelőképessége 
megsokszorozódott. 


csíziót. De egy ideig a nagytőkések óriási összegeket fizettek a politikusoknak, hogy kezesek 
legyenek, és céljaikat szolgálják. Később a tőkések olcsóbb megoldást találtak. Saját kezükbe vették a 
pártokat, és fizetést adtak a politikusoknak, akik most már csak a tőke alkalmazottai voltak. 


- Öt ember ki tudja termelni ezer ember kenyerét - mondta Ernest. - Egyetlen 
szakmunkás el tud látni kétszázötven embert pamutáruval, háromszázat gyapjúszövettel, 
ezret cipővel. Ilyen körülmények között azt kellene hinnünk, hogy a mai kor embere 
összehasonlíthatatlanul jobban és gondtalanabbul él, mint ősei. Rendelkezésére áll 
minden, csak megfelelő vezetés kell hozzá. Valójában mit látunk? Az Egyesült 
Államokban tizenöt millió lélek sínylődik emberhez méltó lakás és táplálkozás nélkül." 
A sok "szociális intézkedés" ellenére még mindig hárommillió gyermek dolgozik a 
gyárakban. Számuk az utolsó évtizedben megduplázódott. Vajon mért nem merték 
nyilvánosságra hozni az 1910. évi népszámlálás adatait? Mert féltek. A számok a 
nyomorúság olyan elterjedését mutatják, hogy kirobbanthatták volna a már amúgy is 
feszülő elégedetlenséget. 


- De térjünk vissza a vádra, amit önök ellen emeltem - folytatta Ernest. - Ha a modern 
ember termelőképessége ezerszeresen felülmúlja barlanglakó ősei lehetőségeit, és az 
Egyesült Államokban mégis tizenöt millió nyomorog, holott hárommillió gyermeket is 
munkába fogtak, ki a hibás? A tőkésosztály, mely mindig gazdasági szakértelmével és 
szervezőképességével kérkedik. Kiderül, hogy ezen a téren is kontárok. Lássák be, 
tisztelt uraim, gazdasági életünk diktátorai, hogy nemcsak önzőén gazdálkodtak, de 
bűnös léhasággal is. Erre a vádra nem tudnak feleletet adni. Sem nekem, itt, ebben a 
teremben, sem másfél millió forradalmár társamnak, kikkel láthatatlanul szembenállnak. 
Szívesen meghallgatnám ellenérveiket, amikor előadásomat befejeztem, de tudom, hogy 
némák lesznek. Helyesebben szólva, hangosak lesznek, nagyon is hangosak, de ebben a 
tekintetben hallgatnak majd, mint a sír. 


Körülnézett, majd hozzáfűzte: 


- El kell tűnniök a porondról, mert csődöt mondtak. Megakadályozták a tudományt 
abban, hogy megszabadítsa az emberiséget nyomorától. Megcsúfolták a civilizációt. 
Vakságukban és kapzsiságukban elálltak a fejlődés útját. A törvényhozás pompás 
csarnokaiban szemérmetlenül szónokolva, mindig csak a saját zsebükre gondoltak. 
Hogy lelkiismeretüket elaltassák, erkölcsről és eszményekről fecsegtek, de maguk sem 
vették komolyan. Elhíztak és ellustultak a jóléttől, megrészegültek a sikertől, 
elbizakodtak a hatalomtól. Sorsuk nem lehet más, mint a mézben dúskáló heréké, 
amikor a dolgozó méhek végeznek velük. Bebizonyították, hogy a társadalom vezetését 
nem lehet önökre bízni, hát majd kivesszük a kezükből. Ez a forradalom, uraim. Állítsák 
meg, ha tudják! 


Ernest befejezte, de hangja mintha még percekig csengett volna a teremben. Mert 
percekig tartó megdöbbent csend következett, és csak aztán tört ki a vihar. Tízen is 
felugrottak egyszerre, és ordítozva nyújtották kezüket Van Gilbert ezredes felé, hogy 
szót kérjenek tőle. Miss Brentwood válla vonaglott, és megbotránkozva néztem, hogy 
Ernest arcába kacag. Aztán észrevettem, hogy nem nevet, csak arca rángatózik 
hisztérikusan. Már előre reszketett a súlyos szemrehányásoktól, hogy ezt a vadembert 
klubtársaira szabadította. 


Van Gilbert ezredes nem törődött azokkal, akik tajtékzó szájjal fel akartak szólalni. Az 
ő arca is dühtől tajtékzott. Felugrott, kitárta mindkét karját, és néhány érthetetlen hang 
szakadt ki a torkán. Aztán beszélni kezdett. De ez nem a százezer dolláros 
honoráriumokkal jutalmazott nagy ügyvéd sima, jól felépített szónoklata volt. 


- Elég volt ebből a szószátyárkodásból! - kiáltotta kivörösödve. 


- Nem is értem, hogy lehet ennyi ostobaságot egy óra alatt összehordani. Azt hiszi, 
fiatalember, hogy maga találta fel a puskaport? Hát vegye tudomásul, hogy nem 
mondott semmi újat. Maga még a világon sem volt, amikor én már 
végigtanulmányoztam ezeket a zűrzavaros közgazdasági elméleteket az egyetemen. 
Jean Jacgues Rousseau" kezdte kétszáz évvel ezelőtt. Az ősember dicsőítése, 
visszatérés a természethez, meg hasonló badarságok! Ha volna egy kisfogalma a 
biológiáról, tudhatná, hogy a fejlődés törvényszerű, és nem lehet kezdetlegesebb 


48 Robert Hunter tollából 1906-ban egy könyv jelent meg, melynek címe: Szegénység. E könyv szerint 
abban az évben az Egyesült Államok lakói közül tízmillió ember nyomorgott, mert létminimumát 
sem tudta megkeresni. 1900-ban - akkor volt az utolsó népszámlálás, melynek adatait teljesen 
nyilvánosságra hozták - a gyermekmunkások száma 1 752 187 volt. 


állapotba visszatérni. Megint bebizonyult, hogy a félműveltség veszedelmesebb a teljes 
tudatlanságnál. Maga olvasott egyet-mást, és nem tudta megemészteni. Minden szava 
tévedés, minden állítása alaptalan. Udvariasságból végighallgattam, pedig a gyomrom is 
kavargott tőle. Az ön általánosító kijelentéseit és éretlen okoskodását nagyon könnyű 
lenne megcáfolni, de semmi kedvem hozzá, és azt hiszem, teljesen fölösleges is. 


Megvetően csettintett ujjaival, és visszaült a helyére. A nők a teremben elragadtatással 
néztek rá, a férfiak pedig rekedt morgással juttatták kifejezésre helyeslésüket. De azok 
közül, akik felnyújtották kezüket, vagy öten megszólaltak, mégpedig egyszerre. 
Leírhatatlan lárma és zűrzavar keletkezett. Erre még nem volt példa Mrs. Pertonwaithe 
nagy szalonjában. A legjobb társasághoz tartozó urak, a bankok és iparvállalatok hideg 
fejű vezérei úgy kijöttek a sodrukból, mintha valami kocsmai veszekedés részesei 
lennének. Csattogó fogú, hörgő ordasok lettek, frakkos vademberek. Ernestnek igaza 
volt, amikor megjósolta, hogy megrázza őket! Csak ki kellett nyújtania kezét a 
pénzeszacskójuk felé. S az ő kezével mintha másfél millió karnyúlt volna feléjük. 


Ernest nem vesztette el a fejét. Van Gilbert ezredes talán még le sem ült, amikor 
Ernest újra felpattant, és az ordítozok elé lépett. 


- Csak sorjában! - bömbölte. - Egyszerre csak egy beszéljen! 


Hatalmas tüdeje felvette a versenyt a többiekével. Hangja túlharsogta őket, de 
valahogy az egész egyénisége is csendet parancsolt. 


- Egyszerre csak egy beszéljen, ha szabad kérnem - mondta most már egész szelíden. - 
Hadd válaszoljak előbb Van Gilbert ezredes úrnak. Aztán rendelkezésére állok a többi 
uraknak is, de csak szép sorjában, egyenként. Ez nem futballmérkőzés, ahol többen 
mennek a labdára egyszerre. 


Azután Van Gilbert ezredeshez fordult, és így folytatta: 


- Ami az ön felszólalását illeti, egyetlen szóval sem válaszolt arra, amit én mondtam. 
Mindössze arra szorítkozott, hogy néhány csalhatatlan, dogmatikus kijelentést tegyen, 
és izgatott, sőt goromba hangon bírálgassa szellemi képességeimet. Lehet, hogy ez a 
hang jó szolgálatokat tesz önnek a saját mesterségében, de velem hiába beszél így. Én 
nem vagyok az a szegény, megfélemlített munkás, aki levett kalappal alázatosan 
béremelésért könyörög. Dogmatikus kijelentései nem cáfolják meg az igazságot. 
Rabszolgáinak mondhat, amit akar, azok nem mernek ellentmondani, mert féltik a 
kenyerüket. Az igazság azonban független az ilyen dölyfös uraktól! Valóban 
gondolkodnom kell, hogy válaszában valami komoly érvet találjak, mellyel érdemes 
lenne foglalkoznom. Visszatérés a természethez! Mit is mondott erről? Hogy még a 
világon sem voltam, amikor ön egyetemi előadásokat hallgatott erről. Nem tudom, mit 
tanult akkor, de hogy azóta nem tanult semmit, az kétségtelen. A szocializmus sohasem 
hivatkozott a természethez való visszatérésre. A kettőnek annyi köze van egymáshoz, 
mint a matematikai differenciálszámításnak a bibliai történetekhez. Én megkockáztatom 
azt az állítást, hogy az ön osztálya műveletlen és korlátolt, mihelyt valami másról van 
szó, mint az üzletről. Az ön felszólalása fényesen igazolta állításomat. 


Így még nem beszéltek a százezer dolláros főügyvéddel. Miss Brentwood idegei 
felmondták a szolgálatot. Most már olyan hisztériás roham vett rajta erőt, hogy síró- és 
nevetőgörcsök közt kirohanta teremből. Jól tette, mert még keményebb szavak is 
következtek. 


- Nem hiszi el nekem? - kérdezte Ernest, amikor a lárma kissé lecsillapodott. - Saját, 
hivatalos, fizetett tudósai is megmondhatják önnek, hogy érvelése milyen ostoba. 
Kérdezze meg a legjámborabb szociológiai segédtanárt, mi a különbség a Rousseau-féle 
természethez való visszatérés és a szocialista elmélet közt! Kérdezze meg a 
legkonzervatívabb közgazdászt! Menjen be a drága pénzen fenntartott közkönyvtárai 
bármelyikébe, és vegyen le a polcról egy közgazdasági tankönyvet. Könnyen 
meggyőződhetik róla, hogy a természethez való visszatérés és a szocializmus nem 
rokon, hanem homlokegyenest szembenálló fogalmak. De ha nem ért hozzá, és 
könyveket se olvas, miért beszél róla? Vagy csak illusztrálni akarta, hogy az osztály, 


49 (Jean Jacgues Rousseau (1712-1778) francia filozófus, a felvilágosodás egyik vezéregyénisége. - A 
ford.) 


melyhez tartozik, milyen tudatlan és felületes? Én tárgyilagos vagyok, ügyvéd úr. 
Elismerem, hogy ért az üzlethez és bizonyos tekintetben a joghoz is. Legalábbis tudja, 
hogyan kell a törvényt csűrni-csavarni a nagyvállalatok érdekében, a haszon és osztalék 
növelésére. Ezen a téren nagy hírnévre tett szert. Miért nem marad meg a kaptafájánál? 
Ön elsőrendű vállalati ügyész, de hetedrangú történész, a szociológiához halovány 
fogalma sincs, és biológiai tudás tekintetében ott tart, mint a jó öreg Plinius." 


Van Gilbert ezredes úgy összecsuklott, mintha gyomorgörcs kínozná. A teremben 
halálos csend lett. Dermedten néztek Ernestre, mint a kígyók a büvölőjükre. Ilyen még 
nem volt. így beszélni a nagy Van Gilberttel, kitől még a bírák is reszkettek a 
tárgyalóteremben! 


Egyszerűen nem tudtak hinni füleiknek. De Ernest még most sem hagyta abba. 
- Távol áll tőlem a szándék, hogy önt személyesen sértegessem. 


Én megbecsülöm az egyoldalú embereket is, akik jól értik mesterségüket. De ne tolják 
fel magukat szakértőnek más dolgokban is. Ha arról van szó, hogyan lehet a törvényt 
kiforgatni értelméből, és a nagy tolvajokat megvédelmezni, térdre borulok az ön tudása 
előtt. De ha szociológiáról van szó, ami az én szakmám, ön nem megy sokra a 
nagyképűségével. És még valamit. Az a törvény, melyben ön olyan jártas, kérészéletű, 
napról napra változik. Az ön egész tudománya gyorsan múlandó dolgokhoz fűződik. 
Tehát jókora adag önhittség kell ahhoz, hogy általánosítson és dogmaszerű 
kijelentéseket tegyen. Az ön történelmi és szociológiai megállapításai annyit sem érnek, 
mint a levegő, amit elhasznál, amíg kiszuszogja őket. 


Az ügyvéd arca elsötétült, ajka rángatózott haragjában. Ápolt, fehér keze idegesen 
ökölbe szorult. Indulatában lihegve lélegzett. 


- De látom, még nem fogyott el a lélegzete, ám az enyém sem - mosolygott Ernest. - 
Vádat emeltem az ön egész osztálya ellen. 


Mutassa ki, hol tévedtem. Újra összefoglalom, amit mondtam. Kimutattam, hogy az 
Egyesült Államok gazdagsága és virágzó üzleti élete tizenöt millió munkás nyomorával 
jár, sőt még hárommillió gyermek igába fogását is megköveteli. Kimutattam, hogy a 
modern ember gépei és társadalmi szervezettsége segítségével ezerszer annyit tud 
termelni, mint a barlanglakó. És ebből a két tényből levontam azt a következtetést, hogy 
a tőkésosztály kontár módon, pocsékul gazdálkodik. Ez volt a vád, és erre kértem 
választ. De tudtam és megmondtam előre, hogy nem kapok választ. Még nem fogyott el 
a lélegzete, még most is válaszolhat. Eddig csak azt mondta, hogy mindez ostoba 
szószátyárkodás. Komolyabb választ kérünk, ügyvéd úr. Mert a vád is nagyon komoly. 


Van Gilberí ezredes elfelejtette, hogy ő az elnök, és át kellene adnia a szót azoknak, 
akik szintén részt akartak venni a vitában. Talpra ugrott, és karjaival hadonászva, 
becsmérelni kezdte Ernestet. Elvesztette minden önuralmát, előkelő modorát is sutba 
dobta. Szájhős, éretlen tacskó, hordószónok - ilyen szidalmakat röpített Ernest felé. 
Aztán durván rátámadt az egész munkásosztályra, hitvány naplopóknak nevezte őket, 
akik gyámoltalanságukban felfordulnának éhen, ha a vállalkozók nem gondoskodnának 
arról, hogy munkájuk legyen. 


Ernest megvárta, míg kifogy a szavakból, aztán nyugodtan így felelt neki: 


- Még nem láttam ügyvédet, aki olyan zavarosan beszélne, mint ön. Hát teljesen 
lehetetlen rászorítani, hogy a tárgyhoz tartsa magát? Hogy fiatal vagyok vagy öreg, mit 
sem változtat azon, amit mondtam. Az se tartozik ide, hogy mi a véleménye a 
munkásosztályról. Most nem rólunk van szó, hanem magukról. Kontárságukról, mellyel 
a társadalom termelőerőivel gazdálkodnak, illetve garázdálkodnak. Ez a vád, és erre 
nem válaszolt. Miért? Talán nem tud rá válaszolni! Pedig ön a vezérszónoka, 
mondhatnám bajnoka ennek az egész társaságnak. Rajtam kívül mindenki az ön ajkán 
csügg, lesve, hogy feleljen helyette. Ami engem illet, én nem vártam egyebet. Engem 
nem ért meglepetés. 


- Hallatlan! Tűrhetetlen! - rikoltott az ügyvéd. - Sértegeti az embert! 


50 (Caius Plinius Secundus (23-79), idősebb Plinius, római természettudós és filozófus. A 37 könyvre 
terjedő Naturális história című műve kora természettudományának összegzése. - A ford) 


- Én csak azt találom tűrhetetlennek, hogy súlyos vádam válasz nélkül marad - felelte 
Ernest. - Egy komoly vitában, mely szellemi síkon mozog, nem lehet megsérteni senkit. 
A sértegetés, természeténél fogva, érzelmi dolog, nem az észből, hanem az indulatokból 
fakad. Kérem, szedje össze magát. Mondjon egy értelmes érvet az értelmes vád ellen, 
melyet emeltem. 


Az ügyvéd leszegte fejét, és hallgatott. Igyekezett arcának megvető kifejezést adni, 
mintha azt mondaná - nem érdemes szóba állni egy ilyen nagyszájú alakkal. 


- Ne búsuljon - mondta Ernest olyan hangon, mintha egy gyerekkel beszélne. - 
Találjon vigaszt abban, hogy erre a vádra még senki sem tudott sikeresen válaszolni. - 
Hirtelen megfordult, és szavait a többiekhez intézte. - Vagy tévedtem volna? Önök 
tudnak válaszolni? Hát csak rajta, itt a jó alkalom. Talán önöknek sikerül az, amibe Van 
Gilbert ezredes úrnak beletört a bicskája. 


Alig tudnám leírni a vita folytatását. El se tudtam volna képzelni, hogy három óra alatt 
ennyit lehet beszélni. Ernest mind nagyobb fölénybe került. Minél izgatottabb 
ellenféllel volt dolga, annál jobban ingerelte. Feje olyan volt, mint egy lexikon - 
tudásával és találó visszavágásaival egyszerűen falhoz lapította őket. Pontosan 
kimutatta, hogy érvelésük hol volt logikátlan. Ez a megállapítás hamis, az a 
következtetés nincs kapcsolatban az előzményekkel, amott meg a kiindulási pont 
tarthatatlan. Volt ellenfele, akire rápirított, hogy csalni akar, mert a vitának is van olyan 
módja, mely csalással ér fel. Ami pedig a ténybeli tévedéseket illeti, ezeket könnyedén, 
szinte játszva cáfolta meg. 


Egész kavarodás támadt. Ernest egyedül vívott a többiek ellen, és néha felcserélte a 
tőrt a bunkósbottal, hogy jobbra-balra ledorongolja őket. Az üres frázisokat 
könyörtelenül szétszaggatta, és a vitát a tények mezejére terelte. Itt szenvedték a 
legnagyobb vereséget, mint Napóleon a Waterlooi csatamezőn. Az egyik gyárosnak, aki 
a munkásokat szidta, ezt felelte: 


- Attól, hogy másokat befeketít, maga még nem lesz fehérebb. Lehet, hogy a kémény 
füstöl, meg a fazék is kormos. De ez még nem mentség arra, ha a szakács keze piszkos. 


Mr. Wickson zárta le a vitát. Csak akkor szólalt fel, amikor már mindenki elhallgatott. 
Egyébként ő volt a társaságban az egyetlen, aki megőrizte hűvös nyugalmát. Ezért 
Ernest is nagyobb tisztelettel beszélt vele, mint a többiekkel. 


- Az én válaszom az, hogy válaszra nincs is szükség - kezdte Mr. Wickson lassan, 
megfontoltan. - Nagy csodálkozással, mondhatnám undorral követtem az egész vitát. 
Meg kell mondanom, uraim, hogy szégyenkeztem osztályom hebehurgya viselkedése 
miatt. Önök úgy beszéltek, mint az éretlen diákgyerekek. Végtelen vitába ereszkedtek, 
és érveikbe belekeverték az etikát meg a politika útszéli jelszavait. Általánosításokba 
bocsátkoztak, és az egyes osztályok érdemeit mérlegelték. Mindez csupa szó - még az 
sem, csak afféle zümmögés. Szúnyogok módjára zümmögtek egy hatalmas medve körül 
Ott áll a medve, uraim - mutatott Ernestre -, nyugodtan áll, mert a zümmögés csak a 
fülét csiklandozta. Pedig, uraim, a helyzet igen komoly. Ez a medve kinyújtotta 
mancsait, és szét akar tépni minket. Másfél millió társára hivatkozik ebben az 
országban. Nem is hazudik. Abban is igaza van, hogy ez a másfél millió medve már 
vészesen morog. El akarják venni a földjeinket és a gyárainkat, a házainkat és a 
palotáinkat, fényűző kényelmünket. Elhiszem, hogy ezt akarják. Társadalmi életünkben 
hamarosan nagy változás következik be. Ebben egyetértek a medvével. De hátha ez a 
változás másképp üt ki, mint ahogy ő gondolja? A medve azt hiszi, hogy eltapos minket. 
De hátha mi taposunk a medve fejére? 


Erre megint nagy izgalom támadt a teremben. A férfiak hangosan helyeseltek, és 
buzgón bólogattak. Arcuk kemény és elszánt volt. Körömmel és foggal védik majd 
mindazt, amit eddig megkaparintottak maguknak. 


- De azzal nem megyünk semmire, hogy zümmögünk - folytatta Mr. Wickson hidegen, 
minden szenvedély nélkül. - A zümmögés nem állítja meg a medvét. De vannak 
fegyvereink, amikkel megállítjuk, megfutamítjuk, még üldözőbe is vesszük. Egészen 
fölösleges vitatkozni vele. Követeléseire szavak helyett golyókkal válaszoljunk. A 
hatalom a mi kezünkben van. És arra fogjuk felhasználni, hogy meg is maradjon a mi 
kezünkben. 


Hirtelen Ernest felé fordult. Drámai pillanat volt. 


- Egész este választ kért tőlünk, fiatalember. Hát most megkapta a választ. Nem 
érvelünk, nem vitatkozunk, nincs szükségünk szószátyárkodásra. Dicsekedett, hogy a 
keze erős. Próbálja csak kinyújtani a földjeink és a gyáraink, a házaink és a palotáink 
után. Majd meglátja, hogy itt nemcsak fényűző kényelem van, de erő is. Majd észre 
téríti az ágyúk tüze és a gépfegyverek kattogása. Mit gondolnak tulajdonképpen, mire 
való a golyószóró?" Hogy lekaszáljuk a forradalmárokat, és eltapossuk őket. Mi 
vagyunk a világ urai, és azok is maradunk. A munkásoknak meg azt üzenjük, hogy 
amióta világ a világ, a porban hevertek, és ott lesz a helyük a jövőben is. Mert nem a 
szám a fontos, sem az igazság, sem Isten, még a pénz sem. Csak egy dolog számít - a 
hatalom. Kimondom még egyszer, hogy el ne felejtsétek ezt a szót, és a fületekben 
csengjen, amíg csak éltek. Hatalom! 


- Rendben van - felelte Ernest nyugodtan. - Megkaptam a, választ, az egyetlen választ, 
amit kérdéseimre adni lehet. Tehát a hatalom. Mi is ezt hangoztatjuk a munkásosztály 
előtt. Nagyon jól tudjuk, keserves tapasztalatból megtanultuk, hogy jogra, igazságra, 
emberségre hiába hivatkozunk. Mindez nem hat meg benneteket. Szívetek éppen olyan 
kemény, mint a cipőtök sarka, mellyel a szegények arcába tapostok. A hatalom dönti el 
ezt a kérdést. Hát majd megszerezzük a hatalmat. Minden választáson több és több 
szavazatot kapunk, és egy szép napon... 


- Megkapják a többséget, mi? - vágott a szavába Mr. Wickson. 


- Hát aztán? Tegyük fel, hogy többségre jutnak a parlamentben, és mi mégsem adjuk 
át a kormányt, a hatalmat. Mi lesz akkor? 


- Erre is gondoltunk - felelte Ernest. - Ha ez bekövetkezik, ha békésen és 
alkotmányosan megkapjuk a többséget, de a régi rend nem hajlandó megadni magát, a 
nép is tudni fogja, mit kell tennie. Nekünk is lesznek ágyúink, gépfegyvereink, 
golyószóróink. Amit az imént a történelemről mondott, abban igaza van, Mr. Wickson. 
A nép a történelem kezdete óta a porban hevert. És ez lesz a sorsa mindaddig, amíg a 
kormányhatalom a gazdagok kezében van. Egyetértünk, uraim. A hatalom, az erőszak 
dönti majd el a vitát, mint ahogy mindig az döntötte el. A hatalmat kell megszereznünk, 
és ennek az útját ismerjük. Ezt úgy hívják: osztályharc! Az önök osztálya megdöntötte a 
régi feudális nemesség uralmát. Hasonló módon az én osztályom, a munkásosztály, 
pokolba küldi majd a plutokráciát. Ha a biológia és szociológia törvényeit is legalább 
úgy ismernék, mint a történelmet, maguk is belátnák, hogy a mi győzelmünk 
kikerülhetetlen. Az idő kerekét nem lehet megállítani. Lehet, hogy tíz évig tart, lehet, 
hogy százig vagy ezerig - nem fontos. A végeredmény biztos - maguknak le kell 
vonulniuk a porondról. Persze, nem teszik meg jószántukból. De majd kényszerítjük rá. 
Nagyon jól mondta - hatalom. Mi sem felejtjük el, ott cseng a mi fülünkben is 
szüntelenül. Hatalom. Nagy szó, kemény szó, megértjük, és ahhoz tartjuk magunkat. 


Így végződött a vitaest a Philomath Klubban. 


51 Ugyanezt a gondolatot megtaláljuk egy könyvben, mely 1906-ban jelent meg Amerikában. Címe: A 
cinikus ember szótára. A csalódott és embergyűlölő Ambrose Bierce írta. (Ambrose Bierce amerikai 
író és újságíró (1842-1914). - A ford.) A következő szómagyarázatot idézzük belőle: "Golyószóró - 
hatásos érv, melyet az amerikai kapitalizmus tart készenlétben válaszul a munkások követeléseire." 


VI. VIHARFELHŐK 


Akkoriban már sok jelét láttuk annak, hogy rossz idők várnak ránk. Ernest aggódott 
édesapám miatt, és figyelmeztette, hogy legyen óvatosabb. Rosszul teszi, hogy házában 
munkásvezéreket fogad, és maga is eljár a szocialista gyűlésekre. Apa kinevette. 
Engemsem lehetett visszatartani attól, hogy szocialista gondolkodókkal beszélgessek. 
Úgy éreztem, hogy sokat tanulok tőlük. Örültem, hogy végre megláttam az érem másik 
oldalát. Boldog voltam, hogy ilyen önzetlen és nemes törekvésű emberekkel 
érintkezhetem. Igaz, hogy kezdetben kissé megriasztott mindaz, amit a szocialista 
irányú tudományos könyvekben olvastam. De nem ijedtem meg eléggé. Fogalmam sem 
volt róla, hogy milyen veszélyes helyzetbe kerülünk. 


Pedig figyelmeztetést kaptam eleget. Mrs. Pertonwaithe és Mrs. Wickson, akiknek 
nagy szavuk volt városunk társadalmi életében, elhíresztelték rólam, hogy erkölcstelen 
gondolkodású, izgága teremtés vagyok, afféle tudákos, minden lében kanál, és szeretem 
beleütni az orromat mindenbe, amihez semmi közöm. Nem csodálkoztam rajta, hiszen 
láttam, milyen barátságtalanul fogadtak, amikor a félkarú Jackson ügyében felkerestem 
őket. De nem tudtam felmérni azt a hatalmat, mellyel az én társadalmi körömben 
rendelkeznek. 


De nemsokára észrevettem, hogy ismerőseim nagyon hűvösen beszélnek velem, és 
távol tartják magukat tőlem. Kezdetben csak annak tulajdonítottam ezt, hogy tervezett 
házasságom nem tetszik nekik. Akkor már mindenki tudta, hogy Ernest felesége leszek. 
De Ernest figyelmeztetett rá, hogy barátnőim viselkedése nem véletlen jelenség, hanem 
valami megbeszélt, megszervezett dolog. 

- Házatokba befogadtad osztályod egyik ismert ellenségét - mondta. - Sőt, nemcsak 
befogadtad, de érzelmi kapcsolatba is léptél vele. Ezt osztályárulásnak tekintik, és nem 
bocsátják meg neked. 

Minden eszközt megragadnak, hogy megbüntessenek. 

Egy nap Ernest éppen nálunk volt, amikor apa hazajött a. városból. Láttam, hogy 
haragszik, ha ugyan használhatom ezt a szót rá. 

Nem tudott haragudni senkire, most is inkább csak csodálkozott. 

Néha, nagy ritkán, ha bántotta valami, csak azért nem tért fölötte rögtön napirendre, 
mert azt mondta, nem árt neki egy kis indulat - felélénkíti a vérkeringését. Most, hogy 
belépett a szobába, rögtön láttam, hogy vérkeringése élénkebb a szokottnál. 

- Képzeljétek csak, mi történt velem - mesélte. - Wilcoxnál ebédeltem. 

Wilcox az egyetem nyugalomba vonult, egykori elnöke volt. Tudása és gondolkodása 
körülbelül ott tartott, mint 1870-ben, amikor tanulmányait befejezte. Bizony, azóta 
keveset tanult hozzá. 

- Meghívott? - kérdeztem. 

- Meghívott? - ismételte apa. - Inkább úgy mondhatnám, hogy magához rendelt 
kihallgatásra. 

Várakozóan néztünk rá. Apának szemmel láthatólag nehezére esett, hogy folytassa. 

- Hiszen nagyon kedves és udvarias volt - mondta végre. - De a lényeg mégis az, hogy 
jól megmosta a fejemet. Az a vén múmia! 

- Fogadjunk, hogy kitalálom, miért! - kiáltott fel Ernest. 


- Jól van, csak találgass. Megpróbálhatod háromszor. 


- Elég lesz egy is. Nem is kell találgatnom. Logikus következtetés az egész. Szemedre 
vetette, hogy magánéleted kifogásolható. 


- Úgy van - bólintott apa. - Honnan tudod? 
- Már régen vártam. Hát nem figyelmeztettelek előre? 
- Igaz, igaz - tűnődött apám. - Sohasem vettem komolyan. Most legalább tisztán látok. 


- Ez még semmi ahhoz képest, ami még jön. Ha tovább is fenntartod az érintkezést a 
magamfajtájú felforgató elemekkel, még sok kellemetlenséged lesz miatta. 


- Pontosan ezt mondta Wilcox is. Hogy az ördög vigye el! Először nem tudtam, mit 
akar. Összehordott tücsköt-bogarat. Méltatlankodott, hogy milyen ízléstelen dolog ez, és 
mennyire nem fér össze az egyetem hagyományaival. Vigyázzak, mert csak ráfizethetek 
erre. 


Hangoztatta, milyen kínos számára az egész, de kötelessége kinyitni a szememet. 
Csak azért teszi, mert szeret és nagyra becsül. Tudományos hírnevem forog kockán és 
így tovább, és így tovább. 

- Szegény ördög! - legyintett Ernest. - Nem jószántából tette, neki is bilincsben van a 
keze-lába." 


- Tudom - bólintott apám -, maga is elárulta. Azt mondta, az egyetemnek sokkal több 
pénzre van szüksége, mint amennyit az államtól kap. A hiányt gazdag polgárok pótolják. 
Éppen ezért vigyáznunk kell az érzékenységükre. Az egyetem csak addig számíthat 
rájuk, amíg nem tér el hagyományaitól, és a szenvedélyektől mentes, tárgyilagos 
tudomány útján halad. Megkérdeztem tőle, mi köze az én magánéletemnek az 
egyetemen folytatott munkához? Erre felajánlott nekem kétévi szabadságot teljes 
fizetéssel. Utazzam Európába, látogassam meg a múzeumokat és könyvtárakat, pihenjek 
és szórakozzam. Mondanom sem kell, hogy ilyen körülmények közt visszautasítottam 
ajánlatát. 

- Kár volt - mondta Ernest nagyon komolyan. 

- Hát nem látod, mi a céljuk? Meg akarnak vesztegetni, hogy befogjam a számat. 

- Tudom - felelte Ernest. 


- De azt nem tudod, mit mondott még az a vén szamár! Hogy teadélutánokon és 
összejöveteleken sokat beszélnek Avisról. Gyakran látják olyan társaságban, mely nem 
egyeztethető össze az egyetem méltóságával. Ez persze, rád vonatkozik, Ernest. Bár a 
nevedet nem említette, sőt hangoztatta, hogy személyesen nem talál az ügyben semmi 
kifogásolhatót. De be kell látnom, hogy az ilyen szóbeszéd nem kellemes, és elejét kell 
venni minél előbb. 


Ernest arca még jobban elkomolyodott. Egy kis harag is tükröződött rajta. 


- Ez nagyon szomorú - mondta végre. - Itt nemcsak az egyetem tekintélyéről van szó. 
Wilcox elnököt elővették, és utasították, hogy térítsen észhez. 

- Gondolod? - kérdezte apám még mindig könnyedén. 

- Látom, még mindig nem vagy tisztában a helyzet komolyságával - mondta Ernest 
fejét csóválgatva. - A társadalmi feszültség talán még sohasem volt olyan nagy, mint 
most. Az ipari termelés jellege teljesen megváltozott, és ennek a kihatásai 
megmutatkoznak a vallás, a politika, a gondolat minden területén. Valami félelmetes és 
láthatatlan forradalom megy végbe máris, és megrázkódtatja a társadalom egész 
szervezetét. Nem tudom világosan megmondani, mi van a levegőben, én is csak 
homályosan érzem. Valami sötét felhő kezdi beborítani az eget. Szinte visszariadok tőle, 
hogy aggodalmamat közöljem veletek. Hallottátok Wicksont, hogyan beszélt legutóbb. 
Nem hiszem, hogy csak üres fecsegés lett volna. 


- Hát? Mire gondolsz? 


52 Az afrikai rabszolgákat oly módon bilincselték meg, hogy tudjanak dolgozni, de el ne szökhessenek. 
Ilyen bilincseket raktak később a fegyencekre is. Az Emberi Testvériség Korszakában ezt a 
barbárságot is megszüntették. 


- A plutokrácia készülődik valamire. Nem tudom, nem is akarom elképzelni, milyen 
terveket szőnek." De érzik, hogy ütött az óra, és meg akarják előzni végzetüket. 
Ismerem őket, nem riadnak vissza semmitől. Félek, hogy nagy veszélyben forogsz, 
sokkal nagyobb veszélyben, mint sejtenéd. Hallgass rám, és fogadd el azt a kétévi 
szabadságot, amit felajánlanak neked. 


- De hiszen ez gyávaság lenne, gyáva megfutamodás! - tiltakozott apám. 


- Miért? Te már öreg ember vagy. Megtetted a magadét, a többit bízd az erős 
fiatalokra. Avis mellettem áll az elkövetkezendő küzdelemben, ő képvisel majd téged is 
a fronton. 


- Mért vonuljak vissza? - ellenkezett apám. - Nem félek tőlük, nem tehetnek ellenem 
semmit. Hála Istennek, anyagilag független vagyok. Nagyon jól tudom, mi vár egy 
professzorra, aki szembeszáll az egyetem akaratával. A nyomor kényszeríti rá, hogy 
beadja a derekát. De én csak kedvtelésből tartok előadásokat, nincs szükségem a 
fizetésemre. Legfeljebb megfosztanak tőle, mást nem tehetnek. Megélek a vagyonom 
jövedelméből is. 

- Tévedés - felelt Ernest. - Ha mindaz, amitől félek, bekövetkezik, a 
magánjövedelmedet is elveszítheted, sőt a vagyonodat is. 

Apám néhány percig mély gondolatokba merült. Aztán elszánt akarat rajzolódott ki az 
arcán. 


- Nem megyek szabadságra - jelentette ki határozott hangon. - Folytatom a könyvemet 
és befejezem." Lehet, hogy igazad van, de én kitartok a meggyőződésem mellett. 


- Rendben van - mondta Ernest. - Akkor ugyanaz vár rád, mint Morehouse püspökre. 
Rövidesen koldusok lesztek mind a ketten. Ugyanolyan proletárok, mint azok, akikkel 
együtt éreztek. 

A beszélgetés most a püspökre terelődött, és Ernest elmondta, mi történt vele. 


- Az a kirándulás a pokolba nagyon megrendítette. Elvittem néhány gyári munkás 
otthonába. Saját szemével győződött meg róla, milyen nyomorúságban élnek, saját 
fülével hallotta ifjúságuk történetét. Elvittem a slum-negyedbe, San Francisco 
külvárosába, a korhelyek, prostituáltak, gonosztevők tanyájára. Megállapíthatta, hogy 
ezeket a szerencsétleneket nem a velük született bűnös hajlam, hanem mélyebb okok 
sodorták a társadalmi alvilág szemétdombjára. A püspök valósággal belebetegedett. És a 
legrosszabb az, hogy nincs benne semmi gyakorlati érzék. Fejébe vette, hogy mindezt 
elmondja a gazdagoknak, kinyitja szemüket, felébreszti lelkiismeretüket, így akar 
segíteni a bajon. Ugy érzi, hivatása feltámasztani az egyház régi, krisztusi szellemét. 
Rengeteget dolgozik, és napról napra újabb csalódások érik. Attól tartok, teljes 
összeomlás lesz a vége. 


Tiszta és nemes lélek, de nem ismeri az életet. A felhők közt lebeg, és nagyon megüti 
magát, majd ha lezuhan. Nem tudok segíteni rajta. Egyenesen a Getsemane felé rohan, 


53 Mások is megérezték előre, akárcsak Everhard, hogy a kapitalizmus fejlődése katasztrófa felé vezet. 
John C. Calhoun (John C. Calhoun amerikai államférfi (1782-1850). - A ford.) ezt írta: "A 
kormányzatban lassan felülkerekedik egy hatalom, mely erősebb mindennél. A nagy ipari 
érdekeltségek, a bankokkal szövetkezve, tömörülnek és szervezkednek. Nemsokára kezükben lesz az 
egész ország." Ábrahám Lincoln (Ábrahám Lincoln (1809-1865 - A ford.) államférfi, 1861-65-ig az 
Amerikai Egyesült Államok elnöke.), a humanizmus egyik legnagyobb alakja pedig így nyilatkozott 
röviddel azelőtt, hogy meggyilkolták: "Látom, mit hoz a jövő... olyan válságot, hogy borzadállyal 
gondolok rá, és reszketek honfitársaimért. A nagy részvénytársaságokat szinte trónra emelték. Ennek 
olyan korrupció lesz a következménye, mely felülről rothasztja el az országot. A nagy pénzcsinálók 
minden eszközt megragadnak arra, hogy uralmukat meghosszabbítsák. Legfőbb eszközük a babona, a 
fajgyűlölet, a sötét előítéletek szítása lesz. Végül az ország minden vagyona néhány kis csoport 
kezébe kerül, és akkor vége a szabadságnak, vége a demokráciának." 


54 Avis édesapjának könyve el is készült, és még abban az évben megjelent. Címe: Az ifjúság nevelése 
és az üzleti érdek. Három példány maradt ránk belőle, kettő Ardisban és egy Asgardban. Részletesen 
kimutatja a kapitalista érdekeket szolgáló hazugságokat az egyetemi és középiskolai oktatásban. A 
könyv megsemmisítő vád az egész kapitalista közoktatási rendszer ellen, melynek legfőbb célja a 
kendőzés, a ködösítés, a haladó eszmék elfojtása. Nem csoda, hogy a professzor könyve nagy 
felháborodást keltett a plutokrácia körében. Megjelenése után rögtön betiltották és elkobozták. 


és tudjuk, hogy utána a keresztre feszítés következik. Azok közé tartozik, akik 
vértanúságra születtek. 


- És te? - kérdeztem mosolyogva, de mélységes aggodalommal szívemben. 


- Én nem - felelte nevetve. - Lehet, hogy meggyilkolnak vagy kivégeznek, de a kereszt 
kínjait akkor is elkerülöm. Sokkal erősebben állok a földön. 


- És nem bánt a lelkiismeret-furdalás a püspök miatt? - kérdeztem. - Hiszen neked 
köszönheti az egészet. 


- Lehet, hogy én vagyok az oka. Sajnálom, de nem tehettem mást. Millió és millió 
ember szenved. Csak éppen ez az egy lélek sütkérezzék a kényelmes lelki nyugalom 
melegében? 

- És amikor apáról van szó? Neki miért tanácsoltad, hogy menjen szabadságra? 


- Mert nem vagyok olyan tiszta, magasztos lélek, mint a püspök. Mert önző vagyok, és 
két lábbal állok a földön. Mert szeretlek, és azt mondom, amit a bibliai Ruth: a te 
családod az én családom, a te néped az én népem. A püspöknek nincs lánya, nincs 
családja. Áldozatul esik annak, amit most csinál, és nem használ vele sokat. De talán az 
ő pityergő panaszkodása is ér majd valamicskét, és minden csekélység számít, ami a 
forradalom ügyét szolgálja. 

Kissé megnehezteltem Ernestre, és nem tudtam egyetérteni vele. Jobban ismertem 
Morehouse püspököt, és ha felemeli szavát a földi igazságtalanság ellen, ezt nem lehet 
panaszkodó pityergésnek nevezni. Akkor még nem ismertem az életet úgy, mint Ernest, 
és még nem keményedtem meg a küzdelemben. Ernest világosan látta, hogy a püspök 
nemes lelkének halk tiltakozása hatástalan marad. A bekövetkező események hamarosan 
igazolták ezt. 


Néhány nappal később Ernest beszámolt nekünk arról a váratlan ajánlatról, amit tettek 
neki. Megkérdezték tőle, mit szólna hozzá, ha kineveznék a munkásügyek 
kormánybiztosának. Az állás meglehetősen nagy fizetéssel járt, és lehetővé tette volna, 
hogy azonnal megesküdjünk. A munkakör is bizonyára megfelelt Ernest hajlamainak. 
Mindezt egy pillanat alatt átgondoltam, és büszke voltam rá, hogy íme, mégiscsak 
elismerik tudását és tehetségét. 


- De hiszen ez gyönyörű! - kiáltottam fel boldogan. 
És csak akkor vettem észre, hogy szeme pajkosán megcsillant. Kinevet talán? 


- Ernest... csak nem akarod visszautasítani ezt a fényes ajánlatot? - kérdeztem 
bizonytalanul remegő hangon. 


- Csacsikám - felelte -, hát nem látod, hogy meg akarnak vesztegetni? Csak azért 
meséltem el, hogy te is mulass rajta. Wickson finom keze van a dologban, és mögötte 
még nagyobb urak állnak. Régi história, olyan régi, mint az osztályharc maga. Nem 
először folyamodnak ehhez az ocsmány trükkhöz, hogy megfosszák a munkásokat 
vezetőiktől, és átcsalogassák a másik táborba. Szegény, sokszor elárvult munkásság! Ha 
tudnád, hányszor vásárolták meg vezetőit, akikben megbízott! Akármibe került, a tőke 
jól járt vele. Olcsóbb, sokkal olcsóbb megvásárolni a tábornokot, mint hadseregével 
megütközni. Szégyen és gyalázat, de hagyjuk ezt, nem akarok előtted káromkodni 
elkeseredésemben. Elég az, hogy nálam hiába kopogtatnak, édes szívem. Én nem 
vagyok eladó. Hű maradok oszályomhoz - ha másért nem, akkor apám emlékéért, aki 
egész életén át dolgozott, mégis belepusztult a nyomorúságba! 


Hirtelen elfordult. Szeme könnybe lábadt, és nem akarta, hogy lássam. Az én hősöm, 
ez a kemény, férfias ember elérzékenyült. Fájt neki az emlék - nem is annyira a nyomor 
emléke, mint azoké a dolgoké, amikre apját a nyomor kényszerítette. Hazudott, lopott és 
csalt, beszennyezte magát, hogy családjának kenyeret adjon. 


- Édesapám derék, jó ember volt - mesélte egyszer Ernest. - De a létért való küzdelem 
kegyetlensége elferdítette jellemét. Afféle sunyi kis vad lett belőle, azzá nevelték 
munkaadói, az igazi vadállatok. És milyen fiatalon halt meg! Erős és egészséges volt, 
még ma is élhetne, mint a te édesapád. De őt is elkapta a gép, csak másképp, mint 
Jacksont. Halálra dolgozta magát, hogy több legyen a haszon, amiből neki nagyon kevés 
jutott. A többit a főnökei költötték el, a vérszopó paraziták, pezsgős vacsorákra, nőkre, 


ékszerekre és hasonló limlomra. Ezt nem bocsátom meg nekik soha! - tette hozzá szinte 
fogcsikorgatva. 


VII. A PÜSPÖK LÁTOMÁSA 


Levelet kaptam Ernesttől. Többek közt ezt írta: 


"A püspök megvadult. Megint a felhők közt lebeg. De ma este leereszkedik ebbe a 
nyomorúságos földi világba, hogy megmutassa az embereknek a helyes utat. Üzenetet 
akar intézni a világhoz. Hiába igyekeztem lebeszélni róla, nem hallgat rám. Ma este ő 
elnököl az I. P. H. összejövetelén, és megnyitó beszédében nyilvánosságra hozza 
üzenetét. Nem akarod meghallgatni? Mondanom sem kell, hogy a szegény püspökre 
nagy kudarc vár. Bizonyára fáj majd a szíved, ha szomorú csalódásának tanúja leszel. 
De jó lecke lesz, tanulhatsz belőle. Tudod, édesem, milyen büszke vagyok rá, hogy 
szeretsz. Eppen ezért szeretném bebizonyítani neked, hogy van értelme annak, amit 
beszélek. Nem vagyok túlságosan önhitt. Tudom, hogy sok hibám van, sok 
fogyatékosságom, de tudok logikusan gondolkodni. Haragudtál rám, mert eleve 
kijelentettem neked, hogy a püspök pórul jár emberjavító igyekezetében. Talán kissé 
tiszteletlenül beszéltem róla. Modorom kissé nyers, de ennek a derék, nemes, jó 
léleknek a naivsága kihoz a sodromból. Mindenesetre, szeretném, ha eljönnél. Szomorú 
élmény lesz, de azt hiszem, közelebb hoz bennünket egymáshoz." 


Az I. P. H. San Franciscóban tartotta meg ezt a gyűlést.? A plakátok szerint azért 
hívták össze, hogy megvitassák a közélet erkölcstelenségét és a megfelelő eszközöket, 
melyekkel küzdeni lehetne ellene. Morehouse püspök elnökölt. Arca és mozdulatai 
elárulták, milyen ideges és izgatott. A dobogón, a hosszú asztalnál, több ismert 
személyiség ült mellette. így Dickinson püspök, aztán H. H. Jones, a kaliforniai 
egyetem tanára, számos etikai mű szerzője, Mrs. W. N. Hurd, a legnagyobb 
jótékonysági akciók szervezője, Philip Ward, a híres emberbarát és mások. 


Morehouse püspök felállt, és belefogott megnyitó beszédébe: 


- Kedves barátaim! Engedjék meg, hogy elmondjam, mi történt velem. Kocsin 
hajtottam a város utcáin keresztül. Este volt. Időnként kinéztem a kocsi ablakán. Elmém 
egyszerre megvilágosodott, szemem kinyílt, és akkor láttam először a dolgokat a maguk 
valóságában. Első rémületemben eltakartam szememet kezemmel, mintha távol 
akarnám tartani a megdöbbentő látványt. Azután egy kérdést hallottam a sötétben. Egy 
hang ezt súgta nekem: Ha behunyod a szemed, akkor már rendben van minden? Nem 
lenne helyesebb tisztán látni, és megfelelően cselekedni? Később ugyanez a hang újra 
megszólalt, és ezt súgta: Mit tenne Jézus Urunk hasonló helyzetben? Hirtelen fény 
öntött el mindent, és tisztán láttam kötelességemet, akárcsak Saulus, amikor útban volt 
Damaszkusz felé. 


Megállítottam kocsimat, és kiszálltam. Két utcai nő ácsorgott a kövezeten. Odaléptem 
hozzájuk, és rövid beszélgetés után rávettem őket arra, hogy szálljanak be velem a 
kocsiba. Jézus Krisztus tanítása szerint ez a két szerencsétlen teremtés is a testvérem, 
gondoltam. Meg kell őket mentenem a szennyes pusztulástól. Ha egyáltalában van rá 
remény, erre a csodára csak a jóság, szeretet, gyengédség képes. 


Az én sorsom olyan szerencsés, hogy San Francisco legszebb, legbájosabb, 
legegészségesebb negyedében élek. A ház, melyben lakom, százezer dollárba került, a 


55 Berkeleyből kompon néhány perc alatt át lehet jutni San Franciscóba. A két város és még néhány más 
lakótelep ebben az öbölben jóformán egy nagy közösséget alkotott. Ami az I. P. H. kezdőbetűket 
illeti, ma már nem tudjuk megállapítani, miféle egyesület vagy szervezet nevének rövidítése volt. 


benne lévő bútorok, könyvek, műtárgyak még sokkal nagyobb összegbe. Nem is ház ez, 
hanem valóságos palota, ahol szolgák és szolgálók serege lesi minden kívánságomat. 
Hirtelen ráeszméltem arra, hogy egy ilyen palota mire való. Kétségtelen, hogy 
túlságosan nagy, túlságosan tágas egy embernek. Odavittem hát a két nőt, akit az utcán 
felszedtem, és megmondtam nekik, hogy ezentúl az én palotámban laknak. És a többi 
szobákat is, a sok-sok fölösleges szobát ilyen elesett, megtaposott, szerencsétlen 
teremtésekkel népesítem be." 


A hallgatóság mind nyugtalanabbul viselkedett, az arcokon mind nagyobb 
megdöbbenés, sőt riadalom tükröződött. Dickinson püspök hirtelen felállt, és 
megbotránkozva elhagyta a termet. De Morehouse püspök nem látott és nem hallott 
semmit. Még mindig látomása lebegett szeme előtt, és meghatottságtól remegő hangon 
folytatta beszédét: 


- Kedves testvéreim, értsétek meg, mit akarok mondani. Amit tettem, ne tekintsétek 
csupán jelképes cselekedetnek, hanem az egyetlen módnak, ahogy a mai társadalom 
problémáit meg lehet oldani. Eddig nem tudtam, mire való a hintő, de most már tudom. 


Nem pompára, nem kényelemre. Arra való, hogy a betegeket, a gyengéket, az 
öregeket szállítsa. És ha kivételesen díszül szolgál, tiszteljük meg vele az élet 
nyomorultjait, akik úgy eldurvultak, hogy már szégyenkezni sem tudnak. Adjuk vissza 
nekik emberi méltóságukat. Ami pedig a palotákat illeti, ezeknek a rendeltetését is csak 
most ismertem fel. A palotákat és kastélyokat alakítsuk át kórházakká, hogy ápolást 
leljenek bennük a betegek, akik összeestek az élet országútján. Nyújtsunk menedéket 
azoknak, akiket eddig eltapostunk. 


Hosszú szünetet tartott. Meglátszott rajta, hogy saját gondolata mélységesen 
megindítja. Idegesen, küszködve kereste a megfelelő szavakat: 


- Nem vagyok méltó arra, kedves testvéreim, hogy erkölcsprédikációt tartsak nektek. 
Magam is bűnben éltem, és álszenteskedéssel tetéztem vétkem undokságát. Ezért azt 
mondom, ne nézzünk le senkit, ne vessünk meg senkit, ne ítéljünk meg senkit - 
közeledjünk minden emberhez szeretettel Jézus Urunk tanításának szellemében. 


A szeretet erősebb a bűnnél, még a halálnál is erősebb. Úgy tudom, ebben a teremben 
most sok olyan ember van, akit sorsa vagyonnal áldott meg. Vegyenek példát rólam, és 
tárják ki szívüket. Mindegyik fogadjon házába egy szerencsétlenebb embert, legyen az 
koldus vagy tolvaj. Fogadja házába, és fogadja testvéréül. Csak rövid ideig próbáljátok 
meg, és meglátjátok az eredményt. Nem lesz többé szükségünk rendőrségre, bíróságra. 
A börtönöket átalakíthatjuk kórházakká, a bűnösök a bűnnel együtt eltűnnek a földről. 

De a pénz, az anyagi segítség magában még semmi. Szívünket is adjuk oda, ne csak a 
pénzünket. Gondoljunk Krisztusra, és arra, mit tenne ma. Ez ma az egyház feladata. 
Hűtlenek lettünk Mesterünk tanításához. A húsosfazék és az aranyborjú imádói lettünk. 
A pompa, a fényűzés elvakított bennünket, a talmi ragyogástól nem látjuk az igazi fényt. 
Nemrég egy költeményt olvastam, mely mélységesen megdöbbentett. Egy tévelygő 
lélek írta, aki az ihlet nagy pillanataiban többet látott, mint egy átlagos ember." Ne 
értsétek félre ezt a költeményt! Távol áll tőle a szándék, hogy támadást intézzen a 
katolikus hit ellen. Bírálata minden egyháznak szól, minden felekezetnek, minden 
templom és szertartás fényének, minden vezetőnek, ki letért Jézus Urunk útjáról, és 
elkülönítette magát bárányaitól. 

Felolvasom nektek ezt a költeményt: 


A kürtszótól a márvány megremeg, 
A kőkockákon, térdre hull a nép, 
Hogy üdvözölje Róma püspökét, 
Ki trónszékén a felhők közt lebeg. 


Ruhája bíbor s fehér, mint a hó, 


56 Oscar Wilde-re céloz, aki a keresztény korszak tizenkilencedik századában az angol nyelv 
legnagyobb művésze volt. 


A fején hármas aranykorona, 
Most tiszteleg a testőrök sora - 
A dóm pompája szemkápráztató. 


És látom Őt a múlt felhőin át, 
Ki sebzett lábbal vonszolta magát, 
És könnyes szemmel nézett szerteszét: 


Mert vackot a vad, fészket a madár, 
De ő egy csöppnyi zugot sem talál, 
Hol éjszakára lehajtsa fejét... 


Hangos moraj támadt a teremben. A hallgatóság nem maradt közömbös, de a vers nem 
úgy hatott rájuk, ahogy a költő kívánta, és ahogy a püspök gondolta. Szegény 
Morehouse, ezt se vette észre. 

Csak haladt tovább az úton, amit kitűzött magának: 


- A jelenlevő gazdagokhoz fordulok és valamennyi gazdag emberhez a világon. 
Szálljatok magatokba. Ertsétek meg, hogy ember nem bánhat emberrel ilyen 
kegyetlenül. Szívetek eldurvult, megkeményedett. Behunyjátok szemeteket, befogjátok 
fületeket, hogy ne lássátok a nélkülözést, és ne halljátok a szenvedők panaszát. De a 

bárányait elnyomjátok és sanyargatjátok. Ezért azt mondom nektek... 


Nem fejezhette be a mondatot. Ebben a pillanatban H. H. Jones és Philip Ward 
egyszerre felugrott. Mintha összebeszéltek volna, kétoldalt karon fogták a püspököt, és 
levezették a dobogóról. A közönség, melynek megbotránkozása már-már kitört, hangos 
helyesléssel kísérte a jelenetet. 


Amikor kiértünk az utcára, Ernest hangosan felkacagott. Durvasága úgy fájt, mintha 
megütött volna. Szívem elszorult, és szemem égett visszafojtott könnyeimtől. 


- Ha nem is fejezte be, nagyjában mégis elmondta üzenetét! - kiáltott fel Ernest. - A 
jóságos püspök gyengéd szívében megérlelődött a bátor elhatározás, hogy legmélyebb 
érzelmeit nem titkolja tovább. És az eredmény? Derék, keresztény hívei, akik eddig úgy 
szerették és tisztelték, egyértelműleg megállapítják róla, hogy megbolondult. Láttad, 
milyen aggódó, milyen ünnepélyes arccal vezették ki a teremből? Ha a pokolból is 
látták ezt, képzelem, milyen jót kacagtak rajta! 

- Hiába csúfolódol, a püspök beszéde mégis nagy hatást gyakorolt rájuk - feleltem. 

- Gondolod? - kérdezte Ernest mosolyogva. 


- Meglátod, nagy visszhangja lesz. Nem vetted észre, milyen lázasan jegyezték a 
riporterek a beszédet? 

- Egyetlen betű sem jelenik meg róla a lapokban. 

- Hát ezt már igazán nem hiszem! - kiáltottam fel. 

- Várj csak, majd meglátod. Egyetlen gondolatát, egyetlen szavát sem közlik majd. A 
mi sajtónk! Azt hiszed, arra való, hogy az eszméket kinyomja? Arra való, hogy 
elnyomja! 

- Akkor minek jöttek el a riporterek? 

- Nem fontos. Még ha szeretnék is közölni a beszédet, akkor sem tehetik. A szerkesztő 
nem engedi. Abból él, hogy a gazdagokat szolgálja. Eszébe se jut olyan cikket közölni, 
mely a fennálló rendet fenyegeti. A püspök mától fogva eretnek a szemükben. Még azt 
sem engedték meg, hogy beszédét befejezze. Majd gondoskodnak róla, hogy ezentúl se 
beszélhessen. Az újságok agyonhallgatják, amit mondott. Az Egyesült Államok dicső 
sajtója! A kapitalisták szemétdombján élősködő paraziták sűrű raja! A közvéleményt 
kellene kialakítania, de úgy alakítja ki ahogy gazdáinak legjobban megfelel. 

Megszolgálja a zsoldját. 

- Ne túlozz, Ernest. Várd meg a reggeli lapokat. 


- Megmondom előre, mi lesz bennük. Rövid hír arról, hogy Morehouse püspök az 
utóbbi időben túl sokat dolgozott, aláásta egészségét, és tegnap este súlyos rohamot 
kapott. Néhány nappal később még egy rövid hír: a püspök idegösszeomlása nagyon 
aggasztó, szabadságra küldték, hogy gyógykezeltesse magát. Ezután pedig két dolog 
egyiké következhetik csak. A püspök belátja tévedését, gyógyultan visszatér 
szabadságáról, és nem lesznek többé ilyen különös látomásai. Vagy pedig ragaszkodik 
betegségéhez, és akkor a lapok mély részvéttel, tapintatos szavakkal közlik híveivel, 
hogy elméje elborult. Valami intézetbe zárják, ahol kedve szerint locsoghat látomásairól 
a párnázott falaknak. 


- Nem! Ezt már nem merik megtenni! 


, - Miért ne mernék? Joggal megtehetik. A társadalom szemében valóban őrült lesz. 
Epeszű ember nem fogad házába utcai nőket meg tolvajokat, hogy testvéreinek tekintse 
őket. Igaz, hogy Krisztus is két lator között halt meg, de ez már nagyon régi história. És 
egyáltalában, mit nevezünk őrültségnek? Ha valaki másként gondolkodik, mint mi, 
rögtön rámondjuk, hogy nem normális. Innen az őrültségig már csak egy kis lépés. Nem 
tudjuk elképzelni, hogy épeszű ember lényegében másképpen gondolkozzék, mint a 
többség. 
- Jaj, Ernest, ez olyan szomorú. 


- Pedig nem mondtam semmi újat. Vedd csak elő a ma esti lapokat. Olvasd el, mit 
írnak Mary MKenna asszonyról, aki a Market Streeten lakik. Szegény asszony, de 
becsületes asszony. Azonkívül jó honleány. Abba a rögeszmébe esett, hogy az amerikai 
lobogó minden polgárt megvédelmez, vagy legalábbis ilyesmit szokott jelképezni. 
Hallgasd csak meg, mi történt vele. Férjét valami baleset érte, három hónapja kórházban 
fekszik. Az asszony másoknak mos, így tartja fenn magát. De nem keresett eleget, 
lakbérét nem tudta kifizetni. Erre tegnap kilakoltatták. Az asszony furcsa módon próbált 
védekezni ellene. Ajtaján keresztbe kiszögezett egy nemzeti zászlót. 


Azt hitte, nem merik letépni, így nem rakják ki télvíz idején az utcára. De mit ért el 
vele? Letartóztatták, és  megvizsgáltatták elmeszakértőkkel. A derék doktorok 
megállapították, hogy őrült. Most már van lakása. Elvitték a tébolydába. 


- Ne ijesztgess, Ernest! - vitatkoztam vele. - Tegyük fel, hogy egy könyv irodalmi 
értékéről más véleményem van, mint a legtöbb embernek. Csak nem akarod azt állítani, 
hogy tébolydába csuknak ezért? 


- Nem, szívem, abból nem lesz semmi bajod. Mert a különvéleményed nem 
veszélyezteti a társadalmi rendet. Morehouse püspök esete és Mary MKenna esete 
egészen más. A püspök nézetei a gazdagok nyugalmát fenyegetik. Az a szegény asszony 
is veszedelmes dologra vetemedett. Mi lenne, ha minden szegény ember megtagadná a 
lakbérfizetést, és elsáncolná magát a nemzeti zászló mögött? Tönkremennének a 
háziurak. A püspök és a szegény asszony nézetei károsak. Tehát tébolydába valók. 


Még mindig nem akartam hinni neki. 
- Ne vitatkozzunk tovább - mondta Ernest. - Várjuk be a reggelt. 


Másnap korán reggel felhozattam az összes lapokat. Ernestnek igaza volt. Morehouse 
püspök beszédéből egyetlen gondolatot, egyetlen szót sem közöltek. Csak 
megemlítették, hogy ő nyitotta meg a gyűlést, és beszéde közben nagyon elérzékenyült. 
Annál részletesebben közölték a többi szónok beszédét - a sok üres és ostoba Írázist, 
amit összehordtak. 


Néhány nappal később rövid hír jelent meg a lapokban. Morehouse püspök 
szabadságra ment, hogy kipihenje túlzásba vitt munkája fáradalmait. Ernest jóslata tehát 
tovább is bevált. Csak annak örültem, hogy egyelőre nem beszéltek sem 
idegösszeomlásról, sem tébolydáról. Akkor még nem sejtettem, hogy mi vár még 
szegény püspökre. 


VIII. GÉPROMBOLÓK 


Apának volt egy másik társasága is, melyet időnként meg szokott hívni vacsorára és 
egy kis beszélgetésre. Akkor kerültek megint sorra, amikor Ernest már nagyban 
készülődött rá, hogy szocialista programmal képviselőjelöltnek lépjen fel. Ezt az 
összejövetelt apa "mérlegvacsorának" nevezte, Ernest meg úgy hívta, hogy 
"géprombolók gyülekezete". A vendégek valójában üzletemberek voltak, akik ilyenkor 
zárták le könyveiket és készítették el mérlegüket. Nem tartoztak a nagy cápák közé. 
Alig hiszem, hogy akadt volna köztük olyan, kinek üzleti tőkéje meghaladta a százezer 
dollárt. A kereskedői középosztály jellegzetes képviselői voltak. 


Ott volt például Mr. Owen, a Silverberg gr Owen cég beltagja. Ez egy fűszeráru- 
kereskedés volt, és számos fiókot tartott fenn a város minden részében. Mi is náluk 
vásároltunk. Eljött a Kowalt 8t: Washburn vegyiáru-kereskedés mindkét társtulajdonosa, 
továbbá Mr. Asmunsen, akinek nagy gránitbányája volt Contracosta megyében. A többi 
vendég is ilyesféle ember volt, kisebb gyárak és vállalatok tulajdonosai - szóval 
kistőkések. 

- Értelmes arcú, tapasztalt, érdekes emberek voltak, egyszerűen és világosan 
beszéltek. Tele voltak panasszal és elkeseredéssel a nagyvállalatok miatt, melyek 
elnyomták őket. "Le a trösztökkel!" - ez volt a jelszavuk és politikai hitvallásuk. 
Minden bajnak ezek a nagy kartellek és trösztök az okai, hangoztatták szüntelenül. Azt 
akarták, hogy a kormány sajátítsa ki és vegye birtokába a vasutakat, távíróvonalakat és 
mammutvállalatokat. Követelték, hogy ezekre erősen emelkedő, nagy adót vessenek ki, 
és így akadályozzák meg a tőkék túlságos felhalmozódását. Hasonlóképpen a város 
tulajdonába akarták adni a magántársaságok kezén levő közműveket, mint a gáz- és 
vízszolgáltatást, telefont és villamos vasutakat. 


Érdeklődésemet különösen Mr. Asmunsen előadása kötötte le, amikor elpanaszolta, 
mennyi baja van a kőbányájával. Üzemére évről évre ráfizetett, holott óriási forgalmat 
ért el, hiszen a nagy földrengés rengeteg házat pusztított el San Franciscóban. A város 
újjáépítése már hat éve folyt, Mr. Asmunsen bányáinak termelése megduplázódott, majd 
négyszeresére, nyolcszorosára emelkedett, de semmi haszon nem mutatkozott. 

- A hasznot a vasúttársaság fölözi le - mondta. - Jobban ismerik az üzletemet, mint én 
magam. Pontosan tudják üzemköltségeimet és a bevételeimet is. Ha új eladási 
szerződést kötök, feltételeiről azonnal tudomást szereznek. Isten tudja, hogyan jutnak 
ezeknek a bizalmas adatoknak a birtokába. Valami besúgójuk lehet, aki nálam dolgozik, 
vagy pedig ügyfeleim irodájában tartanak kémeket. Képzeljék csak, valahányszor 
aláírok egy új szerződést, mely a kalkulációk szerint tisztességes hasznot biztosít 
számomra, a vasúttársaság abban a pillanatban felemeli a rám vonatkozó fuvartételeket. 
Nem indokolják meg semmivel, és minden tiltakozásom hiábavaló. Mindig pontosan 
abban az arányban emelik fel a fuvardíjakat, hogy az üzlet hasznát bezsebelhessék. 
Viszont ha gyengébb szerződést kötök, vagy a termelési költségek emelkednek, a 
legnagyobb előzékenységgel maguk ajánlják fel a fuvardíj mérséklését. Mintha 
vigyáznának arra, hogy ne kéressek, de tönkre se menjek. A fejem tetejére állhatok, 
akkor sem tudok jobban boldogulni. 


- Szeretnék valamit kérdezni - szólalt meg hirtelen Ernest. - Ugyebár túlzás, ha 
panaszkodik, hogy ráfizet az üzemre? Haszna nem felel meg a jó konjunktúrának. De 


azért megkeresi körülbelül azt az összeget, ami a fizetése lenne, ha a bánya a 
vasúttársaság tulajdona volna, és magát alkalmazná igazgatónak? 


- Pontosan annyit! - felelte Mr. Asmunsen. - Nemrég összehasonlítottam az utolsó tíz 
év üzleti mérlegeit. Magam is észrevettem, hogy nyereségem mindig annyit tett ki, mint 
egy igazgató fizetése. Valóban olyan a helyzet, mintha a bánya a vasúté lenne, és engem 
csak megfizetne, hogy vezessem. 


- Egy kis különbség mégis van - nevetett Ernest. - Mert akkor minden kockázat a 
vasutat terhelné, így meg magáé a gond, és ők fejfájás nélkül zsebelnek. 


- Ez bizony így van - bólintott Mr. Asmunsen szomorún. 


A többiek is elsírták a maguk panaszát. Ernest figyelmesen meghallgatta őket, aztán 
sorjában kérdéseket intézett hozzájuk. Mr. Owennel kezdte. 


- Az ön cége fiókot nyitott itt, Berkeleyben, hat hónappal ezelőtt. 
- Igen - felelte Mr. Owen. 


- Én megfigyeltem, hogy azóta három kis fűszeres tönkrement, és becsukta a boltját. A 
maga fiókjának is része van ebben? 


- Mi tagadás - hagyta rá Mr. Owen büszkélkedő mosollyal -, nem tudják felvenni 
velünk a versenyt. 


- Miért? 
- Elsősorban azért, mert nagyobb tőkével dolgozunk. A tőkeerős vállalat jobban tudja 
megszervezni az üzletet. Nagyban vásárolunk, kevesebb a kar, áraink olcsóbbak. 


- Így hát a maga fiókja elnyelte a három kis fűszeres keresetét. Ez teljesen érthető. De 
mondja csak, mi lett azokkal a tönkrement boltosokkal? 


- Az egyik belépett hozzánk alkalmazottnak. Árukísérő az egyik teherautónkon. Hogy 
a másik kettővel mi lett, nem tudom. 


Ernest most Mr. Kowalthoz fordult. 


- Úgy hallom, hogy maguk néha mélyen leszállított áron adnak el."7 Mit szólnak ehhez 
a kisdrogériák tulajdonosai? 


- Köpködnek, persze, de nem használ semmit. Az egyik például, valami Haasfurther 
nevű, most a mi receptosztályunk vezetője. Saját üzletét fel kellett adnia, éppen úgy, 
mint sok másnak. 


- És amit eddig kerestek, most az ön cégének a hasznát gyarapítja? 
- Természetesen. Ez az üzlet. 
- Hallja ezt? - szólította meg Ernest a bányatulajdonost hirtelen. 


- Ön, hajói emlékszem, felháborodott azon, hogy üzletének hasznát a vasúttársaság 
orozza el. 


- Úgy is van! - felelte Mr. Asmunsen gondolkodás nélkül. 

- Pedig maga is meg akar élni, nem igaz? 

Mr. Asmunsen bólintott. 

- Versenytársai hulláján is, ha kell, ugyebár? 

Mr. Asmunsen vállát vonogatta. 

- Ez az üzlet - felelte ugyanazokkal a szavakkal, mint az előbb Mr. Kowalt. 


- Tehát, ha jól értettem, az üzlet abból áll, hogy másokat kihasználunk, de vigyázunk 
rá, hogy minket ne használjanak ki. 


Ernestnek meg kellett ismételnie ezt a megjegyzést. Mr. Asmunsen még akkor is csak 
vonakodva válaszolt: 


- Nem egészen, kérem. Többféle módon lehet üzleteket kötni. Én nem veszem rossz 
néven, ha más is keres. Csak akkor haragszom, ha zsarol. 


57 A tisztességtelen verseny gyakran alkalmazott módszere volt. A nagyvállalat önköltségi áron vagy 
még olcsóbban árusított, és egy ideig ráfizetett. Tovább bírta, mint a kisebb kereskedő, aki ebben a 
csatában elvérzett, és kénytelen volt becsukni. A nagyvállalat aztán, mihelyt versenytárs nélkül 
maradt, alaposan felemelte az árakat, és behozta az átmeneti veszteséget. 


- Mit nevez zsarolásnak? Ha annyit keres, amennyit csak lehet? Hát ön nem szeretne 
minél többet keresni? 


Mr. Asmunsen nevetve bevallotta, hogy bizony szeret vastagon keresni, ha lehet. 
Ernest nem bántotta tovább. Inkább Mr. Calvinhoz fordult, aki valamikor ismert nevű 
tejtermelő és tejnagykereskedő volt. 


- Ön nemrég még nagy harcot vívott a tejkartellel. Most meg, mint hallom, a 
farmerpártot szervezi." Hogy történt ez? 


- A harcot most sem adtam fel - felelte Mr. Calvin, és villámló szemmel nézett körül a 
szobában. - Csak beláttam, hogy a küzdelmet politikai térre kell átvinni. A helyzet 
napról napra romlik. Néhány évvel ezelőtt a tejpiac még a kisemberek kezében volt. 


- Nem versenyeztek egymással? 


- Dehogynem. De abból csak a közönségnek volt haszna, mert olcsó volt a tej. 
Időnként összeálltunk ugyan, de valaki mindig kiugrott, és leszorította az árakat. Aztán 
jött a tejkartell. 


- Amelyet a Standard Oil pénzelt, hogy parlagon heverő fölösleges tőkéit 
gyümölcsöztesse - jegyezte meg Ernest. 


- Igen, a Standard Oil keze van a dologban -Abólintott Mr. Calvin. - De akkor még 
nem tudtuk. Ügynökök jöttek hozzánk, és azt ajánlották, hogy csatlakozzunk egy új 
alakulathoz. "Aki velünk tart, meggazdagodik, aki meg kimarad, felfordul" - ez volt a 
jelszavuk. A legtöbben közülünk bekapták a horgot. Igaz, hogy eleinte nem jártunk 
rosszul. A tej árát felemelték literenként egy centtel. Ennek a negyedrészét mi kaptuk, a 
többit a kartell. Aztán felemelték az árat egy újabb centtel, de abból már nem kaptunk 
semmit. Hiába kapálóztunk, panaszkodtunk. Most már a kartell volt az úr. Végül azt a 
negyed centet is elvették tőlünk. Mit meséljem tovább? A kartell palira vesz minket, 
kifacsar, mint a citromot. Nincs már önálló tejkereskedő; mindnyájan a kartell 
rabszolgái vagyunk. 


- De amikor az árat két centtel felemelték, könnyű lett volna versenyezni velük, nem? 
- kérdezte Ernest ravaszul. 


- Megpróbáltuk azt is - legyintett Mr. Calvin elkeseredve. - Kikészítettek minket. A 
kartell rögtön leszállította a tej árát. Könnyen megtehette. Még akkor is keresett, amikor 
mi ráfizetéssel árultunk. Ötvenezer dollárom úszott el ezen a kísérleten. Az önálló 
tejesek csődbe mentek." A kartell az egész szakmának kitekerte a nyakát. 


- Így hát most pártot szerveznek a tejtermelőkkel együtt - mondta Ernest. - Remélik, 
hogy politikai erejükkel kiharcolnak valami törvényt a tejkartell ellen, és akkor visszatér 
a régi paradicsomi élet. 


- Nagyon jól mondja! - felelte Mr. Calvin lelkesen. - Ez az egész programunk 
dióhéjban. 

- De hiszen maga mondta -az imént, hogy a kartell olcsóbban tudja á tejet termelni és 
forgalomba hozni, mint az önálló kis tejesek. 


- Mit csodálkozik ezen? - vonogatta vállát Mr. Calvin. - A kartell remekül van 
megszervezve, nagy tőkével rendelkezik, új gépeket és modern felszerelést tud 
beállítani. 


- Igen, igen - bólintott Ernest, és nyomatékosan hozzátette. - Ez nagyon fontos 
körülmény, sokkal fontosabb, mint gondolná. 


Mr. Calvin most részletesen kifejtette politikai elgondolásait. Szenvedélyesen kikelt a 
trösztök ellen. A többiek buzgón helyeselték szavait. 


58 Akkoriban többször megkísérelték, hogy az amerikai farmerek tengődő osztályát külön pártba 
szervezzék. így akartak védekezni a nagybirtok és a terménykereskedő trösztök fojtogató hatalma 
ellen. De ezek a próbálkozások mind kudarccal végződtek. 


59 A csőd különös intézmény volt, mely a tönkrement üzletembereknek lehetővé tette, hogy 
megszabaduljanak fizetési kötelezettségeiktől. A szabad verseny korában kézzel-lábbal, körömmel- 
foggal küzdött mindenki mindenki ellen. Ez a harc olyan könyörtelen volt, hogy mégis enyhíteni 
kellett valamelyest és ezt a célt szolgálta a csőd intézménye. 


- Szegény kis hiénák - súgta nekem Ernest. - Hiszen a saját szempontjukból igazuk 
van, de nem látnak tovább az orruk hegyénél. 


Amikor a beszélgetésben egy kis szünet következett, magához ragadta a szót, és 
szokása szerint nem is engedett többé mást szóhoz jutni. A csőd különös intézmény volt, 
mely a tönkrement üzletembereknek lehetővé tette, hogy megszabaduljanak fizetési 
kötelezettségeiktől. A szabadverseny korában kézzel-lábbal, körömmel-foggal küzdött 
mindenki mindenki ellen. Ez a harc olyan könyörtelen volt, hogy mégis enyhíteni kellett 
valamelyest, és ezt a célt szolgálta a csőd intézménye. 


- Mindaz, amit önöktől hallottam, nagyon tanulságos volt - kezdte. - Azt hiszem, 
önöknél az a hiba, hogy gondolkodásuk kissé elavult. Az életet egy nagy üzletnek 
tekintik, melynek egyetlen célja a profit. Szinte úgy képzelik, hogy Isten azért 
teremtette a világot, de még önöket is, hogy évről évre nyereséggel zárják üzleti 
könyveiket. Ez így is ment egy darabig, de egyszerre mit kell megérniük? Jön valaki 
vagy valami - egy ember, egy társaság, egy erő -, megjelenik a színtéren, és elkaparintja 
a hasznot az önök orra elől. A világ rendje felborult. Önök helyre akarják állítani. El 
akarják pusztítani azt az új jelenséget, mely üzleti boldogulásukat veszélyezteti. 


Még én sem sejtettem, hova akar Ernest kilyukadni. 


- Amint kifakadásaikat hallgattam - folytatta -, eszembe jutott egy szó, mely kitűnően 
jellemzi önöket. Maguk géprombolók - ne haragudjanak ezért az elnevezésért. 
Egyébként nem új fogalom, már a tizennyolcadik században született. Az akkori 
Angliában férfiak és nők házimunkával, kézi szövőszéken szőtték a szövetet. Lassú, 
ügyetlen és költséges módszer volt. És egy szép napon megjelent a gőzgép, más 
szerkezeteket is feltaláltak a munka megkönnyítésére és meggyorsítására. Egyetlen 
gyárépületben ezer szövőszéket állítottak fel, ugyanaz a gőzgép hajtotta valamennyit. 
Nem csoda, hogy ez a gyár olcsóbban termelt, mint kunyhóikban a takácsok. A gyár 
lehetővé tette a munkaegyesítést és a munkamegosztást, az új módszert, mellyel a 
kisiparos nem tudott versenyezni. A takácsok kénytelenek voltak sutba dobni 
szövőszékeiket, és elszegődni a gyárba, hogy most már ne maguknak dolgozzanak, 
hanem a tőkésnek. Nemsokára az asszonyok is beálltak, majd a gyermekek is. Ezek 
kisebb bérrel is beérték, és lassanként kiszorították a férfiakat. A nyomor napról napra 
nőtt. Az éhezők azt hitték, hogy mindezt a gépeknek köszönhetik. Elkeseredésükben 
megtámadták a gyárakat, összetörték, szétrombolták azokat az átkozott gépeket. Persze, 
nem értek vele semmit. Ostobák voltak, nem tudták mérlegelni a dolog lényegét. Most 
meg csodálkozva látom, hogy az utókor nem akar okulni ezeknek a takácsoknak a 
példáján. Másfél évszázad telt el azóta, és önök még mindig ott tartanak, hogy szét 
akarják rombolni a gépeket. Nem tagadják, hogy a trösztök és kartellek gépezete jobban 
és olcsóbban termel, mint önök. Beismerik, hogy nem tudnak verse nyezni velük. 
Összeállnak hát, hogy azt a modern gépezetet szétzúzzák. Hát nem érzik, hogy éppen 
olyan ostobák, mint azok az egyszerű angol takácsok? Miközben nyivákolnak, hogy 
helyre kell állítani a szabad versenyt, a trösztök eltapossák magukat. 


Csak bámultak rá, szinte tátott szájjal hallgatták, de láttam, hogy nem értették meg. 
Ernest most Mr. Owenhez fordult: 


- Hiába siránkoznak, hogy vége a szabad versenynek, és a szervezettség magasabb 
foka győz. Miért nem panaszkodott akkor, Mr. Owen, amikor itt, Berkeleyben kihúzta a 
gyékényt a három kis fűszeres lába alól? Akkor csak a vállát vonogatta. A maga 
vállalata jobb és erősebb szervezettel rendelkezik, tehát természetesnek tartja, hogy 
elfoglalja a kis fűszeresek helyét. De amikor jön a tröszt, mely még hatalmasabb 
szervezet, tolvajt és rablót kiabál. Bezzeg, ha ön annyira ki tudná fejleszteni saját 
vállalatát, hogy monopolizálja az Egyesült Államok egész fűszer kereskedelmét, 
mindjárt másképpen beszélne. Akkor azt a nótát fújná, hogy a tröszt felel meg a 
legjobban a fejlődés és haladás törvényének. De hát erről kár álmodozni. Miként maga 
is sejti, napjai meg vannak számlálva. Maga már csak egy kis paraszt a sakktáblán egész 
fiókhálózatával együtt. Hatalmas tőkéscsoportok lépnek a porondra, vasmarkukban 
összeroppan a kistőkés és kisvállalkozó. A vasúti tröszt, az olajtröszt, a széntröszt, az 
acéltröszt felosztják maguk közt az országot. Hamarosan megeszik magát is szőröstül- 
bőröstül, kis tőkéjéből, kis profitjából nem marad semmi. így van ez, uram, nem tehet 
ellene semmit. Vannak, akik jobban értik a játékot. Amikor megfojtotta ezt a három kis 


fűszerest, kidüllesztette mellét, és elküldte feleségét Európába nyaralni a haszonból, 
amit áldozatain keresett. A nagy hal megeszi a kis halat. Persze kellemetlen, amikor a 
nagy hal észreveszi, hogy cápa is van a világon, melynek torkában maga is csak apró 
halnak számít. És amit önről mondtam, az áll a többi urakra is, itt, ennél az asztalnál. 


Ezt fölösleges volt hozzáfűznie. Az asztal körül ülők már amúgy is búsan lógatták a 
fejüket. 

- Öntsünk tiszta vizet a pohárba! - kiáltott rájuk Ernest. - Önök lázadoznak, de nem 
vallják be, hogy csak azért dühösek, mert egy erősebb fosztogató nem engedi magukat 
fosztogatni. Elég ravaszak ahhoz, hogy erről hallgassanak. Ehelyett másról beszélnek. 
Az imént megtapsolták Mr. Calvin előadását. Mert megtalálta azokat a szólamokat, 
melyek az önök zsebérdekét közérdeknek tüntetik fel. Jól megjegyeztem néhányat 
közülük. Mr. Calvin, ugyebár, ilyeneket mondott: Nincs szükségünk új eszmékre, ne 
akarjunk bölcsebbek lenni, mint elődeink! Amerika mindig a szabadság hazája volt, ás 
egyforma lehetőségeket nyújtott mindenkinek! Térjünk vissza az amerikai 
hagyományokhoz, akkor mindenki boldog lesz és elégedett! Ezt mondta, ugyebár? De 
amikor "egyforma lehetőségekről" beszél, arra gondol, hogy korlátozza a nagy trösztök 
szabadságát, viszont maga szabadon zsákmányolhassa ki a közönséget. Bámulatos! És a 
legbámulatosabb az, hogy maga őszintén hisz ezekben a szólamokban. Annyiszor 
hallotta, és annyiszor ismételte, hogy már el is hiszi. Szinte hipnotizálta önmagát. A 
szabad garázdálkodást szabadságnak nevezi. Felháborodik azon, amit a trösztök 
nagyban csinálnak, holott ugyanazt akarja csinálni kicsiben. Önző, kapzsi és kíméletlen, 
de jó hazafinak tartja magát. Nyerészkedni akar, de ezt az önző vágyát önzetlen, 
altruista mezbe burkolja, mintha szívén viselné embertársai jólétét. Hagyjuk ezt, kérem. 
Magunk közt vagyunk, legyünk egyszer őszinték, és nevezzük nevén a gyermeket. 


Az arcok kipirultak, a szemek haragosan felvillantak, de mélyükön egy kis riadalom is 
tükröződött. Megijedtek ettől a hangtól. 


Igazán tapintatlan és bárdolatlan beszéd! Üzletemberek a nyilvánosság előtt 
közérdekű elveket szoktak hangoztatni, vagy legalábbis nagyképű közgazdasági 
kifejezésekkel élnek, ha a zsebükről van szó. 


- Én nem félek az őszinte beszédtől! - felelte Mr. Calvin. - Ön kellemetlen dolgokat 
vágott a fejünkhöz, Mr. Everhard, de szavaiban sok igazság van. Egymás közt vagyunk, 
valljuk be hát, hogy a megélhetésünkért, a családunkért aggódunk. Hát aztán? Csak a 
nagytőkének van joga boldogulni ebben az országban? Nekünk nincs jogunk megvédeni 
érdekeinket? Mi többen vagyunk, a mi boldogulásunk inkább közérdek, mint néhány 
milliomosé, nem? 


- Kezdünk közelebb jutni a dolog lényegéhez - mosolygott Ernest. - Szeretném, ha 
maguk is megértenék, bár nem lesz benne sok örömük. A dolog úgy áll, uraim, hogy 
önök elég jól értik a maguk kis üzleti ügyeit, de fogalmuk sincs a társadalmi fejlődésről. 
Egy átmeneti korban élünk, nagy gazdasági változások idejében, de önök nem látják, 
nem értik, és ez okozza fejükben a zűrzavart. Azt kérdezik, miért ne térjünk vissza 
apáink módszeréhez? Mert nem lehet. Hiába akarjuk, nem lehet. Eszükbe jutna talán 
rávenni egy folyót, hogy visszaforduljon, és a dombtető irányába vegye útját? A 
gazdasági élet folyását sem lehet megfordítani. Józsua állítólag megállította a napot 
Gibeon fölött. Maguk túl akarnak tenni rajta. Azt akarják, hogy a nap forduljon vissza 
az égbolton. Értsék meg végre, hogy a nap erre nem hajlandó. Az ember kitalálta a 
gépeket, melyekkel munkáját megkönnyíti, a szervezett termelést, a nagyszabású 
tevékenység előnyeit. Maguk meg arról ábrándoznak, hogy visszakergessék a 
közgazdasági élet napját néhány nemzedékkel, abba az időbe, amikor még nem volt 
gép, nem volt vasút, nem volt nagytőke, csak kis kapitalista farkasok marakodtak 
egymással a koncért. Ez csak primitív és rendezetlen közgazdasági viszonyok közt volt 
lehetséges. Néhány ügyes csirkefogónak jó volt, de megdrágította a termelést, mely 
szervezetlenségében legfeljebb rablógazdálkodást űzhetett, és nem tudott gondoskodni a 
tömegek növekvő szükségleteiről. Azt hiszik, visszahozhatják ezeket az időket? 
Józsuának könnyebb volt, és mellette állt Jehova is. De magukat, kistőkéseket, még 
Isten is elhagyta. Napjuk leáldozott. Nincs olyan hatalom, mely megállíthatja a maguk 
végzetét. El fognak tűnni a föld színéről. 


- Micsoda? - horkant fel Mr. Calvin. 


- Igen, igen. Nem én mondom ezt. Ez a társadalmi fejlődés kérlelhetetlen parancsa. Az 
egyesülés erősebb a szabad versenynél. Az ősember vézna kis lény volt a vadállatok 
közt, vacogó foggal, rettegve bújt meg a sziklák hasadékaiban. De volt esze, hogy 
összeálljon társaival, és egyesült erővel felvette a harcot félelmetes ellenségeivel. Azok 
a szabad verseny alapján álltak, az emberek meg kartellbe tömörültek ellenük. Már az 
ősember is társas lény volt, és így került fölénybe a vadállatokkal szemben. Az ember 
azóta mind nagyobb és nagyobb lépéseket tesz az erők egyesítése felé. Évezredek óta ez 
az irány, és aki az egyéni versenyhez ragaszkodik, elpusztul. 


- De hiszen a trösztök is szabad versenyből születtek! - vitatta Mr. Calvin. 

- Igaz, teljesen igaz - bólintott Ernest. - De mihelyt megerősödtek, első dolguk volt a 
versenyt kiküszöbölni. Magát is így nyomták ki a tej szakmából, nem? 

A vendégek most nevettek először. Még Mr. Calvin is mosolygott, pedig az ő rovására 
kacagtak. 


- Ha már a trösztökről beszélünk - folytatta Ernest -, szeretnék néhány dolgot tisztázni. 
Ha megengedik, néhány megállapítást teszek, és ha nem értenek egyet velem, 
szólaljanak fel. A hallgatást majd beleegyezésnek tekintem. Az első az, hogy a szövőgép 
többet termel és olcsóbban termel, mint a kézi szövőszék. Igaz, vagy nem? - senki sem 
tiltakozott. - Ilyen körülmények közt nem lenne esztelenség szétrombolni a 
textilgyárakat és visszatérni a kezdetleges, lassú, drága kéziszövéshez? - Mindenki 
bólongatott. - Akkor menjünk egy lépéssel tovább. Igaz-e, hogy a kartellek, trösztök és 
hasonlók jobban, ügyesebben, olcsóbban tudnak termelni, mint a kis egyéni cégek 
ezrei? És ha igaz, nem lenne esztelenség ezt a hasznos szervezetet felrobbantani? 


- Hát akkor mit csináljunk? - kiáltott fel nagy sokára Mr. Kowalt. - Ha nem robbantjuk 
fel, rabszolgái leszünk. 


- Van más mód is! - csattant fel Ernest hangja. - Ne pusztítsuk el ezeket a pompás 
eszközöket, melyek a termelést kibővítik, javítják és olcsóbbá teszik. Használjuk ki 
olcsóságukat és ügyességüket. De vegyük az egészet saját kezünkbe. A gép dolgozzon 
nekünk és nem néhány milliomosnak. Ez pedig, uraim, nem más, mint a szocializmus. 
Az erők még nagyobb egyesítése, mint amit a trösztök hoztak létre. A leghatalmasabb 
társadalmi és közgazdasági szervezet, melyhez foghatót még nem látott a világ. Nem 
robbantjuk fel a trösztöt, hanem túlteszünk rajtuk. Nem fordítjuk vissza az idő kerekét, 
ha-nem meggyorsítjuk forgását. Ez a fejlődés útja, a győzelem útja. Álljanak át, uraim, a 
győztes oldalra, tartsanak velünk, csatlakozzanak a szocializmushoz! 

Ezt már nem tudták lenyelni. Nagy fejcsóválgatás következett. Mindenki tiltakozott, 
ellenvetéseket tett. 


- Hát ha nincs kedvük hozzá, hagyjuk! - nevetett Ernest. - Ha mindenáron őslények 
akarnak lenni, úgy is jó. Legfeljebb kihalnak, ez lesz a sorsuk. Mit képzelnek, mi vár 
magukra a szocializmus nélkül is? Csak nem képzelik, hogy a trösztök árnyékában 
sokáig tengethetik még életüket? És mi lesz akkor, ha valamennyi trösztöt egyesítjük és 
megteremtjük a világ társadalmi, közgazdasági, politikai egységét? 

Hirtelen Mr. Calvinhoz fordult. 

- Mondok valamit, és cáfolja meg, ha nem igaz. A régi politikai pártok egytől egyig a 
trösztök eszközei lettek. Ezért próbál maga új pártot alapítani. A farmereket szervezi. 
Azt hiszi, sikerülhet? Lépten-nyomon elgáncsolják láthatatlan erők. Kinek a keze, kinek 
a lába? Nem a trösztöké? 


Mr. Calvin kényszeredetten fészkelődött a helyén. 
- Nos? - sürgette Ernest a választ. 


- Igaza van - vallotta be Mr. Calvin. - Oregon államban sikerült többséget kapnunk, és 
nagyszerű trösztellenes szabályrendeleteket hoztunk, de megvétózta a kormányzó, aki a 
trösztök embere. Coloradóban viszont a mi pártunk kormányzójelöltjét választották 
meg, de a törvényhozás megakadályozta, hogy elfoglalja hivatalát. Kétszer is 
megszavaztattuk a kisembereket védő jövedelmi adót, de a Legfelsőbb Bíróság 
alkotmányellenesnek minősítette. A bíróságok egyáltalában a trösztök kezében vannak. 
Az a baj, hogy nem adunk a bíráknak megfelelő fizetést. De majd eljön az idő... 


- Amikor a trösztök kezükbe ragadják az egész törvényhozást - vágott a szavába 
Ernest. - Amikor az egyesült trösztök központi igazgatósága lesz a kormány. 


-No, még csak az kellene! Nem tűrjük! Soha! - kiáltották a többiek harciasán és 
izgatottan. 


- Nem tűrik? - kérdezte Ernest. - Hát mit csinálnak majd, ha erre kerül a sor? 
- Fellázadunk! - jelentette ki Mr. Asmunsen, és mindenki helyeselt neki. 
- Ez polgárháborút jelentene - figyelmeztette Ernest. 


- Akkor legyen polgárháború - csapott az asztalra Mr. Asmunsen. - Nem felejtettük el 
ősapáink példáját. Harcolni fogunk a szabadságért, és meg is halunk, ha kell. 


Ernest mosolygott. 


- A szabadságért? Hát már elfelejtették, hogy a szabadság az önök esetében mit jelent? 
A haszonszerzés és kizsákmányolás szabadságát. 


Gúnyos megjegyzését most már heves kifakadások követték. 
De Ernest értett hozzá, hogy hangja a nagy zajban is hallható legyen. 


- Csak egy kérdést, uraim! Ha fellázadnak, azért teszik, mert a kormány a trösztök 
akaratát képviseli. Azt hiszik, egy ilyen kormány meghátrál majd? Vagy mozgósítja 
minden erejét, a hadsereget, a tengerészetet, a rendőrséget, a milíciát - egyszóval az 
Egyesült Államok egész hadigépezetét. Elég erősek lesznek önök ahhoz, hogy 
szembeszálljanak vele? 


Az arcokon meglepetés, sőt megdöbbenés tükröződött. Ernest nem hagyta abba: 


- Emlékeznek még arra az időre - nem is volt olyan régen -, amikor állandó 
hadseregünk mindössze ötvenezer emberből állt? Azóta évről évre növelték, és ma már 
háromszázezer főre rúg. De ez még nem minden. Amíg önök kedvenc szórakozásukkal, 
a haszonkergetéssel foglalkoztak, és kedvenc balványukról, a szabad versenyről 
szónokoltak, a trösztök csendben megszervezték segédcsapataikat, a milíciát. 


- A milícia? A polgárőrség? Tartalékosok és népfölkelők? - kiáltott fel Mr. Kowalt. - 
Hiszen azok a mi embereink! Velük verjük majd szét a rendes hadsereget. 


- Kötve hiszem - felelte Ernest. - Megmondom, hogy lesz majd ez. Önt is behívják, és 
egyenruhába öltöztetik. Aztán elküldik Fainebe, Floridába vagy a Fülöp-szigetekre, 
hogy vérbe fojtsa saját polgártársainak szabadságharcát. Viszont a Kansasban, 
Wisconsinban és más államokban behívott polgárokat ide hozzák majd Kaliforniába, 
hogy leverjék az itteni mozgolódást. 


Most már igazán rémülten néztek Ernestre. Egyszerű volt, amit hallottak, mégis olyan 
dolog, amire nem gondoltak. 


- Akkor nem vonulunk be a milíciába - mondta Mr. Owen. - Nem vagyunk bolondok. 
Nem vonulunk be, és kész. 


Ernest az oldalát fogta, úgy nevetett. 
- Hát azt hiszi, hogy majd önkéntes jelentkezésre várnak? Besorozzák, kedves uram. 
- Az alkotmány nálunk nem ismer ilyesmit - vitatta Mr. Owen. 


- Majd felfüggesztik az alkotmányt. Ha az elégedetlenség valóban komoly méreteket 
ölt, jön a statárium, jönnek a rendkívüli intézkedések. Puskát nyomnak a lázadó kezébe, 
hogy ráfogja a másik lázadóra. Hallom, itt valaki azt motyogja, hogy a "Habeas Corpus" 
törvény," a szabadságjogok biztosítéka még érvényben van. Hát majd jó lesz maguknak 
egy másik latin szó is, "Habeas Corpus" helyett "Post Mortem" - vagyis egy szép 
gyászjelentés. Úgy bevonulnak, mint a pinty! Ha nem engedelmeskednek a behívónak, 
valami rögtönzött hadbíróság meghozza majd a szükséges tömeges ítéleteket. Az 
engedetleneket falhoz állítják. Piff, paff, puff, és kész! így szól a törvény. 


- Nem igaz! - kiáltott fel Mr. Calvin. - Maga rémeket lát, fiatalember. Mi az, hogy a 
milíciát elküldik a Fülöp-szigetekre? Az alkotmány kimondja, hogy a polgárőrséget nem 
szabad az ország határán kívül felhasználni. 


60 Habeas corpus (lat.) a. m. a test legyen a tiéd. E szavakkal kezdődik egy 1679-i angol törvény, mely 
szerint bírósági elfogató parancs nélkül senkit sem szabad megfosztani személyes szabadságától. (A 
ford.) 


- Ugyan kérem! - legyintett Ernest. - Mi köze ennek az alkotmányhoz? Az alkotmányt 
a bíróság mindig ügy értelmezi, ahogy akarja, és tudjuk, kikből áll majd az a bíróság. 
Egyébként a dolog teljesen törvényszerű. Az, amit mondtam, benne van a törvényben. 
Nem is most hozták azt a törvényt, hanem már kilenc éve. 


- Hogy bárkit be lehet hívni a milíciába? - kérdezte Mr. Calvin kétkedve. - Hogy főbe 
lőhetnek, ha nem vonulok be? 


- Így van, kedves uram, pontosan Így. 
- Erről a törvényről én sem hallottam! Hogy lehet az? - kérdezte édesapám. 


- Ennek két oka van - felelte Ernest. - Először is a törvény még sohasem került 
alkalmazásra, és így nem keltett feltűnést. Másodszor pedig a lapok annak idején 
elhallgatták. A törvényt sebtében és titokban fogadta el a parlament mindkét háza, 
jóformán minden vita nélkül ment keresztül a kongresszuson is meg a szenátusban is. 
De mi, szocialisták felfigyeltünk rá. Meg is írtuk a mi lapjainkban. Önök persze nem 
olvasnak szocialista lapokat. 


- Még mindig nem tudom elhinni - makacskodott Mr. Calvin. - Az ország nem ment 
volna bele. Maga álmodik. 


- Az ország már régen belement. Ami pedig az álmodozást illeti, véletlenül éppen 
zsebemben van az álmoskönyv. Hallgassa csak meg, mit mond. 


Zsebéből valami nyomtatott füzetet vett elő, és felolvasta belőle a következőket: 


- Első szakasz. Ez a törvény, valamint a hozzátartozó végrehajtási utasítás satöbbi, 
satöbbi... kiterjed minden épkézláb polgárra, aki a férfinemhez tartozik, betöltötte 
tizennyolcadik évét, és nem korosabb negyvenöt esztendősnél... akár a Kolumbia 
szövetség körzetben vagy az Egyesült Államok bármely más területén lakik... Hetedik 
szakasz. Bármely tiszt vagy legénységi személy, akire az első szakasz vonatkozik - ne 
felejtsék el, uraim, hogy önök is benne vannak! -, ha behívóját szabályosan 
kézbesítették, és mégis elmulasztja, hogy a megjelölt helyen és időpontban 
szolgálattételre jelentkezzék, hadbíróság elé állíttatik, és a... hm, hm, hm... számú 
rendelet megfelelő pontjai szerint halálra ítéltetik... tatik-tetik... Nyolcadik szakasz. A 
milícia kötelékébe tartozó egyének fölött ítélkező hadbíróság kizárólag tényleges 
tisztekből állhat. Kilencedik szakasz. A milícia, mihelyt tényleges szolgálatra 
mozgósíttatik, minden tekintetben a katonai rendszabályok é és haditörvények hatálya alá 
esik, akárcsak az Egyesült Államok rendes sorkatonasága. 


Ernest ledobta a füzetet az asztalra, és körülnézett. 


- Így állunk, kedves uraim, szabad amerikai polgárok és milíciabeli bajtársaim! Mi, 
szocialisták kilenc évvel ezelőtt azt hittük, hogy a törvény kizárólag ellenünk irányul. 
De most már úgy fest a dolog, hogy önöket sem kíméli meg. A rövid vita során, melyet 
a törvény parlamenti tárgyalásakor megengedtek, Wiley képviselő" a következő 
kijelentést tette: "Ez a törvény arra való, hogy mozgósítsa a nemzet tartalék erejét abban 
az esetben, ha a csőcselék a polgárok szabadságát, élet- és vagyonbiztonságát 
fenyegetné." Nem szeretném önöket megbántani, de úgy veszem észre, maholnap önök 
lesznek az a csőcselék, mely a trösztök szabadságát, életét és vagyonát veszélyezteti. A 
trösztök nem szeretik az ilyesmit, uraim. Különösen a szabadságukra kényesek, a 
profitszerzés és kizsákmányolás szabadságára. Ezért idejében kihúzták az önök fogait, 
uraim, hogy ne tudjanak harapni, a körmeiket is leráspolyozták, hogy ne tudjanak 
karmolni. Ha elkeseredésükben egyszer fellázadnak, fogak és körmök nélkül olyan 
gyengék lesznek, mint egy csapat csiga. 


- Mese az egész! - kiáltott fel Kowalt. - Kacsa, amit a szocialista lapok találtak ki. 
Ilyen törvény nincs és nem is volt soha! 


- A törvényt 1902. július 30-án nyújtották be a képviselőházba - felelte Ernest. - 
Előadója Mr. Dick volt, Ohio képviselője. Sürgősen letárgyalták. A szenátus 
egyhangúan elfogadta 1903. január 14-én. Egy héttel később az Egyesült Államok 
elnöke is aláírta." 


61 Az amerikai polgárőrség (The National Guard) felállítását egy 1903-as törvény rendelte el. A 
törvényjavaslat előadója Wiley szenátor volt. 


62 Everhard tévedett a dátumban, bár egyébként helytálló minden, amit mondott. A törvényjavaslatot 
nem július 30-án, hanem június 30-án nyújtották be. Az ardisi könyvtárban megvan a Kongresszusi 
Tudósító 1902. és 1903. évfolyama, melynek megfelelő számai közlik a tárgyalás egész menetét. 
Hogy a "mérlegvacsora" vendégei erről a törvényről nem tudtak semmit, abban nincs semmi 
csodálatos. A lapok felsőbb utasításra valóban elhallgatták, és csak nagyon kevés ember hallott róla. 
Egy Untermann nevű forradalmár röpiratot adott ki róla 1903-ban Kansasban. Ezt a füzetet csak 
munkásemberek olvasták. A társadalmi osztályok elkülönülése már akkor is olyan nagy volt, hogy 
egy szocialista nyomda kiadványáról nem vett tudomást senki más, csak az a réteg, melynek számára 
készült. 


IX. EGY ÁLOM A SZÁMOK TÜKRÉBEN 


Ernest szavait nagy megdöbbenés fogadta. Rövid szünet után így folytatta: 


- Önök valamennyien azt hiszik, hogy a szocializmus csak egy álom. Kijelentették, 
hogy megvalósítása lehetetlen. Hadd bizonyítsam be önöknek, hogy nem lehetetlen, sőt 
kikerülhetetlen. Már maguk is érzik, hogy a kistőkéseknek is befellegzett, de éppen úgy 
eltűnnek majd a nagytőkések is trösztjeikkel együtt. Minden vita, rágalom, szitkozódás 
hiábavaló, a kutya ugat, az emberiség karavánja halad tovább. A fejlődést ideig-óráig 
erőszakkal meg lehet akasztani, de aztán mégis folytatja útját. A versenyből kisebb 
egyesülések születnek, majd nagyobb részvénytársaságok, azután óriási trösztök és 
végül a szocializmus, mely az egész gazdasági életet átfogó, leghatalmasabb egyesülés. 
Önök azt mondják nekem, hogy álmodozó vagyok. Jól van. Majd megmutatom, hogy ez 
az álom matematikai alapokon nyugszik. Kétszer kettő az mindig négy, erről nem lehet 
vitatkozni. Ha a számításom helytelen, koppintsanak a körmömre, és mondják meg, hol 
tévedtem. Matematikai számításokkal kívánom bebizonyítani, hogy a kapitalista 
rendszer bukása kikerülhetetlen. De hogy megértsék, olyan dolgokkal kell kezdenem, 
melyek látszólag nem tartoznak ide. Egy kis türelmet kérek. 


- Halljuk! - mondta valaki. 
- Mindenekelőtt nézzünk meg közelebbről egy ipari folyamatot. 


Ha olyasmit mondok, amivel nem értenek egyet, rögtön szóljanak közbe. Vegyünk 
például egy cipőgyárat. A gyár bőrt vásárol, és cipőt csinál belőle. Itt van egy darab bőr 
és egyéb hozzávaló, mondjuk, száz dollár értékben. Amikor kijön a gyárból, mondjuk, 
kétszáz dollár értékű cipő lesz belőle. Mi történt? A bőr értéke száz dollárral több lett. 
Hogy keletkezett ez az értéktöbblet? A tőke és a munka közreműködése teremtette meg. 
A tőke adta a gyárat, a gépeket, fizette a költségeket. A munkások pedig munkájukat 
adták össze. Eddig egyetértünk, ugyebár? 


A többiek bólintottak. 


- Most a tőke és a munka megosztozik a száz dollár értéken, amit közösen teremtettek. 
A statisztikai adatok szerint ez az osztozkodás sokféleképpen történhetik. Most az 
egyszerűség kedvéért érjük be a legnyersebb számítással. Tegyük fel, hogy a tőke ötven 
dollárt tart meg magának, a másik ötven dollár meg a munkásoké. Mellőzzük most az 
osztozkodással járó vitatkozás és veszekedés részleteit. Akárhogy marakodnak is, az 
osztozkodás valamilyen formában megtörténik. És ez nemcsak a cipőgyárra vonatkozik, 
hanem minden ipari termelésre kivétel nélkül. Igaz, vagy nem igaz? 


Senkinek nem volt ellenvetése. 


- Most tegyük fel, hogy a munkások az ötven dollárért, amit kerestek, cipőt akarnak 
vásárolni. Mennyi cipőt vehetnek? Ötven dollár értékűt. Ez csak világos, nem? Most 
pedig terjesszük ki tapasztalatainkat erről az egy iparágról az ország teljes ipari 
tevékenységére, beleértve a nyersanyagok előállítását, a szállítás és eladás költségeit, 


63 Everhard itt világosan kifejti az akkori idők bérharcainak lényegét. A közösen termelt értékből a tőke 
minél többet meg akar tartani magának, a munka is igyekezett kiharcolni annyit, amennyit csak 
tudott. A veszekedés elkerülhetetlen volt. Amíg a termelés kapitalista rendszer alapján ment végbe, az 
osztozkodást a mindenkori erőviszonyok döntötték el szüntelen harcok és súrlódások közepette. Ma 
már csak nevetni tudunk ezen az undok és ésszerűtlen marakodáson, de ne felejtsük el, hogy azóta hét 
évszázad telt el. 


mindent. Mondjuk, hogy az Egyesült Államok teljes értéktermelése egy évben kerek 
négymilliárd dollárra rúg. Ebből a munkások kétmilliárdot kapnak. Vagyis a 
négymilliárd értékű termékből kétmilliárdnyit vásárolhatnak. Azt hiszem, ezt a tényt 
nem lehet vita tárgyává tenni. Megjegyzem, hogy a kulcs, amit alkalmaztam, még 
nagyon kedvező a munka számára. A tőke olyan erős, és az osztozkodásnál annyi 
fogással él, hogy a munkások részesedése valójában sokkal kevesebb. De maradjunk 
meg annál az arányszámnál, amit alapul vettem. A munkások kétmilliárd értékű árut 
vásárolhatnak. Nyilván, csak ennyit fogyaszthatnak. Marad még kétmilliárd értékű áru. 


Itt Mr. Kowalt közbeszólt: 


- A munkások még a kétmilliárdjukat sem költik el. Mert ha megtennék, nem lenne 
takarékbetét a bankokban. 


- A munkásoknak is lehet megtakarított pénze - felelte Ernest -, de csak átmenetileg. 
Ez a tartalék összegyűl és elfogy. Arra szolgál, hogy betegség, baleset, temetkezés 
költségeit fedezze, esetleg az öregkor nélkülözéseit enyhítse. Olyan, mint egy darab 
kenyér, amit a háziasszony eldug a kamra hátsó polcán, hogy másnapra is maradjon 
valami. A munkás nem tud tőkét gyűjteni, elfogyasztja egész keresetét. Tehát kétmilliárd 
marad a tőke számára. Kifizeti belőle költségeit. Vajon elfogyasztja-e azt, ami 
megmarad? 


A többiek összenéztek. 
- Nem tudom - ismerte be az egyik őszintén. 


- Dehogynem tudja - nógatta Ernest. - Gondolkodjék csak egy kicsit. Ha a tőkések 
elköltenék a részüket, a tőíkevagyon összege állandó maradna. De az Egyesült Államok 
gazdasági története mutatja, hogy a felhalmozott tőkék összege állandóan nő. Volt idő, 
amikor az amerikai vasútkötvények tetemes része Anglia birtokában volt. Ma már nem 
így van, ezeket a kötvényeket és részvényeket visszavásároltuk. Miből? Abból a 
jövedelemből, melyet az amerikai tőkések nem tudtak elkölteni. Sőt, összevásároltak 
sok százmillió értékű orosz, olasz, görög és dél-amerikai értékpapírt is. Amióta a 
kapitalista rendszer fennáll, a tőkések sohasem tudták jövedelmüket elfogyasztani. Most 
nézzük meg, mit jelent ez. Az Egyesült Államok egyévi termeléséből a munkások 
elfogyasztanak kétmilliárdot, és marad még kétmilliárd értékű áru. Ezt a munkások nem 
vehetik meg, mert keresetüket már elköltötték. A tőke sem fogyasztja el, bármilyen 
sokat fogyaszt is. Mi történik a maradékkal? 


- Eladjuk külföldön - vélte Mr. Kowalt. 


- Úgy van - hagyta rá Ernest. - Kénytelenek vagyunk ezt az árut külföldön eladni. 
Külföldi piacot kell szereznünk. Másképp nem tudunk megszabadulni tőle. Ebből ered 
az, amit közgazdasági nyelven a külkereskedelmi mérlegünk kedvező egyenlegének 
nevezünk. 


- Tudjuk! - legyintett Mr. Calvin türelmetlenül. - Csak nem akarja megmagyarázni 
nekünk a közgazdasági élet elemi fogalmait. 


Mi is megtanultuk az ábécét. 


- De ez az ábécé még egy kis meglepetéssel szolgálhat - felelte Ernest. - Figyeljenek 
csak ide. A mi hazánk a kapitalista országok közé tartozik, és erősen kifejlesztette ipari 
termelését. Többet termel, mint amennyit fogyaszt, és a fölösleget külföldön kell 
elhelyeznie. De ugyanez áll minden más kapitalista országra is. Mindegyiknek vannak 
feleslegei. Hiába kereskednek egymással, a felesleg még mindig megmarad. A 
munkások, amíg a kapitalista rendszer fennáll, ezeket a feleslegesnek látszó javakat nem 
tudják megvásárolni. A tőkés nem tud többet enni, mint amennyi belefér. A kapitalista 
államok egymásnak sem tudják a fölösleget eladni. Hát akkor hogy szabadulnak meg 


tőle?" 


64 Theodore Roosevelt, az Egyesült Államok elnöke, néhány évvel megválasztása előtt, egy beszédében 
a következő kijelentést tette: "Minden eszközt meg kell ragadni arra, hogy az árucserét a különböző 
országok közt megkönnyítsük, mert az Egyesült Államok túltermelését csakis külföldi piacokon lehet 
elhelyezni." A "túltermelés", amiről beszélt, valójában nem volt túltermelés. Szocialista rendszer 
mellett otthon is elfogyott volna. De kapitalista berendezkedés mellett a munkások nem tudták 
megvásárolni, a tőókéseknek pedig nem volt rá szükségük. Ugyanakkor Mark Hanna (Marcus Alonso 


- Nincs itt semmi baj - felelte Mr. Kowalt. - Vannak még országok, melyeknek ipara 
fejletlen. 


- Remek! - bólintott Ernest. - Én is éppen erre akartam rátérni. 


Ez a következő lépés. Iegyük fel, hogy fölösleges iparcikkeinket eladjuk egy olyan 
országnak, mint Brazília. Mit kapunk Brazíliától cserébe? 


- Aranyat - mondta Mr. Kowalt. 


- Igen ám, de az arany mennyisége sem korlátlan, Mi történik, ha vevőink aranya 
elfogy? 


- Van az aranynak más alakja is - vélte Mr. Kowalt. - Elfogadunk értékpapírokat is 
arany helyett. 


- Most már az elevenére tapintott a kérdésnek - dicsérte meg Ernest. - Iparcikkeinkért 
részvényeket, kötvényeket és hasonló jogosítványokat kapunk. Mit jelent ez más 
szóval? Azt, hogy Brazília erdeinek, bányáinak, gyárainak, vasútjainak egy része az 
Egyesült Államok kezébe kerül. És mi a következménye ennek? 


Mr. Kowalt nem tudott felelni. 


- Majd én megmondom önnek - folytatta Ernest. - Brazília termelőerői is kifejlődnek. 
Brazília tökéhez jut, kifejleszti gyárait, és nemsokára maga is többet termel, mint 
amennyit fogyaszt. Mit csináljon a fölösleggel? Mi nem vehetjük meg, mert nekünk is 
fölöslegünk van. Sőt már azt sem tehetjük, amit eddig - most már Brazíliára sem tudjuk 
fölöslegünket rásózni. Mit gondolnak, uraim, mi lesz ebből? Most már mi is, Brazília is 
kétségbeesetten keresünk egy harmadik országot, melynek még nincs ipara, és át tudja 
venni termékeinket. Találunk ilyen országot, egy darabig találunk. De a folyamat nem 
áll meg. A visszamaradt országok sorra felfejlődnek. A földgömb nem végtelen. Mi 
történik, ha a világ valamennyi országa már annyira kifejlesztette iparát, hogy 
mindegyik csak exportálni akar? 


Elhallgatott és körülnézett. A derék kereskedők arcán zavar, megdöbbenés, sőt rémület 
tükröződött. Ernest olyan képet rajzolt szemük elé, hogy megriadtak tőle. 


- Ön az imént az ábécéről beszélt, Mr. Calvin - kötekedett vele Ernest. - De nem elég 
három betűt ismerni, tanuljuk meg a többit is. Tud-e felelni a kérdésemre vagy nem? Mi 
lesz, ha valamennyi ország már többet termel fogyasztásánál? Hogy lehet akkor a 
kapitalista rendszert fenntartani? 


Mr. Calvin homloka csupa ránc lett. De hiába törte a fejét, nem tudott Ernest 
gondolatmenetében hibát vagy rést találni. 


- Nos, Mr. Calvin? - nógatta Ernest. - Talált valami hibát a gondolatmenetemben? Azt 
hiszem, szükségtelen összefoglalni az egészet. A kapitalista termelési rendszer mellett a 
fogyasztás nem tud lépést tartani a termeléssel. Mit csináljunk a fölösleggel? 


- Nem tudom - vallotta be Mr. Calvin. 


- Én sem tudok felelni a kérdésre - mondta Mr. Asmunsen. - Erre sohasem gondoltam 
volna. Pedig világos, mint a nap. 


Magam is most hallottam először kifejteni Marx"? értéktöbblet-elméletét. Ernest olyan 
egyszerű szavakkal, olyan világosan magyarázta meg, hogy egy gyermek is megérthette 
volna. 


- Mit is csináljunk az árufölösleggel? - folytatta Ernest. - Dobjuk talán a tengerbe? 
Semmisítsünk meg minden évben néhány százmillió értékű gabonát, cipőt, ruhát és 
egyéb fogyasztási cikket? 


(1837-1904), ismertebb néven Mark Hanna, üzletember és republikánus párti vezető politikus. - A 
ford.) szenátor ezt mondta: "Az Egyesült Államok termelése ma már egyharmadával meghaladja a 
fogyasztást." Hasonló megállapítást tett egy másik szenátor is, Chauncey Depew Chauncey Depew 
ügyvéd és üzletember (1834-1928), a republikánus párt vezető tagja. (A ford.): " Amerika népe évente 
kétmilliárd dollárral többet termel, mint amennyit elfogyaszt." 


65 Marx, a szocializmus szellemi titánja, a tizenkilencedik században élt. Ma már szinte hihetetlennek 
tűnik, hogy Marx korszakalkotó gondolatait a hivatalos tudomány több nemzedéken át nem akarta 
tudomásul venni, elhallgatta vagy félremagyarázta. Életében kevés elismerésben volt része. 
Hazájából, Németországból kiüldözték, és számkivetésben halt meg, Angliában. 


- Ez megoldaná a problémát - felelte Mr. Calvin tétovázva. - De mégiscsak 
képtelenség lenne, nem? 


- Képtelenség? - csapott le rá Ernest. - Hát az nem képtelenség, amit maga akar 
gépromboló társaival együtt? Hogy akasszuk meg a fejlődést, és térjünk vissza őseink 
kezdetleges gazdálkodásához? Mert a maguk politikája odavezet. Az eladhatatlan 
árutömeg gondot és bajt okoz, tehát termeljünk kevesebbet! Térjünk vissza a régi 
módszerekhez, melyek olyan zűrzavarosak, költségesek és tékozlóak voltak, hogy a 
nagyszabású termelést lehetetlenné tették. 


Mr. Calvin fejét vakargatta. Látta, hogy alaposan sarokba szorították. Mégis 
megkísérelte még, hogy valahogy megvédje álláspontját. 

- Igaza van - mondta. - Belátom, hogy igaza van. De azért mégiscsak tenni kell 
valamit. Ez számunkra, a középosztály és a kistőkések számára élet-halál kérdése. Nem 
akarunk elpusztulni. Inkább visszafordítjuk az idő kerekét. Inkább visszatérünk abba a 
korba, amikor még nem voltak trösztök és nagyvállalatok. 


- Hiábavaló igyekezet! - legyintett Ernest. - A gépek már itt vannak, nem lehet 
eltüntetni őket. Két olyan hatalmas erő áll itt, mellyel szemben a középosztály 
tehetetlen. A nagytőke és a trösztök nem hagyják magukat, nem engedik a modern 
termelés gépezetét elpusztulni. De ez csak az egyik erő. Itt van a másik is, mely 
valójában még hatalmasabb, a munkásosztály. Az sem tűri, hogy a gépeket leállítsák. 
Hát nem látja a csata arcvonalát? Két front küzd a hatalomért, a gépek és a többi javak 
birtokáért. És a két front közt tétovázik a középosztály. Erőtlen törpe két óriás közt. 
Vagy két malomkő közé szorult puha anyag, melyet kérlelhetetlenül felőrölnek. Hiába 
kapálódznak, uraim, így nem segíthetnek magukon. A matematika bizonyosságával 
kimutattam, hogy a kapitalista rendszer összeomlása kikerülhetetlen. Falait saját belső 
ellentmondásai repesztik meg, összeomlik a haszon súlya alatt, melyet saját maga 
halmozott toronymagasságba. De a gépek nem pusztulnak el. Megkezdődik a nagy 
küzdelem a gépek birtokáért. Ha a munkásosztály győz, az önök problémája is 
megoldást nyer. Az Egyesült Államok és az egész világ élete szebb lesz, tágasabb, 
tisztább, nemesebb, boldogabb! A fellendülés és jólét olyan korszaka következik, 
melyre még nem volt példa a világtörténelemben. Felülmúlja majd a költők 
legmerészebb álmait. A középosztály persze eltűnik, felolvad a dolgozók osztályában - 
más osztály nem is lesz többé. Mit siránkoznak - örüljenek neki! Nem lesz okuk 
panaszra, részesei lesznek az új világ áldásainak. Hiszen akkor már egyformán és 
igazságosan osztjuk el mindazt, amit gépeinkkel termelünk. És milyen gépeink lesznek 
még, milyen csodálatos gépeink! Ezerszer annyit termelünk majd, mint ma, mégsem 
lesz gondunk a termelés elhelyezésével. Nem lesz felhasználatlan, eladatlan fölösleg, 
mert nem lesz többé felhalmozódó haszon. Túltermelés csak addig van, amíg a dolgozó 
nem fogyaszthat szükségletei szerint. 


- Ez mind nagyon szép - mondta Mr. Kowalt. - De mi lesz akkor, ha a trösztök 
bizonyulnak erősebbnek, és a tőke nyeri meg a csatát? 


- Akkor maguknak is jaj, nemcsak nekünk! - felelte Ernest. - Mert valamennyien a 
bosszúálló plutokrácia martalékai leszünk. Vaspatájával ránk tapos majd olyan 
irgalmatlanul, mint még soha. Akkor a legszörnyűbb zsarnokság következik, az 
emberiség legsötétebb korszaka - a Vaspata korszaka. " 


Hosszú csend következett. Ernest elhallgatott, és a vendégek sem szóltak semmit, csak 
maguk elé meredtek - volt min gondolkodniuk. 


- Nem tudom elképzelni - mondta végre Mr. Calvin. - Ez a maga szocializmusa, 
amiről olyan lelkesen tud beszélni, csak álomkép. 


- Hát akkor térjünk vissza a számokhoz - felelte Ernest. - Maguk nem hisznek az 
álmokban, de annál jobban hisznek a statisztika adataiban. Nézzük csak, mit mond a 
statisztika. Tudjuk, hogy a társadalom három nagy osztályból áll. Az első a plutokrácia, 
a nagytőkések, bankárok, vasútkirályok, trösztvezérek osztálya. Aztán jönnek önök, 
uraim, a középosztály, mely farmerekből, kereskedőkből, kisebb gyárosokból s 


66 Ernest ekkor használta ezt a kifejezést először. A szó később átment a köztudatba, a Vaspata lett a 
reakció rémuralmának neve és jelképe. 


diplomás szakemberekből áll. A harmadik az én osztályom, a proletárság, a 
bérmunkások . osztálya." Vajon hogyan aránylanak egymáshoz ezek az osztályok 
létszámuk szerint és vagyonuk szerint? Nálunk a plutokrácia vagyona 67 milliárd dollár, 
a középosztályé 24 milliárd, a proletárságé négymilliárd dollár. Igen ám, de az Egyesült 
Államok kereső foglalkozást űző lakosainak alig egy százaléka tartozik a 
plutokráciához, mégis kezében van az ország vagyonának hetven százaléka. A 
középosztály a keresők huszonkilenc százalékát teszi ki, és a nemzeti vagyon huszonöt 
százalékát birtokolja. Hátra van még a proletárság, a dolgozók hetven százaléka. Az 
összesség vagyonából nekik nem jutott több négy százaléknál. Mit gondolnak, uraim, 
sokáig tartható ez a helyzet? 

- Ha az ön számai helyesek - jegyezte meg Mr. Asmunsen -, akkor a középosztály 
sókkal erősebb a munkásosztálynál. Hiszen a vagyon jelenti a hatalmat. 


- Hiába örül ennek - felelte Ernest -f, attól önök még nem lesznek erősebbek a 
plutokráciávál szemben. Egyébként nem értek önnel egyet, mert a hatalom kérdését sem 
dönti el a vagyon egyedül. A mi erőnk többet ér, mert nem lehet elvenni tőlünk. A mi 
erőnk az izmainkban van, kezünkben, mely meg tudja fogni a ceruzát is, hogy jó helyre 
rajzolja azt a keresztet a szavazólapra - és az ujjainkban, melyek a puska ravaszát is meg 
tudják húzni, ha kell. A mi erőnk nem mesterséges dolog, hanem az őserő, mely az 
életet fenntartja." 

Ne hasonlítsa össze vele a középosztály erejét! Bármely pillanatban megfoszthatják 
tőle, és a plutokrácia már meg is kezdte. Ugy levetkőztetik magukat, hogy kis jólétükből 
és kényelmükből nem marad semmi. A középosztály megszűnik, tagjai sorra proletárrá 
válnak. És tudja, mi a legszebb a dologban? Hogy a középosztály esze, tudása, tehetsége 
a mi erőinket fogja növelni. Mi, proletárok, tárt karokkal fogadjuk önöket, testvérek és 
bajtársak leszünk, hogy vállvetve harcoljunk - az emberiség jövőjéért. 


- Ez mind nagyon szép - mondta Mr. Calvin -, de mi ragaszkodunk ahhoz, amit 
becsületes munkával magunknak szereztünk. 


- Több van maguknak, semhogy megvédhessek - felelte Ernest. 


- Értse meg, hogy a munkás helyzete más. Ma még ki lehet zsákmányolni, de elvenni 
nem lehet tőle semmit. Mije van a munkásnak? Néhány rongy kis ruhája, ócska bútorai, 
a legjobb esetben egy kis viskója. De a maguk kezében huszonnégymilliárd dollárnyi 
érték van, és erre már szemet vetett a plutokrácia. Persze megtörténhetik, sőt nagyon 
valószínű, hogy megelőzzük őket, és mi vesszük el maguktól azt a 
huszonnégymilliárdot. Ne búsuljanak! Hát nem mindegy maguknak? A középosztály 
afféle gyámoltalan bárány a tigris és az oroszlán között. Ha az egyik nem eszi meg, 
széttépi a másik. Ha úgy alakulna, hogy a plutokrácia falná fel magukat előbb, 
vigasztalódjanak, a plutokrácia is sorra kerül. Biztos, hogy mi végzünk vele, csak idő 
kérdése az egész. 


Megdöbbenve néztek rá, és többé nem vágott a szavába senki. 


- Ne bízzanak a vagyonukban, uraim, a maguk kezében az nem erő, nem hatalom. 
Azért panaszkodnak annyit, azért sírják vissza "a régi jó időket". Erzik, hogy gyengék. 


67 Egy kiváló statisztikus, Lucien Sanial, ebből a szempontból vizsgálta meg az 1900. évi népszámlálás 
adatait. Számításai szerint az Amerikai Egyesült Államok kereső foglalkozást űző népessége ekkor a 
következő osztálytagozódást mutatta: 250 251 tőkés, 8 429 845 középosztálybeli és 20 393 137 
proletár. 


68 Akiknek módjában állt bepillantást nyerni a politika boszorkánykonyhájába, már 1907-ben 
megállapították, hogy tizenegy kis érdekcsoport tartja kezében az országot. Azóta öt nagy vasúti 
tröszt egyetlen hatalmas szervezetbe tömörült, és így a tizenegy csoportból hét lett. Az említett öt 
vasúti tröszt a következő milliomosok vezetése alatt állt: 1. James J. Hill, a NorthWest vasúti tröszt 
ura. 2. A Pennsylvania vasúti tröszt, melyhez számos nagybank csatlakozott New Yorkban és 
Philadelphiában Schiff pénzmágnás vezetése alatt. 3. A Central Continental és South-Western vasúti 
tröszt, melynek kezében volt a csendes-óceáni partvidék közlekedése is. Vezetője Harriman volt, 
jogtanácsosa Frick és politikai kapitánya Odell. 4. A Gould család vasúti érdekeltségei. 5. A Rock- 
Island csoport, mely Moore, Reid és Leeds szövetsége volt. A szabad verseny szennyes, véres és 
erőszakos küzdelmeiből ezek a vasútkirályok kerültek ki győztesen. Azután volt annyi eszük, hogy 
beszüntessék a versenyt, és mind szorosabb szövetséget kössenek egymással. 


De hogy mennyire gyengék, azt majd megmutatom én. Kezdjük a farmerekkel. Legtöbb 
közülük csak bérlő - vagy ha az ő nevén van a föld, akkora jelzálog terheli, shogy csak 
látszólag az övé. Valójában jobbágyok ezek, és nem tudnak magukon segíteni. A piac, a 
termés elhelyezése, a hűtőházak, a vasutak, a hajók, az elevátorok - mindez a trösztök 
birtokában van, vagy a trösztök ellenőrzése alatt áll, ami ugyanaz, vagy még rosszabb. A 
farmer tehetetlen báb a kezükben. Politikai hatalma, befolyása a kormányzatra egész 
jelentéktelen. A trösztök kifacsarják a farmert, mint a citromot. Ugyanazt teszik vele, 
mint Mr. Calvinnal és tejeseivel. Ugyanezt csinálják a kiskereskedőkkel is. Gondoljanak 
csak a dohánytrösztre. Hat hónap alatt tönkretettek négyszáz dohányárust csak New 
Yorkban magában. Es hol vannak az egykori bányatulajdonosok, akik olyan boldogok 
voltak, amikor kiderült, hogy földjük kincseket rejteget? Minden kőszénterület a 
trösztök markába került. A legtöbb hajózási vonal a Standard Oil Trust, vagyis 
Rockefeller úr tulajdona. Övé a réz, övé néhány nagy kohó és még egy csomó más 
dolog, úgy mellékesen. Tízezer község van az Egyesült Államokban, melynek világítása 
a Standard Oil valamelyik fiókvállalatától függ, nem is szólva a villamosokról és egyéb 
közlekedési eszközökről, amiket ugyanez a tröszt birtokol. Ezeket a vállalatokat 
kistőkések ezrei alapították. Hová lettek, mi lett belőlük? Ugyanez a sors vár önökre is. 
A kisebb gyáros is ki van szolgáltatva a trösztök kényének-kedvének, akárcsak a farmer. 
No, ki van még hátra a középosztályból? 
- A tisztviselő, az értelmiségi, a művész - mondta édesapám. 


- Hát azok aztán az igazi rabszolgák! - kiáltott fel Ernest szinte ingerülten. - Sőt sok 
esetben még annál is rosszabbak, kitartott csatlósok, tányérnyalók! Az egyetemi 
tanárok, a papok, a lapszerkesztők csak addig maradhatnak meg állásukban, amíg a 
plutokráciát szolgálják. Feladatuk, hogy olyan eszméket terjesszenek, melyek a 
plutokrácia számára kellemesek vagy legalábbis ártalmatlanok. Ha nem dicsőítik a 
plutokráciát, hanem bírálják vagy támadják, menten elvesztik állásukat, és ha nem tettek 
félre maguknak valamit, a proletársorba süllyednek. Gyakran ezekből lesznek a 
szocializmus legjobb agitátorai. Ne felejtsük el, hogy az egyetemi katedra, a szószék, a 
sajtó alakítja ki a közvéleményt, irányítja az egész ország gondolkodását. Ami a 
művészeket illeti, a kapitalizmus a kerítőnők erkölcsi színvonalára zülleszti őket. 
Többnyire abból élnek, hogy a plutokrácia silány ízlésének hízelegjenek, és érzékeit 
csiklandozzák. 

- Ez már kicsit erős! - jegyezte meg apám. 

- Pedig így van - felelte Ernest. - De hagyjuk ezt, és vizsgáljuk meg a hatalom 
lényegét. A vagyon maga még nem hájalota. csak eszköz, mellyel meg lehet szerezni. A 
hatalmat a kormány gyakorolja. És ki választja, irányítja a kormányt a mai viszonyok 
közt? A húszmillió dolgozó proletár? Ezen még önök is nevetnek, ugye? Akkor talán a 
középosztály, melynek nyolcmillió tagja dolgozik? Nem, uraim, a középosztálynak 
éppen olyan kevés beleszólása van a kormányzatba, mint a proletároknak. Marad a 
plutokrácia negyed millió tevékeny embere. Igaz, hogy ezek hűséges hajdúi a 
kormányzatnak, de nem az urai, az irányítói. A kormányt a plutokrácia agya dirigálja, és 
ez az agy velő mindössze hét kis embercsoportból áll. Számuk kicsiny, de hatalmuk 
annál nagyobb, mondhatnám, korlátlan. És még félelmetesebbé teszi őket az, hogy 
mindjobban egymás kezére dolgoznak. Ez a hét maroknyi csoport ma már jóformán 
egyesült." 


69 Akiknek módjában állt bepillantást nyerni a politika boszorkánykonyhájába, már 1907-ben 
megállapították, hogy tizenegy kis érdekcsoport tartja kezében az országot. Azóta öt nagy vasúti 
tröszt egyetlen hatalmas szervezetbe tömörült és így a tizenegy csoportból hét lett. Az említett öt 
vasúti tröszt a következő milliomosok vezetése alatt állt: 1. James J. Hill, a North-West vasúti tröszt 
ura. 2. A Pennsylvania vasúti tröszt, melyhez számos nagybank csatlakozott New Yorkban és 
Philadelphiában, Schiff pénzmágnás vezetése alatt. 3. A Central Continental és South-Western vasúti 
tröszt, melynek kezében volt a csendes-óceáni partvidék közlekedése is. Vezetője Harriman volt, 
jogtanácsosa Frick és politikai kapitánya Odell. 4. A Gould-család vasúti érdekeltségei. 5. A Rock 
Island-csoport, mely Moore, Reid és Leeds szövetsége volt. A szabadverseny szennyes, véres és 
erőszakos küzdelmeiből ezek a vasútkirályok kerültek ki győztesen. Azután volt annyi eszük, hogy 
beszüntessék a versenyt és mind szorosabb szövetséget kössenek egymással. 


- Ebben, sajnos, igaza van - sóhajtotta Mr. Calvin. - A trösztvezérek nagyon 
hatalmasak. 


- Hogy milyen hatalmasak, azt a vasúti tröszt példája mutatja a legjobban - folytatta 
Ernest. - Ez a társaság negyvenezer ügyvédet foglalkoztat. Szabadjegyeket osztogat 
bírák, bankárok, lapszerkesztők, lelkészek, egyetemi tanárok tízezreinek, még a 
törvényhozás tagjainak is. Pazar politikai klubhelyiségeket tart fenn a washingtoni 
Capitoliumban és minden szövetségi törvényhozás székhelyén." Állandó zsoldot fizet 
egy sereg firkásznak és hasbeszélőnek, az igazságot elködösítő újságírónak és 
zugpolitikusnak, akik értik a módját annak, hogy az országos és helyi választásokat 
meghamisítsák, a bírákat megvesztegessék, és minden tekintetben a tröszt érdekeit 
szolgálják. De ne felejtsék el, uraim, hogy ez a tröszt csak egyike a hét hatalmas 
érdekcsoportnak, mely kisajátította az országot. Ugyanilyen hatalom van a többinek, 
például Rockefellernek és a Standard Oilnak a kezében is." Ilyen körülmények közt az 


70 Ernest itt a "Lobby" intézményére céloz. Ez tulajdonképpen a parlament vagy a bírósági 
tárgyalóterem előszobája vagy folyosója. Később afféle társalgó lett belőle, ahova a képviselők és 
bírák visszavonulnak megbeszéléseket tartani, a szavazásra felkészülni. A korrupció melegágya lett, 
ahol pénzzel, ígéretekkel, fenyegetésekkel megdolgozzák azokat, akiknek a közérdeket kellene 
képviselniök. Már tíz évvel azelőtt, hogy Ernest Everhard a "mérlegvacsorán" kifejtette nézeteit, a 
New York-i kereskedelmi testület jelentésében a következő megállapítást tette: "A vasúti 
érdekeltségnek döntő szava van az Egyesült Államok legtöbb törvényhozó testületében. Ez a tröszt 
kinevez és elcsap szenátorokat, képviselőket, kormányzókat, és jóformán diktátori hatalmat gyakorol 
a kormánypolitika tekintetében." 


71 Rockefeller pályafutása kezdetén maga is proletár volt, de csellel és erőszakkal odáig vitte, hogy 
létrehozta az első igazi trösztöt, a Standard Oil Companyt. Ennek története olyan tanulságos, és 
korára annyira jellemző, hogy rövid ismertetését nem mellőzhetjük. A Standard Oil annyit keresett, 
hogy már nem tudta, mit csináljon a felgyülemlett haszonnal. Be kellett fektetnie valamibe, és ez a 
kényszer hajtotta a kisebb tőkések legázolására, a kisebb vállalatok elnyelésére. Ez a folyamat végül 
olyan méreteket öltött, hogy elősegítette és meggyorsította a kapitalista rendszer összeomlását. Egy 
haladó szellemű író, Dávid Graham Phillips, (Dávid Graham Phillips amerikai író és újságíró (1867- 
1911). - A ford.) érdekes tanulmányt írt róla. 

Ez a cikk egy Saturday Evening Post (1821-ben alapított nagy példányszámú irodalmi és politikai 
hetilap. - A ford.) című lap 1902. október 2-i számában jelent meg. Ennek a lapnak ez az egyetlen 
példánya, mely ránk maradt, de külső kiállításából és tartalmából arra kell következtetnünk, hogy 
nagy példányszámban nyomhatták, és abban a korban alighanem a legnépszerűbb folyóiratok közé 
tartozott. A cikkből a következő részt idézzük: 

Tíz évvel ezelőtt egy kiváló szakértő Rockefeller vagyonát harmincmillió dollárra becsülte. Már 
akkor eljutott ahhoz a határhoz, melyen túl nem tudta volna további tőkéit az olajiparban 
jövedelmezően foglalkoztatni. Valósággal elöntötte a jövedelem - már több mint kétmillió dollár folyt 
be hozzá minden hónapban készpénzben. Pedig ez csak az a jövedelem volt, melyet saját számlájára, 
John Davison Rockefeller nevére könyveltek. Mibe fektesse be? Ez hónapról hónapra mind 
komolyabb problémává vált, már nem tudott aludni tőle. Jövedelme nőtt, és dagadt, a biztos 
befektetések minden lehetősége kimerült. Rockefeller nem is nyerészkedési vágyból, inkább 
kényszerűségből tért át az olajról egyéb szakmára. Legendás vagyona mint valami mágnes vonzotta a 
pénz, kivételes monopolhelyzete szüntelenül növelte jövedelmeit. Elhatározta, hogy külön osztályt 
állít fel, melyben közgazdasági szakértők és kutatók egész kara törte a fejét azon, mibe lehet pénzt 
fektetni - persze minél kevesebb kockázattal és minél nagyobb haszonnal. Az osztály vezetője 
125.000 dollár fizetést kapott évenként. 

A Rockefeller-vagyon első kirándulása vagy betörése a vasúti szakma területén történt. 1895-ben már 
megkaparintotta az ország egész vasúthálózatának ötödrészét. És mi van a kezében ma nyíltan vagy 
burkoltan? New York valamennyi közúti vasútja északon, keleten és nyugaton, eltekintve egyetlen 
vonaltól, melyben részesedése rongyos néhány milliót tesz ki csupán. Kezében vannak a Chicagóból 
kisugárzó vasutak és a Csendes-óceánig elnyúló vonalak is. Morgan bankár nagy súlyát 
Rockefellerek támogatásának köszönheti, bár meg kell jegyezni, hogy Rockefelleréknek nagyobb 
szükségük van Morgan eszére, mint neki az ő támogatásukra. Annyi bizonyos, hogy ez az 
érdekközösség hatalmukat szinte korlátlanná növelte. 

De a vasúti befektetések nem tudták felszívni Rockefellerek tőkefölöslegét. John D. Rockefeller 
keresete három-, négy-, ötmillióra emelkedett havonta, majd elérte az évi hetvenötmillió dollárt. A 
világítóolaj, vagyis petróleum is remek üzletágnak bizonyult, bár J. D. R. alig törődött vele, tízmillió 
dollárt hozott évente - számít is az a csekélység! 

De ha már belekaptak a világításba, Rockefellerek megszerezték maguknak a villany- és gázművek 


a huszonnégymilliárd vagyon, ami a középosztály kezén van, még huszonnégy cent 
értékű hatalmat sem biztosít önöknek. Ma a plutokrácia dróton rángatja a szenátust, a 
kongresszust, a szövetségi államok törvényhozását és a bíróságokat is. De ez még nem 
elég. A törvényt végre kell hajtani, és ehhez erő kell. A törvényeket a plutokrácia hozza, 
és végrehajtásukra maga rendelkezik a rendőrséggel, a hadsereggel, a flottával, sőt 
végső esetben a milíciával is, mely önökből áll, uraim, belőlem és valamennyiünkből. 


A vita ellankadt, és az est végéhez közeledett. A vendégek csendesen, lehangoltan 
búcsúzkodtak. A jövő képe, amit Ernest a szemük elé vetített, számukra cseppet sem 
volt biztató. 


- Mi tagadás, a helyzet nagyon komoly - mondta Mr. Calvin Ernestnek. - Sok 
tekintetben igazat kell adnom önnek. Csak azt nem írom alá, hogy a középosztálynak 
vége. Majd meglátja, túléljük ezt a válságot, és letörjük a trösztöket. 

- Aztán visszatérünk apáink termelési módszereire, mi? - gúnyolódott Ernest. 


- Még az is megtörténhetik - felelte Mr. Calvin komolyan. - Most már tudom, hogy 
géprombolók vagyunk, és azt is tudom, hogy ez esztelenség. De az egész élet esztelenné 
vált, a trösztök és milliomosok egyéb mesterkedései fittyet hánynak a józan észnek. 
Lehet, hogy a géprombolás képtelenség, de gyakorlatilag könnyebben megvalósítható, 
mint a szocializmus. Mert akármit mond is, a maga szocializmusa. .. hm... álom marad. 
Mi nem hiszünk benne, és nem tudjuk magát követni. 


- Mert fogalmuk sincs a társadalmi fejlődés törvényeiről - felelte Ernest, amint kezet 
fogott vele. Majd sóhajtva hozzátette: - Milyen kár! Ha okosabbak lennének, 
megkönnyítenék a mi dolgunkat, de önmagukat is megkímélnék sok bajtól és 
kellemetlenségtől. 


egész sorát. Akkor feküdtek bele, amikor ezekaz üzemek már túlestek a kezdeti nehézségeken és 
jövedelmet kezdtek hajtani. Most már az amerikai nép zöme Rockefeller adófizetője lett minden 
áldott nap, mihelyt alkonyodott, akármilyen világítást használt is. A következő lépés a farmereknek 
nyújtott jelzálogkölcsön volt. Amikor néhány évi jó termés annyira megerősítette a farmereket, hogy 
tömegesen visszafizették a jelzálogkölcsönöket, John D. Rockefeller a haját tépte. Állítólag sírva 
fakadt elkeseredésében. Hiszen nyolcmillió dollárt vágtak a fejéhez, olyan nyolcmilliót, melyről azt 
hitte, hogy évekig nem lesz rá gondja, hiszen kihelyezte tartósan, biztosan és jó kamatra. Most hová 
tegye ezt a sok pénzt? 

Tudjuk, hogy a tőke megfiadzik, de a fia is megfiadzik, és így tovább. 

Rockefeller beleőszült a gondba, hogy pénzének unokáit és dédunokáit valahogy elhelyezze. Még ez 
hiányzott neki, úgyis rossz volt az emésztése. . . 

Szegény, kénytelen volt leereszkedni a bányákba. Sorra megvásárolta a szén-, ólom- és rézbányákat. 
Aztán iparvállalatokat. Újabb vasutakat, gőzhajókat és távíróvonalakat. Városi, állami és nemzeti 
kölcsönkötvényeket. 

Birtokokat, felhőkarcolókat, szállodákat, bérháztömböket, egész üzleti negyedeket. Bankokat és 
életbiztosító társaságokat. Már nem volt a közgazdasági életnek olyan területe, ahol még nem vetette 
volna meg a lábát. 

Rockefeller bankja - a National City Bank - az Egyesült Államok legnagyobb pénzintézete. A többi 
amerikai bank messze lemarad mögötte, csak a Bank of England és a franciák nemzeti bankja veszi 
vele fel a versenyt. A betétek átlag százmillió dollárra rágnak naponta. Ez a bank uralkodik a tőzsdén 
és a Wall Street kölcsönpiacán. De még ez a bank is szűk volt Rockefeller tőkéjének. Bankok egész 
hálózatát kebelezte be, köztük tizennégy bankot és trösztintézetet. Magában New York Cityben, 
továbbá erős és befolyásos bankokat az ország minden jelentősebb városában. 

John D. Rockefeller tárcájában van a Standard Oil Company részvénytöbbsége a napi árfolyam 
szerint négy-ötszázmillió dollár értékben. Százmilliója van Acéltröszt részvényekben és körülbelül 
annyi egyetlen nagy vasútérdekeltségben." Az ember belefáradna, ha fel akarná sorolni a többit. Tiszta 
jövedelme tavaly elérte a százmilliót, ami alighanem több, mint valamennyi Rothschild házé 
együttvéve. De jövőre megint több lesz, és évről évre tovább növekszik. 


X. IDŐVÁLTOZÁS 


A mérlegvacsora után gyorsan követték egymást az események. Még az én kis életem 
is, mely eddig olyan békésen folydogált ebben a csendes egyetemi városban, megérezte 
a politika forgószelét. Már nem álltam a régi rend oldalán, már közömbös sem voltam, 
hanem forradalmár. Talán csak a szerelem volt az oka, melyet Ernest iránt éreztem. De 
az is lehet, hogy tanultam tőle. Most már egészen más szemmel néztem a társadalmi 
kérdéseket, mint rövid három hónappal azelőtt. 


Nem volt véletlen, hogy a politikai válsággal együtt nagy változások következtek be a 
magánéletemben is. Ugy kezdődött, hogy édesapámat eltávolították az egyetemről. Nem 
mintha nyíltan és hivatalosan elcsapták volna. Csak felszólították, hogy nyújtsa be 
lemondását. Apa nem vette szívére a dolgot. Szinte örült neki. "Az ifjúság nevelése és 
az üzleti érdek" című könyve akkor jelent meg, és a két esemény nyilván szoros 
kapcsolatban állt egymással. 


- Ők maguk bizonyítják be, hogy igazat írtam róluk - mondta kezét dörzsölgetve. - 
Eltiltanak a katedrától. Ezzel beismerik, hogy a kapitalista osztályérdek rányomja 
bélyegét a tudományra és közoktatásra. 


Csak az volt a baj, hogy erről a bizonyítékról kevesen tudtak. 


Nem merték nyilvánosságra hozni, hogy elbocsátották, és miért bocsátották el. 
Apának a tudományos világban akkora tekintélye volt, hogy az ilyen beismerés nagy 
felzúdulást keltett volna. Az újságok dicsérő cikkeket írtak róla. Méltatták nagy 
elhatározását, hogy visszavonul a tanítástól, és ezentúl minden idejét tudományos 
kutatómunkájának szenteli. 


Apa eleinte nevetett ezeken a cikkeken, később bosszankodott rajtuk. Ez még az a 
mérsékelt bosszankodás volt, mely szerinte jót tett neki - felélénkítette a vérkeringését. 
De csakhamar komolyabb dolog következett: elkobozták a könyvét. Ez sem történt 
nyíltan, sőt olyan körmönfont ravaszsággal, hogy nem is tudtunk mindjárt ráeszmélni. A 
könyv meglehetős feltűnést keltett országszerte. A kapitalista sajtó megrótta érte apát, 
de csak szelíden és udvariasan. A bíráló cikkek gondolatmenete minden lapban ugyanaz 
volt: milyen kár, hogy egy ilyen nagy tudós elhagyja saját munkaterületét, és olyan 
témával játszogat, melyhez nem ért semmit. Ez így ment egy hétig, és apa csendesen 
nevetgélt magában. 

- Úgy látszik, a tyúkszemükre léptem, hogy így köpködnek - állapította meg 
elégedetten. 

Azután az újságok elhallgattak - megint egyszerre, mintha összebeszéltek volna. Apa 
könyvét egyetlen szóval sem említették többé. 


Ugyanakkor a könyv hirtelen eltűnt a kirakatokból. Aki bement a könyvesboltokba és 
kérte, azt a választ kapta, hogy elfogyott. Apa írt a kiadónak. Hosszas levelezés 
következett, mely nem vezetett semmire. A kiadó kertelt, kitérő válaszokat adott, arra 
hivatkozott, hogy a könyv matricái megsérültek, és így az utánnyomás lehetetlen. 

Apa végül személyesen ment el a kiadóhoz, és kényszerítette, hogy tiszta vizet öntsön 
a pohárba. A kiadó kijelentette, hogy nem áll módjában a könyv terjesztésével 
foglalkozni, viszont készséggel hajlandó jogairól lemondani. 


- Nem találsz rá más kiadót - mondta Ernest. - Legokosabb volna, ha eltűnnél és 
elrejtőznél valahol, ahol senki se ismer. Mert ez még csak a kezdet kezdete. A Vaspata 
első rugdalódzásai. 


Nemhiába volt tudós, apa csak azt hitte el, amiről megbizonyosodott. A laboratóriumi 
vizsgálathoz is türelem kell, nem szabad elhamarkodott következtetésekre jutni. így hát 
sorra vette a kiadókat, és mindegyiknek felajánlotta könyvét. Ezernyi kifogással éltek, 
de a könyvről hallani sem akartak. 

Amikor apa meggyőződött róla, hogy könyvét valójában betiltották, nyilvánosságra 
akarta hozni esetét. De hiába írt a lapoknak, leveleit nem közölték. Egy szocialista 
gyűlésen apa észrevette, hogy a sajtó képviselői is ott vannak. Gyorsan meg akarta 
ragadni a jó alkalmat. Szót kért, és elmondta, mi történt a könyve körül. A másnapi 
lapok meg is emlékeztek róla, de oly módon, hogy nem volt benne köszönet. Apa 
dühösen lecsapta a lapokat az asztalra - most már túlságosan felélénkítették a 
vérkeringését. A lapok hallgattak a könyvről, de alaposan megtépázták apát 
felszólalásáért. Minden szavát kiforgatták, és nevetségessé tették. Úgy állították be a 
dolgot, mintha apa valami eszeveszett, véresszájú anarchista beszédet tartott volna. 
Ügyesen kifőzték a dolgot. Egyik trükkjükre most is emlékszem. Apa azt mondta, hogy 
a gondolatszabadság az ember legelemibb joga, melynek korlátozása erkölcstelen és 
tűrhetetlen. A lapok ezt adták a szájába: "Minden ember elemi joga erkölcstelenül élni, 
és senki sem köteles tűrni, hogy szabadságát bármilyen tekintetben korlátozzák." A nagy 
távirati iroda, az Associated Press, leadta a cikket valamennyi lapnak, és az országot 
elöntötte a felháborodás. Apát nihilistának és anarchistának nevezték. Egy elterjedt lap 
karikatúrát is közölt róla, amint lobogó hajjal, kidülledt szemmel támadásra vezeti a 
csőcseléket a belvárosi boltok ellen egyik kezében lobogó fáklyával, a másikban 
füstölgő bombával. 


A lapok még sokáig támadták apát. Becsmérlő, szitkozódó, gúnyolódó cikkeket írtak 
róla, és elmeállapotának megvizsgálását követelték. Ernest cseppet sem csodálkozott a 
kapitalista sajtó viselkedésén. Régi szokásuk - mondta -, hogy riportereket küldjenek a 
szocialista gyűlésekre előre megszabott feladattal. Mindent feljegyeznek, aztán 
szándékosan elferdítve és eltorzítva közlik, hogy az elhangzott beszédeket nevetségessé 
tegyék. Legfőbb céljuk, hogy az ingadozó középosztályt visszariasszák a proletársághoz 
való közeledéstől. Ernest újra figyelmeztette apát, hogy vonuljon vissza, és rejtőzzék el 
valahol. 


Csak a szocialista sajtó állt ki apa mellett. A munkásolvasók megtudták, mi volt apa 
könyvében, és mi történt vele. De a közönség szélesebb rétegeit is jó lett volna 
felvilágosítani. A Fáklya című szocialista könyv- és lapkiadóvállalat elhatározta, hogy 
kinyomtatja ezt a fontos művet. Apa ujjongott, de Ernest aggódva csóválgatta fejét. 


- Hát nem érzed az időváltozást? - kérdezte. - Valami lóg a levegőben. Nagy 
események készülnek titokban körülöttünk. A társadalom egész szerkezete a várakozás 
izgalmában remeg. Ne kérdezd, mi lesz, mert magam sem tudom, csak homályosan 
sejtem. Most kristályosodik ki valami, még láthatatlan, de holnap talán már alakot ölt. A 
te könyved elkobzása csak előjele annak, ami következik. Hogy mi lesz az? Fogalmam 
sincs róla. Csak tapogatózom a sötétben. Azt hiszem, hogy más könyvek is sorra 
kerülnek, talán az egész szocialista sajtó. Attól félek, torkunkra forrasztják a szót. 


Ernest előérzete nem csalt. Ösztöne élesebb volt, mint barátaié. Két nappal később 
lecsapott a villám. Az első csapás a Fáklya Nyomdát érte. A Fáklya tulajdonképpen 
hetilap volt, mely alig tízezer példányban jelent meg. De néha különkiadásokat adott ki 
sokkal nagyobb példányszámban. Ezeket a füzeteket vagy könyvecskéket a Fáklya 
barátai terjesztették, lelkes fiatal munkások és munkásnők egész kis serege, mely önként 
vállalkozott erre a feladatra. 


Voltak Fáklya-kiadványok, melyek több millió példányban keltek el. Ez már régóta 
fájt a reakciónak, és csak leste a megfelelő alkalmat, hogy lecsapjon rá. A 
postaigazgatóság, saját szabályzataival mit sem törődve, hirtelen kijelentette, hogy 
ezeket a füzeteket nem tekinti többé a lap különkiadásainak, és megvonja tőlük a 
hírlapszállítási kedvezményt. Ezt még ki lehetett volna bírni.. De egy héttel később a 


postaigazgatóság megállapította, hogy a Fáklya lazító, felforgató lap, és egyáltalában 
nem vállalja többé a szállítását. 

Ez nagy csapás volt a szocialista sajtóra. A Fáklya kétségbeesetten védekezett. 
Mindenáron el akart jutni előfizetőihez, és a gyorsáruszállító vállalatokhoz fordult, de 
egyik sem volt hajlandó a lappal foglalkozni. Kár volt a költségért, a lapot be kellett 
szüntetni. A Fáklya elhatározta, hogy megpróbálja legalább a könyvosztályát 
fenntartani. Apa munkájából húszezer példány már a könyvkötő műhelyben volt, 
további harmincezer pedig nyomás alatt. De egy éjszaka hatalmas tömeg gyűlt össze a 
Fáklya nyomdája előtt. Amerikai zászlókat lengettek, és hazafias dalokat énekeltek. 
Felgyújtották a nyomdát, és összetörték a gépeket. 

A Fáklya egy csendes, békés kansasi kisvárosban, Girardban készült. Soha nem volt 
baja munkásaival. A szakszervezet által megállapított, rendes béreket fizette. A nyomda 
és a kiadó a városka egyetlen jelentékeny üzeme volt, több száz nőt és férfit 
foglalkoztatott. Girard lakói szerették a vállalatot, és elpusztításában nem vettek részt. A 
csőcselék, mely ezt a piszkos munkát elvégezte, hirtelen bukkant fel, teherautókon 
érkezett valahonnan, és ugyanolyan gyorsan tűnt el ismeretlen helyre. Ernest nagyon 
elkomorodott, amikor megtudta. Nagy jelentőséget tulajdonított az esetnek. A Fekete 
Század nálunk is munkába lépett - dünnyögte. - Ugy látszik, nálunk is megszervezték. 
Attól tartok, még sok bajunk lesz velük. A Vaspata kezd keményebben rugdalózni. 


Így hát apa könyve elpusztult. A Fekete Század pedig folytatta munkáját. A szocialista 
lapokat sorra kizárták a postai szállításból, nyomdáikat pedig sok esetben a Fekete 
Század szórta szét. A polgári sajtó szolgai módon követte az uralkodó osztály reakciós 
politikáját. 

A tönkretett lapokat megrágalmazta és becsmérelte, a Fekete Századot égig 
magasztalta, mintha hős hazafiak lennének és a társadalom megmentői. A közönség 
elhitte ezt a sok hazugságot, még papok is akadtak, akik a templomi szószékről 
hirdették a Fekete Század dicséretét, bár sajnálkoztak rajta, hogy erőszakra került sor. 


A történelmi események gyorsan peregtek. Küszöbön állt az őszi választás, és a 
szocialista párt Ernestet jelölte nálunk képviselőjének. Esélyei kedvezőek voltak. A 
közúti villamos alkalmazottainak sztrájkja San Franciscóban összeomlott. Utána a 
szállítómunkások sztrájkja is megbukott. A két kudarc nagyon elkeserítette a szervezett 
munkásokat. A szállítómunkásokat szívvel-lélekkel támogatták a kikötőmunkások, sőt 
az építőmunkások is, mégsem értek el semmit. Vad és véres sztrájk volt. A rendőrség 
gumibottal verte szét a tüntetőket, sőt egy ízben géppuskával is lőtt rájuk a Marsdem- 
féle csomagszállító vállalat raktárának tetejéről. A munkásoknak néhány halottjuk és 
sok sebesültjük volt. 


Az embereken sötét harag vett erőt. Mindenáron bosszút akartak állni, maguk is vérre 
szomjaztak. Miután a sztrájk nem sikerült, politikai téren akarták folytatni a harcot, és 
minden reményüket a választásokba vetették. Mindennap újabb és újabb 
szakszervezetek csatlakoztak a szocialistákhoz. Ernest nevetve mesélte, hogy még a 
temetkezési vállalkozók alkalmazottai és a baromfikopasztók is beálltak a sorba. A 
munkásság hangulata mind komorabb lett. A szocialista gyűlések helyisége zsúfolásig 
megtelt, míg a mérsékelt pártok szónokai üres falaknak beszéltek. De még ez volt a 
jobbik eset. Mert ha a munkások néha mégis elmentek, hogy ezeket a felbérelt 
szónokokat meghallgassák, a gyűlés botrányba fulladt. A szónokok kénytelenek voltak 
segítségül hívni a rendőröket, különben jól elverték volna őket. 


72 ArFekete Század elnevezés az orosz forradalom idején bukkant fel először. így hívták azt a semmi 
gazságtól vissza nem riadó hordát, melyet a pusztulásra ítélt cári uralkodó osztály szervezett. Ezek a 
fegyveres bandák mindenütt megtámadták a forradalmi csoportokat, fosztogattak, és a közvagyont is 
pusztították, hogy a kozákoknak ürügyet szolgáltassanak vérengző beavatkozásra. 


A levegő tele volt izgalommal és feszültséggel. Mindenki érezte, hogy megint súlyos 
gazdasági válság fenyeget." Néhány jó év után véget ért az üzleti konjunktúra. Sok gyár 
egészen leállt, a többi is csak félidőt dolgozott. A munkabéreket állandóan leszorították. 

A gépgyári munkások nem voltak hajlandók éhbérért dolgozni. Kétszázezren 
beszüntették a munkát, és a rokon iparok félmillió dolgozója csatlakozott hozzájuk. 
Ilyen méretű sztrájk nem volt még az Egyesült Államokban. A munkaadók szervezete 
bevetette a sztrájktörők" egész seregét. Valóságos csaták törtek ki a gyárak környékén. 
A Fekete Század is megjelent a színtéren. A munkások kemény ellenállást tanúsítottak, 
mire a sorkatonaságot vezényelték ki ellenük. Százezer katonára volt szükség, hogy a 
nagy sztrájkot vérbe fojtsák. Több-munkásvezért kivégeztek, másokat bebörtönöztek. 
Az egyszerű sztrájkolok ezreit "karámokba" terelték, ahol gyalázatos bánásmódban 
részesültek." 


A válság elmélyült. Most kellett megadni az elmúlt jó évek árát. 


A piacok csődöt mondtak, nem lehetett eladni semmit. Minden áru értéke 
lemorzsolódott, de elsősorban és legjobban a munkáé. Görcsök rázták az egész ország 
testét. Ahol nem sztrájkoltak, a gyárosok zárták ki a munkásokat. Az újságok tele voltak 
rémhírekkel. Erőszakosság és vérontás mindenfelé. Ebben persze legnagyobb része a 
Fekete Századnak volt. Útjukat mindenütt verekedés, rombolás, gyújtogatás jelezte." 


Így állt elő az a helyzet, mely indokolttá tette a katonaság mozgósítását. A 
nagyvárosok környéke katonai táborokhoz hasonlított, százával lőtték agyon az 
embereket minden teketória nélkül. A sztrájktörők hadseregét is kibővítették. 


Az éhes munkanélküliek közt akadt elég, aki erre a piszkos munkára vállalkozott. A 
szakszervezetek tehetetlennek bizonyultak. De a tartalékosok mozgósítására még nem 
került sor. 


A munkásmozgalom olyan tökéletes vereséget szenvedett, mint még soha. A nagy 
iparvezérek kiadták a jelszót, hogy egy jottányit sem szabad engedni, és teljes erejüket 
belevetették a küzdelembe. 


Minden támogatást megadtak a kisebb és gyengébb munkaadói szervezeteknek, 
melyek egyedül nem tudtak volna munkásaikkal megbirkózni. A rossz üzleti viszonyok 
úgyis elkeserítették ezeket a kisebb vállalkozókat, és örömmel fogadták a nagy cápák 
segítségét. 


73 A gazdasági válság a kapitalista termelési rendszer szinte törvényszerűen visszatérő jelensége volt. A 
jólét évei után mindig bekövetkezett a baj. Mintha a felhalmozódott üzleti nyereség okozta volna. A 
termelésben nem volt előrelátás, nem volt tervszerűség, a piac összeroppant az eladhatatlan áruk 
tömegétől. 


74 Sztrájktörők. Az elnevezés megtévesztő. Az ember azt hinné, hogy munkásokról van szó, akik valami 
okból nem csatlakoztak a sztrájkhoz, hanem folytatták a munkájukat. A sztrájktörők valójában a 
gyárosok magánhadseregét alkották, egy jól megszervezett és felfegyverzett hadsereget, mely mindig 
készenlétben állt, hogy az ország bármely pontján megszolgálja állandó fizetését. Különvonatokon 
szállították őket oda, ahol éppen sztrájk vagy tömeges munkáselbocsátás volt. Csak ezek a furcsa 
idők szülhettek olyan bámulatos kalandorokat, mint Farley, a hírhedt sztrájktörőkapitány, aki 
mindenféle szerszámmal felszerelt és állig felfegyverzett háromezer emberével mindig kapható volt 
sztrájkok letörésére és a munkások megfélemlítésére. Az ilyen eljárás törvénybe ütközött, de sohasem 
büntették, ami legjobban mutatja, hogy a bíróság csak a plutokrácia engedelmes eszköze volt. 


75 Az internálásnak ezt a módját Idahóban találták ki a tizenkilencedik század végén. A szétvert 
sztrájkolókat a közeli karámokba terelték, és ott tartották, míg meg nem szelídültek. 


76 A Fekete Századnak csak a neve született Oroszországban. Magát az intézményt a nyugati 
kapitalisták fejlesztették ki a rendőrkémek és titkos ügynökök hálózatából. Caroll D. Wright, az 
Egyesült Államok munkaügyi kormánybiztosa könyvet irt kora bérharcairól. Ebben a könyvben 
nyíltan elismeri, hogy gyakran a gyárosok robbantották ki a sztrájkokat ügynökeik útján, mert így 
szabadulhattak meg legkönnyebben a felgyűlt árukészletektől. Ha a sztrájkot nem is maguk idézték 
elő, erőszakos elfajulásáért többnyire ők voltak felelősek. Épületeket gyújtottak fel, vasúti kocsikat 
siklattak ki, hogy minél nagyobb legyen a zűrzavar. Ezekből a titkos ügynökökből állították össze a 
Fekete Századot. Soraikból kerültek ki az uszító és beugrató "agent provocateur"-ök is, akik később, 
a Vaspata uralma alatt annyi bajt és szenvedést okoztak. 


Persze hamarosan megadták az árát, és megtanulták, hogy cápákkal nem lehet 
szövetkezni. 


A sztrájkok leverése nem vetett véget a gazdasági válságnak. 


A leszorított munkabérek nem használtak semmit. A bankok felmondták a hiteleket. A 
Wall Street olyan jelenetek színhelye lett, hogy hasonlóra a legöregebb sakálok sem 
emlékeztek." A részvénypiac árfolyamai szinte semmivé zsugorodtak, minden értéket 
elnyelt az Örvény. De a vezető pénzmágnások nyugodtan, közömbösen, fölényesen 
nézték a vihart. 


Tudták, mit csinálnak. A tőzsdei pánikot titkos kezek idézték elő, és ezeket a kezeket 
ők irányították. Nem elégedtek meg a korlátlan hatalommal, most már az Egyesült 
Államok minden értékét meg akarták kaparintani. 


A munkásokkal már végeztek, most a kistőkések kerültek sorra. 


A kisebb gyárak, a középvállalatok összeomlottak, a nagyok pedig mosolyogva nézték 
vergődésüket. Eszükbe sem jutott segédkezet nyújtani. Sőt egészen másban sántikáltak. 
ők vetették el a szelet, és a vihart is ők akarták learatni. Micsoda aratás volt - milyen 
óriási profit! A trösztöket nem érintette a vihar, fel is készültek rá, volt pénzük 
bőségesen. Most hozzáláttak a piszkos habokon úszkáló roncsok kifosztásához. Potom 
áron, félig ingyen kaptak meg mindent. Házakat, gyárakat, gépeket, árukészleteket, 
vállalatokat vásároltak össze, elfoglalták az egész közgazdasági életet. 


1912 nyarán a középosztály koldusbotra jutott. Még maga Ernest is csodálkozott rajta, 
hogy jóslata ilyen hamar beteljesült. Mind nagyobb aggodalommal szemlélte az 
eseményeket, és már az őszi választásoktól sem várt semmit. 


- Hiú remény - mondta. - Az alkotmánynak vége. Nyakunkon a Vaspata. Sokáig azt 
hittem, hogy a munkásosztály békés úton, parlamenti eszközökkel is elérheti célját. 
Tévedtem. Wickson tudta, mit beszél. Csak egy dolog számít, és ez a hatalom. Persze 
végül mégis mienk lesz a győzelem. De hogy addig mi vár ránk, arra gondolni sem 
merek. 


Ettől kezdve Ernest világosan látta, hogy csak a forradalom fordíthatja meg a 
munkások sorsát. Szocialista barátai nem értettek egyet vele. Még mindig azt 
hajtogatták, hogy minden a parlamenti választásoktól függ. Nem mintha féltek volna a 
forradalomtól. Csak nem volt elég fantáziájuk, hogy felismerjék, milyen meglepetéseket 
hozhat a jövő. Ernest hiába vázolta a fenyegető veszedelmet, nem hittek neki. Annyira 
beleásták magukat az evolúció - a békés és fokozatos társadalmi fejlődés - elméletébe, 
hogy nem akarták tudomásul venni a reakció sötét terveit. 


- Bekerülsz a képviselőházba, és nem lesz semmi baj - biztatták Ernestet az egyik 
titkos összejövetelen. 

- Aztán kihurcolnak a képviselőházból, egy falhoz állítanak, és kiloccsantják az 
agyvelőmet - felelte Ernest nyugodtan. - Mi lesz akkor? 

- Ne beszélj bolondokat! - kiáltották felé többen is egyszerre. - Ha erőszakra 
vetemednek, kimegyünk az utcára, és mi is megmutatjuk az öklünket. 

- Néhány sortűz, és elterültök a porban. A véretekben fogtok fetrengeni. Láttam már 
ezt a nagy bizakodást másoknál is. A középosztály is ezt a nótát fújta. Sokra ment vele. 

Csak nevettek rajta. 


77 A Wall Street a régi New York híres utcája, ahol a tőzsde épülete állt. Itt nemcsak szabályos üzleteket 
kötöttek, hanem ezernyi sötét manipulációval kerestek vagyonokat munka nélkül, sokszor pillanatok 
alatt. 


XI. A NAGY KALAND 


Mr. Wickson nem hívatta apát magához. Véletlenül találkoztak a kompon San 
Francisco felé, és alighanem csak akkor jutott eszébe, hogy figyelmeztesse apát, nem 
készült rá előre. Ha nem találkoznak, nem is szólt volna erről. Akárhogyan is történt, 
nem változtatott a dolgokon semmit. Apa a Mayflowerig vezette vissza származását, 
büszke volt, kemény és konok." 


- Ernestnek igaza van - mondta nekem, amikor hazaérkezett. - Kiváló fiatalember, és 
örülök, hogy az ő felesége leszel. Szívesebben adlak hozzá, mint Rockefellerhez vagy 
magához az angol királyhoz. 

- Miért? Mi történt? - kérdeztem ijedten. 

- Már készülnek eltaposni minket - téged, meg engem. Wickson nyíltan megmondta. 
Nagyon kedves volt hozzám - ahhoz képest, milyen nagy úr. Felajánlotta, hogy 
visszaadja a katedrámat. Mit szólsz ehhez? Egy meggazdagodott szatócstól függ, hogy 
taníthatok-e az állami egyetemen. Sőt még többet is ígért nekem. Elnöke lehetek egy 
nagy, új tudományos kutatóintézetnek, amit most akarnak felállítani. Ugy látszik, már 
nem tudják, mihez fogjanak a sok összeharácsolt pénzzel. "Emlékszik még, mit 
mondtam annak a szocialista fiatalembernek, akibe a kedves leánya belebolondult?" - 
kérdezte tőlem. - "Megmondtam neki, hogy eltapossuk a munkásokat, ha sokat 
ugrálnak. Hát így is lesz. De maga nagy tudós, tisztelem és becsülöm, sajnálom is, 
szeretném megmenteni. Persze, ha azonosítja magát azokkal az éhenkórászokkal, akkor 
elpusztul velük együtt. Hát csak gondolja meg." Ennyit mondott, és aztán magamra 
hagyott. 

Elmeséltem az esetet Ernestnek. Csak egy megjegyzése volt rá: 

- Ha így áll a dolog, sürgősen meg kell esküdnünk. Nem várhatunk tovább. 

Nem értettem, mi a logika ebben, de hamarosan ráeszméltem. A Sierra TIextilgyár 
megtartotta közgyűlését, és kifizette az osztalékot részvényeseinek. Mindenkinek, csak 
apának nem. Mint főrészvényes máskor mindig postán kapta meg a neki járó összeget. 
Várt néhány napig, aztán írt a titkárnak. Postafordultával megjött a válasz. Alaposan 
utánanéztek a reklamációnak, de könyveikben nyomát sem látják annak, hogy 
részvényeket állítottak volna ki apa nevére. Udvariasan felkérték, hogy közölje a pontos 
adatokat. 

- Majd odavágom az adatokat a képébe! - dünnyögte apa bosszúsan, és elindult a 
bankba, hogy széfjéből kivegye a részvényeket. 

Félóra múlva megint otthon volt. Amikor lesegítettem a kabátját, nyugodtan 
megjegyezte: 

- Ernest kiváló fiatalember. Nem ismételhetem elégszer, Avis, hogy nagyon jól 
választottad meg az élettársadat. 

Riadtan néztem rá. Tudtam már, hogy ha Ernestet ilyen lelkesen dicséri, csak újabb 
bajt jelent. 


78 Az Újvilág felfedezése után a Mayflower volt az első hajó, mely kivándorlókat vitt Amerikába. Az 
első telepesek utódai módfelett büszkék voltak származásukra. Valójában a legtöbb régebbi amerikai 
polgár ereiben ez a vér csörgedezik. 


- Máris eltapostak - folytatta apa. - Csakugyan nincsenek részvényeim. A fiókom a 
széfben üres, teljesen üres. Szeretném, ha minél előbb megtartanád az esküvőt. 


Apa még mindig ragaszkodott az alapos munkához, amit laboratóriumában 
megszokott. Bepörölte a bankot és a Sierra Textilgyárat is. A gyár bemutatta könyveit. A 
bank szava pedig többet nyomott a latban a bíróság előtt, mint ezer egyetemi tanáré. 
Apát elutasították pőréivel. Kirablása jogerőssé vált. 

Ma már nevetnem kell, ha erre visszagondolok. De akkor nem tudtuk a dolgot 
humoros oldaláról nézni. Apa véletlenül megint találkozott Wicksonnal San 
Franciscóban. Megállította az utcán, és fülébe súgta, hogy aljas csirkefogó. Wickson 
odahívott egy rendőrt. Apát bevitték, és csendháborításért megbüntették. Az egész olyan 
felháborító volt, hogy el se akarta hinni. Hát még az, amit a lapok írtak! Apa divatos 
téma lett, hetekig cikkeztek róla. Lám, az efőszak mérges bacilusa behatolt a legjobb 
családokba is. így jár az, aki szocialistákkal érintkezik. Apáról, aki békés, tisztességes 
munkában töltötte egész életét, megbecsülést szerzett magának mindenütt, ahol 
ismerték, soha nem került összeütközésbe a törvénnyel - apáról úgy írtak, mint egy 
züllött gonosztevőről, aki veszélyezteti a társadalom rendjét! De ez még semmi. A 
cikkek arra kezdtek célozgatni, hogy a tudományos munka kimerítette apa idegeit. A 
jelek arra vallanak, hogy meghibbant. Miután betegsége másra is veszedelmes, tanácsos 
lenne valami intézetbe zárni. Apa most már nem vette könnyedén a dolgot. 


Elég okos volt ahhoz, hogy belássa: ez már nem üres szóbeszéd, hanem komoly 
fenyegetés. Tanult Morehouse püspök példájából. Nem tiltakozott, egyetlen szót sem 
szólt, bármilyen ocsmány rágalmakkal illették is. Meghúzta magát, csendben maradt. 
Erre nem számítottak. Nyugalma kissé megzavarta ellenségei terveit. 


Azután jött a következő lépés. Elvették a házunkat - otthonunkat. Kiderült, hogy olyan 
hatalmas összegű jelzálogkölcsön terheli, amit apa nem tud megfizetni. Természetesen 
csalás volt ez is. Apa készpénzért vásárolta a telket, a házat is kölcsön nélkül építette fel. 
Sohasem vett fel kölcsönt ingatlanára. De a telekkönyvben szerepelt a kölcsön, 
szabályosan bejegyezték, és még a kamatfizetést is bevezették évek hosszú során 
keresztül. Apa egyetlen szót sem szólt. Tudomásul vette, hogy elrabolták a házát, mint 
ahogy értékpapírjaitól is megfosztották. Tudta, hogy hiába szaladgálna rendőrséghez, 
bírósághoz. A jog gépezete azoknak a kezében volt, akik elhatározták, hogy megtörik. 
Apa szíve mélyén filozófus volt, és most már nem is bosszankodott. 


- Ha már az a sorsom, hogy tönkremenjek - mondta nekem -, igyekeznem kell 
csökkentenem a megrázkódtatást, amennyire lehetséges. Csontjaim már öregek és 
törékenyek, vigyáznom kell rájuk. Az a fő, hogy ne kerüljek tébolydába, Isten tudja, ezt 
az egyet nincs kedvem megpróbálni. 


Megint eszembe jutott Morehouse püspök. Már régen nem beszéltem róla. Nemsokára 
visszatérek rá, de előbb az esküvőmről akarok beszélni. Elég, ha megemlítem, hogy 
megtörtént. A nagy politikai események forgatagában egy esküvő olyan jelentéktelen 
dolog, hogy nem érdemes részletesen elmesélni. 


- Most már mi is proletárok vagyunk - mondta apám az esküvő után a kocsiban. - 
Irigylem az uradat, hogy olyan jól ismeri a proletárok életét. No, nem tesz semmit, majd 
megtanulom én is. 


Sohasem tudtam, hogy édesapám szereti a kalandokat. De úgy látszik, ez is a vérében 
volt. Az egész ügyet egy érdekes kalandnak tekintette. Már nem volt benne harag vagy 
keserűség, őszintén örült az új élményeknek. Filozófus hajlama visszatartotta attól, hogy 
bosszúálláson törje a fejét. A kényelemnek és jólétnek igen csekély jelentőséget 
tulajdonított. Mindig a gondolatok világában élt, személyes igényei nagyon egyszerűek 
voltak, és a külsőségekre nem adott semmit. Egy négyszobás lakást béreltünk San 
Franciscóban, egy piszkos zugutcában a Market Street mögött. Ez volt a "Slum" - a 
nyomortanyák negyede. Amikor átköltöztünk, apa valósággal ujjongott. Olyan volt, 
mint egy gyerek - nagy tudású és rendkívül értelmes gyermek. Nem csontosodott meg, 
szelleme friss maradt végig. A szokványos értékek és a társadalmi előítéletek nem 
számítottak a szemében semmit. A tudomány értékeit elismerte, a többin csak 
mosolygott. Igazán nagy ember volt, sok tekintetben nagyobb, mint Ernest, akit 
bálványképemnek tekintek. 


Megváltozott életmódunk bizonyos szempontból még nekem is megkönnyebbülést 
jelentett. Megszabadultam régi társadalmi körömtől, mely egy idő óta bojkottált, 
valósággal kiközösített. A kaland frissítő szele engem is megcsapott, hiszen egy nagy 
szerelmi regény élményeivel is megajándékozott. Anyagi tönkremenetelünknek 
köszönhettem, hogy hamarabb mentem férjhez, mint terveztük. Már asszonyként 
költöztem be abba a négyszobás lakásba a Pell Streeten. 


És ami az egészben a legfontosabb: éreztem, hogy boldoggá teszem Ernestet. 
Valamennyi emlékem közül ez maradt meg a legélesebben, és világítani fog, amíg csak 
élek. Akkor jelentem meg Ernest életében, amikor a legviharosabb volt. De én gond 
helyett békét és nyugalmat hoztam neki. Ez volt a legszebb jutalmam, biztos jele annak, 
hogy szüksége van rám, és életem nem céltalan. Elsimítani a ráncokat szép, boltozatos 
homlokán, felvidítani fáradt szemét - hát kívánhat egy szerelmes asszony ennél nagyobb 
boldogságot? 

Ernest jóságos, drága, fáradt szemei! Kevés ember dolgozott életében annyit, mint ő - 
és mindig önzetlenül, embertársaiért. Ez volt férfikorának tartalma. Eddig csak 
humanista volt, most férj is, a legszeretőbb férj. Teste olyan volt, mint egy gladiátoré, 
saslelke pedig és egész szelleme csupa bátorság, csupa harcos akarat - de velem 
szemben olyan szelíd és gyengéd, mint egy költő. Valójában az is volt mindig, költő, ki 
tetteivel dalol, az emberiség himnuszát énekli. A legtisztább emberszeretetből, merő 
emberszeretetből áldozta fel életét. 


És a legmegdöbbentőbb az, hogy nem várt jutalmat a másvilágon, mégis meg tudta 
hozni ezt az áldozatot. Az ő felfogása szerint az egyén számára a halállal minden véget 
ér. Halhatatlan, örök célokért küzdött, de önmagától megtagadta a halhatatlanság 
vigaszát. Lelke tele volt melegséggel, mégis a materializmus szigorú tanait vallotta, azt 
a filozófiát, hogy a test és a lélek egy és elválaszthatatlan. Igyekeztem megcáfolni azzal, 
hogy egy olyan szárnyaló lélek, mint az övé, csak halhatatlan lehet; nekem is végtelen 
csillagévekig kellene élnem, hogy elérjem a fejlődés ilyen magas fokát. Erre nevetve 
magához ölelt: "Edes kis filozófusom, hadd csókoljalak meg!" Szeméből eltűnt a 
fáradtság, hogy fellángoljon benne a szerelem boldogsága, melyet én az örök élet újabb 
bizonyítékának tekintettem. 


Hát csakugyan dualista vagyok, kérdezte, igazán hiszek abban, hogy a test és a lélek 
két különböző valami? Aztán Kantról mesélt, aki a tiszta ész alapján próbálta tagadni a 
világ ésszerű értelmezését, hogy megóvja hitét Istenben. Te is ilyen dualista vagy? - 
kérdezte kötekedve. Beismertem, hogy én is így gondolkodom, de erősködtem, hogy ez 
teljesen logikus. Megint nevetett, még szorosabban magához ölelt, és szeme sugárzott a 
boldogságtól. Ez a lélek ne lenne halhatatlan? Ez a lángelme csupán az öröklés és a 
környezet hatásának eredménye? Éppúgy nem tudtam elhinni, mint azt, hogy a 
tudomány tapogatózó ujja képes megragadni az élet megfoghatatlan lényegét, mely a 
jelenségek mélyén rejtőzködik! 

Az én felfogásom szerint a tér csak Isten egyik megnyilvánulása, és a lélek is az - 
Isten visszfénye. Ha Ernest csacsi idealistának csúfolt, visszaadtam a kölcsönt azzal, 
hogy ő meg halhatatlan materialista. Mindketten nevettünk, és boldogan megcsókoltuk 
egymást. Hogyan is vethettem volna szemére materializmusát, amikor olyan önzetlenül 
és önfeláldozóan dolgozott a jövő nemzedékért, melyet saját hite szerint nem láthat 
soha! Még azt sem mondhattam, hogy hite gőgös, hiszen végtelen szerénység 
jellemezte, bár tudatában volt saját értékének. 


Szerénységével összefért ez a büszkeség. Hiszen sas volt, hogyne lett volna büszke! 
Mindig azt mondta, hogy könnyű jónak lenni, ha valaki hisz az örök életben. De ha 
valaki tudja, hogy csak egy porszem, amit elfúj a pillanat, annál nagyobb dicsőség, ha 
úgy viselkedik, mint egy Isten. 


Gyakran idézett egy költeményt, sajnos nem emlékszem rá szó szerint, és azt se 
tudom, ki a szerzője. Könnyen lehet, hogy maga Ernest írta, hiszen tartalma annyira 
megegyezett az ő felfogásával. Az Ember dala volt, aki halandó és mégis örökké él - 
látta a rég kiveszett szörnyetegeket az őserdőben, és tanúja lesz annak is, hogy a Nap 
kihűl... történelme folyamán sokszor kiűzték a paradicsomból, megjárta a poklok 
szenvedéseit, de mindig talpra állt, és tovább küzdött a boldogságért... földrengésben, 


vulkánok közt és a csillagok alatt mindig felemeli fejét, és szereti ezt a gyönyörű, 
sokszor kegyetlen és mostoha világot, mert úgy érzi, hogy az övé, az ő kedvéért 
teremtették! Es nem fél a haláltól, mert gyermekeiben mindig újra feltámad, érettük 
szenved, küzd és dolgozik, a jövendő nemzedékekért, akik majd énje helyébe lépnek, és 
folytatják a harcot, míg el nem érik a nagy célt, és valóra nem váltják az ő nagy álmait... 

Ernest rengeteget dolgozott. Csodálatos szervezete mindent kibírt, csak a szeme árulta 
el, milyen fáradt. Drága, fáradt szemei! Sohasem aludt többet, mint négy és fél órát egy 
éjszaka. De ideje így sem volt elég, hogy elvégezze mindazt, amit kitűzött magának. A 
propagandamunka állandóan igénybe vette idejét, azonkívül előadásokat tartott 
különféle munkásszervezetekben, már hónapokra előre lekötötte magát ilyen 
előadásokra. Aztán itt volt a választási hadjárat. Ez maga is annyi munkát adott, hogy 
más ember még akkor sem győzte volna, ha semmi egyébbel nem foglalkozik. Amíg a 
szocialista könyvkiadók fennállottak, kapott tőlük némi tiszteletdíjat a könyvei után. Ez 
most megszűnt, és a többi munkáján kívül dolgoznia kellett a megélhetésért is. 
Fordításokat vállalt, rengeteg filozófiai és tudományos cikket fordított a komolyabb 
folyóiratok számára. Késő este, amikor a választási hadjárat izgalmaitól kimerülve, 
fáradtan hazaérkezett, megvacsorázott, és már íróasztalához ült. Sokszor kora hajnalig 
robotolt. És azonkívül tanult is szüntelenül. Halála napjáig abba nem hagyta. 
Mindennap olvasott és tanult. Agyának befogadóképessége határtalan volt. 


És még arra is volt ideje, hogy velem foglalkozzék, szeressen, és boldoggá tegyen. 
Hogy minél többet lehessek vele együtt, életemet teljesen beolvasztottam az övébe. 
Megtanultam a gyorsírást és gépírást, hogy a titkárnője lehessek. Nem győzött dicsérni, 
folyton hangoztatta, hogy segítségemmel kétszer annyit tud végezni. Sokat tanultam és 
fejlődtem mellette, mindjobban megértettem a munkáját. Nemcsak érdekeink voltak 
közösek, de örömeink és gondjaink, munkánk és szórakozásunk is. 


Azt mondják, a lopott csókok a legédesebbek. Nálunk csakugyan így volt. A 
munkánktól loptunk el egy-egy felejthetetlen pillanatot - egy kedves szót, egy 
simogatást, néha csak egy meleg tekintetet. De életünk nem volt alantas, állandóan 
magas hegycsúcsokon jártunk, ahol friss és tiszta a levegő. Az emberiségért dolgoztunk, 
a szennyes élet önző törekvései nem fértek hozzánk. Szerelmünket sem mocskolta be 
semmi, szívvel-lélekkel szerettük egymást, és az érzést is, mely összefűzött minket. 
Boldog vagyok, hogy ebben a tekintetben is méltó párja voltam. Megnyugvást tudtam 
adni annak, aki olyan ernyedetlenül dolgozott másokért, az én fáradt szemű, halálra 
szánt és feltámadást nem remélő, édes Ernestemnek! 


XII. A PÜSPÖK ÚTJA 


Az esküvőm után történt, hogy véletlenül találkoztam Morehouse püspökkel az utcán. 
De hadd mondjak el mindent szép sorjában. Nevezetes beszéde után, mely a "jobb 
körökben" olyan kínos feltűnést keltett, a szelíd püspök engedett a baráti kényszernek, 
és szabadságra ment. De amikor újra elfoglalta hivatalát, még jobban megszilárdult 
benne az elhatározás, hogy ezentúl Krisztus igazi igéjét hirdesse. Következő beszéde, 
hívei nagy megdöbbenésére, éppen olyan volt, mint az utolsó. Még részletesebben 
kifejtette, hogy az egyház letért Krisztus útjáról, és az emberek egyáltalában Mammont 
imádják Krisztus helyett. 


A vége az volt, hogy a püspököt akarata ellenére egy magánszanatóriumba vitték. Az 
újságok megható cikkeket írtak feddhetetlen jelleméről és a sajnálatos 
idegösszeomlásról, mely hosszabb időre munkaképtelenné tette. Többször meg akartam 
látogatni, de nem engedtek be hozzá. Láttam, hogy a szanatórium, ahová bezárták, 
valójában börtön. Mélyen megrendített ez a tragédia. Egy teljesen épeszű, tiszta lelkű, 
önzetlen embert bezárnak az őrültek közé, mert kellemetlen igazságokat mond a 
társadalomnak. Mindenki tudta, hogy elméje ép, és lelke nemes. Ernest azt mondta, 
hogy csak egy baj van vele. Nem ismeri az emberek aljasságát, és naivságában olyan 
utat választott, mely nem vezethet célhoz. 


Annyi bizonyos, hogy a püspök tehetetlen volt, és barátai sem tudtak segíteni rajta. Ha 
ragaszkodik meggyőződéséhez, soha életében nem szabadul ki az elmebajosok közül. 
Magas állása, műveltsége, még a vagyona sem menthette meg. Nézetei veszélyeztették 
az uralkodó osztály nyugalmát, tehát őrültnek nyilvánították. Hogy is lehetne épeszű az, 
akixelvi okokból így felborítja saját békés és biztonságos életét. 


Később kiderült, hogy a püspökben is volt ravaszság. Szelídsége, tisztalelkűsége, 
naivsága ellenére megértette, milyen nagy veszélybe került. És ha már ebbe a hálóba 
keveredett, gondolkodni kezdett, hogyan szabaduljon ki belőle. Sem én, sem apám, sem 
Ernest nem tudott neki tanácsot adni, még érintkezésbe sem léphettünk vele. Ezt a 
harcot saját erejéből kellett megvívnia. A szanatórium börtönmagányában addig 
töprengett, míg egyszerre meg nem gyógyult. Nem látott többé víziókat. Megszabadult 
attól a kényszerképzettől, hogy szent kötelessége visszavezetni az eltévelyedett 
bárányokat a Pásztor lábaihoz. És elég ügyes volt ahhoz, hogy kijózanodásáról 
meggyőzze rabtartóit is. 


Mindenki nagyon örült, és az újságok nagy cikkekben üdvözölték felgyógyulása 
alkalmából. Újra elfoglalta hivatalát. Legközelebbi prédikációjára én is elmentem a 
templomba. Pontosan úgy beszélt, mint régen - abban az időben, amikor még nem 
voltak látomásai. 


Most rajtam volt a megbotránkozás sora. Mélységes megdöbbenéssel és csalódással 
hallgattam. A társadalomnak sikerült megtörnie ezt a kiváló embert? Gyáva volt? 
Annyira megfélemlítették, hogy vezekel, és visszavon mindent? Túl nagy volt a 
megpróbáltatás? Jámborán megadta magát, és megígérte, hogy ezentúl az ő nótájukat 
fújja? 

Felkerestem műkincsekkel zsúfolt, gyönyörű otthonában. Elszorult a szívem, úgy 
megváltozott. Lesoványodott, és arca is egészen más volt, mint azelőtt. Nem örült a 
látogatásomnak. Idegesen húzgálta kabátja ujjait, tekintete nyugtalanul röpködött a 
szobában, nem mert a szemembe nézni. Szórakozott is volt, kapkodva beszélt 


mindenféléről, következetlenül és összefüggés nélkül. Néha a mondat közepén 
elhallgatott, és hirtelen más témára ugrott. Ez lenne az a nyugodt, nyílt, szilárd hitű 
férfi, aki eddig semmiféle kiegyezésre nem volt hajlandó? Nyilván bántalmazták és 
megalázták. Megtörték, és engedelmességre kényszerítették. Lelke? túl finom volt 
ahhoz, hogy felvegye a küzdelmet a sakálokkal és farkasokkal. 


Végtelen szomorúság nehezedett rám. A püspök zűrzavaros beszéde csak egy célt 
szolgált, óvatosan kikerülni a kényesebb témákat. Nem volt szívem ahhoz, hogy 
sarokba szorítsam, és nyílt színvallásra kényszerítsem. Amikor megkérdeztem, hogy 
valóban beteg volt-e, kitérő választ adott, és hirtelen arról kezdett beszélni, hogy meg 
kellene javítani az orgonát a templomban. Hosszasan elmesélte terveit valami 
jelentéktelen jótékonysági akcióval kapcsolatban. Amikor végre elbúcsúztam tőle, 
szemmel láthatólag fellélegzett. Egy szóval se tartóztatott, azt se kérdezte, mikor láthat 
újra. Nem tudtam, sírjak-e, vagy nevessek bosszúságomban. És ezt az embert hősnek 
tartottam! 


Hogy milyen hős volt, nem is sejtettem akkor. Egyedül, minden segítség nélkül 
kidolgozta és véghezvitte haditervét. A tébolyda borzalmaitól meg akart szabadulni. De 
váltságdíjul nem adta oda sem a lelkét, sem a meggyőződését. Tudta, hogy nem lesz 
könnyű kijátszani a porkolábokat és pribékeket. Olyan óvatos volt, hogy még bennem 
sem bízott, nekem sem árulta el tervét. Jól megtanulta a leckét. 


Néhány hét múlva azt hallottam, hogy a püspök eltűnt. Nem szólt senkinek, nem 
búcsúzott el senkitől. Amikor napok múltán sem bukkant elő újra, mindenki biztosra 
vette, hogy öngyilkos lett. Bizonyára újabb rohamában követte el tettét. De lassanként 
kiderült, hogy ez a feltevés nem állja meg a helyét. Mert a püspök szép csendben, 
minden feltűnés nélkül pénzzé tette vagyonát. Mielőtt eltűnt, eladta városi palotáját, 
festményeit, műkincseit, még a könyvtárát is, melyet annyira szeretett. Eladta nyaralóját 
is a Menlo Parkban. Most már nyilvánvaló lett, hogy jól megfontolt terv szerint 
cselekedett, és gondos előkészületek után tűnt el. 


Akkoriban annyi bajom és gondom volt, hogy saját ügyeim is teljesen lekötötték 
figyelmemet. A püspökről csak akkor kezdtünk beszélgetni, amikor már 
berendezkedtünk új lakásunkban. De hiába törtük a fejünket, nem tudtuk elképzelni, 
hová lett, és mit csinál. Egy este - éppen alkonyodott - leszaladtam a mészároshoz, hogy 
karajt vegyek Ernestnek vacsorára. Mert ebben a negyedben az esti étkezést egyszerűen 
vacsorának hívták, nem dinner-nek, estebédnek, mint a "jobb körökben". 


Amikor kijöttem a mészárostól, egy magas férfi lépett ki a sarki fűszeres boltjából. 
Csak a szemem csücskéből láttam, de olyan ismerősnek tűnt, hogy jobban meg akartam 
nézni. Am ekkor már hátat fordított nekem, és gyors léptekkel folytatta útját. Volt 
valami a válla hajlásában meg hajának ezüstös csíkjában a gallérja és puhakalapja közt, 
ami homályos emlékeket ébresztett fel bennem. Ahelyett, hogy hazamentem volna, 
utánaeredtem. Amikor meggyorsítottam lépteimet, egy pillanatra eszembe jutott valami, 
de nem tudtam elhinni. Nevetséges gondolat - igazán képtelenség! Hiszen ez valami 
szegény munkásember lehet csak abban a túl hosszú, kopott felöltőben és alul 
kirojtosodott nadrágban... 


Megálltam. Kinevettem magamat, és már vissza akartam fordulni. De a válla és ezüst 
haja mégis olyan ismerős volt! Ujra üldözőbe vettem. Amikor elhaladtam mellette, 
élesen arcába néztem, aztán hirtelen megfordultam. Akinek elálltam útját, csakugyan ő 
volt - Morehouse püspök. 


Kénytelen volt hirtelen megállni. Tátott szájjal nézett rám. A nagy papírcsomag, amit 
karján cipelt, leesett a járdára. A papiros elszakadt, és lábam előtt szétgurult egy csomó 
burgonya. A püspök riadtan körülnézett. Olyan mozdulatot tett, mintha el akarna 
szaladni. De amikor látta, hogy nem kerülhet ki, nagyot sóhajtott, és lehorgasztotta fejét. 


Felé nyújtottam kezemet. Megfogta és megszorította. Keze nyirkos volt és hideg. 
Zavarában torkát köszörülte, és láttam, hogy verítékcseppek ülnek ki homlokán. 

- A krumpli - dünnyögte panaszos hangon. - Kár lenne érte. 

Lehajoltunk és összeszedtük. Visszaraktuk a szakadt zacskóba, melyet karjával most 
már gondosabban magához szorított. Megmondtam neki, mennyire örülök, hogy annyi 
idő után végre újra látom. 


- Itt lakunk a közelben, alig pár háznyira innen. Jöjjön velem most mindjárt. Apa 
boldog lesz, hogy megint beszélhet önnel. 


- Nem lehet - felelte. - Dolgom van, mennem kell. Isten önnel. 
Újra aggódva körülnézett, mintha attól félne, hogy figyelik. 


- Mondja meg a címét, és majd holnap meglátogatom - mondta, de én nem tágítottam. 
Csatlakoztam hozzá, és elhatároztam, hogy most már nem engedem el. 


- Nem holnap, hanem most, mindjárt - jelentettem ki határozottan. 


Megigazította karjában a szakadt zacskót, és megtapogatta a többi kis csomagot, amit 
a másik kezében cipelt. 


- Hát nem látja, hogy most nem lehet? - könyörgött. - Kérem, bocsássa meg, hogy 
udvariatlan vagyok. Igazán nagyon sietek. 

Hangja úgy remegett, hogy attól féltem, mindjárt pityeregni kezd. 

De erőt vett magán, és nyugodtabban folytatta: 


- Nézze csak ezt a kis ennivalót... valakinek sürgős szüksége van rá... szomorú eset... 
egy szegény öregasszony, aki éhezik. Nem várathatom, értse meg. Majd ha elintézem 
ezt, felkeresem önöket. 


Megígérem. 

- Engedje meg, hogy elkísérjem - erősködtem. - Messze van? 
- A második sarok innen - mondta, és megint nagyot sóhajtott. 
- Jól van, nem bánom, tartson velem. De siessünk. 


Olyan fölényes voltam az öreg emberhez, és lám, megint tanultam tőle valamit. 
Nélküle talán sohasem láttam volna egy igazi nyomortanyát. Nem is képzeltem volna, 
hogy ilyen szegénység is van a világon. Én magam közvetlenül nem vettem részt 
semmiféle jótékonysági akcióban. Ernest meggyőzött róla, hogy a jótékonyság nem 
megoldás. A fekélyt nem lehet borogatással gyógyítani. A fekélyt el kell távolítani. 
Adjuk meg a munkásnak munkája teljes ellenértékét. Adjunk nyugdíjat a munka öreg 
katonáinak, akik megtették kötelességüket a becsület mezején. Akkor nem lesz szükség 
jótékonyságra. Beláttam, hogy Ernestnek igaza van, és elhatároztam, hogy vele együtt 
küzdők a forradalomért. Minek aprózzam el erőmet arra, hogy enyhítsek a társadalom 
bajain? A seb úgyis kifakad újra és újra, hiszen a rendszer igazságtalanságából ered. 


A püspök nyomában felkapaszkodtam egy ócska bérház meredek lépcsőjén, és 
beléptem egy udvari szobába, melynek hossza négy, szélessége három yard lehetett. Egy 
vézna kis öregasszonyt láttam ott - hatvannégy éves, mondta a püspök, és német 
származású. Elcsodálkozott, amikor látta, hogy a püspök nem jött egyedül, de 
barátságosan üdvözölt, és máris visszatért munkájához. Egy férfinadrágot varrt. A 
padlón nagy halom hasonló nadrág hevert. A püspök a hideg kályhához lépett. Látta, 
hogy egy darab fa vagy szén sincs a lakásban, elsietett, hogy fűtőanyagot vásároljon. 
Felvettem a földről egy nadrágot, és megnéztem. 

- Hat centet kapok darabjáért - mondta az öregasszony, miközben tovább öltögetett. 
Lassan dolgozott, de egy pillanatra sem hagyta abba munkáját. Mintha ujjait valami gép 
hajtotta volna. 

- Elég sok munka van vele - mondtam. - Csak hat centet fizetnek érte? Meddig tart, 
míg egy nadrággal elkészül? 


- Igen, ennyit fizetnek - felelte. - Teljesen el kell készíteném hat centért. Két óráig tart. 


- De a főnök nem tudja, hogy nálam ilyen lassan megy - tette hozzá a néniké gyorsan, 
mintha attól tartana, hogy kizsákmányolója még bajba talál kerülni miatta. - Csupa fiatal 
lány dolgozik nála, azoknak a kezében ég a munka. Félannyi idő alatt is elkészülnek 
vele. De nekem reumás a kezem, lassan mozog. A főnök úr jó ember. Megengedte, hogy 
hazavigyem a munkát. Most, hogy megöregedtem, nem bírom már a gépek zörgését. 
Fejfájást kapok tőle. Ha nem olyan jó ember, már régen éhen haltam volna. 


- A többiek is hat centért varrnak egy nadrágot? 


- Azok, akik bejárnak a műhelybe, nyolc centet kapnak. De én hatnak is örülök. Kevés 
a munka, még a fiataloknak se jut, mit szóljanak akkor az öregek? Van olyan nap, hogy 
csak egyet csinálok meg, de néha nyolccal is elkészülök. 


Megkérdeztem, hány órát dolgozik. 
- A szezontól függ. Nyáron, amikor sok a postamunka, reggel ötkor kezdem, és abba 
se hagyom este kilencig. Télen már nehezebb. 


Hideg van, az ember ujja merev. Ilyenkor tovább kell dolgozni, néha éjfélig is... Az 
idén a nyár is rossz volt. Rosszul ment az üzlet. A Jóisten haragudott ránk. Ha nincs 
munka, nincs mit enni. Igaz, hogy megszoktam. A munkát is, a koplalást is. Egész 
életemben varrtam, azelőtt odaát, az óhazában, most meg itt, San Franciscó-ban. 
Varrtam, mindig csak varrtam, már harminchárom év óta. 


- Maga tartotta el magát? 
- Nincs senkim a világon. Az ember csak átküzdi magát valahogy. 


Az a fő, hogy ki tudja fizetni a lakbért. A háziúr jó ember, de haragszik, ha valaki nem 
fizet. Igaza van, a lakbért meg kell fizetni. Csak három dollárt számít ezért a szobáért. 
Igazán olcsó. De néha bizony elég nehéz összekaparni ezt is... három dollárt minden 
hónapban. 


- Látom - mondtam -, nagyon be kell osztania keresetét. 


- Igen, igen - bólogatott. - Ha már együtt van a lakbér, a többi nem nagy gond. Húst 
persze nem lehet enni. És tej sem jut a kávéba. De azért egyszer egy nap jóllakik az 
ember, néha kétszer is. 


Büszkén mondta ezt, diadal csendült meg a hangjában. De amint tovább öltögetett, 
ajka keserűen megrándult. Gyorsan szeméhez kapott, és letörölte róla a kibuggyanó 
könnycseppet, hiszen zavarta munkájában. 


- Az éhség nem nagy dolog - mondta sóhajtva. - Meg lehet szokni, nem azért fáj a 
szívem. De az emlékek. Ha eszembe jut a kislányom, mindjárt sírni kezdek. A gép ölte 
meg őt is. Még ma se tudom megérteni. Igaz, hogy sokat dolgozott, de erős volt és 
fiatal. Még negyvenéves se volt, és csak harminc éve dolgozott. Korán kellett kezdenie. 
Mit csináltam volna, amikor az uram meghalt? Az csúnya szerencsétlenség volt, 
felrobbant a kazán a gyárban, ahol dolgozott. A lányomat is a gép ölte meg, de nem így 
- csak lassan. Azért nem tudok műhelyben dolgozni, ahol gépek vannak. Mintha folyton 
azt mondanák: én tettem, én tettem! 


Kötényével megint megtörölte szemét. Botorkáló lépteket hallottam kívülről, a lépcső 
felől. Az ajtóhoz siettem, hogy beengedjem a püspököt. Micsoda látvány volt! Egy fél 
zsák szenet cipelt a hátán, gyújtósfát is hozzá. Arcát belepte a szénpor, és homlokáról 
csurgott a veríték. Ledobta a zsákot a sarokba, a kályha mellé, sóhajtva kiegyenesedett, 
és egy durva, kockás zsebkendővel megtörölte arcát. Alig tudtam hinni a szememnek. A 
püspök olcsó, színes munkásinget viselt, kabátjáról leszakadt egy gomb, keze és arca 
kormos volt. Kirojtosodott nadrágját szíj tartotta össze a derekán. 


A püspök kimelegedett, de az öregasszony dagadt keze már elgémberedett a hidegtől, 
amint munkája mellett ült. A püspök, mielőtt elmentünk volna, tüzet rakott, én pedig 
meghámoztam néhány maroknyi burgonyát, és feltettem a tűzre. A szegény kis néniké 
szomorú sorsa még sokáig a fejemben járt, pedig még csúnyább dolgokat is láttam a 
következő hetekben, amint jobban megismerkedtem új környezetemmel. Sohasem 
képzeltem volna, hogy így is élnek emberek, hogy ennyi borzalom rejlik a Slum piszkos 
bérkaszárnyáinak kopár falai mögött. 

Otthon Ernest már aggódva várt. Nem tudta elképzelni, hol maradtam olyan sokáig. 
Amikor a váratlan viszontlátás izgalma is lecsillapodott, a püspök leroskadt egy 
karosszékbe, és fáradt lábát kinyújtóztatva, megkönnyebbülten sóhajtott. Amióta régi 
életét feladta, mi voltunk az első ismerősei, akikkel találkozott. Eleinte borzasztóan 
gyötörte a magány. De mindennel felért az öröm és boldogság, hogy végre Krisztus 
parancsát követi. 


- Mert most valóban azt teszem - mondta -, amire ő tanított: etetem az ő bárányait. 
Megtanultam egy nagy leckét. A lélekért nem tehetünk semmit, amíg a gyomor korog. 


Az embereknek előbb kenyeret kell adni, kenyeret és vajat, húst és burgonyát. Azután, 
de csak azután kerülhet sor a szellemi táplálékokra, a magasabb rendű dolgokra. 


Vacsorát főztem, és ott tartottam a püspököt is. Már sokszor volt vendégünk 
vacsorára, de még sohasem evett ilyen jó étvággyal. Meg is mondtam neki. Mosolyogva 
beismerte, hogy jobban érzi magát, és egészségesebb, mint valaha. 


- Először is azért, mert megtanultam gyalogolni - mondta, és pirulva gondolt a régi 
időkre, amikor még a legkisebb utat is hintójában tette meg, mintha szégyen volna 
gyalog járni. 

- Most látom csak, milyen sokat ér a mozgás, a séta - tette hozzá. 


- Boldog vagyok, nagyon boldog. Nem akarok magamnak azzal tetszelegni, hogy a 
szentek nyomdokában járok, de érzem, hogy van értelme az életemnek. 


Aztán újra elborult az arca. Boldogságát csak egy gondolat zavarta meg. Az, amit 
lépten-nyomon tapasztalt. Hogy a világ tele van szenvedő emberekkel. Az igazi, nyers 
élettel most találkozott először. Bizony, egészen más volt, mint az a világ, amit 
könyveiből ismert. 


- És mindezt magának köszönhetem, fiatalember! - mondta Ernestnek. 
Ernest zavarba jött. Félszegen lesütötte szemét. 
- Én figyelmeztettem önt - felelte -, lebeszéltem, ha jól emlékszem. 


- Félreért engem - mosolygott a püspök. - Magának köszönhetem a rosszat, de a jót is. 
Nem akartam a szemére vetni semmit, sőt ellenkezőleg, a hálámat akartam kifejezni. 
Köszönöm, hogy megmutatta nekem a helyes utat. Karon fogott, hogy az elméletek 
világából elvezessen a valóságos életbe. Félrelökte a spanyolfalakat, a társadalmi élet 
hazugságait. Minden jó volna, csak... 


Szava elakadt, szemében rémület tükröződött. 
- Mi a baj? - hajolt hozzá Ernest. 


- Hogy üldöznek! Hogy bujkálnom kell! Miért nem hagynak békében? Hiszen nem 
bántok senkit! És éppen az, amivel fenyegetnek - csak az ne lenne olyan borzasztó! 
Nem bánnám, ha szíjat hasítanának a hátamból, ha keresztre feszítenének, vagy 
máglyán égetnének el! De sokkal rosszabb vár rám, ha megint a kezük közé kerülök! 
Képzelje csak el - tébolydában élni, az örültek között! Csak ettől rettegek! Láttam 
egypár esetet a szanatóriumban. Hajmeresztő, kibírhatatlan. És a bánásmód, az ápolók 
durvasága! Megfagy bennem a vér, ha arra gondolok, hogy megint bezárhatnak oda, és 
akkor ott kell leélnem az életemet, a dühöngő, sikítozó őrültek között! Nem, nem! 
Mindent, csak ezt nem! 


Megesett rajta a szívünk. A keze, az egész teste reszketett, összekuporodott a székben, 
eltakarta szemét, hogy ne lássa a szörnyű képet, amit félelme felidézett. De néhány perc 
múlva erőt vett magán, és teljesen lecsillapodott. 


- Bocsássanak meg - mondta egyszerűen. - Az idegeim még nincsenek rendben. Ha 
jobban meggondolom, azt kell mondanom, hogy ebbe is belenyugszom. Akárhova vezet 
is az utam, az Ur Jézust követem. Ki vagyok én, hogy panaszkodjam és lázadozzam? 


Majdnem sírva fakadtam, ahogy néztem és hallgattam őt. Mégis nagy ember, igazi 
püspök, Isten hős katonája! 
Később, az este folyamán, még elmondott magáról egyet-mást. 


- Eladtam a házamat... illetve a házaimat. És minden más értékemet. Tudtam, hogy 
titokban kell megtennem, különben mindent elvesznek tőlem. Nagy csapás lett volna. 
Csak most jöttem rá arra, milyen rengeteg burgonyát lehet venni százezer dollárért - 
mennyi kenyeret, húst, szenet, aprófát! Magának igaza van, fiatalember! - fordult 
Ernesthez. - A munkásokat nagyon rosszul fizetik, borzasztóan kizsákmányolják. En 
nem dolgoztam soha életemben - mert nem lehet munkának nevezni azt, hogy szépen 
csiszolt szónoklatokat tartottam a modern farizeusoknak -, és azt hittem, hogy Isten 
igéjét hirdetem! Mégis félmillió dollárt kerestem vele. Nem is tudtam, milyen gazdag 
vagyok, amíg meg nem tanultam, mennyi kenyeret, vajat, húst és burgonyát lehet kapni 
félmillió dollárért. És megtanultam még valamit. Hogy ezért a rengeteg élelmiszerért 
megdolgozott valaki. Ha mégis az enyém, akkor nyilvánvaló, hogy valami módon 


ellopták és elrabolták azoktól, akik megdolgoztak érte. Amióta itt élek a nép közt, meg 
is találtam azokat a szegény nélkülözőket, az éheseket és rongyosokat, akiket 
kifosztottak. 


Kértük, hogy térjen vissza a saját történetéhez. 


- Mit akarnak tudni még? Hogy mit tettem a pénzzel? Elhelyeztem több különböző 
bankba, száz meg száz névre. Nem vehetik el tőlem, mert nem is tudják kinyomozni, 
megtalálni. Pedig az a pénz nagyon fontos. Ugy örülök, hogy megvan. Azelőtt nem 
tudtam, mire jó a pénz. Most már tudom. 


- Bárcsak nekünk is jutna belőle valami! - mondta Ernest sóvárogva. - A pártnak 
propagandacélokra. Nagyon sokat lehetne vele elérni! 

- Gondolja? - kérdezte a püspök kétkedőén. - Én, a magam részéről, nem sok jót várok 
a politikától. Lehet, hogy nem értek hozzá, de nem tudok bízni benne. 

Ernest nagyon kényes volt ilyen dolgokban, és sokkal tapintatosabb, semhogy 
erőltesse. Nem ismételte meg indítványát, pedig tudta, milyen szorult helyzetbe került a 
párt a súlyos pénzhiány miatt. 

- Nekem magamnak alig kell! valami - folytatta a püspök. - Néhány centért kapok éjjeli 
szállást, de gyakran változtatom, mert nem merek egy helyen sokáig maradni. 
Azonkívül óvatosságból egy-egy szobát béreltem, két szegény munkásházban, jó 
messze egymástól. Nagy pazarlás, sajnálom is a pénzt, amibe kerül, de a biztonságnak is 
meg kell adni az árát. Igyekszem behozni azzal, hogy többnyire magam főzök, bár néha 
elmegyek egy-egy olcsó kávéházba is. Így ismerkedtem meg a tamállal,"? ami igen 
ízletes étel, kiváltképp hűvös időben. Kár, hogy kissé drága. De nemrég felfedeztem egy 
lacikonyhát, ahol tíz centért három adagot adnak belőle. Ha nem is olyan jó, mint egy 
rendesebb helyen, tápláló, és felmelegíti az embert. 

A püspök felállt, és befejezte beszámolóját. 

- Most már mindent tudnak. A legfontosabb az, hogy megtaláltam munkámat a 
világban, és ez az Ur Jézus munkája. - Rám nézett, és szemhunyorgatva hozzátette. - 
Maga rajtakapott, kedvesem, amint az ő bárányait etettem. Nem baj. Csak ne tudja meg 
senki más. őrizzétek meg titkomat, barátaim. 


Könnyedén, szinte tréfásan igyekezett beszélni, de hangjából kiéreztem, mennyire fél. 
Megígérte, hogy hamarosan felkeres bennünket megint. De nem jelentkezett többé. És 
egy hét múlva nagy megdöbbenéssel láttam, hogy a lapok megint foglalkoznak vele. 
Alszenteskedő részvéttel jelentették, hogy Morehouse püspök állapota újra rosszra 
fordult. Be kellett szállítani a Napa Tébolydába, és most már alig van remény arra, hogy 
meggyógyuljon. Mindent elkövettem, hogy beengedjenek hozzá, hogy beszéljek vele, 
de hiába. Eppen olyan reménytelen maradt a többi lépés is, amit érdekében 
megkíséreltem, hogy ügyét felülvizsgálják. A tébolydában sokszor megismételt 
érdeklődésünkre mindig csak azt a felvilágosítást kaptuk, amit az újságok is közöltek: a 
püspök állapota súlyos, és nagyon kevés remény van arra, hogy meggyógyuljon. 

- Jézus azt mondta a gazdag ifjúnak, hogy adja el mindenét mondta Ernest keserű 
hangon. - A püspök teljesítette Jézus parancsát, és erre tébolydába zárták. Kissé 
megváltoztak az idők Jézus Krisztus kora óta. Aki ma szétosztja vagyonát a szegények 
közt, nyilvánvalóan őrült. Nem lehet róla vitatkozni. A társadalom már eldöntötte a 
kérdést. 


79 Mexikói étel, melyet imitt-amott megemlít a korabeli irodalom. Úgy látszik, fűszeresen készítették el, 
és forrón tálalták. Receptje nem maradt ránk. 


XIII. AZ ÁLTALÁNOS SZTRÁJK 


A szocialisták nagyon előretörtek az 1912. évi őszi választásokon. Ernest is képviselő 
lett persze. A szocialistáknak sokat használt az, hogy Hearst tönkrement. A plutokrácia 
játszva kitekerte a nyakát. Hearstnek évi tizennyolcmillió dollárba került különböző 
lapjainak előállítása. Ezt az óriási összeget - sőt még jóval többet is - a hirdetési díjak 
fedezték. A hirdetők a középosztályból és a kisebb vállalatok sorából kerültek ki. A 
trösztök nem hirdettek. Amikor elhatározták, hogy végeznek Hearsttel," nem kellett 
egyebet tenni, csak megfosztani hirdetőitől. 


A középosztály nem tűnt el egyszerre. Váza még megvolt, de elvesztette minden 
erejét. A kisebb gyárosok és kereskedők, akiknek még sikerült fennmaradniok, teljesen 
ki voltak szolgáltatva a plutokráciának. Nem volt saját politikájuk, se gazdasági 
önállóságuk, se önérzetük, se bátorságuk. A trösztök parancsára visszavonták 
hirdetéseiket a Hearst-lapoktól. 


Hearst keményen küzdött életéért. Egyetlen lapját sem szüntette be, pedig a ráfizetés 
már másfél millió dollárra rúgott minden hónapban. És továbbra is közölte azokat a 
közismert és megszokott hirdetéseket, melyekért már nem kapott pénzt. Erre a trösztök 
újabb ukázt bocsátottak ki, és a vállalatok sorra tiltakoztak a hirdetések ingyenes 
közlése ellen. Hearst arra az álláspontra helyezkedett, hogy joga van lapjaiban dicsérni 
bármilyen céget vagy iparcikket. Bepörölték és elítélték. Nem törődött vele. Erre 
eljárást indítottak ellene, és hathavi börtönre ítélték a bírósággal szemben tanúsított 
tiszteletlenség és engedetlenség címén. Azonkívül kártérítési pörök lavináját zúdították 
a nyakába. Hearst ezúttal pórul járt. A trösztök kimondták, hogy pusztulnia kell, és a 
bíróságok gondoskodtak róla, hogy a trösztök akarata érvényesüljön. A sajtókirály 
csődbe jutott, és vele együtt a demokrata párt is, melyet pénzelt, és már teljesen a saját 
kezébe vett. A párt tábora kettészakadt - az egyik rész a szocialista elöltekre szavazott, 
a másik a köztársasági párthoz csatlakozott. Így végül a szocialisták aratták le a Hearst- 
lapok kétszínű és álszocialista politikájának gyümölcsét. 

Az elkeseredett farmerek is a szocialista szavazatokat szaporították volna, ha nem 
alakul meg akkor a külön farmerpárt. Meddő és rövid életű kísérlet volt, csak a reakció 
malmára hajtotta a vizet. Ernest és barátai mindent elkövettek, hogy kinyissák a 
farmerek szemét, de nem volt sajtójuk, a szocialista kiadóvállalatok is megbénultak, a 
szóbeli propaganda szervezete pedig csak később fejlődött ki. Közben Mr. Calvin és a 
hozzá hasonló rövidlátó politikusok külön pártba terelték a farmereket. Maguk is 


80 William Randolph Hearst, egy fiatal kaliforniai milliomos, aki az újság-szakmára vetette magát, és 
valóságos újságkirály lett az Egyesült Államokban. Napilapok, képeslapok, folyóiratok egész sora 
került a birtokába. Ezek a sajtótermékek főleg a hanyatló középosztálynak szóltak, bár Hearst egy 
időben a munkásolvasókat is meg akarta szerezni magának. Olyan óriási vagyonra, hatalomra és 
befolyásra tett szert, hogy kezébe kaparintotta a nagy múltú, de már bomladozó demokrata pártot. 
Zagyva és kétszínű politikát űzött - egyrészt valami vizenyős szocializmust hirdetett, másrészt a 
kispolgári kapitalizmusnak is hízelgett. Ez persze olyan, mint az olaj és a víz, nem vegyíthető össze 
egymással. A baloldal egy percig se vette komolyan, de volt egy rövid időszak, amikor a plutokraták 
gyanakodva nézték, és féltek tőle. A túlhajtott üzleti reklám egyik jellemző vonása volt azoknak a 
zűrzavaros és esztelen időknek. Bámulatos, hogy milyen összegeket fizettek hirdetésekért. Csak a 
kisebb kapitalisták és középvállalatok hirdettek. A trösztök nem versenyeztek egymással, és így nem 
volt szükségük hirdetésre. (Róla mintázta Orson Welles klasszikus filmje, az Aranypolgár (Citizen 
Kane) főszereplőjét. - A szerk.) 


egykori farmerek voltak, akiket a nagytőke tett tönkre - jól tudtak társaik nyelvén 
beszélni, és nem vették észre, hogy csak hiábavaló módon elaprózzák a baloldal erejét. 


- Szegény farmerek! - nevetett Ernest keserűen. - Akármit csinálnak, a nagytőke 
szőröstül-bőröstül elnyeli őket. 


Így is történt. A hét nagy tőkecsoport összeállt, és közösen egy hatalmas 
mezőgazdasági trösztöt alapított. Ezek a tőókecsoportok addig már egyenként is kiszívták 
a farmerek vérét, és adósságokba verték őket. A vasutak kényük-kedvük szerint szabták 
meg a terményszállítás feltételeit, az árakat meg a tőzsdei rókák diktálták. A bankárok 
egyszerre nagylelkűek lettek, és újabb meg újabb kölcsönökkel siettek a megszorult 
farmerek segítségére. Most már csak, össze kellett húzni a hálót a vergődő áldozatok 
körül. 


Az 1912. évi gazdasági válság a farmerek termékeit szinte eladhatatlanná tette. Az 
árakat mesterségesen lenyomták. De a vasutak ugyanakkor gyalázatosán felemelték 
szállítási díjtételeiket, hogy a terhei alatt roskadozó szerencsétlen teve végleg 
összeroppanjon. A farmerek a sok kölcsön kamatját sem tudták már fizetni. Erre a 
bankok tömegesen felmondták a kölcsönöket, és végrehajtást kértek adósaik ellen. Nem 
is volt árverés - a farmerek egyszerűen átadták földjüket a trösztnek. Nem tehettek 
egyebet. Még örültek neki, hogy a tröszt hajlandó volt alkalmazni őket - igazgatónak, 
felügyelőnek, előmunkásnakttés persze elsősorban közönséges béresnek. A farmerek 
elvesztették önállóságukat, bérmunkások lettek, valóságos jobbágyok. Nem kereshettek 
maguknak más gazdát, mert csak egy gazda volt - a tröszt. A városba nem költözhettek, 
mert ott is a tröszt uralkodott. Csak egy dolgot tehettek - ha nem bírták a 
rabszolgaságot, elmehettek csavargónak. De a plutokrácia gondoskodott róla, hogy ezt 
is megakadályozza. Szigorú törvényeket hoztak a csavargók ellen. Aki otthagyta 
munkáját, arra nemcsak éhezés várt, de börtön is. 


Persze imitt-amott szórványosan akadtak még farmerek, akik kivételesen kedvező, 
szerencsés körülmények folytán fenn tudták tartani magukat, és elkerülhették birtokuk 
kisajátítását. De számuk elenyésző volt, és a következő évben ők is sorra kerültek." 


1912 őszén a szocialista párt vezetői arra a következtetésre jutottak, hogy a 
kapitalizmus végnapjai elérkeztek. Valamennyi jel erre mutatott: a súlyos gazdasági 
válság, a munkanélküliek növekvő serege, a középosztály és a farmerek pusztulása, a 
szakszervezetek elnyomása. Ernest volt az egyetlen, aki másképp ítélte meg a helyzetet 
- a többiek úgy vélték, hogy most kell megvívni a döntő csatát a kapitalizmussal. 


81 A vrégi Róma szabad kisbirtokosainak leigázása sokkal lassabban történt, mint az amerikai farmerek 
és kistőkések felszámolása. Azt a tempót, ami a huszadik században uralkodott, a régiek nem 
ismerték. De az amerikai farmerek egy kis csoportja megpróbálta, hogy visszafordítsa az idő kerekét. 
Olyan esztelen szenvedéllyel ragaszkodtak földjükhöz, hogy kétségbeesésükben inkább állati sorba 
süllyedtek, de nem adták fel önállóságukat. Úgy próbáltak ellenállni földjük kisajátításának, hogy 
teljesen visszahúzódtak a piactól. Nem adtak el semmit. Nem vásároltak semmit. Legfeljebb valami 
primitív cserekereskedelmet folytattak egymás közt. Rettentő nélkülözésekkel és nehézségekkel 
kellett megküzdeniök, de kitartottak. Valóságos politikai mozgalom lett belőle. De végül nagyon 
egyszerű és logikus módon törték meg őket. A plutokrácia, mihelyt teljesen és nyíltan átvette a 
kormányhatalmat, minden képzeletet felülmúló mértékben felemelte ezeknek az önálló farmereknek 
az adóját. Ez volt vértezetük gyenge pontja. Nem adták el termékeiket, nem vásároltak iparcikkeket, 
azt hitték, így nem lesz szükségük pénzre, és nem is volt pénzük. Végül adó fejében árverezték el 
földjeiket. 

A Wall Street Journal, a tőzsdei spekulánsok lapja, Lord Avebury beszédéhez a következő 
megjegyzéseket fűzte: "Ezeket a szavakat nem egy lazító munkásvezér mondta el, hanem egy 
arisztokrata, Európa legkonzervatívabb testületének a tagja. Éppen ez a körülmény ad a 
nyilatkozatnak óriási jelentőséget. Több közgazdasági tudást árul el, mint a szakkönyvek vastag 
kötetei. Jó lesz megszívlelni a figyelmeztetést. De nehogy a hadsereg és a tengerészet urainak kezére 
bízzuk a megoldást." 

Ugyanakkor Amerikában Sydney Brooks ezt írta a Harper"s Weekly című lapban (1857-1916 között 
megjelent politikai és irodalmi képes folyóirat. - A ford.): "Washington el se tudja képzelni, hogy a 
szocialisták még a Capitoliumba is bevonulhatnak. Micsoda vakság! A politikusok látják meg mindig 
utoljára azt, ami az orruk előtt történik. Bizonyára engem is kinevetnek, ha a legnagyobb 
határozottsággal megjósolom, hogy a legközelebbi elnökválasztáson a szocialisták jelöltje legalább 
egymillió szavazatot fog kapni." 


Istenem, milyen vakok voltak, mennyire lebecsülték az ellenség erejét! Nyíltan 
hirdették, hogy a közelgő választás meghozza a szocializmus győzelmét. De a 
plutokrácia nem vesztette el a fejét. Komolyan vette a fenyegetést, és annak 
megfelelően cselekedett. A hatalom még az ő kezében volt, és fel is használta alaposan, 
miközben megosztani igyekezett az ellentábor erejét. Mozgósította valamennyi nyílt és 
titkos ügynökét. A sajtó szüntelenül arról cikkezett, hogy a szocializmus erkölcstelen és 
istentagadó. Az egyházak is latba vetették minden befolyásukat a szocializmus ellen, 
különösen a katolikus egyház. Sikerült is sok szavazót megingatniuk. De a legtöbb bajt 
az új farmerpárt okozta, melyet a plutokrácia titokban erősen támogatott. Még városi 
polgárok, a haldokló középosztály tagjai is tömegesen csatlakoztak a farmerpárthoz. 


De a gátszakadás mégis bekövetkezett: a szocialisták hatalmasan előretörtek. Ám a 
mindent elsöprő, döntő győzelem helyett, melyre vezetőink számítottak, be kellett 
érnünk a közepes sikerrel. Nem kaptuk meg a többséget. Ötven képviselőt küldtünk a 
parlamentbe, ami a múlthoz képest nagy eredmény volt, de 1913 tavaszán már nem ért 
sokat. Mindenesetre jobban jártunk, mint a farmerek, akik egy tucatnyi államban saját 
embereiket választották meg kormányzónak. De tavasszal, amikor el kellett volna 
foglalniuk új hivatalukat, egyszerűen kitessékelték őket. Bukott elődeik nem voltak 
hajlandók távozni. Erre mindenféle ürügyet találtak ki, és a bíróság nekik adott igazat. 
De ne vágjunk elébe az eseményeknek. Egyelőre még csak 1912 telénél tartunk. 


A gazdasági válság következtében a fogyasztás példátlanul visszaesett. A sok 
munkanélküli is csökkentette a fogyasztók vásárlóerejét. A trösztök nem tudták 
hatalmas  árufölöslegeiket elhelyezni. Az  exportpiac félé fordultak, és így 
összeütközésbe kerültek Németországgal. A gazdasági válságok gyakran háborúra 
vezetnek, és a trösztök most is ebben látták az egyetlen kivezető utat. Az Egyesült 
Államok háborúra készülődött, és ugyanezt tették Németország urai is. 


A politikai eget sötét felhők borították. A színpad már készen állt a véres drámára. 
Világszerte gazdasági válság, sztrájkok és zavargások, munkanélküliek milliói. A 
nemzetközi piacokon éles érdekellentétek és kíméletlen versengés, a középosztály 
körében nyugtalanság és elégedetlenség, végül a mind általánosabbá váló meggyőződés, 
hogy a forradalom kikerülhetetlen. ?? 


A kapitalisták háborút akartak. Volt rá okuk elég. A háború változatos eseményei közt 
újra meg újra megkeverik a nemzetközi kapcsolatok kártyáit, új szerződéseket és 
szövetségeket kötnek, új helyzet áll elő, melyen sokat lehet keresni. A háború felszívja a 
termelés fölöslegeit és a munkanélküliek tömegeit is, a belső gazdasági élet és a 
világpiac még jobban a plutokrácia kezébe kerül. Azonkívül a fenyegetett kapitalizmus 
lélegzethez jut, hogy uralmának meghosszabbítására újabb fogásokat dolgozzon ki. A 
háborúban nagy hadsereget állítanak fel, és a békekötés után még sokáig lehet húzni- 
halogatni a leszerelést. Ezt a hadsereget belpolitikai célokra is fel lehet használni. De a 
legfontosabb az, hogy el lehet ködösíteni az osztályharc jelentőségét. "Amerika 
Németország ellen" - ez a jelszó eltakarja majd az igazit: "Szocializmus a kapitalizmus 
ellen." 


Ám ezúttal gazda nélkül csinálták a számítást. A szocialista vezetők titkos 
megbeszélést tartottak a Pell Street egyik házának négy kis szobájában - a mi 
lakásunkon. Itt elhatározták, mi legyen az álláspontjuk a háborúval szemben. Nem ez 
volt az első eset, hogy a szocialisták szembehelyezkedtek a háborúval, de az Egyesült 
Államokban most történt meg először. A határozat kimondása után érintkezésbe léptünk 
vidéki szervezeteinkkel, azután rejtjelzett sürgönyöket váltottunk az óceánon át a 
nemzetközi szervezet központjával." 


82 Akinek jó füle volt, felismerte a növekvő elégedetlenség földalatti morajlását. Az angol Lord Avebury 
John Lubbock, Lord Avebury (1834-1913) angol régész, természettudós és liberális politikus. (A 
ford.) már 1906-ban így nyilatkozott a Lordok Házában: "A nyugtalanság Európában, a szocializmus 
terjedése, az anarchista tanok térhódítása, mindmegannyi fenyegető jel, mely figyelmezteti a 
kormányokat és az uralkodó osztályokat arra, hogy a dolgozó rétegek sorsa kezd elviselhetetlenné 
válni. Ha el akarjuk kerülni a forradalmat, komoly lépéseket kell tennünk a munkabérek emelésére, a 
munkaidő csökkentésére és az életszükségleti cikkek árának leszállítására." 


A német szocialisták készen álltak arra, hogy együttműködjenek velünk. 
Szervezetüknek ötmillió tagja volt, köztük sok besorozott katona. A szakszervezetek is 
mellettük álltak. A szocialisták mindkét országban merész nyilatkozatot hoztak 
nyilvánosságra. Általános sztrájkkal fenyegetőztek, és meg is tették rá az 
előkészületeket. Európa valamennyi országának forradalmi pártjai csatlakoztak 
hozzánk. Kimondották, hogy a háborúellenes szocialista elvnek érvényt szereznek - ha 
kell, nyílt felkelés árán is. 


Az általános sztrájk ki is tört, és az amerikai szocialisták nagy győzelmével végződött. 
December 4-én Amerika megszakította diplomáciai kapcsolatait Németországgal, és 
visszarendelte követét Berlinből. Még azon az éjszakán a német flotta megtámadta 
Honolulut, bombázta a várost, és elsüllyesztett a kikötőben három cirkálót meg egy 
vámhajót. Másnap megtörtént a hadüzenet. A szocialisták egy órán belül mindkét 
országban kimondták az általános sztrájkot. 


Németország urai a történelem folyamán most először kerültek szembe a néppel, 
melyből birodalmuk állt. A nép nélkül nem lehet a nagyhatalmi politikát keresztülvinni. 
A helyzetben az volt az új és érdekes, hogy a forradalom teljesen passzív maradt. A 
munkások nem vonultak ki az utcára, nem tüntettek, nem romboltak. Nem csináltak 
semmit. De ez éppen elég volt ahhoz, hogy megbénítsák a császár kezét. Alig várta, 
hogy a "csőcselék" megbontsa a rendet, és egy kis sortűzzel válaszoljon rá. De nem 
tették meg neki ezt a szívességet. És hiába mozgósította a hadsereget, hogy előbb a 
lázadókkal végezzen, aztán a külső ellenséggel vegye fel a harcot. Nem vonult be senki. 
Egyetlen ember, egyetlen kerék sem mozdult meg az egész birodalomban. Egyetlen 
vonat sem futott a síneken, egyetlen sürgöny sem cikázott át a drótokon, mert a 
vasutasok és távirdászok éppen úgy abbahagyták munkájukat, mint a többi dolgozó. 


Ugyanez történt az Amerikai Egyesült Államokban is. A munkások végre megtanulták 
a leckét. Miután a politikamentes szakszervezetek vonalán vereséget szenvedtek, 
csatlakoztak a szocialisták politikai küzdelméhez. Mert ez az általános sztrájk nyílt 
politikai sztrájk volt. A szervezett munkások elkeseredése különben is olyan nagy volt, 
hogy már nem törődtek a veszéllyel. Milliószámra hagyták ott munkahelyüket. 
Legbátrabban a vas- és fémmunkások viselkedtek meg a gépészek. Véres fejjel kerültek 
ki a bérharcból, melyben szakszervezetük összeomlott, de máris készen álltak új 
csatákra. 


De még a kevésbé öntudatos és szervezetlen munkások is csatlakoztak a sztrájkhoz. 
Minden megbénult, ha akadtak volna árulók, azok sem tudtak volna dolgozni. És 
kiderült, hogy a nők a sztrájk leglelkesebb támogatói. Elhatározták, hogy hadat üzennek 
a háborúnák. Nem akarták, hogy férjeik, fiaik kimenjenek a frontra meghalni a 
kapitalistákért. A nagy sztrájk népszerű lett, megragadta az emberek képzeletét, még a 
humorát is. A lelkesedés mindenkire átragadt. Az iskolás gyerekek is sztrájkoltak, a 
tanítókat üres padsorok fogadták. A lakosság legnagyobb része szolidaritást vállalt a 
munkásokkal. Az általános sztrájk vígan folyt, mint valami nemzeti ünnep. Már senki 
se félt, hogy böjtje is lesz a farsangnak. Mindenki részt vett benne - egy ország 
lakosságának zömét nem lehet börtönbe zárni vagy megbüntetni. 


Az ország megbénult. Senki sem tudta, mi történik. Újságok nem jelentek meg, a 
posta és távíró nem működött. Minden község olyan elszigetelten állt, mintha ezer 
mérföldes őserdő választaná el a világtól. Mintha megszűnt volna a világ. 


83 A szocialisták állásfoglalása a háborúval szemben már a huszadik század elején megérlelődött, és 
tömören így foglalható össze: "Miért harcoljanak az egyik ország munkásai a másik ország munkásai 
ellen? Hiszen ez a harc csak a kapitalista kizsákmányolóik és elnyomóik érdekeit szolgálja." 

1905 májusában erős háborús feszültség volt Ausztria és Olaszország közt. De az osztrák, 
magyar és olasz szocialisták megbízottai találkoztak Triesztben, és általános sztrájkkal fenyegetőztek 
arra az esetre, ha a hadüzenet megtörténik. Ugyanez megismétlődött a következő években, amikor a 
hírhedt "marokkói konfliktus"(1905-ben konfliktus robbant ki Franciaország és Németország közt 
Marokkó birtoklásáért és gyarmatosításáért. A konfliktust időlegesen az algecirasi (1906) 
konferencia simította el; a konferencián részt vett Franciaország, Németország, Anglia és 
Spanyolország. - A ford.) majdnem kirobbantotta a háborút Anglia, Franciaország és Németország 
között. 


Egy hétig tartott ez az állapot. San Francisco még azt sem tudta, mi történik az öböl 
túlsó partján, Oaklandben vagy Berkeleyben. Valami furcsa érzés nehezedett az 
emberekre. Mintha az egész világegyetem meghalt volna. Az ország pulzusa nem vert. 
Az utcákon nem robogtak autók, a gyári szirénák elnémultak, még villanyáram sem 
zümmögött a vezetékben. A rikkancsok kiáltozása sem verte fel az utca csendjét, az 
emberek némán, szinte lopva osontak a falak mellett, mint test nélküli kísértetek. 


Ez az egy hét elég volt a plutokráciának. A nagy csend hangosan beszélt. És amit 
mondott, azt tudomásul vették. Tanultak belőle, jól megtanulták a leckét. Az általános 
sztrájk harmadik csengetés volt a fülükben, utolsó figyelmeztetés. Nem szabad újra 
bekövetkeznie. Majd gondoskodnak róla, hogy ne ismétlődjék meg többé. 


Ahogy előre megbeszélték, a hét végén a távirdászok visszatértek munkahelyükre az 
Egyesült Államokban és Németországban is. Mindkét országban továbbították a 
szocialista vezetők ultimátumát a kormánynak. A háborút tüstént be kell szüntetni, 
különben az általános sztrájk folytatódik. Nem tartott soká, hogy a kormányok 
engedjenek a nyomásnak. A háborút egyszerűen lefújták, és a munka újra 
megkezdődött, az élet visszatért rendes medrébe. 


De a béke, amit Németországra és az Egyesült Államokra kényszerítettek, szoros 
szövetséggé vált. Persze nem úgy, ahogy a nép kívánta. A szövetség a német császár és 
az amerikai trösztvezérek közt jött létre. Titkos tárgyalásokon elhatározták, hogy 
együttesen lépnek fel a közös ellenség, mindkét ország forradalmi proletársága ellen. 
Igaz, hogy az amerikai plutokrácia később elárulta és dicstelenül cserbenhagyta 
szövetségesét, amikor a német nép fellázadt, és elkergette trónjáról a császárt. Az 
amerikai  plutokrácia kezét dörzsölte örömében, hogy megszabadult nagy 
versenytársától a kiviteli piacokon. A német uralkodó osztály bukásával Németország 
abbahagyta az erőltetett árukivitelt. Az új szocialista állam gazdasági szerkezetének az 
volt alapvető célja és következménye, hogy a német nép maga fogyassza el mindazt, 
amit termel. Bizonyos kivitelre persze így is szükség volt, hogy annak ellenértéke 
gyanánt beszerezhessék külföldről azokat a szükséges nyersanyagokat és egyéb 
árucikkeket, amiket otthon nem tudtak előállítani. De az ilyen keretek közt lebonyolított 
külkereskedelem egészen más volt, mint az éhbérekből eredő fogyasztási hiány miatt 
otthon eladhatatlan "fölösleg" külföldi elkótyavetyélése. 

- Fogadjunk, hogy nemes, fennkölt elvekre hivatkoznak majd most is - mondta Ernest, 
amikor megtudta, hogy az amerikai plutokrácia elárulta német szövetségeseit. - 
Akármilyen gazságot követnek is el, mindig találnak rá erkölcsi alapot. 

Igaza volt. A kormány hosszas közleményeket adott ki, és hangoztatta, hogy az 
amerikai nép érdekében cselekedett. Kötelessége volt mindent elkövetni, hogy 
kiszorítsa iparunk nagy versenytársát a világpiacról, és biztosítsa a honi termelés 
fölöslegeinek elhelyezését. 

- Az ember keze ökölbe szorul - jegyezte meg Ernest. - Ostoba gazfickók intézik 
ügyeinket, és a többi hülye lelkesen tapsol nekik. 


Örülnek, hogy több árut adhatunk el külföldön, tehát itthon kevesebbet 
fogyaszthatunk, és még jobban szűkölködünk. 


XIV. A VÉG KEZDETE 


Ernest 1913 januárjában már tisztán látta az események irányát, de nem tudta a párt 
többi vezetőit meggyőzni arról, hogy a Vaspata - ahogy ő elnevezte és elképzelte - már 
előrevetíti árnyékát. A többiek túlságosan bizakodóak voltak, az események pedig 
túlságosan gyorsan fejlődtek. A világpolitikai válság megérett. Az amerikai plutokrácia 
jóformán az egész világra kiterjesztette uralmát, sorra kiszorította a többi országokat a 
piacról. Ezek az országok nem tudtak mihez kezdeni eladhatatlan árufölöslegeikkel, és 
kénytelenek voltak gazdasági életüket átszervezni. Nem folytathatták a termelést a régi 
módszerek alapján. Az ő számukra a kapitalista termelési rend összeomlott. Nem maradt 
hátra más, csak a forradalom. 


Az erőszak és zűrzavar korszaka volt ez. A kormányok megbuktak, a régi intézmények 
csődöt mondtak. A kapitalista uralkodó osztály - egy-két ország kivételével - 
elkeseredetten küzdött előjogaiért, de a harcos proletariátus kicsavarta kezükből a 
hatalmat. Végre megvalósult Marx klasszikus jóslata: "Ut a tőkés magántulajdon 
végórája. A kisajátítókat kisajátítják."" A kapitalista kormányok letűntek a porondról, és 
helyükbe szövetséges köztársaságok léptek. 

Hát az amerikai nép mit habozik, miért késlekedik? Fel, Amerika forradalmárai! 
Meddig várjunk rátok? - ilyen sürgető üzeneteket kaptunk diadalmas külföldi 
elvtársainktól. De hiába, nem tudtunk lépést tartani velük. A hatalmas amerikai 
plutokrácia, mint valami óriási szikla, eltorlaszolta a haladás útját. 


- Türelem - feleltük. - Várjátok meg a tavaszt. Akkor majd meglátjátok, hogy mi sem 
alszunk. 


A mi titkunk, melyben bizakodtunk, egy ügyes politikai sakkhúzás volt. Megnyertük 
magunknak a farmerpártot. Az őszi választások eredményeképpen tavasszal egy 
tucatnyi államban átveszik a kormányzást. Ezeket az államokat azonnal átszervezik 
szövetséges köztársaságokká. A többi aztán már gyerekjáték lesz. 


- És ha megakadályozzák, hogy a farmerpárti kormányzók átvegyék hivatalukat? - 
kérdezte Ernest. De a többiek lehurrogták, javíthatatlan vészmadárnak nevezték. 


Pedig Ernestnek még egy másik, jóval komolyabb aggodalma is volt. Attól tartott, 
hogy több nagy szakszervezet cserbenhagyja a szocialistákat, és visszariad, ha az igazi 
osztályharcra kerül a sor. 


- Ghent megírta, hogyan kell a szakszervezeteket leszerelni - mondta Ernest. - A 
nagytőke bizonyára alaposan tanulmányozta a Felvilágosodott feudalizmus-t.? 


Sohasem felejtem el azt az estét, amikor Ernest - elvtársaival folytatott hosszú és 
heves vita után - szomorúan rám nézett, és nyugodt hangon így szólt: 


84 (Marx, A tőke. I, kötet. Kossuth Könyvkiadó, Budapest, 1973. 713. old. - A ford.) 


85 W.J. Ghent 1902-ben kiadott egy könyvet Felvilágosodott feudalizmus címen. Sokan azt hiszik, hogy 
ő vetette fel először a reakciós diktatúra ötletét. Erre a szerzőre gyakran hivatkoztak a Vaspata 
uralmának három évszázada alatt, sőt még később is, az Emberi Testvériség Korszakának kezdetén. 
Ma már tudjuk, hogy Ghent egészen ártatlan ebben a dologban. A régi rend hívei, amikor zsákutcába 
jutottak, tőle egészen függetlenül határozták el, hogy törvénytelen eszközökkel is fenntartják 
uralmukat. 


- Ha nem látják be, kár minden további szóért.A harc eldőlt. A Vaspata győzött. Itt a 
vég kezdete. 


A kis összejövetel, amit lakásunkon tartottak, nem volt hivatalos jellegű. Ernest 
bizalmas beszélgetésre hívta hozzánk néhány nagy szakszervezet vezetőjét. ígéretet és 
biztosítékot akart kapni tőlük arra, hogy egy újabb általános sztrájk esetén embereikkel 
mellénk állnak. Hatan voltak a szakszervezeti vezérek. Közülük OCConnor, a gépészek 
elnöke volt az első, aki kereken kijelentette, hogy nem tehet ilyen ígéretet. 


- Hát nem tapasztalta még ki eléggé, hogy csak teljes összetartással lehet valamit 
elérni? - érvelt és könyörgött Ernest. - És nem látta, milyen hatalmas sikere volt a 
múltkori nagy általános sztrájknak? 


Megakasztottuk a már kitört háborút! Ha az egész munkásosztály összefog, ereje 
legyőzhetetlen. Elég erősek vagyunk ahhoz, hogy átvegyük a hatalmat az egész világon, 
csak akarnunk kell. Ha ti mellénk álltok, megbuktatjuk az amerikai kapitalizmust. Ti 
vagytok minden reménységünk. És meg kell mondanom még valamit. Ha folytatjátok a 
taktikázást, végetek van, akárhogy csináljátok is. Mégpedig azért, mert a bíróság a 
nagytőke kezében van." 

- Nem kell a dolgot elsietni - felelte OConnor. - Találunk majd más kivezető utat. 
Tudjuk, mit beszélünk. Embereink torkig vannak a sztrájkkal. Legutóbb úgy kikaptunk, 
hogy még most is árról koldulunk. Nem, szó sem lehet róla, hogy a mi embereinket 
megint sztrájkba vezessük. 


- Hát mi az a másik kivezető út? - szegezte felé Ernest a kérdést. 
O"Connor nevetett, és megrázta fejét. 
- Csak annyit mondhatok, hogy mi sem alszunk. És nem is álmodunk. 


- Remélem, nem gondolnak olyasmire, amit szégyen bevallani - mondta Ernest éles 
hangon. 


- Bízza csak ránk - hangzott a válasz. 

- Ez nagyon furcsa beszéd! - kiáltott fel Ernest indulatosan. - Valami sötét dolog lehet, 
ha így titkolják. 

- Mi már elég tandíjat fizettünk! - felelte OConnor. - Fizettünk vérrel és verítékkel. 
Senki se veheti rossz néven, ha elsősorban önmagunkra gondolunk. 


- Mit kertel annyit? - fortyant fel Ernest. - Látom, miben sántikálnak. Eladták magukat 
az osztályellenségnek, lepaktáltak vele. Hátba akarják támadni a munkásosztályt egy kis 
koncért. 


- Nem vitatkozom magával, beszéljen, amit akar - mondta OConnor mogorván. - Mi 
majd azt tesszük, amit jónak látunk. 


86 Ernest Everhard nem győzte ezt a tényt elégszer hangoztatni. De igaza is volt, amint a következő 
néhány eset bizonyítja, melyben a bíróság munkásellenes álláspontra helyezkedett. Közismert dolog, 
hogy a szénbányákban, szégyenletes módon, serdületlen gyermekeket is dolgoztattak. Pennsylvania 
állam 1905-ben a munkásszervezetek nyomására törvényt hozott, melynek értelmében fiatalkorút 
csak akkor szabad gyárban vagy bányában alkalmazni, ha szülei okmányokkal igazolják, hogy az 
előírt életkort betöltötte, és az elemi iskolát elvégezte. Addig a szülők esküje is elég volt, 
bizonyítványokra nem volt szükség. De a bíróság tüstént érvénytelennek nyilvánította ezt a törvényt 
azzal, hogy az alkotmány 14. pótcikkébe ütközik, mert megsérti a jogegyenlőség elvét - vagyis 
különbséget tesz tizennégy éven aluli és idősebb gyermekek közt. Ezt a döntést a felsőbb bíróság is 
megerősítette. 

Hasonlóképpen New York különleges bírói tanácsa 1905-ben alkotmányellenesnek nyilvánította azt a 
törvényt, mely megtiltotta, hogy nők és kiskorúak este kilenc óra után gyárakban dolgozhassanak. Az 
indokolás úgy szólt, hogy ez a törvény egyoldalú osztályérdekeket véd. 

Akkoriban a pékműhelyekben annyira visszaéltek a túlórázással, hogy törvényt kellett hozni ellene. 
New Yorkban kimondták, hogy a pékmunkásokat nem szabad napi tíz óránál tovább dolgoztatni. De 
ezt a rendelkezést az Egyesült Államok Legfelsőbb Bírósága 1906-ban hatályon kívül helyezte, és 
alkotmányellenesnek minősítette. Az indokolás többek közt a következő kijelentést tette: "Nem 
látunk semmi ésszerű okot arra, hogy beleavatkozzunk az egyéni szabadságjogokba. Ha valaki 
sütőmunkával foglalkozik, szabadon állapíthatja meg munkaidejét. Ez is személyes jogaihoz 
tartozik." 


- Azt, ami maguknak jó, ugye? De az egész munkásság javával fikarcnyit sem 
törődnek. Szégyellhetik magukat! 


- Elég a beszédből! - ugrott fel OConnor. - A gépészek szakszervezetének én vagyok a 
vezetője, és kötelességem megvédeni embereim érdekeit. Nincs más mondanivalóm. 


Amikor magunkra maradtunk, Ernest komoran járkált fel és alá a szobában. Nagyon 
levert volt. 


- Tudod, mi lesz most? - fordult felém. - Majd én megmondom neked. A szocialisták 
már biztosra vették, hogy a szakszervezetek fenntartás nélkül mellénk állnak. Elég 
alkalmunk volt meggyőződni róla, hogy a bérharc maga nem ér semmit, a harcot 
politikai téren kell folytatni. De nem így történt. Nem okultak semmit, annál többet 
tanult a Vaspata. Látta, hogy az általános sztrájk milyen hatalmas fegyver. Hát 
kicsavarja kezünkből ezt a fegyvert. 


- De hogyan? - kérdeztem. 


- Nagyon egyszerűen. Lefizeti a szakszervezeteket. Hogy a következő sztrájkban ne 
csatlakozzanak hozzánk. 


- Azt hiszem, ez kissé drcrága mulatság lenne - vitattam. - Ha kielégítik valamennyi 
szakszervezet követeléseit, nem keresnek az ügyön semmit. 


- Nem kell nekik pénzelni valamennyit. Elég, ha megnyernek maguknak néhányat. 
Már látom, mi a tervük. Felemelik a munkabéreket, és leszállítják a munkaidőt a 
vasutasok, fémmunkások és gépészek számára. Ezekben a szakmákban kivételes, 
kedvező munkafeltételeket engedélyeznek. Aki tagja ezeknek a szakszervezeteknek, 
páholyban ül, és fütyül a többire. 

- Nem értem. A munkások zöme mégiscsak a többi szakszervezetekhez tartozik. 


- Azokat majd könnyűszerrel legázolják. A mai korban, a technika és gépcivilizáció 
korában a vasutasok, gépészek, acél- és fémmunkások végzik a legfontosabb feladatot. 
Amíg ezekre számíthat, a Vaspata nyugodtan felrúghatja a többit. 


- És a bányászok? - kérdeztem. - Majdnem egymillió ember dolgozik a 
szénbányákban. 

- Túlnyomó részük nem szakmunkás. Nem számítanak. Majd többet dolgoznak 
kevesebb bérért. Rabszolgák lesznek, életmódjukat leszorítják az állat színvonalára. 
Kénytelenek lesznek dolgozni, akárcsak a farmerek, kiknek földjét elrabolták. 
Ugyanúgy jár a többi szakma is, kivéve azt a pár szakszervezetet, akik lepaktáltak. Majd 
meglátod, hogy valamennyi feloszlik, szétzüllik, tagjai pedig zokszó nélkül robotolnak 
tovább. Két korbács hajtja majd őket - az üres gyomor és a szigorú új törvény. 


- Borzasztó, miket beszélsz, Ernest. 


- Pedig ez még nem minden. Mit gondolsz, mi lesz Farleyvel és sztrájktörő 
csapatával? Sztrájktörőkre nem lesz többé szükség. Ez a foglalkozás megszűnik. Nem 
lesznek már sztrájkok, legfeljebb rabszolgalázadások. Farleyt és bandáját előléptetik 
hajcsárokká." Persze, nem ez lesz a hivatalos nevük. A törvény kimondja a 
munkakényszert, és ők lesznek a törvény végrehajtói. Hiszen nem marad ennyiben, nem 
ez lesz az utolsó szó. A küzdelem folytatódik, a legfontosabb szakszervezetek árulása 
csak elodázza a döntést. A forradalom végül mégis győzedelmeskedik, de hogy mikor, 
annak csak a jó Isten a megmondhatója. 


- De ha a plutokrácia ennyire megerősödik, miből meríted a reményt, hogy a 
forradalom végül mégis győzedelmeskedik? - kérdeztem. - Hátha ez az új 
rabszolgarendszer örökké fennmarad? 


Ernest megrázta fejét. 


- A dialektikus materializmus elmélete azt tanítja, hogy minden ilyen uralom, mely 
kasztrendszeren alapszik, magában hordja saját bukásának csíráit. Mert a plutokrácia 


87 James Farley is annak a kornak hírhedt kalandorai közé tartozott, egy minden aljasságra kész 
sztrájktörő banda vezére volt. Erkölcsi megfontolásokat nem ismert, de vakmerő fickó volt és ügyes 
szervező. A Vaspata uralma alatt magas rangra és nagy vagyonra tett szert, maga is az uralkodó 
osztály tagja lett. Végül meglakolt gazságáért. 1932-ben Sarah Jenkins ölte meg, hogy megbosszulja 
férjét, akit Farley sztrájktörői harminc évvel azelőtt meggyilkoltak. 


osztályuralma kikerülhetetlenül kasztrendszerhez vezet. Végül a kasztok megdöntik 
majd a Vaspata uralmát. 


- Nem értem, mire gondolsz. 


- Az a néhány szakszervezet, mellyel most lepaktáltak, kivételes kaszt lesz. Tagjai 
erős, ügyes, értelmes emberek - az amerikai munkásság színe-virága. Olyan jó dolguk 
lesz, hogy a többiek megirigyelik őket. Minden munkás arra fog törekedni, hogy 
bejusson a kivételezett kasztba. A plutokrácia bátorítja majd ezt a törekvést, hiszen 
hasznot húz abból, hogy a munkások versenyeznek egymással. Így a legerősebb és 
legértelmesebb munkások, akik rendes körülmények közt a forradalom táborához 
csatlakoznak, most a plutokrácia támaszai lesznek. 

- És te mégis reménykedel? 

- De mennyire! Figyelj csak ide. A kedvező helyzetbe került első kaszt zárt testületbe 
tömörül, és nem enged be soraiba másokat. A kasztba tartozni könnyebb boldogulást 
jelent majd, mindenféle előnyöket, valóságos rangot. Hamar megnyilvánul majd a 
törekvés, hogy ezt a rangot örökölni lehessen. A kasztbeliek fenntartják a helyet 
gyermekeik számára. így a kaszt nem táplálkozhatik többé abból az egészséges és 
hatalmas forrásból, amit a nép jelent. A kaszt elgyengül, mind silányabb lesz, miközben 
hatalma nőttön-nő. Helyzete körülbelül olyan lesz, mint a régi Rómában a 
pretoriánusoké, a zsoldos testőröké. Palotaforradalmak útján időnként teljesen saját 
kezébe ragadja az uralmat. Erre következik majd a plutokraták ellenakciója, és így ez a 
két kaszt felváltva kormányoz. Addig gyengítik egymást, míg végül a nép elsöpri 
mindkettőt, és örökébe lép. 

Azt hittem, csak elkeseredésében látja ilyen sötét színben a jövőt. Én nem hittem a 
társadalmi fejlődés lassúságában, és most, hogy ezeket a sorokat írom, még kevésbé 
tudok hinni benne. Az én drága Ernestem nincs többé köztünk, nem láthatja már a nagy 
fordulatot. De tudom, érzem, hogy a forradalom már nem késhet soká, és győzelmesen 
elsöpri kegyetlen kapitalista kényurainkat. Mégis híven beszámoltam Ernest jóslatáról, 
mert az ő jóslata volt, és idáig bevált. De meg kell említenem azért is, hogy 
megvilágítsam jellemét. Bár úgy látta, hogy minden elveszett, hősiesen küzdött a végzet 
ellen, és továbbra is lankadatlanul fáradozott a közeli forradalomért, melynek kitörése 
most már talán csak napok kérdése. 


- De ha a kapitalizmus uralma megszilárdul - kérdeztem tőle azon az estén -, mihez 
kezd a még nagyobb zsákmánnyal, amit összeharácsol? A profittal, amit az elnyomott 
népből kisajtol? Az óriási árufölösleggel, mely évről évre felhalmozódik? 

- El kell költeni valahogy, és majd módot találnak rá - felelte Ernest. - Pompás 
országutakat építenek. Kifejlesztik a tudományt és még inkább a művészetet. A győztes 
kapitalistáknak lesz idejük és energiájuk, hogy sok mindenfélével foglalkozzanak az 
üzleten kívül. Műbarátok lesznek, a Szépség imádói. Szolgálatukba hajtják a 
művészeket, meg is jutalmazzák őket, erre nem sajnálják majd a pénzt. A művészek nem 
lesznek többé a silány ízlésű polgárság éhenkórász kitartottjai. A művészet hatalmas 
fejlődésnek indul. Csodavárosok nőnek ki a földből, melyekhez képest eltörpül a mai 
városok olcsó pompája. Erre költik majd a plutokraták a rabszolgák millióinak verítékét. 
Az országutak, városok és közmunkák millió és millió rabszolgát foglalkoztatnak majd, 
éhbérért dolgoznak, de elvégzik munkájukat. A felgyülemlő tőke arra kényszeríti majd a 
plutokráciát, hogy ilyen dolgokban nagystílű legyen. Ugy fognak építkezni, hogy 
alkotásaik évezredekig hirdessék dicsőségüket, akárcsak Egyiptom és Babilónia 
zsarnokai. Ez az egyetlen jó és vigasztaló az egészben. Majd ha felvirrad a nagy nap, és 
pokolba kergetjük a kapitalistákat, pazar csodavárosaik itt maradnak a munkások 
számára - azok laknak majd bennük, akik vérükkel és verítékükkel felépítették." 


88 Ernest Everhard jövendölése valóban megdöbbentő. A plutokraták még nem is gondoltak olyan 
csodavárosok építésére, mint a mai Ardis és Asgard, de Everhard képzelete már látta őket. És 
jövendölésének másik része is bevált. A Vaspata négy századon át uralkodott, az Emberi Testvériség 
Korszakából is lepergett már háromszáz esztendő, de még mindig azokon a gyönyörű országutakon 
robogunk, és azokban a csodavárosokban lakunk, amiket bukása előtt a kapitalizmus létesített. 
Viszont az is igaz, hogy mi még pazarabb utakat és városokat építünk, mint annak idején a 
kapitalisták. De sok értékes alkotást örököltünk tőlük. Ez a könyv Ardisban jelenik meg, a 


Ernest eltűnődött, majd így folytatta: 


- A plutokratákat persze nem érdekli a jövő, és mégis a jövőért kell dolgozniok. 
Kénytelenek lesznek mérhetetlen jövedelmüket óriási közmunkákra fordítani, akárcsak 
az egyiptomi fáraók, akik inkább dicsvágyból építették gúláikat, obeliszkjeiket és 
templomaikat. A papi osztály helyett most a művészek alkotják a második kasztot, 
mindjárt az uralkodó plutokrata réteg mögött. A kereskedők és a középosztály helyét az 
áruló munkásarisztokrácia foglalja el. Ez lesz a harmadik kaszt, mely több rétegből áll 
majd kisebb-nagyobb előjogokkal. Es alattuk a sötét mélység örvénylik, melyben a 
közönséges munkások tömege, a nép zöme nyüzsög és fetreng, nyomorog és éhezik, 
rothad és pusztul, de mégis megmarad, és mindig felújul. Végül azonban - ki tudja, 
mikor - a nép mégis sarkára áll, és felzúdul a sötét mélységből. Elkergeti a plutokráciát 
és zsoldosait. És akkor, évszázadok, évezredek nyomorúsága után végre felkel a nap, a 
közemberek napja. Sokáig reméltem, hogy felvirradását meglátom még én is. Most már 
tudom, hogy nem érem meg soha. 


Rám nézett; hosszan nézett rám, aztán így szólt: 
- A társadalmi fejlődés folyamata lassú nekünk, kétségbeejtően lassú, ugye, szívem? 
Kitártam két karomat, és magamhoz öleltem. Feje vállamra borult. 


- Énekelj nekem valamit - mondta szomorú, sóvárgó hangon. - Ringass álomba, 
édesem. Hadd felejtsem el azt a sötét képet, mely előttem lebeg. 


fővárosban, melyet ők alapítottak. 


XV. AZ UTOLSÓ NAPOK 


Beállt az újév. 1913. január végén már mindenki tudta, hogy a plutokrácia néhány 
szakszervezettel külön megegyezésre lépett. Az újságok megírták, hogy a vasutasok, 
vas- és fémmunkások, a gépészek, technikusok és mérnökök óriási fizetésemelést 
kaptak, és munkaidejüket leszállították. De az igazságot csak részben merték 
nyilvánosságra hozni. Valójában a béremelés jóval nagyobb volt annál, amit bevallottak, 
olyan méretű, hogy még nem volt rá példa soha. Az említett szakmák munkásainak 
egyéb kedvezményeket is adtak, és  munkafeltételeiket minden tekintetben 
megkönnyítették. Mindez titok volt, de a titok természete olyan, hogy előbb-utóbb 
kiszivárog. A szerencsés munkások elmesélték otthon, az asszonyok továbbadták, és 
nemsokára ország-világ tudta, mi történt. Ami történt, nem volt egyéb, mint osztozkodás 
a koncon - a tizenkilencedik század gazdasági fejlődésének logikus folytatása. A 
sorozatos nagy bérharcok idején egyesek azzal a rendszerrel kísérleteztek, amit a 
munkások haszonrészesedésnek szoktak nevezni. A gyárosok a zavartalan termelés 
érdekében ki akartak békülni munkásaikkal, és valami kis részt juttattak nekik az elért 
haszonból, hogy nagyobb lelkesedéssel dolgozzanak. De ez a rendszer, még ha 
becsületesen alkalmazzák is, komolytalan és keresztülvihetetlen. Sikere lehet egyes 
elszigetelt esetekben, ahol a bérharc kiélesedett, és a gyárosnak érdeke munkásait 
lekenyerezni. De ha a gazdasági élet egész területén, valamennyi gyárban 
megvalósítják, a munkások nem érnek vele semmit. 


Ezért eszeltek ki helyette a zsákmányon való osztozkodás rendszerét. Néhány erős 
szakszervezet ezzel az indítvánnyal lépett a tőkések elé: "Adjatok nekünk többet, de ne 
a saját zsebetekből - fizettessétek meg a közönséggel." Ez az önző politika sok helyen 
bevált. Árát a közönség adta meg, vagyis a gyengébb szakszervezetek tagjai és a 
szervezetlen munkások nagy tömege. Valójában ezek fizették a magasabb munkabért 
szerencsés munkástársaiknak, akik bizonyos monopolhelyzetbe kerültek. Ebből született 
- vagy mint mondtam, ennek logikus következménye volt - az új terv, amit a plutokraták 
most kieszeltek: a tőke szövetkezése néhány kiválasztott szakszervezettel." 


Munkáskörökben nagy volt a felzúdulás, amikor megértették, mi történt. Az áruló 
szakszervezetek kiléptek a nemzetközi szövetségből, és megszakítottak vele minden 
kapcsolatot. Erre kirobbant az elkeseredés. A munkások a gyárakban és az utcákon, a 
kocsmákban és egyéb nyilvános helyeken rátámadtak azokra a társaikra, akik, előnyöket 
szereztek maguknak a többiek rovására. Sok fej betört, a verekedéseknek még halálos 
áldozatai is voltak. 


A kivételezett munkások nem érezték magukat biztonságban. Csoportokba gyűltek, 
úgy mentek a gyárba, és úgy tértek haza munkájukból. Az utcán alig mertek mutatkozni, 


89 A vasutasok voltak az elsők, akik a plutokráciával lepaktáltak. Érdekes, hogy a haszonrészesedési 
rendszert egy vasutasszervezet, a Mozdonyvezetők Egyesülete harcolta ki magának először a 
tizenkilencedik században. 1877-ben a Pennsylvaniai Vasút alkalmazottainak sztrájkja úgy bukott 
meg, hogy a mozdonyvezetők cserbenhagyták társaikat, és külön megegyezést kötöttek. Ez az önző 
eljárás nagyon jól bevált, már persze csak a tőkések és a mozdonyvezetők szempontjából. A 
Mozdonyvezetők Egyesületének elnökét, aki ezt a trükköt kieszelte, P. M. Arthurnak hívták. Az ilyen 
eljárást - a munkások szolidaritásának megbontását és külön előnyök szerzését - Amerikában 
évtizedeken át "arthurizáció" néven emlegették. A nyelvészek sokat törték a fejüket, míg ennek a 
szónak az eredetét felderítették. 


vagy az úttest közepén siettek dolguk után. Mert a járdán mindig valami baleset érte 
őket. Az ablakokból téglák zuhantak a fejükre. A hatóságok mindent elkövettek 
védelmükre. Megengedték nekik, hogy fegyvert viseljenek. Támadóikat szigorúan 
megbüntették, a rendőrségen előbb megverték, aztán évekre bebörtönözték őket. A 
kivételezett . szakszervezetek tagjain kívül semmiféle munkásnak nem adtak 
fegyverviselési engedélyt. Akinél mégis revolvert találtak, fegyházba került. 


A felbőszült munkásság mégis kitöltötte bosszúját árulóin. Kialakultak a kasztok 
arcvonalai. Az árulók gyermekei nem mertek az utcán játszani, nem mertek iskolába 
menni, mert társaik üldözték őket. Olyan asszonnyal, kinek férje áruló volt, a többi 
asszony nem állt szóba. Még a fűszerest is bojkottálták, ha kiszolgálta őket. 


Ilyen körülmények között az elszigetelt és önmagukra utalt árulókban, valamint 
családtagjaikban kifejlődött a kasztszellem. Eletük a proletárság körében pokollá vált, 
elköltöztek hát olyan utcákba és házakba, ahol elkülönülhettek. A plutokrácia ebben a 
tekintetben is segítségükre sietett. Modern és egészséges bérházakat építtetett számukra 
tágas udvarokkal, köztük parkokkal és játszóterekkel. Gyermekeik részére külön 
iskolákat létesítettek, ahol nagy súlyt fektettek a kézügyesség fejlesztésére és a technikai 
ismeretek elsajátítására, így az elkülönülés már kezdettől fogva a kasztok kialakulására 
vezetett. A kivételezett szakszervezetek tagjaiból keletkezett a munkásarisztokrácia. 
Lakásuk jobb volt, mint a többi munkásé, jobban ruházkodtak és táplálkoztak, jobb 
bánásmódban részesültek. Megkapták részüket a zsákmányból és a gyűlöletből is. 


A többi munkás helyzete gyorsan rosszabbodott. Megfosztották őket minden 
kedvezménytől, amit korábban kiharcoltak maguknak.  Bérüket leszállították, 
életmódjuk mind mélyebbre süllyedt. A közönséges népiskolákkal már nem törődött 
senki, és az iskolakötelezettséget sem vették már komolyan. Megdöbbentően emelkedett 
azoknak a gyermekeknek a száma, akik úgy nőttek fel, hogy nem tanultak sem írni, sem 
olvasni. 


Az Egyesült Államok gazdasági hatalma felborította a világpiac rendjét. Sorra buktak 
a kormányok, a régi intézmények csődöt mondtak. Németország, Olaszország, 
Franciaország, Ausztrália és Uj-Zéland népi köztársasággá alakult át. A brit birodalom 
bomladozni kezdett. Az angolok nem tudták már a gyarmati népek lázadását elfojtani. 
India elszakadt tőlük. "Ázsia az ázsiai népeké!" - ez a jelszó hallatszott mindenfelől. A 
mozgalom mögött Japán állt, mely minden eszközzel szította és segítette a színes fajok 
lázadását a fehérek ellen. Japán egy hatalmas ázsiai birodalomról ábrándozott, melyet 
maga vezethet, és még a fehéreknél is jobban kizsákmányolhat. Közben kegyetlenül 
elnyomta saját proletárainak felkelését. Japánban kitört a kasztok harca, a kulik 
felkelése a szamurájok ellen. Ezrével végezték ki a szocialistákat. Tokióban a nép 
megtámadta a mikádó palotáját. Az utcai harcokban negyvenezer ember esett el. Köbe 
romhalmazzá változott. A modern hadieszközöket hidegvérűen felhasználták a lakosság 
ellen, gépfegyverekkel kaszálták halomra a tüntető textilgyári munkásokat. A japán 
nemesség és plutokrácia bősz kegyetlensége felülmúlt minden képzeletet. Japánnak 
sikerült uralma alá hajtani Kelet nagy részét. India kivételével kezébe ragadta Ázsia 
kereskedelmét. 


Anglia is elkövetett mindent, hogy proletárjait féken tartsa, és megvédje indiai 
birtokát, noha már közel volt a végkimerüléshez. Többi gyarmatait már nem tudta 
visszatartani attól, hogy elszakadjanak tőle. A szocialisták uralomra kerültek 
Ausztráliában és Uj-Zélandban. Kanada is elszakadt, de más módon. Szocialista 
forradalmát a Vaspata segítségével leverte, és reakciós kormányát megszilárdította. A 
Vaspata Mexikó és Kuba forradalmi mozgalmait is leverte. így kiterjesztette uralmát az 
egész Ujvilág fölött a sarki tengertől a Panama-csatornáig. 


Azáltal, hogy többi gyarmatát feladta, Anglia megtarthatta Indiát. De nyilvánvaló volt, 
hogy ez csak ideig-óráig sikerülhet neki. Japán nem volt hajlandó kevesebbel beérni, 
mint egész Ázsiával. Csak idő kérdése volt, mikor szerzi meg Indiát is. A láthatáron már 
kirajzolódtak egy új, szörnyű világháború körvonalai. Az egyesült Ázsia készült 
leszámolni a világ többi részével. 


De az Egyesült Államokban sem volt béke és nyugalom. A nagy szakszervezetek 
árulása megállította a nyílt proletárforradalmat, de a kisebb csatározások szüntelenül 


folytak. Az elkeseredett munkások és az elégedetlen farmerek mozgolódásán kívül 
valami furcsa vallásos fanatizmus is fellángolt. Tömegesen hódította meg a lelkeket 
valami adventista szekta, mely a világ közelgő végét hirdette. 


- Még csak ez kellett, hogy teljes legyen a zűrzavar! - kiáltott fel Ernest bosszúsan. - 
Hogyan remélhetjük a proletárok összefogását és szolidaritását, ha ilyen babonáknak is 
lépre mennek. 


Ez a vallásos lelki ragály félelmetes méreteket öltött. A nép, nyomorúságában és 
mélységes csalódásában, szívesen elfordult minden földi dologtól. Kétségbeesésében a 
miszticizmusba menekült, és szemét a mennyországra függesztette, melynek kapuján 
vérszopó zsarnokai nehezebben juthatnak át, mint a teve a tű fokán. Szenvedélyes 
hangú, lobogó szemű vándorprédikátorok lepték el az országot. A hatóságok hiába 
küzdöttek ellene, a vallásos téboly mindjobban terjedt. Lángját szabadtéri gyűléseken és 
táborozásokon szították. 


Ezek a szónokok azt hirdették, hogy közeleg a világ vége, és már csak az utolsó napok 
vannak hátra. Isten szabadjára engedte a viharszeleket. Látnokok és látnoknők ezrei 
tanúskodtak napról napra újabb jelekről és csodákról. A nép abbahagyta munkáját, 
tömegesen menekült a hegyek közé, hogy ott várja be az Ur eljövetelét és 
száznegyvennégyezer kiválasztottja mennybemenetelét. 


De az Úr késlekedett, a szabadban táborozok fáztak és éheztek. Megrohanták a 
tanyákat, kirabolták az éléstárakat. Még csak ezhiányzott a nyomorgó farmereknek. 
Kaszával, kapával védekeztek, és még nagyobb lett a felfordulás. 


A Vaspata nem nézhette tétlenül a dolgot, hiszen a farmok és éléstárak már a 
plutokrácia tulajdonát alkották. Kirendelték a katonaságot, mely összeterelte a fanatizált 
tömeget, és szuronyheggyel hajtotta vissza a városokba. A vezetőket lazítás címén 
bíróság elé állították, kivégezték vagy tébolydába zárták. Akiket kivégeztek, a mártírok 
boldog örömével mentek a halálba. A tömegőrület korszaka volt ez. Az erdőkben, 
mocsarakban és sivatagokban, Floridától egészen fel Alaszkáig a megmaradt indiánok 
máglyákat raktak, és körültáncolták ősi szellemeik tiszteletére. 


Mindenki elvesztette fejét, csak a plutokrácia nem. Fagyos nyugalommal és 
hajmeresztő biztonsággal valósította meg előre kidolgozott terveit, szervezte lépésről 
lépésre szörnyű rémuralmát. Vaskézzel rendet csinált, a milliós munkástömegeket igába 
fogta, úrrá lett a fejetlenség fölött. 


- Még egypár hét - mondta Mr. Calvin, amikor eljött hozzánk a Pell Streetre, a 
szocialisták szűk körű tanácskozására. - A megválasztott farmerpárti kormányzók 
átveszik hivatalukat, és az önök segítségével megfordítják a szelet. 


- Már jóval előbb kellett volna összefognunk, de még most sem késő - feleltek a 
szocialisták bizakodva. - Ki állhat ellen a munkások, farmerek és a középosztály 
egyesült erejének? A kapitalisták napjai meg vannak számlálva. Egy hónap múlva 
összeül a kongresszus. Ötven képviselőnk foglal benne helyet. A következő választáson 
már az egész államgépezet a mi kezünkben lesz, mi töltünk be minden állást az elnöktől 
a kifutóig. 

Csak Ernest csóválgatta fejét kétkedőén. 

- Hány puskátok van? - kérdezte. - Tudtok-e ólmot szerezni, puskaport gyártani? Van- 
e elég megbízható vegyészetek? Mert a puskapor vegyészeti előállítása jobb, mint a 
közönséges keverék. 


Erről tanácskozzatok, ilyen részletkérdéseken törjétek a fejeteket! 


XVI. AZ ERŐSZAK DIADALA 


Amikor eljött az ideje annak, hogy Ernest meg én Washingtonba költözzünk, apa nem 
tartott velünk. Valósággal beleszeretett a proletáréletbe. Mostani környezetét, a Slum 
zugutcáit afféle szociológiai laboratóriumnak tekintette, mely kimeríthetetlen anyagot 
nyújt a kutatásra, vizsgálódásra. Apa bejáratos volt minden házba a környéken, 
összebarátkozott a munkásokkal és családjukkal. Időnként maga is elszegődött 
mindenféle műhelyekbe, hogy a munkaviszonyokat közelről tanulmányozza. Mindez 
boldoggá tette, mosolyogva, fütyörészve tért haza minden este, zsebe tele volt 
jegyzetekkel. Igazi tudós volt, kit munkája boldoggá tesz. 


Nem pénzért dolgozott. Erre nem volt szükség, mert Ernest eleget keresett 
fordításaival, hogy hármunkról gondoskodjék. De apa fejébe vette, hogy megkóstol 
minden munkát, megfigyeli minden szakma helyzetét. Még ma sem felejtettem el azt az 
estét, amikor házalófelszereléssel a nyakában tért haza. Egész nap cipőfűzőt, 
nadrágtartót, hajtűt árult az utcán, és így folytatta egy hétig. Máskor elkísért a piacra 
bevásárolni, de mire megfordultam, már egy nagy kosarat cipelt haza valakinek néhány 
centért. Aztán egy kocsmában dolgozott, italt mért a söntésben. Elszegődött éjjeliőrnek, 
gyümölcsöt árult az utcasarkon, cédulákat ragasztott egy  konzervgyárban, 
papírlemezeket vágott egy pincében, ahol dobozokat készítettek, vízhordó volt az egyik 
munkáscsoportban, , mely a  villamossíneket javította, sőt beiratkozott az 
edénymosogatók szakszervezetébe is, mielőtt feloszlatták. 


Azt hiszem, Morehouse-püspök példája csábította utánzásra, legalábbis ruházkodás 
tekintetében. Olcsó pamutinget viselt, és nadrágját szíjjal erősítette meg a derekán. De a 
régi életének mégis volt egy szokása, mellyel nem tudott szakítani. Vacsorára most is 
mindig átöltözött. 

Ernest oldalán akárhol és akármilyen körülmények közt jól éreztem volna magamat. 
De az a tudat, hogy apám ilyen megelégedetten él új környezetében, boldogságomat 
teljessé tette. 


- Nagyon kíváncsi fiú voltam kiskoromban - mesélte apa. - Szétszedtem játékaimat, 
mindenről tudni akartam, hogyan készül. Talán ezért lettem fizikus. Az életet ma is 
olyan érdekesnek találom, mint gyermekkoromban. Kíváncsinak lenni - ez a boldog élet 
titka. 


Néha elkószált messze a Market Streetről a színházak és divatos üzletek negyedébe. 
Itt levelezőlapokat árult, csomagok cipelésére ajánlkozott, vagy borravaló reményében 
segített az utasoknak beszállni a taxiba. Egy nap, amint így becsukta egy taxi ajtaját, 
észrevette, hogy az úriember, akit besegített, nem más, mint Mr. Wickson. Apa jól 
mulatott az eseten, és nevetve mesélte el otthon este. 


- Wickson hirtelen rám nézett, és eltátotta a száját meglepetésében, amikor megismert. 
"Vigyen el az ördög!" - dünnyögte, csak nem tudom, önmagára gondolt-e, vagy engem 
ajánlott az ördög szíves figyelmébe. Elpirult, és olyan zavarba jött, hogy elfelejtett 
borravalót adni. De úgy látszik, hamarosan magához tért, mert a taxi a sarkon 
megfordult, és visszatért hozzám. Wickson kihajolt az ablakon, és a következő 
beszélgetés zajlott le köztünk: 


- Ide hallgasson, professzor úr - kiáltott rám -, mindennek van határa! Ami sok, az sok. 
Mondja csak, mit tehetnék magáért? 


- Segítettem beszállni a taxiba - feleltem. - Nem jár érte semmi, de többnyire kapok tíz 
cent borravalót. 


- Ördög, pokol! - horkant fel. - Nem arra gondolok. Valami komolyabb segítségre. 
Feszült figyelemmel hallgattuk. Apa hunyorgott a szemével, és így folytatta: 


- Láttam, hogy komolyan beszél. Talán megmozdult benne a mélyen eltemetett 
lelkiismeret. így hát komolyan fontolóra vettem, mikkérjek tőle. Láttátok volna, milyen 
várakozóan nézett rám, és milyen arcot vágott, amikor kimondtam. 


- Mit mondtál neki? - kérdeztem kíváncsian. 


- Hogy mit tehet értem? Adja vissza az otthonomat. És ha éppen akarja, a Sierra- 
részvényeimet is visszaadhatja. 


- Mit felelt? - érdeklődött most már Ernest is. 
- Mit felelhetett volna? Hallgatott. De én megkérdeztem tőle: 


"Ugye, most nagyon boldog?" Csak nézett rám megdöbbenve, én meg újra 
megkérdeztem: "Igazán szeretném tudni, mondja meg, csakugyan boldog most?" Erre 
aztán vad káromkodásban tört ki, és ráordított a sofőrre, hogy hajtson tovább. Még a tíz 
centemet sem adta ide, hát még a házamat és az értékpapírjaimat! Ebből láthatod, 
kedves leányom, hogy apád kalandozása a belvárosban csak csalódással járt. Még egy 
utcai kéregető élete sem fenékig tejfel. 


Így hát apa ott maradt a lakásunkban a Pell Streeten, míg mi Washingtonba utaztunk. 
A plutokrácia már valóban átvette az uralmat, de hátra volt még néhány formaság. Ez is 
hamar bekövetkezett. Be kell vallanom, hogy így is csodálkoztam. Arra számítottam, 
hogy a szocialista képviselőket be sem engedik már a parlamentbe. De legnagyobb 
meglepetésemre, minden simán ment. Már reménykedni kezdtem, de Ernest annál 
jobban aggódott. 


A többi szocialista képviselő gyanútlanul gyülekezett a folyosón. Tele voltak 
optimizmussal, bizakodással. Néhány farmerpárti képviselő is csatlakozott hozzájuk. 
Arról tanácskoztak, hogy közös programot dolgoznak ki, és egységesen járnak el 
mindenben. Ernest is részt vett a megbeszélésen, de időnként - akár a tárgyhoz tartozott, 
akár nem, megismételte múltkori megjegyzését: 

- A puskapor vegyészeti előállítása jobb, mint a közönséges keverék. 


A kongresszuson egyelőre nem történt semmi különös. Vidéken tört ki a botrány, 
azokban az államokban, ahol farmerpárti kormányzót választottak. A régi kormányzók 
egyszerűen megtagadták hivataluk átadását. Bizonyos szabálytalanságokra hivatkoztak, 
melyek a választást szerintük érvénytelenné tették. Az ügy a bíróság elé került. A 
bíróság a farmerek ellen döntött. 


A kijátszott farmerek dühe nem ismert határt. A szocialisták mindent elkövettek, hogy 
visszatartsák őket az erőszakos lépésektől. Tudták, hogy az ellenség erre alapította 
számításait. A farmerek vezetői is belátták a veszélyt, és fékezni akarták embereiket. De 
minden igyekezetük hiábavaló volt. A plutokrácia felfordulást akart, hogy ürügye 
legyen rendkívüli eszközökhöz nyúlni. Agent provocateurjei munkához láttak, és 
kirobbantották a parasztforradalmat. 


Tizenkét államban forrongások törtek ki. A megválasztott kormányzók erőszakkal 
foglalták el hivatalukat. Eljárásuk valóban jogos volt, de a külsőségek tekintetében 
szabálytalan. Kivezényelték a katonaságot. A Vaspata ügynökei kézművesek, farmerek, 
munkások mezében ellenállásra izgattak. Sacramentóban, Kalifornia fővárosában a 
farmerpárt maga állította helyre a rendet. Erre sürgősen odaküldtek több ezer titkos 
ügynököt. Ezek tüntettek a nép nevében, felvonulásokat rendeztek, gyárakat gyújtottak 
fel, áruházakat raboltak ki. Végül a népet is magukkal ragadták, hogy részt vegyen a 
fosztogatásban. A munkások közt, a szegénynegyedben, rengeteg pálinkát mértek ki 
ingyen, hogy a garázdálkodás még nagyobb legyen. A kellő pillanatban megjelentek a 
katonák, a Vaspata zsoldosai. Tizenegyezer férfit, nőt és gyermeket lőttek agyon 
Sacramento utcáin, még a házakba is behatoltak, családokat mészároltak le 
otthonukban. A központi kormány felfüggesztette Kalifornia önkormányzatát, és végzett 
ezzel az állammal. 


Hasonló dolgok történtek máshol is. Minden állam, ahol a farmerpárt kapta meg a 
szavazatok többségét, véres erőszak színhelye lett. A rendet a titkos ügynökök bontották 
meg, aztán megjelent a Fekete Század, végül kivonult a katonaság. Felgyújtott farmok, 
falvak, városok és raktárak füstje borította az eget. Előkerült a dinamit is. Vasúti hidakat 
és alagutakat röpítettek a levegőbe, vonatokat siklattak ki. Sok farmert agyonlőttek vagy 
felakasztottak. Aztán jött a megtorlás. Pénzmágnásokat, gyárosokat és katonatiszteket 
gyilkoltak meg bosszúból. Mindkét oldalon nőttön-nőtt az elkeseredés. A katonaság 
olyan kegyetlen hadjáratot viselt a farmerek ellen, mint valamikor az indián törzsek 
ellen. Most sem volt könnyebb dolguk. Az oregoni bombamerényletek során háromezer 
katona vesztette életét. Egész katonavonatokat robbantottak fel. A katonák tudták, hogy 
az életük forog kockán, és ennek megfelelően viselkedtek. 


Ami a tartalékosokat illeti, életbe léptették az 1903-ban hozott törvényt. Az egyik 
állam munkásait behívták, egyenruhába öltöztették, és harcba vitték a másik állam 
munkásai ellen. Persze ez sem ment egészen simán. Sok tartalékos nem vonult be, de 
ezek közül a legtöbbet haditörvényszék elé állították, és kivégezték. Viszont sok 
milíciaparancsnok ellen merényletet követtek el. Mr. Kowalt és Mr. Asmunsen úgy járt, 
ahogy Ernest megjósolta. Mindkettőt behívták, aztán beosztották a büntető expedícióba, 
melyet Kaliforniából küldtek Missouriba, a farmerek leverésére. Mr. Kowalt és Mr. 
Asmunsen megtagadta az engedelmességet. Nem kerülhették ki végzetüket. A 
haditőrvényszék percek alatt kimondta fejükre a halálos ítéletet. Sortűz vetett véget 
életüknek. 


Sok fiatalembernek, akit behívtak, sikerült  elrejtőznie a hegyek közé. 
Kényszerűségből haramiák lettek. Egyelőre nem törődött velük senki, de később, a 
lázadások leverése után, sorra kerültek ők is. Embertelen kegyetlenséggel végeztek 
velük. A kormány felhívást bocsátott ki, felszólította a katonaszökevényeket és 
csavargókat, hogy három hónapon belül jöjjenek elő rejtekhelyükről. Amikor a határidő 
lejárt, félmillió katona vette körül és fésülte át az erdőket. Nem volt semmiféle 
kihallgatás vagy bírói tárgyalás. Akivel csak találkoztak, tüstént agyonlőtték. A katonai 
razzia tervét olyan gondosan készítették elő, hogy egyetlen bujkáló sem kerülhette ki a 
sorsát. Sokan bandákba tömörültek, és megfelelő helyeken védelmi állásokba fészkelték 
magukat. Bátran harcoltak, de végül mégis a túlerő győzött. 


Elrettentő például szolgált az a büntetés is, mellyel a kansasi milícia lázadását torolták 
meg. A nagy kansasi lázadás akkor történt, amikor megkezdték a katonai 
hadműveleteket a farmerek ellen. Hatezer milicista tagadta meg az engedelmességet. 
Már behívásuk óta fenyegetően viselkedtek, és ezért fegyelmező táborba küldték őket. 
De nyílt lázadásuk kétségtelenül a felbujtó ügynökök műve volt. Április 22-én éjszaka 
meggyilkolták tisztjeiket, alig sikerült néhánynak megmenekülnie. Ez már nem illett 
bele a  Vaspata terveibe, az ügynökök alighanem túlbuzgóan teljesítették 
megbízatásukat. De ha már megtörtént, a Vaspata ki akarta használni az esetet. Már így 
is előre felkészült a megtorlásra, és a tisztek legyilkolása jó ürügy volt a legféktelenebb 
bosszúra. 


Hirtelen, mintha a földből bújtak volna elő, negyvenezer sorkatona vette körül a 
tábort. A lázadók csapdába kerültek. Kiderült, hogy gépfegyvereik nem működtek, és a 
raktárban zsákmányolt töltények nem feleltek meg a puskának. Miután ellenállásra nem 
volt lehetőség, kitűzték a fehér zászlót. A katonaság nem vette tudomásul, hogy meg 
akarják adni magukat. Folytatták a tüzelést, és lemészárolták a hatezer milicistát az 
utolsó szálig. Kézigránátokat dobtak közéjük, és amikor kétségbeesetten ki akartak törni 
az ostromgyűrűből, gépfegyverekkel lekaszálták őket. Beszéltem egy szemtanúval, aki 
elmesélte, hogy a milicistákat egészen közel engedték a gépfegyverekhez, és csak akkor 
indították meg a tüzelést. A mezőt hullák és sebesültek borították. Végül lovasroham 
következett. A sebesülteket, akik még éltek, revolverrel lőtték le, kardélre hányták, vagy 
egyszerűen lovaikkal taposták agyon. 


A farmerpárt már a végét járta, amikor a szénbányászok fellázadtak. Ez volt a 
szervezett munkásság utolsó erőfeszítése. Majdnem egymillió bányász hagyta abba a 
munkát. De nem tudták nagy számuk erejét kihasználni, mert túlságosan szét voltak 
szórva az országban. így könnyű volt az egyes szénterületek bányászait elszigetelni és 
megadásra kényszeríteni. Ekkor alakult ki a hajcsárok rendszere. A rabszolgahajcsárok 


közt különösen Pocock" tüntette ki magát, kiérdemelve a plutokráeia háláját és a 
proletárság örök gyűlöletét. Számtalan merényletet követtek él ellene, de mintha valami 
varázslat óvta volna életét. Egyébként ő honosította zneg Amerikában a belföldi útlevél 
intézményét, mely megfosztotta a bányászokat a szabad költözködés jogától és 
lehetetlenné tette számukra, hogy régi helyüket elhagyva, az ország más részében 
keressenek munkát. 


Ebben az időben csak a szocialisták tartották magukat Míg a farmerek lázadását 
vérbefojtották és a szakszervezeteket szétverték, a szocialisták kerülték a nyilt 
összecsapást, hogy megóvják, sőt kifejlesszék titkos szervezetüket. A farmerpárt hiába 
tett nekünk szemrehányást, mi tudtuk, hogy nyílt felkelésünk az egész forradalmi 
mozgalom öngyilkosságával lett volna egyértelmű. A Vaspata eleinte maga sem hitte, 
hogy el tud bánni az egész proletariátussal egyszerre. De amikor látta, hogy könnyű 
dolga van, nagyon örült volna, ha mi is fellázadunk és elbukunk a többivel együtt. De a 
jövő érdekében kitértünk az összecsapás elől, pedig a közénk befurakodott uszító 
ügynökök ezt szerették volna elérni. A Vaspata ügynökei akkor még ügyetlenek voltak 
és könnyen elárulták magukat. Még sokat kellett tanulniok, de addig a mi élharcosaink 
kigyomlálták őket. Keserves, véres munka volt, de életünkért és a forradalom ügyéért 
harcoltunk. Nem lehettünk finnyásak, nem vethettük meg az ellenség eszközeit sem. De 
így is igazságosak voltunk. A Vaspata egyetlen ügynökét sem végeztük ki forradalmi 
bírói tárgyalás és ítélet nélkül. Néha tévedtünk, de ez ritkán történt meg. Bajtársaink 
közül a legbátrabbak és legönfeláldozóbbak az élharcosok sorába álltak. Tíz évvel 
később Ernest statisztikát készített az adatok alapján, amiket az élharcos csoportok 
vezetőitől kapott. Megállapította, hogy bajtársaink átlagosan legfeljebb öt évig élhettek 
még azután, hogy az élharcosok sorába léptek. Halálmegvető hősök voltak 
valamennyien és érdekes, hogy ennek ellenére gyűlölték a vérontást. Csak a legvégső 
esetben szánták el magukat arra, hogy embert öljenek. Le kellett győzniük saját 
emberségüket, ezt is megtették, minden áldozatot meghoztak a szabadság szent 
ügyéért." 


90 A Pocock-család több nemzedéken át örökölte a főhajcsári rangot. A dinasztia megalapítója Albert 
Pocock volt, aki a sztrájktörők sorából emelkedett ki és kegyetlen szigorúságával szerzett hírhedt 
nevet magának. Később Első Pocock néven emlegették. Egyik kortársa így írta le külsejét: , Hosszú, 
kopasz tojásfej, melyet félkörben egy kis gyér, fakó haj koszorúz, beesett arc, kiálló pofacsontok, 
hatalmas áll. Savószínű, fénytelen szem, érces hang és bágyadt mozdulatok, de hatalmas energia." 
Földhözragadt, szegény családból származott. Eredetileg csaposlegény volt, majd egy vasúti társaság 
magándetektívje lett. Hamarosan rábízták egy hivatásos sztrájktörő banda vezetését. A főhajcsári 
hivatalban fia követte, majd utódai, öt nemzedéken keresztül. Ötödik Pocock, a sorban az utolsó, 
bombamerénylet áldozata lett. Egy felrobbantott szivattyúteleppel együtt a levegőbe repült, egy 
kisebb bányászlázadás alkalmából. Ez a légi időszámítás szerinti 2073. évben történt. 


91 Ezeket az élharcos csoportokat orosz mintára szervezték. A Vaspata óriási erőfeszítéseket tett, hogy 
kiirtsa , őket, mégis. fennmaradtak három évszázadon keresztül. Tagjai hőslelkű férfiakból és nőkből 
álltak, akik a legnehezebb időkben is fenntartották az ellenállás lángját és bizonyos mértékben 
fékezni tudták a zsarnokok brutális kegyetlenségét. Munkájuk nem szorítkozott a plutokrácia 
ügynökeivel folytatott földalatti háborúra. Maguk a plutokraták is kénytelenek voltak figyelembe 
venni az élharcos, csoportok figyelmeztetéseit, mert különben életükkel lakottak ,, - éppen úgy, mint a 
hadsereg főtisztjei és az áruló kasztok vezetői. 

Ha bosszúállásra került a sor, az élharcos csoportok szigorú igazságot szolgáltattak, de mindig bírói 
tárgyalás alapján és szenvedélymentesen. Nem voltak elhamarkodott ítéletek. Ha elfogtak egy 
ügynököt, kivizsgálták ügyét, kihallgatták és alkalmat adtak neki a védekezésre. De a helyzet 
természetéből folyt, hogy a forradalmi bíróságok többnyire a vádlott távollétében hozták meg 
ítéletüket. Ilyen volt Lampton tábornok esete is, a régi, időszámítás szerint 2138-ban. Lampton a 
Vaspata legaljasabb, legvérszomjasabb zsoldosai közé tartozott. Az élharcos csoportok 
parancsnoksága közölte vele,, hogy a forradalmi bíróság megvizsgálta ügyét, bűnösnek találta és 
halálra ítélte. Előzőleg azonban három figyelmeztetés is kapott, hogy hagyja abba a proletárok 
embertelen üldözését Elítéltetése után testőrök százaival vette körül magát és mindent kieszelt élete 
megvédésére. Évek teltek el és az élharcos csoportok még mindig nem tudták végrehajtani az ítéletet. 
A bajtársak hosszú sora, férfiak és nők ismételten megkísérelték, hogy az ítéletnek érvényt 
szerezzenek. Valamennyit elfogták és kivégezték. Lampton tábornok akkor újította fel a 
keresztrefeszítés ókori kivégzési módját elrettentésül. Végül mégis utolérte sorsa Madeline, 
Provence, egy feltűnően szép, karcsú, tizenhétéves leányka személyében, aki varrónőként furakodott 


Hármas feladatot tűztünk magunk elé. Mindenekelőtt ki kellett gyomlálnunk 
sorainkból az ellenség titkos ügynökeit. Másodszor meg kellett szerveznünk az 
élharcoscsoportokat és általában a forradalom egész földalatti hálózatát. Harmadszor 
pedig be kellett csempésznünk saját titkos ügynökeinket az államhatalom minden 
ágazatába, az arisztokrata munkáskasztokba és főképpen a távirdászok, a katonatisztek, 
az agent-provocateur-ök, a hivatásos hajcsárok soraiba és minden fontosabb hivatal 
titkárságába. Mindez lassú és veszedelmes munkát igényelt. Erőfeszítéseink sokszor 
kudarccal jártak és minden tévedésünkért nagy árat kellett fizetnünk. 


A nyílt csatában a Vaspata győzött, s mi újfajta, különös, félelmetes földalatti harcra 
kényszerítettük. Ebben talán mi voltunk az erősebbek. Nem lehetett tudni, nem lehetett 
látni semmit, mintha vak sötétségben dolgoztunk volna. Mégis rendben, tervszerűen 
folyt minden és központi irányítás alatt állt. Ügynökeink behálózták a Vaspata egész 
szervezetét, viszont a Vaspata ügynökei is behatoltak közénk. A munka csupa 
kémfeladatból állt, kettős szerepekből, színlelésből és álcázásból, cselszövényekből és 
ellencselszövényekből. Minden lépésünket a leggyötrelmesebb halál fenyegető árnyéka 
kísérte. Férfiak és nők tűntek el nyomtalanul, rokonaink, barátaink, legkedvesebb 
elvtársaink. Ma még beszéltünk velük, holnap eltűntek. Tudtuk, mi lett a sorsuk. 


Nem bíztunk senkiben, szüntelenül gyanakodtunk. Nem tudhattuk, hogy az elvtárs, 
akit valami titkos és veszedelmes feladat elvégzésére mellénk adtak, nem a Vaspata 
ügynöke-e. Alaposan aláaknáztuk a Vaspata szervezeteit, és a Vaspata aláaknázta a mi 
szervezetünket. Mondom, nem bíztunk senkiben, holott csupa bizalmas munkáról volt 
szó. Gyakran elárultak bennünket - gonoszságból vagy emberi gyengeségből. A Vaspata 
mindent tudott nyújtani híveinek, pénzt, fényűzést, pihenést és szórakozást, mindazokat 
az örömöket, amiket csodavárosaik kínáltak. Mi nem nyújthattunk semmit, csak azt a 
lelki elégtételt, ami egy magas eszmény hűséges követésével jár. Egyébként legjobb 
bajtársaink jutalma a szüntelen veszély, kínzás és halál volt. 

Éppen az emberi gyengeség kényszerített bennünket arra, hogy éljünk az egyetlen 
eszközzel, mely kezünkben volt. Halállal büntettünk, és halállal jutalmaztunk. Először 
is megbüntettük árulóinkat. Erről nem mondtunk le, bármilyen áldozatba került is. Néha 
tíz bosszúangyalt küldöttünk az áruló nyomába, hogy biztosan utolérje a büntetés. De 
könyörtelenül kivégeztük azokat is, akik bajtársainkat meggyilkolták. Utolsó percükben 
biztosak lehettek abban, hogy halálukat megbosszuljuk. Lehetőleg nem irgalmaztunk 
ellenségeinknek, kiket kénytelenek voltunk halálra ítélni. De az árulók megbüntetésétől 
semmi sem tarthatott vissza bennünket. Nem engedhettük meg magunknak azt a 
fényűzést, hogy az árulás büntetlen maradjon. Ebben a tekintetben olyan könyörtelenek 
voltunk, hogy az árulás nagyobb veszéllyel járt, mint a legnehezebb feladat hűséges 
teljesítése. Persze voltak esetek, amikor mi bíztunk meg valakit árulással, hogy 
megnyerje a Vaspata bizalmát, bejusson a csodavárosok egyikébe, és ott végrehajthassa 
ítéletünket az igazi árulókon. 


A forradalmi hűség valóságos vallási rajongás jellegét öltötte fel. Hivők voltunk, akik 
a forradalom oltárán, vagyis a szabadság oltárán áldoznak. Ugy éreztük, hogy isteni 
láng ég bennünk. Férfiak és nők ezrei boldogan áldozták fel életüket az ügy érdekében. 
Már az újszülött csecsemőket is ennek ajánlottuk, ennek a célnak jegyeztük el, mint a 


be a tábornok palotájába és két évig dolgozott ott az alkalmat lesve, hogy feladatát elvégezhesse. Ez 
végre sikerült is neki, de megszenvedett érte. Hosszú, rettenetes kínzások után börtönben pusztult el, 
de bronzszobra örök időkre hirdeti dicsőségét Serles csodavárosában, az Emberi Testvériség 
Pantheonjában. 

A kultúra azóta nagyon haladt és mi már csak régi könyvek leírásából ismerjük a kegyetlenséget, 
vérontást, zsarnokságot. De nem szabad szigorúan megítélnünk az élharcos csoportok erőszakos 
tetteit sem. Életüket áldozták az emberiségért és a helyzet gyakran arra kényszerítette őket, hogy 
öljenek. A vérontás kora volt ez és törvényei alól ők sem vonhatták ki magukat. Annyi bizonyos, 
hogy az élharcos csoportok fájó sebet ütöttek a Vaspata testébe és örök rettegésben tartották. 
Everhard alapította ezt a különös hadsereget. Az a tényt, hogy háromszáz évig fennmaradt és 
mindvégig óriási szolgálatokat tett a haladás ügyének, fényes bizonyítéka Ernest 
szervezőképességének és előrelátó bölcsességének. Közgazdasági, szociológiai és filozófiai 
munkáival is, beírta nevét a szocializmus történetébe, de legnagyobb érdeme mégis az, hogy 
megvetette az élharcoscsoportok szervezetének szilárd alapjait. 


bibliai szülők, kik fogadalmat tettek, hogy gyermekeiket Isten szolgálatára szentelik. Az 
emberiség fanatikus hívei, rajongói, szerelmesei voltunk. 


XVII. A VÖRÖS LIBÉRIA 


A tizenkét állam önkormányzatának megszüntetése után a farmerképviselők eltűntek a 
parlamentből. Hazaárulás címén perbe fogták őket, és helyüket a Vaspata lakájaival 
töltötték be. A szocialisták még bennmaradtak, de kisebbségükben szánalmasan 
tehetetlenek voltak, és tudták, hogy rájuk is sor kerül hamarosan. A kongresszus és a 
szenátus elvesztette jelentőségét, politikai tényezőből üres komédiává süllyedt. A 
közéleti problémákat komoly arccal megvitatták ugyan, a törvényjavaslatokat a régi 
formaságok látszólagos betartásával szavazás alá bocsátották, de valójában mindent 
eleve eldöntött a plutokrácia akarata. A parlament csak arra szolgált, hogy a 
zsarnokságnak alkotmányos látszatot adjon. 


Ernest mindvégig részt vett a küzdelemben. A munkanélküliek segélyéről szóló 
törvényjavaslat vitájában is felszólalt. A gazdasági válság a proletárok millióit éhhalállal 
fenyegette, míg a plutokraták és bérenceik szemérmetlenül dúskáltak minden földi 
jóban." Tenni kellett valamit a nyomor enyhítésére. A szocialisták nyújtották be a 
törvényjavaslatot, nehogy a sötét mélység népe éhen haljon." De ez nem felelt meg a 
Vaspata terveinek. A plutokrácia sem akarta, hogy a nép elpusztuljon, de egy darabig 
még éheztetni kívánta, hogy boldog legyen majd, ha rabszolgamunkára fogják. 


Ezért a Vaspata kiadta a parancsot, hogy a munkanélküli-segélyt le kell szavazni. 
Ernest és társai tudták, hogy hiába erőlködnek, de legalább napirendre akarták tűzni a 
kérdést, hogy a többséget vitára kényszerítsék, és antiszociális magatartását leleplezzék. 
Nem sejtették, hogy ennek a vitának milyen végzetes következményei lesznek. 


Én is elmentem a képviselőházba, és ott ültem a karzaton. Volt valami fenyegető - 
nemcsak a levegőben, de az előkészületekben is. Fegyveres katonák sorakoztak fel a 
folyosókon, és tisztek álldogáltak csoportokban az ülésterem bejáratainál. Nyilvánvaló 
volt, hogy valamit forralnak. Eppen Ernest beszélt odabent. Megrázó szavakkal 
ecsetelte a munkanélküliek nyomorát, mintha abba a kétségbeesett reménybe 
kapaszkodnék, hogy talán mégis meg tudja indítani képviselőtársai szívét vagy meg 


92 Hasonló viszonyok uralkodtak a tizenkilencedik században, a régi időszámítás szerint, az angol 
zsarnokság alatt nyögő Indiában. A bennszülött nép milliói belepusztultak a nyomorúságba, míg a 
saját vérükből származó fejedelmek és az idegen elnyomók fényűző életmódja már az esztelenséggel 
volt határos. Megfosztották a népet munkája gyümölcsétől, és a pénzt csodás palotákra meg költséges 
hóbortokra pazarolták. Most, hogy végre egy felvilágosultabb korban élünk, már szinte meg sem 
tudjuk érteni a múltat, és pirulnunk kell elődeink tetteiért. Csak egy filozófiai gondolatban találhatunk 
mentséget és vigasztalást. A társadalmi fejlődés kapitalista szakaszát olyan szemmel kell nézni, mint 
a faji fejlődésnek azt az idejét, amikor az ember még majom volt. Az embernek szükségszerűen 
keresztül kellett haladnia ezeken a fejlődési szakaszokon, a legalacsonyabb szerves élet mocskos 
iszapjától mai állapotáig. Természetes, hogy a rátapadt sarat nem rázhatta le magáról könnyen és 
egyhamar. 


93 "A sötét mélység népe" - ez a kifejezés egy H. G. Wells nevű írótól származik, aki a tizenkilencedik 
század végén és a huszadik század elején élt. Regényeiben szociológiai kérdésekkel foglalkozott. 
Meleg emberszeretettel és logikus előrelátással ítélte meg kora égető kérdéseit. Képzeletében alakot 
öltöttek a jövő eseményei - még a csodavárosok is, amiket a Vaspata kezdett felépíteni. H. G. Wells 
műveinek számos töredékét őrizzük könyvtárainkban. Teljes egészében csak két műve maradt ránk. 
Az egyiknek címe "Anticipations" (Pillantás a jövőbe), a másiké " Mankind in the Making" (A vajúdó 
emberiség). Tudomásunk szerint éppen ezek a legjelentősebb alkotásai. 


tudja mozgatni lelkiismeretüket. De a republikánus és demokratapárti képviselők 
gúnyos arccal hallgatták, és csúfondáros közbeszólásokkal igyekeztek beszédét 
megzavarni. A nagy lárma és felzúdulás közepette Ernest hirtelen megváltoztatta 
hangját. 

- Látom, hogy hiába beszélek! - kiáltotta feléjük. - Szavaim nem hatolhatnak be az 
önök szívébe, mert érzéketlen kődarab van a szívük helyén. Gerincük sincs, sem önálló 
véleményük, sem önálló akaratuk. Köztársaságiaknak és demokratáknak nevezik 
magukat, de csak díszelegnek ezzel a névvel. Nincs köztársasági párt, és demokrata párt 
sem létezik. Ebben a házban csak szavazó automaták vannak, a plutokrácia engedelmes 
zsoldosai és talpnyalói. Szabadságról szavalnak, régi frázisokat pufogtatnak, de 
valójában csak a Vaspata vörös libériáját viselik. 


- Rendre! Rendre! - hallatszott mindenfelől, és olyan felzúdulás támadt, hogy teljesen 
elnyomta Ernest hangját. Megvető arckifejezéssel állt a viharban. Amikor újra szóhoz 
jutott, széles mozdulattal a zajongókra mutatott, és szocialista bajtársaihoz fordulva így 
szólt: 


- Hallgassátok csak a jól táplált ebek csaholását! 


Erre újra kitört a pokoli lárma. Az elnök izgatottan verte az asztalt, és várakozóan 
nézett a bejáratnál álló tisztek felé. 


- Lázítás! - ordították mindenfelől. 


- Nyomorult anarchista! - kiáltott egy hájas, pocakos kormánypárti képviselő 
Ernestfelé. 


Most már Ernest is elvesztette nyugalmát. Arca kipirult, és izmai megfeszültek, 
mintha birkózásra készülne. 


- Majd még leszámolunk veletek! - kiáltotta olyan hangon, mely túlharsogta a terem 
lármáját. - Amilyen könyörtelenek vagytok a néphez, olyan lesz a nép ítélete is. 


- Lázító! Anarchista! - rikoltották felé még dühödtebben. 


- Tudom, hogy nem szavazzátok meg ezt a törvényjavaslatot - folytatta Ernest. - 
Parancsot kaptatok kenyéradó gazdátoktól, és engedelmeskedtek. Megcsúfoljátok a 
parlamentet vörös szégyenlibériátokkal, felrúgjátok az alkotmányt, és még engem 
neveztek anarchistának. En nem hiszek a kénköves pokolban, de ilyenkor sajnálom, 
hogy nem tudok hinni benne. Mert ha lenne pokol, egészen biztosan oda kerülnétek, 
hogy lakoljatok aljasságtokért! 


A folyosón mozgolódás támadt. Ernest, az elnök és sok képviselő a bejárat felé 
fordult, hogy lássa, mi van ott. 


- Miért nem hívja már be a katonáit, elnök úr? - kérdezte Ernest gúnyosan. - Hiszen 
alig várják már, hogy közbeléphessenek. 


- Bízza csak ránk! - felelte valaki. - Tervszerűen megy minden. 


- Tervszerűen? - ismételte Ernest. - Képzelem, mit terveznek! Talán gyilkosságtól sem 
riadnak vissza. 


Erre a szóra újra kitört a lárma. Olyan kavarodás támadt, hogy a karzatról, ahol ültem, 
nem tudtam megállapítani, mi történik. Csak egy villanást láttam, és csattanó hang 
ütötte meg fülemet. Valami bomba robbant. Előrehajoltam, és megláttam Ernestet, amint 
támolyogva áll a sűrű füstfelhőben. Katonák rohantak be a folyosóról. A szocialista 
képviselők körülvették Ernestet, hogy megvédelmezzék. Felháborodott hangon, vadul 
hadonászva kiáltoztak. De Ernest egyik karjával megkapaszkodott széke támlájában, 
másik karját pedig magasra emelte. 


- Vigyázzatok! - kiáltotta barátai felé. - Ez volt a tervük, erre készülődtek! Ne 
ragadtassátok el magatokat, ne adjatok ürügyet az erőszakra. 


Leroskadt a székre. A katonák utat törtek maguknak, és körülvették. De ekkor már a 
karzatra is berohantak, és gyorsan kituszkoltak mindenkit. Nem láthattam többet abból, 
ami az ülésteremben történt. 

A folyosón tudtam meg, hogy Ernestet letartóztatták. Beszélni akartam vele, de nem 
engedtek oda. Amikor megmondtam, hogy a felesége vagyok, engem is őrizetbe vettek. 
Ugyanakkor letartóztatták a többi szocialista képviselőt is Washingtonban. Még a 


szerencsétlen Simpsonnak sem kegyelmeztek, pedig tífuszgyanús volt, és súlyos lázzal 
feküdt szállodai szobájában. 


Néhány nap múlva perbe fogták a szocialista képviselőket, összeesküvéssel és 
bombamerénylettel vádolták őket. A tárgyalás rövid volt, védekezésre alig adtak 
alkalmat. Csak azt csodálom, hogy Ernestet nem gyilkolták meg. A plutokrácia később 
megbánta ezt a mulasztását. De akkor - sikereitől részegen és elbizakodottan - nem 
gondolt arra, hogy egy maroknyi hős forradalmár is megrendítheti a Vaspata 
rémuralmát. De később, amikor az elnyomott tömegek felocsúdtak első kábulatukból, 
kiderült, milyen sokat számít néhány erős lelkű vezető." 


Miután a forradalmárok legszűkebb körébe tartoztam, és minden tervüket ismertem, 
illetékesnek érzem magam arra, hogy a bombamerénylet kérdésében megbízható 
felvilágosítással szolgáljak. A szocialistákat azzal vádolták, hogy bombát dobtak a 
kongresszus üléstermébe. Ezennel határozottan kijelentem, hogy a szocialistáknak 
ebben semmi részük sem volt. Nem tudom, ki dobta a bombát, de teljesen biztos és 
kétségtelen, hogy elvtársaim egyike sem tette - sem a képviselők, sem más a 
szocialisták közül. 


Minden jel arra mutat, hogy ezt a bombamerényletet a Vaspata tervezte ki és hajtotta 
végre. Bizonyítani nem tudom ezt, de logikus következtetéssel nem lehet más 
feltevéshez jutni. A tárgyaláson a következők derültek ki. Az elnök bizalmas értesítést 
kapott, hogy a szocialista képviselők valami terrorisztikus lépésre készülnek. Ezért 
kötelességének tartotta megtenni a szükséges intézkedéseket. Így kerültek a katonák a 
folyosóra. Miután mi nem tudtunk a bombáról semmit, de a hatóságok felkészültek rá, 
nyilvánvaló, hogy a Vaspata keze volt a dologban. Az is nyilvánvaló, hogy milyen 
célokat követett vele. Meg akart szabadulni a szocialista ellenzéktől, és azonkívül 
országos felháborodást akart kelteni, hogy további erőszakos tetteinek erkölcsi alapot 
vagy legalábbis ürügyet szerezzen. 


Az elnök figyelmeztette a kormánypárti képviselőket, hogy a szocialisták készülődnek 
valamire. Amikor Ernest beszélt, az izgalom tetőpontjára hágott, és mindenki érezte, 
hogy akármi készül is, annak most kell bekövetkeznie. Ekkor robbant a bomba. Számos 
képviselő esküvel bizonygatta, hogy saját szemével látta, amint Ernest a bombát 
közéjük akarta hajítani. De valahogy korábban robbanhatott fel. Mindezt jóhiszeműen is 
vallhatták, hiszen felizgatott hangulatukban képzeletük elhomályosította látásukat. 
Ernest a tárgyaláson így védekezett: 


- Fel lehet tételezni józan ésszel, hogy olyan cselekedetre határozom el magamat, 
mely csak nekem árthat? Hiszen a bomba csak afféle petárda volt, mely pukkant és 
füstölt, de legfeljebb engem sebesíthetett volna meg. Alig volt benne több puskapor, 
mint a "békákban", amikkel gyerekek játszanak. Ott robbant fel a lábam előtt, és semmi 
bajom se lett tőle. Ha én egyszer bombát dobnék, nem lenne játék, elhihetik nekem. 


De az ügyész bebizonyította, hogy a védekezés nem állja meg a helyét. Aki a bombát 
készítette, komoly robbanást akart előidézni, csak szerencsére nem értett hozzá. És 
Ernest messzire akarta dobni a bombát, csak idegei felmondták a szolgálatot, és 


94 Everhardné úgy képzelte, hogy feljegyzései hamarosan nyilvánosságra kerülnek, és fölöslegesnek 
tartotta, hogy beszámoljon a nagy hazaárulási per kimeneteléről, melyet akkor mindenki ismert. 
Feljegyzéseiben sok ilyen hiányosság van, mely hasonló okokra vezethető vissza. Más forrásokból 
tudjuk, hogy ötvenkét szocialista képviselőt találtak bűnösnek. Valóban meglepő, hogy egyiket sem 
ítélték halálra. Ernest Everhardot és tizenegy társát köztük Theodore Donnelson és Matthew Kent 
képviselőket - életfogytiglani fegyházra ítélték. A többi negyven képviselő harminctól negyvenöt évig 
terjedő fegyházat kapott, kivéve Arthur Simpsont, akit betegágyából hurcoltak el. Neki majdnem 
megkegyelmeztek, mindössze tizenöt évi börtönt kapott. De a börtönben olyan viselkedést tanúsított, 
hogy büntetését magánzárkával súlyosbították. Engesztelhetetlen gyűlölettel és megvetéssel beszélt 
pribékjeivel, akik aztán minden alkalmat megragadtak gyötrésére. Állítólag éhen halt cellájában Kuba 
szigetén, a cabanasi börtönben, ahol még három másik társát is őrizték. A többi foglyot katonai 
erődökbe vitték az Egyesült Államok különböző helyeire. Du Bois és Woods például Puerto Ricóba 
került, míg Everhardot és Merryweathert az Alcatraz hírhedt tömlöcébe vetették, a San Franciscó-i 
öböl egyik kis szigetére. Ez a vastag falu, várszerű épület akkor már száz év óta börtön céljaira 
szolgált. 


elejtette. Több tanú igazolta, hogy Ernest néhány pillanatig babrálgatott a bombán, és 
csak aztán ejtette el. 


A mieink közül senki sem tudta megmagyarázni, hogyan került a bomba Ernest lábai 
elé. Ernest maga csak akkor vette észre, amikor felrobbant ott, előtte. Ha a 
körülményeket nem is tudtuk felderíteni, tisztán láttuk, hogy a dolgot jó előre "kifőzték" 
ellenünk. A Vaspata elhatározta, hogy végez velünk. Ha nem csinálja, talált volna rá más 
módot - igazán mindegy. 

Azt szokták mondani, hogy előbb vagy utóbb minden titok kiderül. A mi esetünkben 
ez a mondás nem vált be. Tizenkilenc év telt el azóta, és közben szüntelenül kutattam a 
tettes után, de nem sikerült nyomára akadnom. Nem kétséges, hogy a Vaspata 
valamelyik ügynöke volt, de ennél többet nem tudok. Mint a történelem sok más sötét 
rejtélye - alighanem ez is örök titok marad." 


95 Avis Everhardnak még sokáig kellett volna élnie, hogy tiszta képet nyerjen erről az ügyről. Hiszen 
csak száz évvel ezelőtt - vagyis hatszáz évvel Avis Everhard halála után - fedezték fel Pervaise 
írásbeli vallomását a Vatikán titkos irattárában. Ma már nincs jelentősége az egésznek, legfeljebb 
történelmi szempontból érdekes, de ha már szó van róla, a teljesség kedvéért elmondjuk, amit ebből a 
régi okmányból megtudtunk. Pervaise francia származású amerikai állampolgár volt. A régi 
időszámítás szerint az 1913. évben gyilkosság vádjával került New York City Tombs Prison nevű 
börtönébe. Vallomásából kiviláglik, hogy nem volt igazi bűnöző, csak szenvedélyes természetű, 
heves vérű ember, aki megölte feleségét ami nem volt ritka eset azokban a barbár időkben. - A 
börtönben rettenetes halálfélelem vett rajta erőt, és mindenre kapható volt, hogy elhamarkodott 
tettének következményeitől megszabaduljon. Kihallgatása során többször értésére adták, hogy 
halálbüntetés vár rá. Ennek eszköze akkor a villanyszék volt. A kivégzésre ítélt férfit vagy nőt egy 
külön erre a célra szerkesztett székbe ültették, és ovosi felügyelet mellett, magasfeszültségű 
villanyárammal oltották ki életét. Ezt a kivégzési módot még emberségesnek is tartották. 

A teljesen fájdalommentes kivégzést, amit megfelelő kábítószerrel lehet elérni, csak jóval később 
kezdték alkalmazni. 

A Vaspata ügynökei látták, hogy ez a tulajdonképpen puha szívű, de állati félelmében mindenre 
elszánt ember engedelmes eszköz lesz a kezükben. Hiszen biztosra vette, hogy kivégzik, nem volt 
veszítenivalója. Amikor megígérték neki, hogy jutalmul szabadlábra helyezik, boldogan vállalkozott 
rá, hogy egy bombát dobjon a képviselők közé. Megnyugtatásul még arról is biztosították, hogy csak 
afféle játék bombát kap, amivel nem lehet megölni senkit. Lehet, hogy meg akarták tartani szavukat, 
és a bomba ezért volt olyan ártalmatlan. De az is lehet, hogy komolyabb bombát nem mertek a kezére 
bízni. Elég az hozzá, hogy Pervaise-t becsempészték az egyik karzatra, melyet tatarozás ürügye alatt 
elzártak a közönség elől. A bombát akkor kellett volna ledobnia, amikor az előre megbeszélt 
műfelháborodás kitört, de - miként vallomásában naivul elmondotta - Ernest beszéde annyira 
lekötötte érdeklődését, hogy majdnem megfeledkezett feladatáról. Aztán hirtelen ráeszmélt 
mulasztására, és odadobta a bombát Ernest elé. 

Pervaise-t még aznap szabadon bocsátották. Nemcsak kegyelmet kapott, élete végéig magas fizetést 
is biztosítottak neki. De nem élvezhette szerencséjét sokáig. 1914 szeptemberében szívreumát kapott, 
mely három nap alatt végzett vele. Halála előtt papot hívatott betegágyához. Peter Durban atya, kinek 
meggyónt, vallomását olyan fontosnak tartotta, hogy írásba foglalta, és megeskette rá a haldoklót. A 
többit már csak sejtjük. A katolikus pap alighanem jelentést tett feletteseinek, és Pervaise vallomása 
így jutott el Rómába. Bizonyára tárgyalások indultak el, és hatalmas befolyás érvényesült, hogy az 
okmány titokban maradjon. Annyi bizonyos, hogy évszázadokon át nem került napvilágra. Végül 
Lorbia, a kiváló olasz történész, tudományos kutatásai közben véletlenül ráakadt a Vatikánban, és 
nyilvánosságra hozta. 

Ma már biztosan tudjuk, hogy a bombát, mely 1913-ban a washingtoni képviselőház üléstermében 
robbant fel, a Vaspata indította útjára. Ehhez még Pervaise vallomása nélkül sem férne kétség. Nem 
ez volt az első eset, hogy a plutokrácia, céljai elérésére, ilyen aljas eszközökhöz folyamodott. 
Gondoljunk csak a chicagói anarchistaperre, arra a híres és alattomosságában szinte klasszikus "bírói 
gyilkosságra", mely világszerte felháborodást keltett a tizenkilencedik század utolsó évtizedében. 
[1886-ban az Amerikai Egyesült Államokban országos munkássztrájk követelte a nyolcórás 
munkanap bevezetését. Chicagóban, a Haymarket téren a munkások tiltakozó gyűlésén egy 
provokátor bombát robbantott s néhány munkást és hét rendőrt pusztított el. A hatóságok munkáspert 
rendeztek és halálra ítélték a munkásosztály hat vezetőjét.) 

Régi és gyakran alkalmazott csel volt az is, hogy a kapitalisták elpusztították saját tulajdonukat, aztán 
ártatlan embereket ítéltek el gyújtogatásért vagy rombolásért. Ezt a taktikát alkalmazták a nyugati 
bányavidék munkásainak mozgolódása ellen, a huszadik század első éveiben. A kapitalistákügynökei 
levegőbe röpítették Independence vasútállomását. A robbanásnak tizenhárom halálos áldozata és 


jóval több sebesültje volt. Akkor aztán munkába lépett Colorado állam közigazgatási és bírósági 
gépezete. Rengeteg bányászt letartóztattak, és így verték le a bérharcot. Csak később derült ki, hogy a 
vasúti állomást egy Romaines nevű börtöntöltelék robbantotta fel. A kansasi fegyházból eresztették ki 
erre a célra, és jutalmul amnesztiát ígértek neki régebbi bűntetteiért. 

Megemlíthetjük még Moyer és Haywood, a két hős lelkű munkásvezér meghurcoltatását is. Az egyik 
a nyugati bányavidék szakszervezetének elnöke, a másik a titkára volt. Idaho állam volt kormányzóját 
ismeretlen gonosztevők titokzatos körülmények közt meggyilkolták. Nyílt titok volt, hogy a 
bányatulajdonosok tétették el láb alól, mert sokat tudott régebbi üzelmeikről. Hogy a szóbeszédnek 
véget vessenek és egyúttal megfosszák a bányászokat vezetőiktől, elhatározták, hogy a gyilkosságot 
Moyerre és Haywoodra fogják. Összejátszottak Idaho új kormányzójával, valamint Colorado 
kormányzójával, és a két munkásvezért börtönbe vetették. Letartóztatásukra nem volt semmi 
törvényes alap, így valósággal elrabolták őket lakásukról, és egy másik állam fegyházába hurcolták. 
Akkor írta Eugéne V. Debs [(Eugéne V. Debs 1885-1926) az amerikai szocialista párt egyik 
megalapítója. - A ford) ] szocialista politikus a következőket: "Azokat a munkásvezéreket, akiket nem 
lehet sem megvesztegetni, sem megfélemlíteni, tőrbe csalják és meggyilkolják. Moyer és Haywood 
egyetlen bűne az volt, hogy hűségesen kitartottak osztályuk mellett. A kapitalisták ellopták 
országunkat, lezüllesztették politikai intézményeinket, megmételyezték bíróságainkat, durva 
erőszakkal kizsákmányolnak bennünket, és most már arra vetemednek, hogy legyilkoljanak 
mindenkit, aki nem hajlandó némán és alázatosan belenyugodni zsarnokságukba. Colorado és Idaho 
kormányzói engedelmesen teljesítik plutokrata gazdáik parancsait. A harc elkerülhetetlen. Két tábor 
áll egymással szemben - a munkások és a pénzesek tábora. Most a pénzesek ütnek minket, de az 
utolsó csapást a mi öklünk adja majd, és leteríti őket!" 


XVIII. A BÖRTÖNBŐL A HEGYEK KÖZÉ 


Ami saját személyemet illeti, kevés mesélnivalóm van ezekből az időkből. Hat 
hónapon át börtönben tartottak, bár semmiféle vádat sem tudtak emelni ellenem. Éppen 
csak, hogy "gyanús" voltam. Rettegett szó volt ez később minden forradalmár számára, 
de kezdetben még nem volt olyan veszélyes. Aztán a mi titkos szervezetünk is 
kifejlődött, és munkába lépett. Fogságom második hónapjában az egyik börtönőr 
fülembe súgta, hogy maga is forradalmár, és forduljak hozzá, ha szükségem van 
valamire. Néhány héttel később megtudtam, hogy Joseph Parkhurst, az újonnan 
kinevezett börtönorvos a forradalmi élharcos csoport tagja. Embereink lassan és 
óvatosan befurakodtak mindenhova, elfoglalták őrhelyüket az ellenség minden 
intézményében. 

Így mindenről értesültem, ami a külvilágban történik. És ami sokkal fontosabb, 
bebörtönzött vezetőinknek is sikerült fenntartaniuk a kapcsolatot egymással, valamint a 
mozgalom még szabadon mozgó tagjaival. Mindezt azoknak a vakmerő bajtársaknak 
köszönhettük, akik magukra öltötték az ellenség libériáját. Noha Ernest háromezer 
mérföldnyire tőlem, a csendes-óceáni partvidék egyik börtönében ült, szakadatlan 
érintkezésben álltam vele, és szabályos levélváltás folyt közöttünk. 


A mozgalom vezetői - akár szabadlábon voltak, akár börtönben sínylődtek - 
megvitatták egymással terveiket, és egységesen irányították a földalatti hadjáratot. Egy 
bizonyos idő elteltével lehetőség nyílt arra, hogy egyiket-másikat megszöktessék 
börtönéből. De minthogy ott is tudtak dolgozni, elhatározták, hogy nem hamarkodják el 
a szökést. Ötvenkét szocialista képviselő volt börtönben, és még háromszázan a többi 
vezetők közül. Elhatározták, hogy alkalmas időben egyszerre szöknek meg 
valamennyien. Ha kisebb csoportokban kísérelik meg, a börtönökben bizonyára 
megszigorítják a felügyeletüket, és akkor a többiek szökése lehetetlenné válik. De 
ezenkívül még egy ok szólt amellett, hogy egyszerre szabaduljanak ki valamennyien. 
Egy ilyen nagyszabású akció sikere nem tévesztheti el lélektani hatását, bizakodó 
reménységgel tölti majd el a proletárok millióit. 


Hat hónap múlva azt az utasítást kaptam, hogy tűnjek el, és készítsem elő a biztos 
búvóhelyet Ernest részére. Maga a szökés nem volt nehéz, de az eltűnés annál nagyobb 
feladatnak látszott. Tudtam, hogy mihelyt szökésemet felfedezik, a Vaspata utánam 
uszítja kopóinak százait. Meg kellett találnom a módját annak, hogy lerázzam őket, és 
észrevétlenül eljussak Kaliforniába. Szinte nevetséges, hogy ezt milyen eszközökkel 
sikerült elérnem. 

Említettem már, hogy a cári Oroszország mintájára a Vaspata is meghonosította a 
belföldi útlevelek rendszerét. De hamis papírok sem voltak elegendőek ahhoz, hogy 
vonatra üljek, és baj nélkül megtegyem a hosszú utat az egész amerikai kontinensen 
keresztül. Jelmezek és kellékek tömegéhez kellett folyamodnom, hogy üldözőim 
elveszítsék nyomaimat. Ha hibát követek el, sohasem látom viszont Ernestet, sőt 
komolyan veszélyeztetem az ő szökésének sikerét is, mert nyomaim hozzá vezettek 
volna. Első gondolatom az volt, hogy szegény munkáslánynak öltözöm, de aztán 
eszembe jutott, hogy sokkal biztosabb lesz, ha úgy utazom, mintha a plutokráciához 
tartoznék. Azt nem játszhattam meg, hogy a legszűkebb kör tagja vagyok, hiszen ehhez 
csak egy maroknyi ember tartozott, de annál nagyobb volt a kisebb plutokraták száma, 
az olyan Wickson-féle embereké, kiknek vagyona mindössze néhány millió dollárra 


rúgott. Ezeknek feleségei, leányai, közeli családtagjai állandóan utazgattak, és biztos 
voltam benne, hogy el tudok vegyülni köztük. Néhány évvel később ez már nagy 
akadályokba ütközött volna, mert az útlevélrendszert annyira tökéletesítették, hogy még 
a csecsemők mozgási szabadsága is megszűnt. 


Amikor a gondos előkészületek befejeződtek, Avis Everhard nyomtalanul eltűnt. 
Ugyanakkor felszállt a vonatra egy Felice van Verdinghan nevű ifjú hölgy, két 
szobalány kíséretében, míg a harmadik szobalánynak az volt az egyetlen feladata, hogy 
az elkényeztetett ölebre vigyázzon. A társaság kényelmesen elhelyezkedett a Pullmann- 
kocsi" szalonjában, és pár perccel később már nyugat felé robogott. 


Mondanom sem kell, hogy a három szobalány, aki elkísért, bajtársaim közé tartozott. 
Kettő közülük egy forradalmi élharcos csoport tagja volt, a harmadik - a kedves Grace 
Holbrook, aki a kutyusra vigyázott - a következő évben csatlakozott hozzájuk, de 
sajnos, csakhamar lebukott, és a Vaspata börtönében fejezte be életét. Ami társnőit illeti, 
Bertha Stole csak tizenkét év múlva tűnt el, míg Anna Roylston ma is él, és fontos 
szerepet tölt be a forradalmi mozgalomban." 


Minden baj és kellemetlenség nélkül érkeztünk meg Kaliforniába. Amikor a vonat 
megállt az oaklandi pályaudvaron, leszálltunk. Felice van Verdinghan itt nyomtalanul és 
örökre eltűnt, két szobalányával, kutyuskájával és a kutyuska szobalányával 
egyetemben. A lányokat megbízható bajtársak elvitték valahova, engem meg hűséges 
bajtársak vettek gondjaikba. Félóra múlva már egy kis halászbárkában ültem a San 
Franciscó-i öbölben. Alighogy a bárka kiért a nyílt vízre, a szél elállt, és tehetetlenül 
sodródtunk a hullámokon egész éjjel. De láttam Alcatraz kivilágított ablakait - a 
várbörtönt, ahol Ernestet őrizték, és boldoggá tett a gondolat, hogy ilyen közel vagyok 
hozzá. Hajnalban kaptunk egy kis szellőt, a halászok is belefeküdtek az evezésbe, és pár 
óra alatt elértük a Marin-szigetek egyikét. Az egész napot egy rejtekhelyen töltöttük, és 
a következő éjjel - az ár és a kedvező szél segítségével - két óra alatt átkeltünk a San- 
Pablo-öblön, aztán befutottunk a Petaluma-kikötőbe. 


Itt egy másik elvtárs várt ránk lovakkal. Késedelem nélkül elindultunk a csillagos 
éjszakában. Északi irányban tisztán láttam a Sonoma-hegység körvonalait. Ez volt az 
úticélunk. Bal kéz felől elhagytuk Sonoma régi városkáját, és egy mély szakadékban 
lovagoltunk tovább, mely a hegyoldal felé emelkedett. A kocsiút gyalogúttá szűkült, 
majd keskeny ösvénnyé változott, végül ez is eltűnt a fennsík legelőin. így vágtunk át a 
Sonoma-hegységen. Ez volt a legbiztosabb út. Senkivel sem találkoztunk, senki sem 
láthatta, merre tartunk. 


A hajnal már az északi hegyháton virradt ránk. A reggeli szürkületben leereszkedtünk 
a hegy túlsó oldalán, a sűrű bozótban, szakadékokon, amiket hatalmas fenyőfák őriztek. 
Megcsapott az erdő üde illata és a búcsúzó nyár forró lehelete. Gyermekkorom óta 
ismertem és szerettem ezt a tájat, nem volt szükségem vezetőre. Végleges 
búvóhelyünket is én választottam ki. Egy tisztásra értünk, melyet hatalmas tölgyfák 
vettek körül. Innen egy alig látható ösvényen leereszkedtünk egy másik, kisebb 
tisztásra, mely teljesen eltűnt a vörös manzanitafák között. A nap első sugarai áttörtek a 
lombokon, a sűrűből fogolycsapat röppent fel. Hatalmas erdei nyúl keresztezte utunkat. 


96 Pullmann-nak hívták akkoriban a legfényűzőbb vasúti kocsikat, feltalálójuk neve után. Az egész kép, 
melyet Avis Everhard itt megrajzolt, kitűnően jellemzi annak a kornak rideg szívtelenségét. 
Gyermekek százezrei éheztek, de a gazdagok ölebeit külön szobalányok gondozták. Ma már csak 
nevetségesnek tűnik a szemünkben, de Avis Everhard bizonyára szégyenkezett miatta. De élet vagy 
halál kérdése volt számára, hogy tökéletesen álcázza magát. 


97 Noha minden képzeletet felülmúló, kockázatos feladatokra vállalkozott, és szüntelen életveszélyben 
forgott, Anna Roylston matuzsálemi kort ért el. Ahogy az első négy Pocock túlélte az élharcos 
csoportok minden merényletét, úgy Anna Roylston is fittyet hányt a Vaspata pribékjeinek. Mintha 
külön őrangyal kísérte volna kalandos útjain. Egészséges és jókedvű volt, idegeit sem viselte meg a 
sok izgalom. Reá bízták a forradalmi bíróság nem egy halálos ítéletének végrehajtását, és többnyire 
sikerült bosszút állnia az árulókon vagy különösen kegyetlen hóhérokon. A nép imádta, a Vörös Szűz 
néven emlegette, legendákat szőtt róla. Már hatvankilenc éves volt, amikor agyonlőtte a "Véres 
Halcliffe" fő pribéket fegyveres testőrsége közepette. Szinte hihetetlen, hogy ezt a vakmerő 
vállalkozást is ép bőrrel sikerült megúsznia. Végül békés nyugalomban halt meg kilencvenegy éves 
korában, egy titkos menedékhelyen, amelyet az Ozark-hegyek közt rendeztek be a forradalmárok. 


Amikor meglátott bennünket, akkorát ugrott, mint egy őz. De a következő pillanatban 
egy igazi őzbakkal is találkoztunk, büszkén magasra emelte gyönyörű agancsát, nyakán 
elömlött az aranyvörös napfény. Nyugodtan ránk nézett, aztán egy szökkenéssel eltűnt 
egy szikla mögött. 


Egy darabig követtük, majd egy kanyargós ösvényen tovább ereszkedtünk lefelé. 
Csakhamar megtaláltam a helyet, amit kerestem. Nyílegyenesen ég felé ágaskodó, 
óriási, sudár fenyők közt egy kis tó csillogott. Vize sötét volt ásványi tartalmától. Jártam 
már ezen a helyen. Valamikor egy ranch-hoz tartozott, mely ifjúkori barátomé volt. 
Maga is beállt a forradalmárok közé, de sorsa szerencsétlenebb volt, mint az enyém. 
Eltűnt, és senki sem tudta, mi lett vele. Amíg élt, talán ő volt az egyetlen ember, aki jól 
ismerte ezt a környéket és a közeli barlangot is, ahol most el akartam bújni a világ elől. 
A barátom író volt, és azért vásárolta meg ezt a területet, mert szép volt, vadregényes és 
szinte megközelíthetetlen. Itt akart nyugodtan, zavartalanul dolgozni. A sonomai 
farmerek kinevették, amikor hallották, mit fizetett érte. Aztán szomorúan csóválgatták 
fejüket, mert — megsajnálták  tapasztalatlanságáért. — Elgondolkodtak, — hosszasan 
számolgattak magukban, végül részvéttel szorongatták barátom kezét: 


- Hiába, kedves uram, nagyon becsapták önt. Soha nem hozza ki a befektetett pénz 
kamatját. 

Azóta a ranch a dúsgazdag Mr. Wickson tulajdonába került, övé volt a fél Sonoma- 
hegység, a Spreckels-uradalomtól a Bennett-völgyig. Neki sem hozott semmit, de 
megengedhette magának ezt a fényűzést. Hatalmas vadaskertet létesített itt, ahol a 
szarvasok és zergék az őserdők boldogságát élvezhették. Több ezer holdnyi területen 
nem volt más, csak fa, tisztás, bozót, sziklák, patakok és szakadékok. A termékenyebb, 
megművelhető részeken itt-ott kisebb farmok keletkeztek. De ezeket Mr. Wickson 
megvásárolta, és lakóit kitelepítette. Még az erdő közepén épült régi elmegyógyintézetet 
is lebontatta, hogy egyetlen ember se zavarja kedvenc állatai nyugalmát. 

Egyetlen épület maradt csak az egész környéken - a bájos kis vadászlak, melyet Mr. 
Wickson nagyon ritkán keresett fel. A mostani zűrzavaros viszonyok között bizonyára 
eszébe se jut idejönni. Ez a vadászlak mindössze negyed mérföldnyire volt kiszemelt 
rejtekhelyemtől. De nem tartottam veszélyesnek, sőt úgy véltem, hogy még növeli 
biztonságomat. Mert így egy eléggé ismert pénzmágnás védő-szárnya alá kerültem - 
anélkül persze, hogy tudott volna róla. Neve elterelte a gyanút erről a helyről. A Vaspata 
kopói álmukban sem gondoltak arra, hogy Wickson vadaskertjében keressenek. 


Lovainkat kikötöttük a fenyőfákhoz, a kis tó partján. Útitársam már néhány nappal 
ezelőtt itt volt, és előkészített mindent. Egy rejtett helyről, melyet a régen kidőlt, redves 
fák egészen eltakartak, csodálatos készleteket hozott elő - hatalmas zsák lisztet, pompás 
konzerveket, főzőedényeket, takarókat, vízmentes ponyvát, könyveket és írószereket, 
egy nagy kanna petróleumot és végül egy hatalmas köteg erős kötelet. Mosolyogva 
megjegyezte, hogy ez a legfontosabb. Akészlet olyan nagy volt, hogy többször meg 
kellett tennünk az utat búvóhelyünkig, míg mindent odacipeltünk. 


A búvóhely nem volt messze. Karomra vettem a kötélcsomót, és elindultam egy 
ösvényszetű, ritkás földcsíkon, mely az egyetlen út volt a bozótban, sűrű fák között. Az 
ösvény egy patak partján hirtelen véget ért. A patakot több hegyi forrás táplálta, még a 
legforróbb nyáron sem száradt ki. Jobbra-balra két meredek sziklafal emelkedett a 
magasba. Mintha valami játékos titán választotta volna itt ketté a hegyet. Aszikla nem 
volt kopár, az a vörösbarna vulkáni homok borította, melyben olyan jól megterem 
Sonoma híres szőleje. Itt csak vadszőlő volt és égbe nyúló fenyőfák. Ahasadék mélyén 
vájta ki ágyát a sebes kis patak. 


Innen semmiféle ösvény nem vezetett tovább. Nem volt könnyű lejutni a hasadék 
mélyére. Szinte csúszva értünk le a patak pereméhez, és úgy gázoltunk tovább, a patak 
folyását követve. Néhány száz lépés után megtaláltam a barlangot, amit kerestem. 
Messziről nem lehetett észrevenni, semmi sem árulta el még közelről sem. Amint a 
szorosan egymásba fonódó gallyakba kapaszkodva, a tüskés bokrok közt kúsztunk 
lefelé, egyszerre a barlang szájához értünk. Tulajdonképpen nem is volt barlang, hanem 
egy szédítő mélységű, rendkívül tágas üreg, melynek falai majdnem függőlegesen 
ereszkedtek alá, csak fent szűkültek össze. Valamikor a patak vize bőségesebb lehetett, 


és az mosta ki az üreget. De a víz ereje egymagában nem lett volna ehhez elég. Aterep 
geológiai alakulása is hozzájárult. Valami ősrégi földcsuszamlás teremthette meg az 
óriási üreg helyét. A falai nem voltak kopárak, és mélyén sem láttuk a puszta földet 
sehol. Mindent dús növényzet borított a lenge árvalány haj tói és aranyoszöld páfránytól 
a hatalmas vörösfenyőig és lucfenyőig. Fák nőttek ki az üreg mélyéből, még a falaiból 
is. Némelyik szinte vízszintesen nyúlt elő, és lombjaival betakarta a mélységet. 


Tökéletesebb búvóhelyet el sem lehetett volna képzelni. Ember nem járt erre, még a 
legmagasabb hegyi falu, Glen Ellen gyermekhada sem kalandozott el idáig. Ha ez az 
üreg egy nagyobb patak szakadékából, egy igazi kanyonból nyílik, nem maradt volna 
felfedezetlenül. De az egész patak mindössze ötszáz yard hosszú volt. A barlang fölött 
háromszáz yardnyira eredt, és a barlangtól kétszáz yardnyira lefelé már füves fennsíkra 
ért, és egy hegyi folyócskába ömlött. 

Amikor készleteinket már odahordtuk, útitársam a kötél egyik végét rákötötte egy fa 
törzsére, másik végét derekamra erősítette, aztán lassan leeresztett. Egy perc alatt az 
üreg fenekére értem. Ezután leengedte kötélen a készleteket is. Végül felhúzta a kötelet, 
barátságos mosollyal sok szerencsét kívánt nekem, és magamra hagyott. 


Mielőtt folytatnám, szeretnék elmondani egyet-mást erről az elvtársunkról, John 
Carlsonról, aki a forradalom ügyének egyszerű és névtelen, de igazán hűséges katonája 
volt. Wickson szolgálatában állt, lovait ápolta az istállóban, a vadászlak közelében. 
Valójában Wickson lovain tettük meg az utat a Sonoma-hegységen keresztül. 
Carlsonnak kevés dolga volt, fizetését megküldték, de egyébként alig törődtek vele. így 
ráért a mi ügyeinkkel foglalkozni. Immár húsz éve hogy védőangyalunk lett, összekötő 
a mi rejtekhelyünk és a nagyvilág között. Saját testvéremben sem bíztam volna meg 
jobban. Ha kínpadra feszítik, akkor sem árult volna el minket, megvesztegetni pedig 
igazán nem lehetett volna ezt a becsületes lelket. Nyugodt volt és flegmatikus, sohasem 
veszítette el a fejét. Csak azon csodálkoztam, miért lelkesíti a forradalom, amikor alig 
tudott a világról valamit, és igénytelensége minden képzeletet felülmúlt. De szerette a 
szabadságot, és ez a szenvedély lobogott komoran magányos szívében. Nem Volt benne 
sok fantázia, de ez a hiányosság még megbízhatóbbá tette. Nem félt, nem látott rémeket. 
A parancsokat gondolkodás nélkül pontosan teljesítette, nem volt kíváncsi, nem 
zsémbelődött. Egyszer megkérdeztem tőle, hogyan került a forradalmárok közé. 


- Családom Németországból származik - felelte. - Én is ott születtem, ott töltöttem 
ifjúkoromat. Katona is voltam, mint minden más fiatalember. Volt egy bajtársam, akit 
nagyon megkedveltem. Apja szocialista agitátor volt, és börtönben ült. Felségsértés 
miatt csukták le - így nevezték azt, ha valaki megmondta az igazat a császárról. Ez a 
bajtársam sokat magyarázott nekem a népről meg a kizsákmányolásról, kinyitotta a 
szememet, és így magam is szocialista lettem. Később kivándoroltam Amerikába. Itt is 
mindjárt beálltam a szocialisták közé. Akkoriban egy béristállóban dolgoztam, lovász 
voltam, mindig szerettem a lovakat. Azóta pontosan fizetem a tagdíjat. Most is fizetem, 
de már titokban, mert másképp nem lehet. De majd győzünk, és szebb világ lesz 
mindenütt. 


Amikor magamra maradtam, kis petróleumkályhámon megfőztem reggelimet, és 
berendezkedtem új otthonomban. Carlson mindennap eljött, vagy kora hajnalban, vagy 
alkonyatkor, hogy néhány órát segítsen, és enyhítse magányomat. Az első éjszakát a 
ponyvába burkolózva aludtam át. Másnap egy kis sátrat állítottunk fel. Később, amikor 
meggyőződtünk róla, hogy biztonságunkat nem fenyegeti semmi, az üreg mélyén egy 
kis házat építettünk. Olyan ügyesen csináltuk, hogy felülről nem láthatta ember, még 
akkor sem, ha hasra fekszik a barlang peremén, és úgy leselkedik. A barlangot borító 
dús növényzet is elrejtette a házat a külvilág elől. A házikót a barlang függőleges 
falához ragasztottuk. Magába a falba két kis szobát vájtunk, deszkákkal kibéleltük és 
erős gerendákkal megtámasztottuk. Arról is gondoskodtunk, hogy lefolyócsatornája és 
szellőztetése legyen. Bármilyen primitívnek látszott is, belül kényelmes és barátságos 
volt. Amikor Biedenbach, a hozzánk menekült német forradalmár nálam rejtőzködött, 


felszerelt egy nagyon ügyes és ötletes füstemésztő készüléket. Most már nyugodtan 
rakhattunk tüzet, és pattogó kályha mellett üldögélhettünk a hosszú téli estéken." 


Ezt a szelíd lelkű embert politikai ellenségei terroristának nevezték. Aki ismerte, csak 
nevetett ezen az ostoba hazugságon. Az sem igaz, hogy később elárulta a forradalom 
ügyét, és régi elvtársai ezért kivégezték. Szegény Biedenbach szórakozott volt, mint 
afféle német professzor. Egy titkos találkozóra menet elfelejtette a jelszót, és az őrszem 
agyonlőtte. Szomorú, tragikus tévedés volt. A többi, amit róla mesélnek, aljas rágalom. 


Már csaknem húsz éve annak, hogy ezt a menedékhelyet berendeztem. E két évtized 
alatt mindig lakott benne valaki - néha sokan is -, de egyetlen kivételes esettől 
eltekintve, kívülálló ember sohasem fedezte fel. Pedig mindössze negyed mérföldnyire 
volt a Wickson-féle vadászlaktól, és csak egy mérföld választotta el Glen Ellen 
falucskától. Reggel és este tisztán hallottam a vonat indulását, órámat pedig a kissé 
távolabb eső téglagyár sípjeléhez szoktam igazítani." 


98 Nem tudjuk, ki volt az a Biedenbach, akiről Everhardné itt megemlékezik. Aránk maradt korabeli 
dokumentumokban neve sehol sem szerepel. Ugy látszik, Everhardné az egyetlen, aki megemlíti. Az 
is lehet, hogy igazi neve más volt, de sehogy sem sikerült nyomára bukkannunk. 


99 Glen Ellen faluból ma kitűnő betonút vezet a hegységen keresztül az ösvények helyén, melyeken Avis 
Everhard haladt hétszáz évvel ezelőtt. A községtől alig egy mérföldnyire vasbeton híd ível át a 
szakadékon, melynek mélyén patak csörgedezett valamikor. De a 2368. évi földrengés eltemette azt a 
barlangüreget, mely a forradalmárok egy kis csoportjának menedéke és búvóhelye volt a Vaspata 
rémuralmának idejében. Avis Everhard feljegyzéseinek felfedezése óta ásatásokat végeztek ezen a 
helyen, és megtalálták a barlangot, a sziklafalba vájt két szobát és mindenféle háztartási eszköz 
maradványait. A történelmi szempontból oly érdekes relikviák közt a Biedenbach készítette 
füstemésztő készülék is napvilágra került. Arnold Bentham tollából kis ismertető füzet jelenik meg a 
közeljövőben erről a tárgyról. Ha a barlang helyétől északnyugati irányba indulunk, rövid séta után 
elérjük azt a pontot, ahol a Wild Water patak a Sonoma folyócskába ömlött. Itt állt a Rigófészek nevű 
vadászlak, ahol Avis Everhard egy időben lakott, amikor a Vaspata ügynökének álcázva szabadon 
járt-kelt, hogy megfigyelje az embereket és eseményeket. Megtaláltuk azt az iratot is, melyben 
Wickson akkori milliomos engedélyt adott a vadászlak elfoglalására. Egyébként az is megállapítást 
nyert, hogy a vadászlak helyén még régebben egy kunyhó állt. Egy Chauvet nevű francia telepes 
építette, aki a kaliforniai aranyláz mesébe illő éveiben jött ide szerencsét próbálni. 


XIX. ÁTALAKULÁS 


"Teljesen át kell alakulnod - írta nekem Ernest. - Le kell vetkőznöd a régi énedet, hogy 
egészen más emberré válj. Nemcsak a ruhádra vagy a külsődre gondolok, hanem az 
egész lényedre. Szeretném, ha annyira megváltoznál, hogy még én se ismerjelek meg. 
Legyen új hangod, új modorod, más járásod, még a mozdulataidat is meg kell 
változtatnod." 


Tanácsát megfogadtam, parancsának engedelmeskedtem. Mindennap több órán át 
gyakoroltam, hogy a régi Avis Everhardot eltemessem, eltüntessem, egy másik asszony 
húsába és bőrébe rejtsem. Az ilyesmit azonban csak nagy türelemmel és hosszabb 
gyakorlással tudja elérni az ember. Fennhangon beszéltem, egymagamban társalogtam, 
hogy hangom csengését, szavaim kiejtését megváltoztassam. Mindaddig, amíg 
erőlködnöm kellett, az egész nem ért semmit. Csak akkor bízhattam rá magamat, amikor 
már figyelnem sem kellett rá, csak gépiesen játszottam szerepemet, mint valami 
automata. Olyan ez, mint mikor valaki idegen nyelvet tanul. Aki angolul gondolkodik, 
és csak lefordítja gondolatait franciára, tudatosan beszéli az idegen nyelvet, és ezt meg 
lehet érezni rajta. Az igazi francia beszéd ott kezdődik, hogy már franciául 
gondolkodunk, és a francia szót, amit hallunk, közvetlenül érzékeljük, fordítás nélkül is 
megértjük. 

A külsőnkkel is így áll a dolog. Az álarc csak akkor hiteles, ha viselése nem kerül már 
erőfeszítésbe. Kezdetben, természetesen, sok hibát követtem el, és gyakran kizökkentem 
szerepemből. De kitartó türelemmel mindjobban rájöttem a nyitjára. Atapasztalat 
megtanított mindenféle fogásokra. Végül annyira kidolgoztam a megfelelő módszert, 
hogy írásba is foglaltam. Valóságos tankönyv lett belőle, melynek még sokan vették 
hasznát a forradalom nehéz iskolájában." 


Ekkor történt, hogy édesapám eltűnt. Levelei, melyekkel szabályos időközökben 
felkeresett, elmaradtak. Régi lakásunkon, a Pell Streeten hiába keresték. Máshol sem 
találkozott vele senki. Titkosszolgálatunk átkutatta az ország valamennyi börtönét. 
Apám úgy eltűnt, mintha a föld nyelte volna el. Elszorul a szívem, ha erre gondolok. 
Mind a mai napig nem sikerült nyomára akadnom."" 


Hat hónapot töltöttem búvóhelyemen egészen egyedül. De ez a hat hónap nem a 
tétlenség ideje volt. Szervezetünk akkor alakult ki, és rengeteg munkával járt. Ernest és 


100 Voltak korok, amikor mindenkinek értenie kellett a mérgekhez. AVaspata korszakában a színészkedés 
művészete nyert nagy jelentőséget. Aforradalmárok külön tanfolyamokon rejtekhelyeiken sajátították 
el ezt az életbevágóan fontos művészetet. Nem szerették a kellékeket - álszakállt, parókát és 
a .színpad egyéb eszközeit. Ez a játék életre-halálra ment, és a forradalmárok nem bízhatták magukat 
ilyen külsőségekre. Az álcázásnak mélyebbnek kellett lennie, hogy felismerhetetlen legyen, és a 
forradalmár második természetévé váljék. Számos bizonyíték van arra, hogy a már említett Vörös 
Szűz nem mindennapi színészi képességekkel rendelkezett. Sikereinek és hosszú életének talán éppen 
ez volt a titka. 


101 Emberek nyomtalan eltűnése is ennek a sötét korszaknak a borzalmaihoz tartozott. Aránk maradt 
feljegyzésekben és levelekben gyakran felbukkan ez a panasz, mint valami tragikus motívum, mely 
egy zeneműben újra és újra visszatér. Kikerülhetetlen követelménye volt a földalatti 
háborúskodásnak, mely három évszázadon át folyt. Férfiak és nők, még gyermekek is eltűntek 
hirtelen, váratlanul, nyomtalanul. Többé nem kerültek elő, és bizonyára szomorú sorsukra örök 
homály borult. Ez vonatkozik a forradalmárokra és a munkásokra, de a plutokrata zsarnokokra is. 


vezető társai börtönükből irányították ugyan a munkát, de elvégzése azokra hárult, akik 
kint voltak. Először is meg kellett szerveznünk a titkos propagandát, azután kiépíteni 
kémeink hálózatát. 


Titkos nyomdákat is létesítettünk, továbbá földalatti szállító szervezetet. Üldözött 
elvtársaink ezer meg ezer rejtekhelyen bujkáltak. Ezeket a pontokat össze kellett kötni 
egymással, kipótolni a hiányzó láncszemeket, hogy a földalatti vonalak átfogják az 
egész országot. 


Így hát volt elég munkánk. Hat hónap múlva két bajtárs megérkezése enyhítette 
magányomat. Fiatal lányok voltak, bátor lelkek, a szabadság szerelmesei. Az egyik Lóra 
Peterson, aki 1922-ben eltűnt, a másik Kate Bierce, aki még mindig közöttünk van, és 
bizakodva várja az új kor hajnalát. Pár évvel később férjhez ment Du Bois" 
elvtársunkhoz. 


A két lány izgalomtól kipirulva mesélte el veszedelmes útikalandjait. A halászbárkára, 
mely áthozta őket a San Pablo-öblön, egy kémnek is sikerült befurakodnia. A 
Vaspatának ez a nyomorult ügynöke forradalmárnak adta ki magát, és sok mindent 
megtudott szervezkedésünk titkaiból. Alighanem engem akart felkutatni. Értesüléseim 
szerint eltűnésem nagy bosszúságot és gondot okozott a Vaspata pribékjeinek. Kopóik 
közül eddig csak ez az egy akadt a nyomomra, de szerencsére még nem tett jelentést 
feletteseinek. Nyilván meg akarta várni, hogy küldetése teljes eredménnyel végződjék. 
Egyszerre akarta learatni az elismerést, majd ha megtalálta rejtekhelyemet és már el is 
fogott. Ezt azonban nem érte meg, és amit megtudott, magával vitte a sírba. A lányok 
elbeszéléséből a következő részleteket tudtam meg: 


A kém elszegődött a bárkára evezőslegénynek. Amikor megérkeztek Petaluma 
kikötőbe, valami ürüggyel elszakadt társaitól, és eltűnt egy kocsmában. Hiába keresték, 
a bárka nélküle indult vissza. A lányok ekkor már sejtették, hogy baj van. 
Aggodalmukat elmondták John Carlsonnak, aki lovaival várta őket a kikötőben. Aderék 
Carlson nem szólt semmit, de nyitva tartotta szemét. 


Félúton, a Sonomá-hegység kellős közepén, Carlson leszállt a lóról. Azt mondta a 
lányoknak, hogy egy kis dolga van, de ők csak haladjanak tovább szép lassan az 
ösvényen, és vezessék az ő lovát is egy darabig, míg utoléri őket. Amikor újra 
meglátták, elégedetten dörzsölgette kezeit, de nem szólt semmit. Sokáig kellett faggatni, 
míg elárulta, hogy a kém miatt maradt vissza. Észrevette, hogy utánuk osont, de örökre 
elvette kedvét a kíváncsiskodástól. 


- Mit csinált vele, Carlson? - kérdeztem én is. 


- Elintéztem - felelte Carlson tömören. - Elintéztem — ismételte miközben szeme 
komoran fellángolt, és hatalmas, kérges marka lassan kinyílt, majd újra becsukódott. 


- Hogyan intézte el? - faggattam tovább. 


- Szép csendesen - felelte. - Meg se nyikkant, és ezentúl se nyitja ki már a száját. Nem 
akartam a kisasszonykákat sokáig váratni, ezért csak behúztam a bozótba. De este, 
hazafelé menet, majd elkaparom. 


Mosolyogva hallgattam, de mindjárt meg is döbbentem viselkedésemen. Néha el sem 
akartam hinni már, hogy valaha "úrilány" voltam, aki egy csendes egyetemi városban 
élte elkényeztetett életét - vagy az látszott hihetetlennek, hogy forradalmár vagyok, és 
megszoktam az életveszélyt. A kettő nem fér össze, csak az a kérdés, melyik az álom és 
melyik a valóság. TIalán sohasem éltem Berkeley-ben, sohasem jártam ötórai teákra, 
felolvasásokra, bálba és színházba. Mert ha ez igaz lenne, nem hallgathatnám most ilyen 
nyugodtan, hogyan ütöttek le vagy fojtottak meg egy embert. Pedig meg se borzadtam 
tőle, sőt határozottan örültem neki. Ez is a nagy átalakuláshoz tartozott. Valószínűleg 
átestünk rajta mindannyian, kik lelkünkben magasra emeltük az Emberi Testvériség 
vörös zászlaját. 

Mostani életemet mély szakadék választotta el a régitől, de azért gyakran eszembe 
jutottak egykori ismerőseim, sőt az is megesett, hogy váratlanul újra találkoztam velük. 
Sokat gondoltam Morehouse püspökre. Nagyon szerettem volna kiszabadítani, és 


102 John Du Bois, az Ardisi Nemzeti Könyvtár jelenlegi igazgatója, a fent említett forradalmár házaspár 
leszármazottja. 


kérésemre titkosszolgálatunk kutatott is utána. De nem lehetett megtalálni. Egyik 
tébolydából a másikba költöztették. Nyomon követtük a Napa-tébolydából a stocktoni 
kórházba. Innen az Agnews-elmegyógyintézetbe vitték, a Santa Clara völgybe. Itt a 
nyomok megszakadtak. Tovább hurcolták, de nem sikerült megállapítanunk, hová. Csak 
az vigasztalt, hogy haláláról sem értesültem. Mindig reméltem hogy talán sikerült 
megszöknie. Nem sejtettem, milyen izgalmas körülmények közt fogom viszontlátni - a 
Chicagói Kommün szörnyű forgószelében. 


Jacksont, akinek karját letépte a gép a Sierra Textilgyárban - Jacksont, akinek 
felháborító sorsa nyitotta ki szememet, és sodort a forradalmárok közé - nem láttam 
többé soha. Tudtuk, hogy már nem él, de azt is tudtuk, hogy mit tett, mielőtt meghalt 
volna. Nem csatlakozott hozzánk. Elkeseredésében anarchista lett belőle, de nem afféle 
elmélkedő, torz álmokban tobzódó anarchista, hanem valóságos vadállat. A gyűlölet és a 
bosszúvágy elvette az eszét. Dinamitot szerzett valahogy, és egy éjjel levegőbe röpítette 
a Pertonwaithe család palotáját. Mind ottvesztek, a család, a cselédség, a portás és az 
őrök egyaránt. Csak Jackson menekült meg, de rövidesen elfogták. Börtönében 
takarójával megfojtotta magát. 


Dr. Hammerfield és Dr. Ballingford kitűnően alkalmazkodtak az új időkhöz. A 
korszellem teljesen megfelelt felfogásuknak, és gyönyörű szónoklatokban hirdették a 
plutokrácia dicsőségét. Jutalmuk nem maradt el. Pénzt, palotát, kitüntetéseket kaptak, és 
irtózatosan elhájasodtak. Ernest megemlítette őket egyik levelében, amit börtö-néből 
küldött nekem. Gúnyosan ezt írta róluk: 


"A metafizika olyan nyúlós és hajlékony, hogy akármire fel lehet használni. 
Hammerfieldnek még azt is sikerült bebizonyítani vele, hogy a Vaspata működése 
megérdemli Isten áldását. A Vaspata az örök szépség és az emberi fejlődés céljait 
szolgálja. Ne legyünk materialisták, hirdeti a derék Hammerfield, hiszen az ember 
szellemi lény. Ballingford kissé szerényebb és óvatosabb, de lényegében ugyanezt 
fuvolázza. Mindketten testetlen szellemmé szeretnék átalakítani azt a puha gerinces 
állatot, melyről Haeckel", a nagy biológus beszél. Csak az a különbség köztük, hogy 
Hammerfield ideálja inkább gerinces. Ballingfordé meg inkább puhány." 


Peter Donnelly, a Sierra Textilgyár bitang munkavezetője, akivel akkor ismerkedtem 
meg, amikor Jackson ügyében szaladgáltam, nagy meglepetést okozott 
mindnyájunknak. 1918-ban részt vettem a Friscói Vörösök egyik összejövetelén. 
Valamennyi élharcos csoport között ez volt a legvadabb és legfélelmetesebb. Valójában 
nem is tartozott a mi szervezetünkhöz. 


Tagjai fanatikus őrültek voltak. Mi nem helyeseltük az ilyen túlzásokat, a kegyetlen 
bosszúállás szellemét. De azért fenntartottuk a kapcsolatot ezzel a csoporttal is. Több 
fontos ügyet kellett megbeszélnem velük, azért mentem el a gyűlésükre. Vagy húsz 
férfit láttam ott, én voltam az egyetlen nő, és én voltam köztük az egyetlen, aki nem 
viselt álarcot. Amikor mindent elintéztünk, az egyik férfi karon fogott, és kivezetett. A 
sötét folyosón gyufát gyújtott, és maga elé tartotta, miközben félrecsúsztatta álarcát. 
Egy pillanatra felvillant Peter Donnelly szenvedélytől feldúlt arca, aztán újra sötét lett. 

- Csak azt akartam, hogy tudja, kivel beszélt - súgta. - Emlékszik Dallasra, a 
felügyelőre? 

Rögtön eszembe jutott a Sierra rókaképű felügyelője. Bólintottam. 

- Elláttam a baját - mondta Donnelly büszkén. - Ez volt az első dolgom, amikor 
beálltam a Friscói Vörösök közé. 

- De hogy kerül maga ide? Mi van a feleségével, a gyermekeivel? 

- Meghaltak - felelte. - Azért vagyok itt. De ne gondolja - folytatta gyorsan -, hogy 
őket akartam megbosszulni. Természetes halállal haltak meg, betegség vitte el egyiket a 
másik után. Amíg éltek, megkötötték a kezemet, de most fizetek a régi dolgokért is. 
Mindenért, amit egy életen át nyeltem. Valamikor Peter Donnelly voltam, a 
munkásnyúzó. Ma nincs nevem - én vagyok a 27-es a Friscói Vörösöknél. Most már tud 
mindent. Jöjjön, kivezetem az utcára. 


103 Ernst Haeckel (1834-1919) német természettudós. 


Története folytatását később hallottam, és igazán nem volt épületes. Amikor azt 
mondta nekem, hogy gyermekei mind meghaltak, a saját észjárása szerint nem hazudott. 
Valójában legidősebb fia, Timothy élt még, de apja halottnak tekintette, mert beállt a 
Vaspata zsoldosai közé." A Friscói Vörösöknél minden tagnak fogadalmat kellett 
tennie arra, hogy minden évben tizenkét kivégzést hajt végre. Aki nem tartotta be 
fogadalmát, életével lakolt. Ha eltelt az év, és nem érte el a megszabott számot, 
rendszerint öngyilkosságot követett el. Akivégzések nem vaktában, nem az egyes tagok 
saját kedve szerint történtek. Ez az őrült társaság rendszeres üléseket tartott, és saját 
szabályai szerint halálos ítéleteket hozott. Sorshúzással döntötték el, hogy az ítélet 
végrehajtása kire hárul. 


Tulajdonképpen egy ilyen ítélet ügyében kellett felkeresnem őket. Egyik elvtársunkat 
bejuttattuk a Vaspata szolgálatába. Magas rangú irodai beosztást kapott, és így értékes 
felvilágosításokat tudott szerezni nekünk. Valahogy a Friscói Vörösök fekete listájára 
került, és halálra ítélték. A tárgyaláson, természetesen, nem volt jelen, és nem 
mondhatta meg nekik, hogy közénk tartozik. Az én feladatom volt, hogy igazoljam. 
Persze felmerül a kérdés, hogy milyen módon szereztünk tudomást az egész dologról. A 
felelet nagyon egyszerű. A Friscói Vörösök közt is volt egy kémünk, aki bennünket 
mindenről értesített. A helyzet olyan volt, hogy mindenkit szemmel kellett tartanunk - 
ellenséget és barátot egyaránt. Ezek az őrült terroristák sok bajt okoztak nekünk, és 
rájuk különösen kellett vigyáznunk. 


De térjünk vissza Peter Donnelly és fia esetére. Peter már két éve dolgozott a terrorista 
szervezetben, és nagyon jól érezte magát köztük. De az egyik sorsolásnál kezébe 
nyomtak egy cédulát annak az embernek a címével, akit meg kellett ölnie. A cédulán ez 
a név állt: Timothy Donnelly. Peterben felébredt az a szenvedélyes családi szeretet, 
amely valamikor a kapitalisták hűséges szolgájává tette. Hogy fiát megmentse, elárulta 
társait. A Friscói Vörösök közül vagy tízen hóhérkézre kerültek, és a csoport jóformán 
megsemmisült. De életben maradt tagjai megtorolták az árulást, és megölték Peter 
Donnellyt. 


De Timothy sem sokáig élte túl apját. A Friscói Vörösök megfogadták, hogy végeznek 
vele. A Vaspata mindent elkövetett, hogy megmentse. Folyton áthelyezték az ország 
egyik végéből a másikba. Három merénylő életével fizetett a kísérletért, hogy az ítéletet 
végrehajtsa. A csoport csupán férfiakból állt, a feladat végül mégis egy nőre hárult - a 
mieink közül. Ez a nő nem volt más, mint Anna Roylston. Vezetőségünk megtiltotta 
neki, hogy beleavatkozzék ebbe a dologba, de Anna mindig csak a saját eszére 
hallgatott. Egyébként olyan kitűnő bajtárs volt és annyira szerettük, hogy még a 
fegyelem hiányát is megbocsátottuk neki. Kivételes lény volt, és kivételes elbírálásban 
részesült. 


Meg kell mondanom, hogy Anna Roylston feltűnően szép, bűbájos teremtés volt. Még 
sohasem akadt olyan férfira, akit ne tudott volna ujja köré csavarni. Sok fiatal elvtárs 
reménytelenül szerelmes volt bele, és még nagyobb volt azoknak a száma, akik az ő 
kedvéért csatlakoztak a mozgalomhoz. De hallani sem akart arról, hogy férjhez menjen. 
Imádta a gyermekeket, de azt mondta, hogy az igazságot még jobban imádja. Most a 
forradalom volt az ő gyermeke, annak szentelte minden gondját, szíve minden melegét. 


Könnyű feladat volt számára Timothy Donnellyt meghódítani. A lelkiismeret-furdalás 
sem bántotta, mert akkoriban zajlott le a nashville-i vérfürdő, melynek során a Vaspata 
zsoldosainak egy csapata, Donnelly vezetésével, nyolcszáz szövőmunkást mészárolt le 
abban a városban. Anna maga nem ölte meg Donnellyt, csak elcsalta egy házba, ahol a 
Friscói Vörösök fogságába esett. Annát azóta hívják a Vörös Szűznek." 


104 A már említett kasztokon kívül még egy osztály alakult ki, mely fegyverrel szolgálta a Vaspatát. 
Ezeket zsoldosoknak hívták. A zsoldoshadsereg tisztjei plutokraták voltak, legénysége szedett-vedett 
kalandorokból állt, akik ezt a piszkos mesterséget választották. A zsoldosoknak külön 
titkosszolgálatuk volt, mely a rendőrségtől függetlenül dolgozott. 


105 A Második Felkelés eltiprása után a Friscói Vörösök újjászervezték csoportjukat, mely még két 
nemzedéken keresztül működött, és sok bajt okozott a Vaspatának. Csak aztán sikerült egy ellenséges 
ügynöknek befurakodni a csoportba, és kilesni titkait. A kellő elővigyázatosság hiánya a csoport teljes 
megsemmisüléséhez vezetett, a régi időszámítás szerint a 2002 évben. Három héten keresztül tartott a 


Társaságbeli régi ismerőseim közül még kettővel találkoztam az idők folyamán. Az 
egyik Ingram ezredes volt, a másik pedig Van Gilbert ezredes. Ingram nagy ember lett a 
Vaspata uralma alatt. Németországba küldték nagykövetnek. Mindkét ország 
proletársága szívből utálta és gyűlölte. Berlinben magam is felkerestem. Miután akkor 
hivatalosan a Vaspata kiküldött kémje voltam, Ingram nagy tisztelettel fogadott, és 
minden tekintetben segítségemre volt. Ha sejtette volna, hogy valójában a forradalom 
ügyét szolgálom! Kettős szerepemben sok fontos dolgot intéztem el pártom számára. 


Van Gilbert ezredes "a vicsorgó bíró" nevet vívta ki magának durva modorával, aljas 
rosszindulatával és kegyetlenségével, amely-lyel az elfogott forradalmárokat vallatta. A 
Chicagói Kommün leverése után azt a megbízást kapta, hogy szerkessze meg az új 
szigorú büntetőtörvény szövegét. A forradalmi bíróság, amelynek én is tagja voltam, 
halálra ítélte! Az ítéletet Anna Roylston hajtotta végre. 


De most jut eszembe, hogy ezeken kívül még egy alak bukkant elő régi életemből - 
Joseph Hurd, Jackson ügyvédje. Sohasem gondoltam volna, hogy valaha még újra 
találkozom vele. Egy éjjel - körülbelül két évvel a Chicagói Kommün után - Ernesttel 
együtt mentem Benton Harbourba, a földalatti mozgalom egyik titkos tanyájára. Ez 
Michiganben volt, Chicagón túl, a tó másik partján. Amikor beléptünk a helyiségbe, 
éppen egy kém ügyét tárgyalták. Már vége is volt, kimondták a halálos ítéletet, és el 
akarták vezetni a foglyot. Ebben a pillanatban ez a nyomorúságos alak kitépte magát 
őrei karjából, és lábam elé vetette magát. Kétségbeesetten átkulcsolta térdemet, úgy 
könyörgött, hogy mentsem meg az életét. Amikor elgyötört arcát felém emelte, 
legnagyobb csodálkozásomra Joseph Hurdre ismertem benne. Már sok szörnyű dolgot 
láttam, de egyik sem kavart fel annyira, mint ennek a szerencsétlen fickónak a 
rimánkodása. Ugy reszketett, hogy szánalom volt nézni. Tízen is nekiugrottak, hogy 
megszabadítsanak tőle, de nem akart elengedni. Amikor végre elvonszolták, ájultán 
hanyatlottam hátra. Könnyebb végignézni egy bátor férfi halálát, mint egy ilyen gyáva 
puhány megalázkodását, amint jajgatva kegyelemért könyörög." 


kivégzés - mindennap egyet akasztottak fel közülük. Hulláikat elrettentő példaként közszemlére tették 
ki San Francisco munkásgettójában. 


106 Benton Harbourban a forradalmárok egy föld alatti katakombában rendezték be nagyszabású 
menedékhelyüket. Bejáratát ügyesen elleplezték, a katakombába csak egy kiszáradt kúton keresztül 
lehetett lejutni. Az egész elég jó állapotban fennmaradt mindmáig. Chicagóból gyakran jönnek át 
kíváncsi turisták, hogy megbámulják a föld alatti folyosók labirintusát, középen egy nagy csarnokkal, 
ahol a gyűléseket tartották. A jelenet, melyről Avis Everhard beszámol, nyilván itt játszódott le. 
Hátrább vannak a cellák, ahol a forradalmárok foglyaikat őrizték. Még lejjebb van a vesztőhely, ahol 
a halálraítélteket kivégezték. Hosszú, szűk sikátor vezet a föld alatti temetőbe. Itt fülkéket vájtak a 
kemény sziklába, több sorban egymás fölött. így helyezték a forradalmárok elhunyt bajtársaikat örök 
nyugalomba. 


XX. EGY IFJÚ MILLIOMOS KALANDJAI 


De miközben visszaemlékeztem régi életemre, elébe vágtam új életem eseményeinek. 
Haladjunk inkább szép sorjában. A szocialista vezetők tömeges kiszabadítása 1915-ben 
következett be. Elég nehéz feladat volt, de olyan simán ment, hogy igazán becsületére 
vált szervezetünknek, és bátorságot adott a további munkára. A börtönökből, katonai 
fogházakból és erődökből - Kubától Kaliforniáig - egyetlen éjszakán megszöktettünk 
ötvenegy kongresszusi képviselőt, továbbá háromszáz más vezető elvtársat. A gondosan 
kidolgozott terv egyetlen esetben sem mondott csütörtököt. Nemcsak a szökésük 
sikerült, de valamennyien eljutottak előre kijelölt menedékhelyükre, ahol aztán teljes 
biztonságban érezhették magukat. Az ötvenkettedik képviselőt már nem tudtuk 
megmenteni - Arthur Simpson elvtársunk a kegyetlen kínzások következtében meghalt a 
cabanasi börtönben. 


A következő másfél év életemnek talán legboldogabb szakasza volt. Az egész idő alatt 
együtt voltam Ernesttel, és egyetlen napra sem szakadtunk el egymástól. Később, 
amikor elhagytuk búvóhelyünket, munkánk újra elválasztott bennünket egymástól. 


De térjünk vissza arra az estére, amikor Ernestnek meg kellett jönnie börtönéből. 
Olyan türelmetlenül vártam, mint ma a forradalom kitörését. Izgatottan számoltam a 
perceket. Folyton arra gondoltam, hogy talán nem sikerült a szökés, talán valami 
váratlan akadály merült fel, és még mindig ott ül sziklabörtönében azon a kis szigeten. 
Nem volt senki, aki bátorítson vagy megnyugtasson, hiszen magamra maradtam a 
menedékhelyen. Biedenbach és a három fiatal elvtárs, aki akkor nálunk lakott, kiment a 
hegyekbe, Ernest elébe. Fegyvereiket is magukkal vitték, felkészültek minden 
eshetőségre. Azon az éjszakán minden menedékhely üres volt. Valamennyi elvtárs 
készenlétbe helyezkedett, hogy harcoljon, ha kell. 


A sápadt égen már megjelent a hajnal első rózsaszínű fuvallata, amikor felülről 
meghallottam a jeladást, és válaszoltam rá. A sötétben majdnem megöleltem 
Biedenbach elvtársat, aki elsőnek bukkant fel, de a következő pillanatban már Ernest 
nyakába borultam. Annyira megszoktam szerepemet, hogy nem tudtam megszabadulni 
tőle. Komoly erőfeszítésembe került, hogy a régi Avis Everhard legyek megint, hogy 
megtaláljam régi hangomat, mosolyomat, mozdulataimat. 


Amint beértünk a kis szobába, ahol égett a lámpa, végre alaposan szemügyre vehettem 
Ernestet. Arca kissé sápadt volt a börtön levegőjétől, de egyébként nem láttam rajta 
semmi változást. Igen, ő volt, az én Ernestem, az én hősöm és szerelmesem. Eltartott 
egy ideig, amíg észrevettem, hogy mégis megváltozott. Arca kissé megnyúlt, komoly és 
szenvedő volt, mint az aszkétáké. De ez még vonzóbbá tette, hiszen azelőtt talán kissé 
túltengett benne a harsogó életerő. Le is fogyott, húsz fontot vesztett súlyából, de azért 
pompás kondícióban volt, és szeme csücskében még most is megcsillant a régi jókedve. 
A börtönben mindennap tornagyakorlatokat végzett, minden izma olyan volt, mint az 
acél. Hosszú ideig nem dolgozott, nem éjszakázott, pihentebb volt, mint valaha. Még 
sokáig nem feküdtünk le, órákig beszélgettünk. Végre nagy nehezen rábírtam, hogy 
nyugovóra térjen. Abban a pillanatban, ahogy letette fejét a párnára, már aludt. De én 
még sokáig virrasztottam mellette, boldogan figyeltem arcát, őriztem álmát. 

Másnap már kora reggel talpon voltam. Régi ruhám helyett, amit Ernest kedvéért 
vettem fel tegnap, most abba a maskarába öltöztem, amiben már jó ideje jártam. 
Hajamat is átfésültem, ahogy Ernest még sohasem látta. Közben Biedenbach is felkelt, 


meg a többi elvtárs is. Beavattam őket tervembe, és megbeszéltük a kis tréfa részleteit. 
Elkészítettem a reggelit, és asztalhoz ültünk a külső szobában, mely konyhának és 
ebédlőnek szolgált. A belső szobában Ernest még aludt. Végre ő is felébredt, felkelt és 
kijött. Ebben a pillanatban Biedenbach valami közömbös kérdést intézett hozzám. 
Marynek szólított, és én nyugodtan feleltem neki. Amikor Ernest megjelent az ajtóban, 
kíváncsian felé fordultam, és megbámultam. Érdeklődéssel és tisztelettel néztem rá, 
ahogy akármelyik elvtársnő tette volna, ha először találja magát szemben a forradalom 
egy híres vezető emberével. Ernest tekintete közömbösen átsiklott rajtam, és kissé 
nyugtalanul körüljárta a helyiséget, mintha keresne valakit. 


- Mary Holmes elvtársnő - mutatott be Biedenbach. 


Ernest kezet se nyújtott, csak bólintott, és leült az asztalhoz. Hogy a megtévesztés 
tökéletesebb legyen, egy terítékkel többet tettem az asztalra. Ernest a gazdátlan csészére 
nézett, majd újra körüljártatta szemét a szobában. Arca növekvő nyugtalanságot és 
türelmetlenséget árult el. Végre nem bírta tovább. 


- Hát a feleségem hol van? - kérdezte nyersen. 
- Egy kis dolga van - feleltem. 


Biztosra vettem, hogy most rájön a tréfára. De nem történt semmi. Nem ismerte meg a 
hangomat. Nekiláttunk a reggelinek. Beszélni kezdtem, kérdéseket intéztem Ernesthez, 
és minden szavammal, mosolyommal, pillantásommal elárultam, milyen nagy embernek 
tartom. Rajongó hangon beszéltem legendás hőstetteiről, és lelkesedésem annyira 
elragadott, hogy hirtelen felugrottam, kitártam karomat, és megöleltem. Még mielőtt 
magához tért volna meglepetéséből, megcsókoltam a száját. De Ernest bosszúsan 
dünnyögött valamit, és egyszerűen félrelökött. Karját védekezőén maga elé tartva, 
megbotránkozva nézett rám, mintha azt kérdezné, ki ez a tolakodó félbolond nő? A 
többiek most már harsány kacagásba törtek ki, és bevallották a tréfát. Ám Ernest meg 
volt győződve róla, hogy éppen most akarják megtréfálni. Hosszasan, fürkészően nézett 
rám, alaposan szemügyre vett, aztán megrázta fejét. Nem akarta elhinni, hogy a felesége 
vagyok. Csak amikor megváltoztattam a modoromat, és olyan titkokat súgtam a fülébe, 
melyeket rajtunk kívül senki sem ismerhetett, hitte el végre, hogy nem vagyok idegen. 


Később, amikor magunkra maradtunk, megölelt, és mosolyogva bevallotta, hogy 
poligám hajlamokat ébresztettem fel benne. 


- Török szultán lettem, és háremem van - mondta. - Most már tudom, hogy az én régi 
Avisom vagy, de ugyanakkor egy másik nőt is tartok a karjaimban. Ha megcsallak, te 
vagy az oka. De hagyjuk a tréfát. Örülök, hogy ennyire sikerült beleélned magad 
szerepedbe, így mindenesetre nagyobb biztonságban erezheted magad. 


Így kezdődött életünk legboldogabb szakasza. Igaz, hogy sokat dolgoztunk, de mindig 
egymás mellett. Hogy elrepült az a tizennyolc hónap! Menedékhelyünk nagyon 
mozgalmas volt, minden héten más látogatók érkeztek - többnyire vezető elvtársak, akik 
hosszasan tanácskoztak Ernesttel, és megbeszélték vele a teendőket. Híreket is hoztak, a 
földalatti mozgalom izgalmas, sokszor tragikus híreit. De sohasem vesztettük el 
hitünket, nevetni és tréfálni is tudtunk. Kudarcainkon nem búsultunk, halottainkat nem 
gyászoltuk sokáig, inkább előrenéztünk, és újabb harcokra készültünk fel. Az elvtársak 
közt, akik ideig-óráig nálunk találtak menedéket, akadt nem egy tudós, művész, író és 
költő. Előadásokat tartottak, muzsikáltak, énekeltek. Föld alatti barlangunkban különb 
kultúrélet folyt, mint a csodavárosokban, a plutokraták palotáiban. És ez így volt más 
menedékhelyen is." 


Nem kellett, hogy foglyoknak érezzük magunkat szűk barlangunkban. Éjszakánként 
gyakran kilovagoltunk a hegyek közé -persze mindig Wickson lovain. Ha sejtette volna, 
hogy drága paripái mennyire megkönnyítették a forradalmárok életét! Még vendégségbe 
is eljártunk más menedékhelyekre. Hajnal előtt érkeztünk meg, ott töltöttük az egész 
napot, és besötétedés után tértünk haza. Konyhánkat Wickson látta el vajjal és tejföllel - 


107 Ez nem üres dicsekvés Avis Everhard részéről. Történelmi tény, hogy abban a korban a művészi és 
szellemi alkotók színe-java a forradalmárok soraiba tartozott. Volt néhány nagy énekes és muzsikus, 
aki érdekből a reakciót szolgálta, és akadt néhány plutokrata is, aki istápolta a művészetet de ezek 
csak kivételszámba mentek. Az igazi kultúra a forradalom talaján virágzott. 


persze tudtán kívül." Ernest még attól sem riadt vissza, hogy Wickson vadaskertjében 
garázdálkodjék. Lelkiismeret-furdalás nélkül vette célba Wickson nyulait és foglyait, sőt 
néha még az őzbakjait is. 

Nagy szerencsénk volt ezzel á menedékhellyel, ahol teljes biztonságban éreztük 
magunkat. Említettem már, hogy csak egy ízben fedezték fel, és most erről akarok 
beszámolni. Egyúttal felderítem a fiatal Wickson eltűnésének rejtélyét, mely hosszú 
ideig még a sajtót is élénken foglalkoztatta annak idején. Most, hogy Wickson már nem 
él, szabadon beszélhetek róla. Üregünk mélyén volt egy zug, melyet elértek a nap 
sugarai. A barlang szűk nyakán keresztül pazarul sütött ide a nap több órán keresztül. 
Ezt a szögletet feltöltöttük, sok kavicsot hordtunk oda a patak medréből, jó száraz, 
meleg és kellemes napozóhelyet csináltunk belőle. Gyakran pihentünk és lustálkodtunk 
itt. Egy nyári délután kezembe vettem Mendenhall"" verskötetét, és letelepedtem vele a 
kavicságyra. Égy darabig olvastam, aztán álmosan elnyújtóztam a meleg napon. Olyan 
jól éreztem magamat, mint egy doromboló macska, és olyan lusta is voltam. A meleg 
elernyesztett, még a fiatal költő viharos lírája sem tudott ébren tartani. Mi tagadás - 
elszundítottam. 


Arra riadtam fel, hogy göröngyök hullanak a lábamra. Valami furcsa, horzsoló hangot 
is hallottam. Felpillantva, egy fiatalembert vettem észre, amint a morzsolódó, meredek 
sziklafalon csúszik lefelé. Eppen a lábam előtt ért földet. Philip Wickson volt, bár akkor 
még nem ismertem. Meglepetésében halkan füttyentett, aztán hideg tekintettel 
végignézett rajtam. 

- Ejnye! - mondta, de a következő pillanatban levette sapkáját, és így folytatta. - 
Bocsánatot kérek. Nem számítottam arra, hogy van itt valaki. 


Ami engem illet, sokkal nagyobb zavarban voltam, mint ő. Még újonc voltam, és nem 
tudtam, hogyan kell viselkedni ilyen szorult helyzetben. Később, amikor már 
kiképeztek, és a legkényesebb feladatokat bízták rám, sokkal veszedelmesebb 
körülmények közt sem vesztettem el a lélekjelenlétemet. De most ijedten 
feltápászkodtam, és segítségért kiabáltam. 


- Miért kiabál? - kérdezte a fiatalember csodálkozva. 


Nyilvánvaló volt, hogy csak véletlenül került ide. Amikor leereszkedett a barlangba, 
nem is sejtette, hogy van itt valaki. Eltartott néhány pillanatig, míg erre a 
következtetésre jutottam. Megkönnyebbülten felsóhajtottam. 

- Miért kiabálok? - ismételtem kérdését kissé ostobán. - Hát mit gondol, miért tettem? 

- Nem tudom - felelte fejét rázva. - Csak akkor lenne értelme, ha volna valakije itt a 
közelben. Akárhogy is, maga magyarázattal tartozik nekem. Ez a terület apám birtoka, 
és maga csak úgy betolakszik ide, aztán úgy viselkedik, mintha otthon volna. Nagyon 
furcsa, mondhatom. 


Ebben a pillanatban felbukkant mögötte Biedenbach. 


- Fel a kezekkel, fiatalúr! - mondta udvariasan, és nemcsak a hangja, de még az arca is 
éppen olyan szelíd volt, mint mindig. 


A fiatal Wickson tüstént felemelte kezeit, és csak aztán fordult hátra. Biedenbach 
hatalmas pisztolyt szegzett rá. Wickson megvetően mosolygott. 


- Ah, értem már... darázsfészekbe kerültem. Maguk forradalmárok, ugye? Hát majd 
kifüstöljük a társaságot. Nem sokáig duruzsolnak itten. 


- Biztos benne? - felelte Biedenbach nyugodtan. - Én azt hiszem, még sokáig itt 
maradunk. De erről még ráérünk csevegni. Egyelőre arra kérem, kerüljön beljebb. 


108 Akkoriban a vajat és tejfölt még tehéntejből készítették. Az élelmiszereknek vegyészeti 
laboratóriumban való előállítása csak jóval később vált általánossá. 


109 A könyvek és folyóiratok, melyek abból a korból ránk maradtak, gyakran megemlítik Rudolph 
Mendenhall nevét. Tudjuk, hogy forradalmár volt, és elvtársai így szoktak róla beszélni: "A lobogó 
láng." Kétségtelen hogy lángeszű költő volt, de ezt csak idézetekből és töredékekből tudjuk 
megállapítani. Könyveiből, sajnos, egyetlen példány sem maradt meg. AVaspata még ilyen emberrel 
szemben sem ismert könyörületet. Mendenhallt 1928-ban elfogták, és kivégezték. 


- Beljebb? - A fiatalember most csodálkozott csak igazán. - Talán valami katakombát 
építettek itt? Már hallottam ilyen dolgokról. 

- Mindjárt alkalma lesz saját szemével meggyőződni róla - felelte Biedenbach 
bűbájosán hibás angol kiejtéssel. - Legyen szíves, és kövessen. 

- De hiszen ez közönséges erőszak, a személyes szabadság megsértése! - tiltakozott 
Wickson. - Hát nem tudja, hogy ez törvénytelen? 

- Lehet, hogy az önök törvényei tiltják, de a mi törvényeink az adott körülmények 
között megengedik. Próbálja megszokni a gondolatot, hogy egy más világba került. 
Mindenesetre tisztességesebb és igazságosabb világba, mint az, amelyben eddig élt. 

- No, erről lehet vitatkozni - dünnyögte Wickson. 

- Állok elébe - felelte Biedenbach. - Legyen szerencsém egy kis vitára odabent. 


A fiatalember nevetett, és most már ellenvetés nélkül bement a házba. Biedenbach a 
belső szobába vezette, és az egyik fiatal elvtársunk őrizetére bízta. Mi többiek a 
konyhában gyűltünk össze, hogy megbeszéljük, mit kell tennünk. 

Biedenbach kijelentette, hogy Wicksont meg kell ölnünk. Majdnem sírva fakadt, 
amint remegő hangon kifejtette, hogy nincs más megoldás. Annál jobban 
megkönnyebbült, amikor egyhangúan leszavaztuk. 

- Nem vétett nekünk semmit - mondtam. - Szó sem lehet arról, hogy bántsuk. 

- De arról sem lehet szó, hogy szabadon engedjük - felelte az egyik elvtárs. 

- Hát akkor megmondom, mi lesz vele - szólalt meg Ernest. - Itt tartjuk, és 
megneveljük egy kicsit. 

- Feltétlenül igényt tartok arra, hogy jogra én tanítsam - mondta Biedenbach. 

Ebben nevetve megegyeztünk. Igen, itt tartjuk Philip Wicksont, és bevezetjük a 
szociológiába, megtanítjuk a forradalmárok etikájára. Előbb azonban sürgősebb 
feladatokat kellett elvégeznünk. El kellett tüntetni Wickson nyomait, nehogy elárulják 
búvóhelyünket. Mindenekelőtt azokat a nyomokat tüntettük el, amiket a falon hagyott, 
amikor lecsúszott rajta. Felmásztunk a barlang szájához, és kötélen lassan leeresztettük 
Biedenbachot. A levegőben libegve gondosan eltörölte a nyomokat a falról. A többiek a 
lábnyomokat simították el a barlang szája körül, egészen a patakig. 

Alkonyatkor megérkezett John Carlson. Elmondtuk neki a történteket, és 
megmutattuk, mit csináltunk. 

- Ez semmi - legyintett Carlson megvetően. Aztán Wicksonhoz fordult, és megkérte, 
hogy vesse le cipőjét. 

A fiatalember nem akart cipőjétől megválni. Már bokszolóállásba helyezkedett, hogy 
megvédje. 

- Tudja, mi voltam én fiatal koromban? - mondta neki Ernest mosolyogva. - 
Patkolókovács. Nézze csak meg a kezemet. 


Wickson egy pillantást vetett Ernest markára, és nem ellenkezett tovább. 


Carlson eltűnt, és csak néhány óra múlva jött vissza. Káromkodva tapogatta lábait, és 
panaszkodott, hogy tyúkszemeket kapott Wickson szűk cipőjétől. De nagyszerű munkát 
végzett. Előbb vagy két mérföldnyi távolságban gondosan eltörölte Wickson 
lábnyomait. 

Csak aztán bújt a fiatalember cipőibe, és egy alkalmas ponttól kezdve új nyomokat 
taposott velük, a pataktól bal felé, olyan irányban, mely messze elvezetett 
barlangunktól. Mérföldeken át gyalogolt, dombokon és szakadékokon keresztül, míg 
végre a patak csobogó vizébe vezette a nyomokat. Itt újra felvette saját cipőjét, és 
visszatért hozzánk. Wickson rögtön cipője után kapott, de csalódás érte. Csak egy hét 
múlva engedtük meg neki, hogy újra felvegye. 

Késő éjjel vad csaholás verte fel a táj csendjét. Minket nem zavart, mert nem 
aludtunk. Számítottunk rá, hogy vérebekkel keresik majd a fiatalurat. így ment ez a 
következő napokban is. A vérebek vadul száguldoztak a patak partján, de mindig 
Wickson nyomait követték, amíg el nem vesztek a patakban. ÉEjszakákon át 
virrasztottunk - a férfiak puskával vagy revolverrel a kezükben. Biedenbach még saját 


készítményű kis pokolgépeit is készenlétbe helyezte. Azokra, akik az ifjú Wicksont 
keresték, nagy meglepetés várt volna, ha véletlenül felfedezik barlangunkat. 


Philip Wickson titokzatos eltűnéséről nagy cikkek jelentek meg a lapokban. A 
riporterek szabadjára engedték fantáziájukat, és mindenféle meséket találtak ki róla. 
Hogy valóban mi történt vele, csak nagyon kevesen tudták, még a mi köreinkben is. De 
Philip maga sem képzelte volna, hogy kalandjának milyen következményei lesznek. A 
fiatal plutokratából jó forradalmár lett és hűséges, megbízható bajtárs. Alaposan 
megtérítettük. Agya fÍriss volt, lelke fogékony, jelleme pedig nemes és erkölcsös. 
Néhány hónap múlva felültettük apja egyik lovára, és a Sonoma-hegységen keresztül 
Petaluma kikötőjébe kísértük. A túlsó parton elvtársaink várták, és eljuttatták a Carnel 
nevű nagyobb menedékhelyünkre. 


Nyolc hónapot töltött ott. Végül nagyon nehezen szakadt el tőlünk. Két oka is volt 
erre. Az egyik az, hogy beleszeretett Anna Roylstonba, a másik, hogy igazi forradalmár 
lett belőle, és nagyon jól érezte magát köztünk. De amikor végleg meggyőződött róla, 
hogy szerelme teljesen reménytelen, engedett kívánságunknak, és visszatért apjához. 
Ezentúl látszólag úgy élt megint, mint a többi aranyifjú, de valójában a mi emberünk 
volt, és megbecsülhetetlen szolgálatot tett nekünk. A Vaspata vezetői nem tudták 
megérteni, hogy miért éri őket egyik kudarc a másik után. Akcióik, akármilyen titokban 
tervezték is ki, a forradalmárokat többnyire felkészülten találták. Az ifjú Wickson olyan 
körökben fordult meg, ahol sok érdekes dolgot lehetett megtudni. Irántunk való hűsége 
sohasem rendült meg. Korai halálát is kötelességtudása idézte elő. 1927 zord telén a 
forradalmi mozgalom vezetői értekezletre gyűltek össze. A kitűzött napon hóvihar 
dühöngött, de Philip Wicksont meghűlése sem tartotta vissza attól, hogy részt vegyen az 
értekezleten. Egy héttel később tüdőgyulladásban halt meg." 


110 Philip Wickson esete nem volt egyedülálló. A plutokrácia sok fiatal tagját igazságérzete ösztönözte 
arra, hogy együtt erezzen a forradalommal. Másoknak a képzeletét vagy romantikus hajlamait ragadta 
meg a forradalom glóriája. Amerikában ugyanaz történt, mint Oroszországban, ahol a régi nemesi 
rend sok ifjú tagja csatlakozott a forradalmi mozgalmakhoz. 


XXI. AZ ÁLLATSZELÍDÍTŐK 


Az egész hosszú időszakon át, amit a menedékhelyen töltöttünk, szüntelen 
kapcsolatban álltunk a külvilággal. Tudtuk, mi történik az országban, és ismertük a 
plutokrácia erejét, mellyel háborúban álltunk. Az átmeneti időszak kavarodásából új 
intézmények bontakoztak ki, ezek lassankint megszilárdultak, és a tartósság jellegét 
öltötték magukra. A zsarnokoknak sikerült kiépíteniük a kormányzat egy újfajta 
gépezetét, mely igen bonyolult volt, mégis bevált és működött, pedig mi mindent 
elkövettünk, hogy zavarjuk és megakasszuk. A forradalmárok nem akartak hinni a saját 
szemüknek. Egyszerűen elképzelhetetlennek tartották, hogy ennyire vissza lehessen 
fordítani az idő kerekét. Pedig az élet nem akadt el, a munka folyt tovább. Az emberek 
keményen dolgoztak a bányákban, gyárakban és földeken, holott sorsuk rosszabb volt, 
mint az ókori rabszolgáké. A nagy, fontos iparágak jobban virágoztak, mint valaha. A 
kivételezett kasztok tagjai vidáman és elégedetten folytatták munkájukat. Örültek az 
ipari békének, melyben azelőtt ritkán volt részük huzamosabb ideig. Megszűntek a 
sztrájkok és kizárások, megszűnt a munkanélküliség, megszűnt a szakszervezeti 
fegyelem is, mely ellen annyit zúgolódtak azelőtt. Kényelmes otthonuk volt saját 
városaikban - olyan lakásuk, mely pazar volt régi nyomortanyájukhoz képest. Jobban 
táplálkoztak, kevesebb órát dolgoztak, több ünnepnapjuk volt, több örömük és 
szórakozásuk. Ami szerencsétlenebb testvéreiket illetil a közönséges munkások 
tömegét, a sötét mélység népét - az áruló munkásarisztokraták nem törődtek velük. Az 
emberek eldurvultak, szívük elkérgesedett - a határtalan önzés korszaka volt ez. Persze 
voltak azért kivételek is. A kivételezett kasztok sorai közt is akadtak emberek, akiket a 
teli gyomor nem elégített ki. Akik velünk éreztek, hozzánk tartoztak, az emberi test- 
vériségről álmodoztak, és a Szabadság sugárzó eszményképe felé fordultak vágyó 
tekintetükkel. 


A zsoldosok intézménye volt az új zsarnoki rend alapja - ez biztosította a 
rabszolgamunka zavartalan menetét. Ennek a katonai szervezetnek a magját az egykori 
állandó hadsereg alkotta, melyhez a gyarmati csapatok is csatlakoztak. Létszámuk már 
több millióra rúgott. A zsoldosok külön álló társadalmi osztállyá alakultak, melyet 
valósággal kényeztettek. Még szebb városokban laktak, mint a kivételezett munkások, 
saját önkormányzatuk volt, és számos kedvezményben, előjogban részesültek. A 
termelés hatalmas fölöslegeinek jó részét ők fogyasztották el. Mit sem törődve a 
gyűlölettel, mely körülvette őket, teljesen megszakították az érintkezést a lakosság többi 
részével. Saját erkölcseik voltak, saját különös öntudatuk. De még köztük is akadtak 
ezren és ezren, akik titokban hozzánk húztak és szolgálatokat tettek a forradalomnak." 


De az uralkodó osztály is átalakult, olyan változásokon ment át, amelyeken - be kell 
vallanom - nagyon meglepődtünk. A hatalmas erőpróba fegyelemre kényszerítette őket. 
Nekik is dolgozniuk kellett, komolyabban kellett venniük az életet. A csupán 
szórakozásnak élő, lusta és léha aranyifjak típusa kiveszett. A plutokrácia csak úgy 
tarthatta fenn magát, ha tagjai összetartottak, és alávetették magukat a legszigorúbb 
fegyelemnek. Átvették a katonai alakulatok parancsnokságát, a gyárak és üzemek 


111 A zsoldosok fontos szerepet játszottak a Vaspata utolsó napjaiban. Amérleg nyelvét alkották abban a 
küzdelemben, mely végül szembeállította a kivételezett kasztokat a plutokráciával. Ebben a hatalmi 
vetélkedésben a zsoldosok súlya volt a döntő. Hol az egyik, hol a másik oldalra álltak, és időnként 
tőlük függött minden. 


műszaki vezetését. Rávetették magukat a tudományra, szorgalmasan tanultak, számos 
kiváló mérnök került ki soraikból. A fontosabb kormányhivatalokat csak velük töltötték 
be, nem a régi középosztály fiaival. Tízezrével helyezkedtek el az állami titkosszolgálat 
különböző ágazataiban. Sokkal képzettebbek voltak, mint a régi gazdagok. A 
természettudományokon kívül behatóan foglalkoztak irodalommal, művészettel és 
filozófiával is. Akik ezen a téren kitüntették magukat, fontos megbízásokat kaptak. Az ő 
feladatuk volt a közvéleményt irányítani, a nemzet gondolkodását átalakítani, a 
plutokrácia dicsőségét hirdetni. 


Arra tanították őket - és később maguk is ezt a tanítást adták tovább -r-, hogy amit 
tesznek, nemcsak helyes és ésszerű, de igazságos is. Már kora gyermekségükben - attól 
a perctől, hogy eszmélni kezdtek, arisztokratikus gondolkodásra nevelték őket. Vérükké 
vált a meggyőződés, hogy van egy arisztokrata réteg, mely a világ vezetésére hivatott, 
míg a tömeg nem számít. Állatszelídítőknek tekintették magukat, a népet pedig afféle 
vadállatoknak. Lábuk alatt állandóan zúgott a forradalmi elégedetlenség fenyegető 
moraja. Eletüket lépten-nyomon veszély fenyegette - bomba, revolvergolyó, kés -, az 
alattomosan morgó vadállat fogai és karmai. Ezért korbáccsal kell féken tartani, 
különben vége a civilizációnak. Ezek az urak elhitették önmagukkal, hogy a kultúra 
hősei, az emberiség megmentői, önfeláldozó munkájuk a közjólétet szolgálja. 


Ennek az osztálynak a vezetői nem voltak ostoba emberek. Tudták, hogy a 
plutokráciának erkölcsi önigazolásra van szüksége. Ha öntudata, önmagába vetett hite 
megrendül, vége a varázslatnak, az állatszelídítő elveszti hatalmát a bestia fölött, mely 
tüstént kitátja óriási, nyálas száját, és elnyeli a világot - mindent, ami szép, nemes, 
előkelő - és elsősorban kiváltságos parancsolóit. Pedig ezek nélkül felbomlik a rend, 
úrrá lesz az anarchia, az emberiség pedig visszasüllyed a barbárság sötét éjszakájába, 
melyből olyan nehezen emelkedett ki. Igen, az anarchia volt a rémképük, ezzel 
ijesztették gyermekeiket már serdülő korukban, hogy a rettegés elkísérje őket egész 
életükön át, és hogyha majd nekik is lesznek gyermekeik, ugyanebben a félelemben 
neveljék őket nemzedékről nemzedékre. A fogcsikorgató bestiának fejére kell taposni, 
ez az arisztokrata uralkodó osztály legfőbb feladata, legszentebb kötelessége. ők a 
civilizáció , testőrei, az emberiség jövőjének záloga - ez volt a hitük, meggyőződésük, 
világnézetük. 

Nem hangsúlyozhatom eléggé ennek a hazug etikai önhittségnek a fontosságát. Ebben 
rejlett a Vaspata igazi ereje, amit elvtársaink nem akartak vagy nem tudtak felismerni. 
Sokáig azt hitték, hogy a Vaspata hatalma kizárólag a jutalom és büntetés ravasz 
rendszerén alapszik. Egyik kezében korbács volt, a másikban kalács. De tévedés azt 
hinni, hogy az ilyesmi elég. A vallásos fanatikusok szeme előtt mindig a pokol és 
mennyország képe lebeg. De félelmük és vágyuk szorosan összeforr azzal a 
meggyőződéssel, hogy a pokol azonos a bűnnel, a mennyország pedig az erénnyel és 
igazsággal. Avallásos érzés igazi alapja az igazságérzet, a forró vágy az iránt, ami 
helyes, és az irtózás attól, ami helytelen. Csak így lehet a vallás iránytű, a hivök 
viselkedésének zsinórmértéke. Ehhez hasonló, bár alapjában hazug hit volt az új 
plutokrácia legnagyobb hajtóereje. Enélkül nem használtak volna semmit a börtönök, 
kivégzések, kegyetlenségek, sem a bőkezű jutalmazások. Mindez természetesen szintén 
hozzátartozik a rendszerhez, de igazi alapja egészen más - legfőbb tartópillére a 
plutokráciának az a meggyőződése, hogy igaza van, és helyesen cselekszik." 


Mondanom sem kell, hogy ugyanez a meggyőződés adott erőt a forradalmároknak is 
az utolsó húsz esztendő nehéz küzdelmeiben. De az ő meggyőződésük valóban 
megfelelt az igazságnak, és így csodákat művelt. Csak így lehet megérteni mártírjaink 


112 A kapitalizmus tele van belső ellentmondásokkal, lépten-nyomon elárulja következetlenségét, és 
alapjaiban teljesen erkölcstelen. De a Vaspata szellemi vezetői nagy erőfeszítéssel új elméletet 
dolgoztak ki, mely céljaiknak kitűnően megfelelt. Tudományos szempontból teljesen tarthatatlan volt, 
de egy új etika köntösét öltötte magára. A felületes szemlélő nem vehette észre, hogy mesterséges 
tákolmány az egész, afféle fából vaskarika. Az emberek többsége felületesen gondolkodik. Az 
uralkodó osztály tagjai maguk is elhitték ezt a szemfényvesztésre szolgáló új tant, annak ellenére, 
hogy a biológia és az evolúció törvényeibe ütközik. így történhetett, hogy háromszáz éven keresztül 
sikerült megállítani az emberi fejlődést, a komoly tudósok, filozófusok és pszichológusok legnagyobb 
csodálkozására és megdöbbenésére. 


önfeláldozó hősiességét. Ez táplálta a "lobogó lángot" Rudolph Mendenhall 
költeményeiben, ez inspirálta vad és felejthetetlen hattyúdalát, amit börtönében írt ifjú 
élete utolsó éjszakáján. Ezért halt meg Hubert elvtársunk is, aki a kínpadon sem árulta el 
ügyünket. Ezért mondott le Anna Roylston az anyaságról, melyre annyira vágyott. Ezért 
fáradozott John Carlson, a Glen Ellen menedékhely gondnoka hűségesen és önzetlenül. 
Fiatalok és öregek, férfiak és nők, lángelméjű vezetők és a forradalom egyszerű 
közkatonái örömmel vállaltak minden áldozatot abban a hitben, hogy szent 
kötelességüket teljesítik, és az emberiség szebb jövőjéért dolgoznak. 


De talán elég lesz az elmélkedésből, térjünk vissza az eseményekre, melyekről be 
akarok számolni. Ernest aggódva figyelte rejtekhelyéről a  Vaspata erejének 
növekedését. A kivételes kasztok, a zsoldosok, a kémek és titkos ügynökök hada ráült a 
dolgozók nyakára. A proletárság árulói meg voltak elégedve helyzetükkel, a tömeg 
pedig, a sötét mélység népe egészen elfásult, szinte állati nemtörődömségbe süllyedt. 
Már talán nem is érezték láncaik súlyát. Akiben még volt erő és elszántság, aki nem 
tudott ebbe a sorsba beletörődni többnyire az árulókhoz csatlakozott. A Vaspata értett 
hozzá, hogy az ilyen embereket megnyerje magának, szívesen bevette őket a 
kivételezett kasztok soraiba vagy a zsoldosok közé, jobb életfeltételeket és mindenféle 
kedvezményeket biztosított számukra. így minden elégedetlenséget leszereltek, és a 
népet megfosztották vezetőitől. 


A proletárság sorsa igazán szánalmas volt. Gyermekeik nem jártak iskolába, számukra 
még a kötelező népoktatás is megszűnt. Piszkos és nyomorúságos bérkaszárnyákba 
zsúfoltak őket, afféle munkásgettókba, ahol állatok módjára éltek. Minden jogtól 
megfosztották őket, úgy bántak velük, mint a rabszolgákkal. Munkahelyüket nem 
választhatták meg szabadon, még ahhoz sem volt joguk, hogy egyik városból a másikba 
költözzenek. A rendőrség gyakran átkutatta lakóhelyüket, hogy nem rejtegetnek-e 
fegyvereket. A röghöz kötött jobbágyok mintájára kialakult a gyárhoz vagy géphez 
kötött jobbágyok rendszere. Ha emberekre volt szükség egy-egy országút, repülőtér, 
csatorna vagy erőd építéséhez, a zsoldosok egyszerűen körülfogták az egyik 
munkásgettót, és elhurcolták onnan az embereket. Ilyen erőszakosan összeszedett 
munkásezredek építik most is Ardis sugárútjait és új palotáit. Rögtönzött, nyomorúságos 
barakkokban laknak, ahol minden családi élet megszűnik, és az emberi tisztesség utolsó 
maradványait is állati brutalitás váltja fel. Ebben a piszokban hentereg az a veszedelmes 
bestia, melytől a plutokrácia annyira retteg, bár nem ismeri el, hogy saját maga 
züllesztette le az állatiasság ilyen mély fokára. Az ember már rálérjett arra az útra, hogy 
megérdemelje büszke nevét. De a kapitalizmus gondoskodott róla, hogy ki ne vesszen 
belőle a majom és a sakál, a farkas és a tigris. 


Éppen most hallom, hogy megint tömegesen hurcolják el az embereket Asgard 
felépítésére. Ez lesz az új csoda város, mely a tervek szerint túltesz majd még Ardis 
csodáin is. Ha a forradalom győz, mi sem hagyjuk abba ezt a munkát. Folytatjuk majd, 
de szabad emberek lelkes munkájával, nem nyomorúságos rabszolgák kényszerű 
robotjával. Az új város falai, tornyai és kupolái énekszó mellett épülnek majd, a 
szépséges új alkotást vidám zene és boldog kacagás kíséri, nem átok, sóhaj és 
káromkodás." 

Ernest már alig várta, hogy kimenjen a világba, és ott folytassa tevékenységét, hiszen 
a tervek már megérlelődtek, és küszöbön állt az Első Felkelés, mely a Chicagói 
Kommün idején, sajnos, annyira elfajult. De erőt vett lázas türelmetlenségén, és bevárta 
Hadlyt, aki az ő kedvéért jött el Illinoisból, hogy arcát teljesen átszabja és 
felismerhetetlenné tegye." A kínos operáció alatt Ernestnek volt ideje gondolkodni. 


113 Ardis felépítése 1942-ben befejezést nyert, míg Asgard csak 1984-ben készült el. Építése ötvenkét 
évig tartott, és mindenkor legalább félmillió rabszolgát foglalkoztatott, bár számuk időnként a milliót 
is meghaladta. De még ez a szám sem foglalja magában a különleges szakmunkásokat, művészeket és 
iparművészeket, kiknek tízezrei vettek részt a nagy munkában. 


114 wA forradalmárok közt sok kiváló sebész volt, akik a plasztikai operációkat csodálatos tökélyre 
emelték. Amit csináltak, valójában nem plasztika volt, hanem viviszekció, élő emberek boncolása, 
melynek célja nem az arcvonások megszépítése volt, hanem teljes megváltoztatása. Ezek a sebészek, 
miként Everhardné írta, valósággal átszabták pácienseiket. Sebhelyek vagy különleges ismertetőjelek 


Többek közt részletes tervet dolgozott ki arra, hogyan lehetne a proletariátus tanultabb 
elemeit külön szervezetbe tömöríteni és a többiek oktatására felhasználni. így akarta 
megakadályozni, hogy a sötét mélység népe teljes tudatlanságba süllyedjen. Mintha 
megérezte volna, hogy az Első Felkelés kudarcba fullad - hiszen ilyen kétségbeesett 
erőfeszítésekre csak ebben az esetben lett volna szükség. 


1917 januárjában végre elhagyhattuk búvóhelyünket. További utunkat gondosan 
előkészítették. Állást kaptunk a Vaspata szervezetében, a látszat szerint az ellenség 
ügynökeinek sorába léptünk. Együtt maradtunk, én úgy szerepeltem, mint Ernest húga. 
Mindezt a Vaspata legbelsőbb szentélyében dolgozó titkos szövetségeseink intézték el 
nekünk, megfelelő okmányokkal, hamis papírokkal is elláttak bennünket. ÉEvekre 
visszamenőleg igazolni tudtuk "kifogástalan múltunkat". Ilyen belső segítséggel könnyű 
volt elhelyezkednünk, annál is inkább, mert a titkosszolgálat világában minden ember 
múltját sűrű homály takarta. A titkos ügynökök olyanok voltak, mint a kísértetek. Szinte 
ködbe burkolózva jártak-keltek, átvették utasításaikat a tisztektől, akiket sohasem láttak, 
és továbbadták más megbízottaknak, akikkel akkor találkoztak először. Senki sem tudott 
társairól semmit, és nem volt tanácsos kíváncsiskodni. 


eltávolítása gyerekjáték volt számukra. Olyan aprólékos gonddal dolgoztak, hogy munkájuk nyomát 
még mikroszkóppal sem lehetett felfedezni. Főleg az orr átalakítására fordítottak nagy figyelmet. 
Hajátültetés és új bőr beillesztése legközönségesebb fortélyaik közé tartozott. Boszorkányosán 
értettek az arckifejezés megváltoztatásához. Valósággal kicserélték pácienseik szemét, szemöldökét, 
ajkát, száját és füleit. A nyelv, torok, gége és orrüreg hajszálfinom átoperálásával teljesen meg tudták 
változtatni egy ember beszédmódját és kiejtését. Az ember végszükségben kétségbeesett eszközökhöz 
folyamodik, és sebészeink nem riadtak vissza semmitől. Még azt is el tudták érni, hogy egy felnőtt 
ember termetét négy-öt hüvelykkel megnyújtsák vagy egy-két hüvelykkel megkurtítsák. 
Művészetnek is nevezhető tudományuk azóta feledésbe ment. A mai kornak nincs szüksége ilyen 
borzalmas műveletekre. 


XXII. A CHICAGÓI KOMMÜN 


Mint titkos ügynökök szabadon utazhattunk, és így könnyen fenntarthattuk az 
érintkezést forradalmár elvtársainkkal. Két táborba tartoztunk egyszerre - látszólag a 
Vaspatát szolgáltuk, de titokban annál többet dolgozhattunk a forradalomért. A Vaspata 
tudta, hogy az ellenség sok embere férkőzött be ily módon soraiba. Időn-ként nagy 
tisztogatást rendeztek, és szigorúan felülvizsgálták a titkos szervezetet, de sohasem 
sikerült teljesen kigyomlálni belőle a forradalmárokat. 


Az Első Felkelés terveit Ernest dolgozta ki, és kitörését 1918 tavaszára várta. 1917 
őszén még nem voltunk készen. Rengeteg részletkérdés várt még megoldásra, és amikor 
a forradalom váratlanul túl korán kirobbant, sorsa eleve meg volt pecsételve. Egy ilyen 
akció sikeréhez rendkívül sok és bonyolult tényező teljes együttműködése 
elengedhetetlenül szükséges. Az elhamarkodás biztos kudarcot jelent. A Vaspata is tudta 
ezt, és éppen erre alapította számításait. 


De előbb hadd beszéljek a mi terveinkről. Első feladatunk az lett volna, hogy 
megbénítsuk a kormányzat központi idegrendszerét. A Vaspata levonta az utolsó nagy 
általános sztrájk tanulságait, és felkészült arra az esetre, ha a távírószolgálat is 
megtagadná az engedelmességet. Hatalmas drótnélküli távíróállomásokat állított fel, és 
ezeket a zsoldosok legmegbízhatóbb egységei őrizték. Mi is kidolgoztuk a megfelelő 
ellenintézkedések tervét. Adott jelre bátor elvtársaink előtörnek búvóhelyeikről az egész 
országban, és levegő-be röpítik a drótnélküli távíróállomásokat egyszerre, mindenütt. 
így a Vaspata központi parancsnoksága tehetetlenné válik, mert megszakadnak 
kapcsolatai az alsóbb parancsnokságokkal. 

Ugyanakkor más elvtársaink felrobbantják majd a vasúti hidakat és alagutakat, hogy 
megbénítsák az országban a vasúti közlekedést. Külön kijelölt elvtársak adott jelre 
elfogják a rendőrség és a zsoldosok főbb tisztjeit, valamint azokat a plutokratákat, akik 
a közigazgatásban fontosabb állásokat töltenek be. így az ellenség elveszti 
parancsnokait, és vezetők nélkül kénytelen megvívni azokat a harcokat, melyek 
országszerte kitörnek majd. 

Sok-sok dolognak kell összevágnia, egyidejűleg megtörténnie, majd ha üt az óra. 
Számítottunk a kanadai és a mexikói forradalmárok segítségére is, akik sokkal 
erősebbek voltak, mint ahogy a Vaspata gondolta. Míg az elvtársak fegyvert ragadnak, 
az elvtárs-nők széthordják a röplapokat és falragaszokat a földalatti nyomdákból. Még 
fontosabb szerep jut azoknak a forradalmároknak, akik beférkőztek a Vaspata 
szervezeteibe. Megfelelő szabotálással zűrzavart és felfordulást idézhetnek elő a 
legfontosabb hivatalokban. A zsoldosok közt is volt sok ezer elvtársunk. Ezek majd 
felrobbantják a lőszerraktárakat, és megbénítják a hadiüzemeket. Még a zsoldosok és a 
kivételezett kasztok városaiban is voltak embereink, hogy ott felfordulást idézzenek elő. 


Nem győzöm hangoztatni, hogy ezeket az akciókat egyszerre akartuk keresztülvinni. 
Mire a Vaspata magához tér az első zűrzavarban, már mi leszünk a helyzet urai. Tudtuk, 
hogy az átmeneti idő borzalmas lesz, és súlyos emberáldozatokkal jár majd, de az igazi 
forradalmár ettől nem rettenhet vissza. Terveinkben számoltunk a sötét mélység népével 
is, a szervezetlen állatemberekkel: megrohanják uraik tündérpalotáit, gyilkolnak, 
pusztítanak, rabolnak. A zsoldosok gépfegyverei persze majd lekaszálják őket. Nem 
tudunk segíteni rajtuk. A csőcseléket mi sem tarthatjuk vissza, és a felbőszült zsoldos 
csürhe akkor is kitöltheti rajtuk bosszúját, ha ki se mozdulnak piszkos odvaikból. Amíg 


egymással lesznek elfoglalva, az öntudatos forradalmárok folytathatják tervszerű 
munkájukat, és kezükbe ragadhatják a kormány gépezetét. 


Ez volt a tervünk lényege, és részleteit rengeteg emberrel kellett közölni, mégpedig a 
legnagyobb óvatossággal, a legnagyobb titokban. Talán ez volt a feladat legnehezebb 
része, mely kiszámíthatatlan veszélyeket rejtett magában. Csakhogy mi el sem jutottunk 
eddig a pontig. A Vaspata kémszervezete révén már jó előre értesült mindenről, és 
elhatározta, hogy véres leckében részesít bennünket. A lecke színteréül Chicagót 
választotta ki. 


Chicago valóban alkalmas volt erre. A kegyetlen osztályharc és véres erőszak városa 
bizonyára méltó lesz régi hírnevére. A munkások közt a forradalmi szellem itt erősebb 
volt, mint máshol. Nem felejtették el a sok régi sztrájk keserves emlékét. Nem 
felejtették el a sok betört fejet, a rendőrök gumibotjait, a rengeteg sérelmet és 
igazságtalanságot, mely megtorlásra várt. Itt még a kivételezett kasztok is forrongtak. 
Akármilyen jó dolguk volt a többiekhez képest, nem halt ki belőlük a régi gyűlölet és 
bosszúvágy. Ez a szellem az itt állomásozó Zsoldosokat is megfertőzte. Három ezredük 
készen állt arra, hogy a forradalmárokhoz csatlakozzék. 


Igen, Chicago volt Amerika viharsarka, a tőke és munka régi ellenségeskedésének 
gyújtópontja, az a terep, ahol a kapitalizmus legkonokabb képviselői a 
munkásmozgalom legszélsőségesebb elemeivel kerültek szembe. Chicago megszokta az 
utcai harcokat, a gyilkos bandákat, a bambát és géppisztolyt Chicago volt az a város, 
ahol még a tanítók is szakszervezetbe tömörültek és igazi osztályhelyzetüket felismerve 
vállvetve küzdöttek a kőművesekkel és vágóhídi munkásokkal. Valóban nem 
véletlenség, hogy Chicago lett az elvetélt Első Felkelés véres és szomorú színhelye." 


Az elégedetlenséget maga a Vaspata robbantotta ki. Alattomos ravaszsággal eszelték 
ki a dolgot. Néhány héten át gyalázatosán bántak az egész lakossággal, még a 
kivételezett kaszt tagjaival is. ígéreteket tettek és nem tartották be, a megállapodásokat 
durván felrúgták. A legkisebb vétséget is kegyetlen szigorral torolták meg. A sötét 
mélység népét addig gyötörték, míg fel nem rázták türelmes eltompultságából. 
Szándékosan piszkálták a bestiát, hogy bömböljön és fogait csikorgassa. Ugyanakkor a 
Vaspata észrevehető módon elhanyagolta a közbiztonsági intézkedéseket. A Zsoldosok 
több ezredét kivonták a városból és máshova helyezték át. A Chicagoban maradt 
zsoldosok közt nagyon meglazult a fegyelem. 


Mindezeket az előkészületeket rövid idő alatt hajtották végre - az egész nem tartott 
tovább négy hétnél. Ezeknek az állapotoknak a híre hozzánk is eljutott, de nem láttuk 
tisztán a dolgot, nem tudtuk megérteni. Azt hittük, hogy a. város forradalmi szelleme 
magától ébredt fel. Eszünkbe sem jutott arra gondolni, hogy szándékosan szították fel. 
Meg kell adni, hogy ügyesen csinálták. A ravasz tervet a Vaspata vezérkarának 
legszűkebb körében eszelték ki és nagyon körmönfont módon hajtották végre. Az 
elégedetlenség hátterét nem ismertük, de így is aggasztónak találtuk és arra gondoltunk, 
hogy jó lenne megfékezni. 


Akkor már nem voltam együtt Ernesttel. Beosztásom New Yorkba szólított és ott 
kaptam meg a parancsot, hogy azonnal utazzam Chicagoba. Akitől a parancsot kaptam, 
a Vaspata egyik főembere lehetett, bár nevét nem tudom, még arcát sem láthattam. De 
modorából és kiejtéséből kitaláltam, hogy az igazi plutokraták egyike. Utasításaiból sok 
mindenre lehetett következtetni. Nyilvánvaló, hogy készülő felkelésünk tervét 
felfedezték és megtették a szükséges ellenintézkedéseket. A részleteket még nem 
ismerhettem, de sejtettem, hogy a puskaporos hordóval, amit Chicagoban előkészítettek, 


115 A régi időszámítás szerinti tizenkilencedik században Chicagot Amerika ipari poklának nevezték. 
Jellemző erre nézve az az anekdota, mely John Burns (1858-1943), az egykori munkás bekerült 1905- 
ben a kor) angol munkás vezér nevéhez fűződik. Burns, aki valamikor az angol kormány munkáspárti 
tagja volt, hivatalos küldetésben az Egyesült Államokba utazott és egyéb városok közt Chicagot is 
meglátogatta. Amikor egy újságíró megkérdezte tőle, mi a véleménye erről a városról, ezt felelte: 

, Chicago nem más, mint a pokol zsebkiiadásbian." Később, amikor hajóra, szállt, hogy hazatérjen 
Angliába, egy másik újságíró megkérdezte tőle, nem változtatta-e meg a véleményét Chicagoról. ,,De 
igen" felelte Burns: , most már az a véleményem, hogy a pokol nem más mint Chicago 
zsebkiadásban!" 


az egész forradalmi mozgalmat akarják felrobbantani. Most már csak egy szikra 
hiányzik, hogy a puskapor lángra lobbanjon. Éppen azért küldtek bennünket Chicagoba 
- engem és bizonyára sok más ügynököt is - hogy a robbanást előidézzük. Még ma is 
büszke vagyok rá, mennyire meg tudtam őrizni nyugalmamat, amíg szembenálltam 
parancsnokommal. Pedig szívem vadul dobogott és majdnem  felsikoltottam 
izgalmamban. Kedvem lett volna nekiesni és kikaparni a szemét álarca alatt, amint 
cinikusan, hidegvérűen megmagyarázta az aljas feladatot, melynek végrehajtására 
kiszemelt. 


Amikor kijöttem a szobájából, gyorsan kiszámítottam, mennyi idő áll a 
rendelkezésemre. A vonat indulásáig legfeljebb néhány percem van, hogy szervezetünk 
legközelebbi Vezetőjét értesítsem. Alaposan körülnéztem, nem követ-e valaki, aztán 
elrohantam a belvárosi Baleseti Kórházba Szerencsém volt, várakozás nélkül be 
tudtam jutni a sebészfőorvoshoz - Galvin elvtárshoz. Lihegve beszélni kezdtem, de 
szavaimba vágott. 


- Tudom, mért keresett fel - mondta nyugodtan, és komor, bánatos ír szeme fellángolt. 
- Mindent tudok. Tíz perccel ezelőtt kaptam meg a hírt, és már tovább is adtam. 
Mindent elkövetünk, hogy az elvtársak csendben maradjanak. Chicago áldozatul esik, 
de a többi nem. 


- Nem lehetne intézkedni Chicagóban is? - kérdeztem. 


- Nincs rá mód - felelte, és megrázta fejét. — A távíróösszeköttetés megszakadt. 
Chicagót elvágták a külvilágtól. Ott nemsokára kitör a pokol. 


Elgondolkodott, és láttam, hogy szép, fehér, ápolt keze ökölbe szorul. 
- Teremtő Atyám! - kiáltott fel. - Bárcsak ott lehetnék! 


- Van még egy kis remény - mondtam -, ha a vonat késés nélkül megérkezik, és még 
idejében ott leszek. És az is lehet, hogy egy másik elvtársunk, aki a Vaspatánál dolgozik, 
megtudta a dolgot, és már intézkedett. 


- Erre ne számítson, elvtársnő - felelte szomorúan. - Maga is ott volt a forrásnál, és 
mégsem tudott meg semmit. Ugy látszik, most egy kicsit elbóbiskolt, nem? 


Szégyenkezve lehajtottam fejemet. 


- Nem tehetek róla. Ezt az egyet igazán titokban tartották. Úgy látszik, csak a 
legszűkebb, belső kör tudott róla. Abba a körbe még nem sikerült behatolnunk. Csak 
legalább Ernest itt lenne velem. Egyetlen reményem, hogy talán már Chicagóban van. 
Akkor nincs semmi baj. 


- Szó sincs róla - sóhajtott a főorvos. - Az utolsó hír, amit kaptam tőle, Bostonból 
eredt. Ott is nagyon kell vigyáznia magára, mert a Vaspata óriási díjat tűzött ki a fejére. 
Könnyelműségnek tartom, hogy elhagyta búvóhelyét. Viszont azt is meg tudom érteni, 
hogy nem volt türelme ott maradni ilyen időkben. 


Búcsúzásnál Galvin erősen megszorította kezemet. 


- Fel a fejjel, elvtársnő! Még akkor sem szabad csüggedni, ha az Első Felkelés 
megbukik. Majd lesz egy második, harmadik is, ha kell. Közben tapasztaltabbak 
leszünk, okulunk hibáinkon. Isten vele és sok szerencsét. Nem tudom, találkozunk-e 
még valaha. Chicagóban forró lesz a talaj. De azért tíz évet adnék az életemből, ha most 
ott lehetnék. 


A"Huszadik Század""" este hatkor hagyta el New Yorkot, és a menetrend szerint 
reggel hétkor kellett volna megérkeznie Chicagóba. De éjjel erősen késett. Egy másik 
vonat haladt előttünk, és ahhoz kellett alkalmazkodnunk. Ugyanabban a pullmann- 
kocsiban, ahol én ültem, utazott Hartman elvtárs, aki a Vaspata szolgálatában állt, 
akárcsak jómagam. Tőle tudtam meg, milyen különös vonat az, mely előttünk halad. 
Pontos mása a mi vonatunknak, de egyetlen utas sincs rajta. Azért küldték előre, hogy 
felfogja a bajt, ha a mi vonatunk ellen merényletet követnének el. Egyébként a 
"Huszadik Század" is meglehetősen üres volt. Kocsinkban legfeljebb tíz utas volt. 


- Valami nagykutya utazhatik velünk - jegyezte meg Hartman. - Nem látta a 
szalonkocsit, amit a vonat végéhez csatoltak? 


116 Így hívták akkor Amerika leggyorsabb expresszvonatát, mely világszerte híres volt. 


Már késő este volt, amikor megálltunk az első mozdonycserére. Leszálltam, hogy egy 
kis friss levegőt szívjak és körülnézzek a peronon. Eppen felhúzták a függönyt a 
szalonkocsi kivilágított ablakán. Három férfit láttam benne. Megismertem őket. Az 
egyik Altendorff tábornok volt, a másik kettő Mason és Vanderbold - a Vaspata 
legszűkebb vezérkarának legeszesebb emberei. Hartmannak igaza volt - a nagykutyák 
nem ok nélkül sietnek Chicagóba. 


Szép, csendes éjszaka volt, a hold sem sütött, mégis nyugtalanul hánykolódtam 
hálófülkémben, és nem tudtam elaludni. Reggel ötkor már felkeltem, és felöltöztem. 


A mosdóban megkérdeztem a szobalányt, mennyit késett a vonat eddig. Két órát, 
felelte. Fiatal mulatt nő volt, arca sápadt és beesett. Szemében, melyet sötét árnyék 
árkolt körül, lappangó rémület tükröződött. 


- Valami baja van? - kérdeztem. 
- Semmi, Madame, csak rosszul aludtam - felelte. 


Erősen ránéztem, és kísérletképpen megadtam a forradalmárok titkos jeladását. A 
megfelelő titkos jellel válaszolt, és így tudtam hogy elvtársnővel van dolgom. 


- Valami szörnyű dolog készül Chicagóban - mesélte. - A hamis vonat, ami előttünk 
halad, nem tetszik nekem. Miatta késünk, meg a csapatszállító vonatok miatt. 


- Csapatszállító vonatok? - csodálkoztam. 


- Végig az egész vonal tele van velük - bólintott. - Egész éjjel ilyen vonatok mellett 
haladtunk el. Akitérő vágányokon várakoznak, hogy fel ne tartóztassák a gyorsvonatot, 
de ők is Chicagóba igyekeznek. Azonkívül légi úton is szállítanak csapatokat - ez 
rosszat jelent. 


- Mitől fél? - faggattam. 
- Nem tudom - felelte sóhajtva. — A vőlegényem Chicagóban van. Zsoldoskatona. 
Miatta reszketek. 


Volt is oka rá. Vőlegénye a három zendülő ezred egyikében szolgált, és én már 
sejtettem, mi vár rá. 

Hartmannal reggeliztem az étkezőkocsiban. Alig tudtam legyűrni néhány falatot. Az 
eget sűrű felhők borították, és vonatunk, mint valami dühös fergeteg rohant a fakó 
reggeli szürkületben. Még a néger pincérek is érezték, hogy valami baj van. Természetes 
vidámságuk eltűnt, aggódva összedugták fejüket, és komoran sugdolóztak az 
étkezőkocsi másik végében, a konyha mellett. Szórakozottan, hanyagul szolgáltak ki 
minket. Hartman sem volt jobb hangulatban. 


- Nem tehetünk semmit! - hajtogatta már vagy tizedszer, vállait vonogatva. - Nézzen 
csak ki az ablakon. 


Alaposan felkészültek a dologra. Biztos vagyok benne, hogy ugyanezt látnám 
valamennyi útvonalon, amely Chicagóba vezet. Itt állnak lesben harminc-negyven 
mérföldnyire a várostól. Csak a parancsot várják, hogy működésbe lépjenek. 


Az oldalvágányra tolt szerelvényre mutatott. A katonák tüzet raktak a sínek mellett, és 
reggelijüket főzték. Kíváncsian bámultak vonatunkra, amint lassítás nélkül, irtózatos 
sebességgel elrobogott mellettük. 


Chicagóban még minden csendes volt, amikor megérkeztünk. 


Láttam, hogy még nem történt semmi. Az első külvárosban már megkaptuk a chicagói 
reggeli lapokat. Nem volt bennük semmi különös, de aki tudott a sorok közt olvasni, sok 
érdekes dolgot fedezhetett fel bennük. Mintha a Vaspata maga írta volna ezeket a 
lapokat - szándékai minden cikkben, minden kis hírben megnyilvánultak. Számos 
célzást találtam arra, hogy a kormány katonai és rendőri felkészültsége milyen hiányos. 
Határozott adatokat nem közöltek, de a homályos utalások is elegendők voltak ahhoz, 
hogy a forrongó munkásokat biztonságba ringassák, és könnyelműségre biztassák. 
Nagyon ravaszul csinálták. Mint hírlapok ezek a nyomtatványok nem értek semmit. De 
ha szépirodalmi műveknek tekintettem őket, el kellett ismernem, hogy olyan fantáziával 
és műgonddal készültek, ahogy a jó detektívregényeket szokták szerkeszteni. 


Helyi híreket egyáltalán nem találtam a lapokban. Ez is ügyes fogás volt. Azt a hitet 
keltette, hogy Chicagóban valami baj van, csak nem mernek írni róla. Annál többet 


célozgattak a nyugtalanságra és rendbontásra, mely országszerte tapasztalható. A 
kormány persze ura a helyzetnek, és folyamatba tette a megtorló intézkedéseket. Ez 
gondolkodóba ejthette az olvasót. Mért hangoztatják úgy, hogy a kormány szilárd? 
Talán éppen azért, mert inog. A hírek apró betűkkel, feltűnő címek nélkül, arról is 
beszámoltak, hogy több drótnélküli távíróállomást levegőbe röpítettek, és nagy összegű 
jutalmat ígértek annak, aki a hatóságokat az ismeretlen tettesek nyomára vezeti. 
Természetesen egyetlen távíróállomást sem robbantottak fel. A koholmány csak arra 
szolgált, hogy a példa követésére buzdítson. A lapok megemlítettek egyéb 
merényleteket is, melyek arra mutatnak, hogy a nyugtalanság az egész országra 
kiterjedt. Még az sem lehetetlen, hogy valami jól megszervezett és központilag 
irányított forradalmi megmozdulásról van szó. De nem kell aggódni, a kormány tudja a 
kötelességét. Mindezek a zűrzavaros és homályos hírek a chicagói elvtársak körében azt 
a benyomást keltették, hogy az egész ország megérett a forradalomra, melynek kitörése 
talán már csak órák kérdése. 


Legalávalóbb az a jelentés volt, hogy a kaliforniai zsoldosok zendülése komoly 
méreteket kezd ölteni. Több ezredet fel kellett oszlatni. Ezeknek tagjait családjukkal 
együtt büntetésül kilakoltatták villanegyedükből, és átköltöztették a munkásgettókba. 
Az aránylag enyhe büntetés is mintha megerősítette volna a gyanút, hogy a kormány 
már elvesztette fejét, és nem kell félni tőle. Holott az igazság az volt, hogy valamennyi 
zsoldoscsapat közül éppen a kaliforniai ezredek voltak a leghűségesebbek és 
legmegbízhatóbbak. De honnan tudta volna ezt a chicagói nép? Bizonyára felült az 
álhírnek, és bevette azt a másik maszlagot is, hogy New York Cityben nyílt lázadás tört 
ki, melyben részt vettek a kivételezett kasztok munkásai is. A sürgöny megcsonkítva 
érkezett, és kissé zavaros volt, de annál biztatóbban hangzott. Itt sem maradt el a 
szokásos megállapítás, hogy a kormány azért ura a helyzetnek. Ezt úgy fogalmazták 
meg, hogy senki se vegye komolyan. 


Később megtudtuk, hogy a Vaspata az újságokon kívül más módon is elhintette 
álhíreit a városban. A vezetők titkos ülést tartottak, de cseppet sem kerülték a feltűnést, 
és gondoskodtak róla, hogy az ülés lefolyásáról bizalmas hírek szivárogjanak ki. 
Aggódó felszólalások hangzottak el, sőt egyik-másik vezető azt is bevallotta, hogy 
menekülésre készül. 


- Azt hiszem, a Vaspatának nem lesz már szüksége a mi közreműködésünkre - 
jegyezte meg Hartman, félretéve az újságot, amit átfutott, miközben vonatunk lassított 
és megállt a Központi pályaudvar üvegcsarnokában. - Kár volt minket ideküldeni. 
Minden jobban megy, mint ahogy várták. Erzem, hogy már remeg a talaj. Nem adok 
neki egy órát, és a pokol ránk szabadul! 


Amikor kiszálltunk, végignézett a vagonok során. 


- Mindjárt gondoltam - dünnyögte. — A szalonkocsi már eltűnt. Biztosan akkor 
kapcsolták le, amikor feladták az újságokat a vonatra. 


Hartman nagyon levert volt. Meg akartam vigasztalni, de olyan csüggedt és 
gondterhelt volt, hogy láttam, minden igyekezetem hiábavaló. Mielőtt a kijárathoz 
értünk, félrevont egy sarokba, és halkan, izgatottan beszélni kezdett. Eleinte nem is 
értettem meg. 


- Nem akartam erről szólni - súgta -, de most már szükségesnek tartom, hogy 
figyelmeztessem. Még nem szóltam róla senkinek. Hetek óta gyanakszom, de nem 
sikerült megtudnom semmi biztosat. Mégis kérem, óvakodjék Knowltontól. Nem tudom 
megmagyarázni, de félek tőle. Sokat tud. Ismeri a legtöbb menedékhelyünk titkát. Ezer 
meg ezer elvtársunk életét tartja a kezében. Az érzésem azt súgja, hogy áruló. Egy idő 
óta mintha megváltozott volna. Valamit forral, annyi bizonyos. Még nem tettem 
jelentést, és attól tartok, nem lesz már módom rá. Nem hiszem, hogy kikerülök innen 
élve. Azért kérem, tartsa szemmel Knowltont. Tegye próbára, figyelje minden szavát, 
minden mozdulatát. Nem tudom megindokolni, nem tudok semmi biztosat. Lehet, hogy 
tévedek. De vannak az embernek olyan előérzetei, melyek mindennél erősebbek. - 
Karon fogott, és kivezetett a kapun. A járdán még egyszer megállt, és fülembe súgta. - 
Ne felejtse el, amit mondtam. Tartsa szemmel azt az embert. 


Egy hónap múlva megtudtam, hogy igaza van. Knowltpnt leleplezték. Életével fizetett 
árulásáért. Elvtársaink Milwaukeeban elfogták, halálra ítélték, és kivégezték. 


Az utca csendes volt - feltűnően csendes. A hatalmas város mintha meghalt volna. 
Nem száguldoztak gépkocsik, nem dübörögtek teherautók, még a taxik is eltűntek a 
pályaudvar elől. A magasvasút kocsijai is leálltak. Gyalogost is alig lehetett látni, csak 
imitt-amott sietett egy-egy ember a járdán, szinte a házfalakhoz lapulva. Ezek nem 
voltak sétálók, nem ácsorogtak, nem álltak meg a kirakatok előtt. Meglátszott rajtuk, 
hogy sürgős dolguk van, különben nem merészkedtek volna ki az utcára. Az is 
meglátszott rajtuk, hogy félnek. Időnként lopva körülnéztek, mintha attól félnének, 
hogy valaki üldözi őket, vagy mindjárt egy téglát dobnak fejükre valamelyik ablakból. 
Csak az utcai gyerekek viselkedtek úgy, mint máskor. A híres chicagói csibészek. Még a 
földrengés sem tartotta volna őket otthon. Az utcasarkokon csoportokba verődve, 
csillogó szemmel, kíváncsian várták az érdekes és izgalmas eseményeket, melyeknek 
szemtanúi lesznek. 


Valahonnan a távolból, a város déli részéből, robbanás tompa zaja ütötte meg fülemet. 
Ez volt az egész. Utána csend lett megint. A csibészgyerekek arra fordultak, és 
figyelmesen hegyezték fülüket, mint erdőben a fiatal szarvasok. A kereskedők, kiknek 
üzlete még nyitva volt, gyorsan lehúzták redőnyüket kirakataik előtt. A legtöbb házban a 
kaput is bezárták. Egyetlen nőt sem láttam az utcán, polgári ruhába öltözött férfit is 
keveset, de annál több rendőrt. Most már gépfegyveres riadóautók is felbukkantak, a 
zsoldosok ismert páncélos autói. 


Hartman azt mondta, hogy most már alig volna értelme jelentkeznünk a titkosszolgálat 
chicagói központjánál. Az események olyan gyorsan fejlődtek, hogy már bizonyára nem 
is várják jelentkezésünket. A vak is látja, hogy nem tanácsos járni az utcán. De azért 
eszünkbe se jutott valamelyik házban menedéket keresni. Elindultunk a nagy 
munkásgettó felé abban a reményben, hogy ismerős elvtársaink valamelyikével 
találkozunk. Elég veszedelmes vállalkozás volt, de tenni kellett valamit, nem bírtuk ki 
az idegfeszítő várakozást. Istenem, hol lehet most Ernest? - folyton csak ez a kérdés járt 
a fejemben. - És mi történik most a munkásgettóban? Mit csinálnak a zsoldosok? Mi 
készül az erődökben és kaszárnyákban? 


Mintha csak kérdéseimre akarna válaszolni, ebben a pillanatban hatalmas dübörgés 
támadt. Közben kisebb robbanások hallatszottak. 


- Az erődökben megkezdődött a tánc - mondta Hartman. - Jaj annak a három ezrednek, 
mely hozzánk pártolt. 


A sarkon óriási füstfelhőt láttunk a vágóhidak irányában. A következő sarkon megint 
arra néztünk. A füstfelhő most már egészen elborította a nyugati eget. A városrész felett, 
ahol a zsoldosok laktak, egy hatalmas katonai léggömb éppen akkor robbant fel. 
Lángoló roncsai lezuhantak a háztetőkre. Nem tudtuk, mit jelent ez. Lehet, hogy 
elvtársaink lőtték le a léggömböt, de az is lehet, hogy ők ültek benne. Megint különös 
hangokat hallottunk a távolból, mintha egy óriási üst fortyogna valahol. Hartman azt 
mondta, hogy gépfegyverek kattognak. 

És mi még mindig zavartalanul folytattuk utunkat. Ott, ahol mi jártunk, még nem 
történt semmi. Csak katonai autók robogtak el mellettünk és később vagy hat 
tűzoltókocsi. 

- Eloltottátok a tüzet? - kiáltotta a sofőr felé egy rendőrtiszt. 

- Hiába mentünk! - felelte a sofőr. - Nincs víz! Felrobbantották a főcsatornát. 

- Hallotta ezt? - hajolt hozzám Hartman izgatottan. - Elvágtuk a város vízellátását. Ha 
egy ilyen rögtönzött hebehurgya lázadásban is ilyen dolgokra vagyunk képesek, 
képzelje csak, mi mindent csinálhatnánk egy jól megszervezett országos felkelésben! 

A tűzoltókocsik eltűntek az út kanyarulatánál. Egy újabb katonai autó bukkant fel. 
Száguldva közeledett felénk. De hirtelen fülszaggató robbanás hallatszott. A katonákkal 
megrakott autó a levegőbe emelkedett, mintha óriási kéz dobta volna fel. Mire 
visszazuhant, ezer darabra szakadt. Asűrű füstben sebesültek jajgattak, és megcsapott 
bennünket a halál szele. 

Hartman alig tudta türtőztetni magát, hogy fel ne kiáltson örömében. 


- Remek munka! - súgta kezeit dörzsölgetve. - Ezt nagyon jól csinálták. A proletárok 
véres leckét kapnak ma, de ők sem maradnak adósok. 


, Rendőrök rohantak a felrobbantott autó felé. Egy másik katonai autó is odaérkezett. 
En csak szédülve, kábultan bámultam arrafelé. Mi történt? Hogy történt? Olyan gyorsan 
zajlott le az egész, hogy nem értettem belőle semmit. És kábultságomban észre sem 
vettem, hogy rendőrök állják el az utunkat. Csak akkor riadtam fel, amikor megláttam, 
hogy az egyik rendőr Hartrhanra szegezi revolverét, és le akarja lőni. De Hartman nem 
vesztette el a fejét, nyugodtan igazolta magát. A rendőr tétovázva leengedte revolverét, 
és bosszúsan dünnyögött valamit. A titkosszolgálatot szidta, mely mindig csak útban 
van, de nem csinál semmit. Hartman visszafeleselt. Önérzetesen értésére adta a 
rendőrnek, hogy még tanulhat egyet-mást a titkosszolgálat tagjaitól. 


Pár perc múlva megtudtam, mi történt tulajdonképpen. Csoportosulás támadt az 
autóroncs körül. Két ember felemelte a sebesült tisztet, és elindult vele a másik autó 
felé. De ebben a pillanatban újabb robbanást hallottunk. A rendőröket pánik fogta el, 
vad rémületben szaladtak szét a szélrózsa minden irányába. A sebesült tisztet elejtették, 
és otthagyták a kövezeten. Az a rendőr is elszaladt, aki az imént Hartmanra fogta 
revolverét. De mi is velük szaladtunk, bár nem tudtuk, miért. Az általános rémület ránk 
ragadt, és ösztönszerűen futásnak eredtünk. Egyetlen gondolatunk az volt, hogy minél 
messzebb kerüljünk erről a helyről. 


Pedig valójában nem történt semmi. A rendőrök szégyenkezve visszakullogtak, de 
közben folyton aggódva lesték a felhőkarcolók ablakait. Az utca elég széles volt, de az 
égbe nyúló épülethez képest mégis olyan, mint valami szűk sziklahasadék. A sima 
falakról ezer meg ezer ablak nézett ránk. Ezeknek egyikéből dobták le azt a bombát, 
mely a katonai autót elpusztította. Újabb bombát nem dobtak. Talán csak egy ajtó 
csapódott be valahol, és annak dörrenése okozta a pánikot. 


De azért rosszul éreztük magunkat az utcán. Mindenki lopva az ablakokat leste a feje 
fölött. Minden ablakban ott ólálkodott a halál. Minden ház ellenséges fészek lehetett, 
ahonnan a következő pillanatban gyilkos tűz zúdul ránk. Egy egészen újfajta háború 
volt ez, a nagyváros dzsungeljében. Itt nem a fák lombjai közül, nem a bokrok sűrűjéből 
tört az egyik élőlény a másikra, de a dolog lényege ugyanaz volt. Élet-halálharc, akár 
körömmel és foggal, akár bombával és gépfegyverrel. Ebben a tekintetben az ősember 
óta nem változott semmi. 


Továbbmentünk. A sarkon majdnem megbotlottunk egy nőben. A járdán feküdt nagy 
vértócsa közepén. Hartman lehajolt föléje, hogy megvizsgálja, él-e még. Én alig tudtam 
odanézni. Gyomrom kavargott, szörnyű rosszullét fogott el hirtelen. Még sok halottat 
láttam ezen a napon, de a tömegmészárlás sem hatott rám úgy, mint ez a magára hagyott 
női test, amint tehetetlenül hevert lábaimnál az aszfalton. 


- Meghalt - jelentette Hartman. - Átlőtték a mellét. 


A halott nő egy köteg papírlapot tartott a karjai közt, magához ölelte, mint egy kis 
diáklány az iskolakönyveit. Még az utolsó pillanatban sem akart megválni attól, ami 
halálát előidézte. Hartman óvatosan kihúzta karjai közül a papirosokat. Nyomtatványok 
voltak - szocialista röplapok. 


- Elvtársnőnk volt szegény! - sóhajtottam fel. Hartman meg nagyot káromkodott, és 
öklét rázva átkozta a Vaspata pribékjeit. 


A halottért már nem tehettünk semmit. Továbbsiettünk. A rendőrök és katonai járőrök 
időnként megállítottak bennünket, de igazoló irataink kifogástalanok voltak. Több 
bomba már nem hullt le az ablakokból. Az utcáról eltűnt az utolsó járókelő is, a 
rendőrökön kívül már nem láttunk embert. De az óriási üst tovább fortyogott a távolban, 
időnként erősebb robbanásokat is hallottunk, és a látóhatáron hatalmas füstoszlopok 
gomolyogtak a komor ég felé. 


XXIII. A MÉLYSÉG NÉPE 


Az utca képe hirtelen megváltozott. Szinte érezni lehetett az izgalmas feszültséget a 
levegőben. Autók bukkantak fel hirtelen, kettő, három, tíz, húsz robogott el mellettünk, 
és figyelmeztető kiáltások szálltak felénk. Az egyik autó, néhány utcasarokra tőlünk, 
teljes sebességgel felkanyarodott a járdára, és a következő pillanatban a levegőbe röpült. 
Roncsai már egy mély gödörbe zuhantak, melyet a felrobbant bomba hasított a 
kövezetbe. A rendőrök futva menekültek, és eltűntek a mellékutcákban. Tudtuk, hogy 
jön valami. Rettentő lármát hallottunk - nőtt és dagadt, amint közeledett, mint a viharos 
tengerár dübörgő hullámai. 

- Jönnek az elvtársak! - kiáltott fel Hartman. - Ami bátor elvtársaink! 


Már láttuk is őket - a menet élét, mely kitöltötte az utca egész szélességét. Az utolsó 
visszavonuló katonai autó is ott volt már előttünk. Éppen mellettünk állt meg egy 
pillanatra. Egy katona ugrott ki belőle, kezében gondosan cipelve valamit. Végtelen 
elővigyázatossággal letette a fal mellé, az ereszcsatorna alá. Aztán visszaugrott a 
kocsiba, mely rögtön elindult megint, befordult a sarkon, és eltűnt szemünk elől. 
Hartman a csatornához szaladt, és lehajolt. 


- Maradjon ott! - kiáltott rám. - Ne jöjjön közelebb. 


Láttam, hogy babrálgat valamit. Ujjai gyorsan, idegesen mozogtak. Amikor visszatért 
hozzám, homlokán csurgott a veríték. 


- Sikerült szétkapcsolnom - mondta. - És éppen idejében. A katona ügyetlenül csinálta. 
Elvtársainknak szánta, de elhamarkodta az időzítést. Túl korán robbant volna fel, még 
mielőtt ideérnek. De most már nem robban fel többé. 


Az események gyorsan követték egymást. Vagy százlépésnyire tőlünk az emeleten 
kinyílt egy ablak. Éppen fel akartam hívni rá Hartman figyelmét, amikor az ablakban 
felvillant valami, és utána robbanás, majd nagy füst következett. A szemközti ház 
ablakaiból viszonozták a tüzelést. Robbanások követték egymást, gépfegyverek 
kattogtak, golyók süvítettek a levegőben. Mindkét ház fala lángba borult, a vakolat nagy 
darabokban zuhant le az utcára. Vagy öt percig tartott ez a párbaj a két ház közt. 
Nyilvánvaló volt, hogy a zsoldosok és a forradalmárok tüzelnek egymásra. De nem 
tudtuk megállapítani, melyik oldalon vannak az elvtársaink, és melyiken fészkelte be 
magát az ellenség. 


Közben gyorsan közeledett a sűrű tömeg. Amikor az utcai párbaj színterére ért, a két 
láthatatlan ellenfél újra munkába lépett. Az egyik házból bombákat dobtak a tömegbe, a 
másikból vadul lövöldöztek a szemközti ablakokra. így most már láttuk, hol vannak a 
mi embereink. 


De Hartman hirtelen megragadta karomat, és bevonszolt az egyik kapualjba. 
- Tévedés! - ordította fülembe. - Ezek nem a mi elvtársaink. A csőcselék közeledik. 


Be akartunk szaladni a házba, de nem lehetett. A kapualj mögött a belső ajtók zárva 
voltak. Csapdába kerültünk, ahonnan nem volt menekülés. A következő pillanatban 
odaért az áradat. Nem fegyelmezett menet volt, hanem vadul tolongó csőcselék, 
piszkosán kavargó folyó, mely betöltötte az utcát - a sötét mélység népe, amint 
részegen, üvöltözve, vérontásra és fosztogatásra készen tör a belváros felé. Már láttam 
őket azelőtt is zsúfolt nyomortanyáik sikátoraiban. Azt hittem, ismerem őket, pedig 
igazi lényüket most mutatták meg nekem először. Eltűnt arcukról az állati türelem 


tompasága, de most szabadult ki belőlük a vadállat igazán. Felejthetetlen látvány volt - 
megdöbbentő és rettenetes. A szennyes rongyokba öltözött férfiak, nők és gyermekek 
egyetlen ordítozó, sikoltozó, hörgő óriás lénnyé olvadtak össze, arcvonásaik 
elmosódtak, csak a bosszúvágy és gyűlölet hömpölygő, sistergő láváját láttam, amint 
feltartóztathatatlanul közeledett és elöntött mindent. Ebből a lávából csak néha villant 
elő egy-egy eltorzult arc - ordítozó szájak, csattogó fogak, a feltört pálinkamérésekben 
zsákmányolt italtól zavaros szemek -, a szesztől kivörösödött és rossz tápláléktól puffadt 
ábrázatok vagy az éhségtől beesett, fakó, vérszegény arcok - egy vén boszorkány 
petyhüdt ráncai, amott meg egy aggastyán összeaszott halálfeje ősz pátriárkaszakállal, 
melynek méltóságát megcsúfolta a rángatódzó mohóság - az ifjúság minden szépségéből 
kivetkőzött durva képű lányok, korán elzüllött kamaszok, lomha férfiak, csontos 
igavonó barmok, szőrös majmok, vicsorgó tigrisek - a nagyváros söpredéke, a 
beszámíthatatlan, őrjöngő, démoni csőcselék! 

Irtóztam tőlük, de fájt a szívem értük és sajnáltam őket. A kapitalizmus vámpírja 
szívta ki vérüket, taposta ki lelkükből az isteni szikrát, és taszította őket abba a 
mélységbe, ahonnan már csak ilyen állapotban kerülhetnek elő. Ezek már nem akartak 
semmit, csak rombolni, gyilkolni és bosszút- állni. Már nem nyerhettek és nem 
veszíthettek semmit. Mi nem így gondoltuk, nem így akartuk, a Vaspata keresztülhúzta 
számításainkat. Es amint a hömpölygő embercsordát néztem, hirtelen eszembe jutott, 
hogy hány öntudatos elvtársam is van köztük! Mi lesz most ezekkel a hősökkel, akiknek 
az a nehéz feladat jutott, hogy elvegyüljenek az árba, és megkíséreljék irányítani! 

És amikor gondolataimban idáig jutottam, hangulatom hirtelen megváltozott. 
Elkeseredésem, csüggedésem elmúlt, félelmet sem éreztem, saját biztonságomról 
teljesen megfeledkeztem. Semmi sem fontos, csak a jövő. Ügyünk most elbukott, de 
nem bukott el végleg. Holnap újra kezdjük, százszor és ezerszer is, ha kell, mindig 
jobban, mindig lelkesebben, amíg nem győzünk. Ettől a pillanattól kezdve órákon át 
nyugodtan szemléltem a körülöttem tomboló szörnyűségeket, mintha nem lenne 
hozzájuk semmi közöm. Nem számított már a veszély, és a halál sem számított semmit. 
Csak nézője voltam az eseményeknek, bár magukkal sodortak. Mintha a csillagok 
magasságából tekintettem volna le hideg és tárgyilagos érdeklődéssel. Ez volt a 
szerencsém, különben belepusztultam volna. 


Az emberár már fél mérföldnyire elhaladt előttünk, amikor észrevettek bennünket. 
Egy asszony ugrott elő a tömegből. Ruha helyett fantasztikus rongyok lógtak rajta, arca 
helyén két üreg volt, és fekete szeme mint két fúró csapott le ránk. Visítva ránk vetette 
magát. Többen követték, és körülvettek bennünket. Ezt az asszonyt még most is magam 
előtt látom - szürke haja lobogott a szélben, homlokán véres seb tátongott, jobb kezében 
fejszét tartott, míg ráncos, sovány, sápadt bal kezének görbe ujjait felém meresztette, 
mintha ki akarná kaparni a szememet. Hartman gyorsan odaugrott elém. 
Magyarázkodásra nem volt idő, és különben is kár lett volna minden szóért. Rendes 
ruha volt rajtunk - mi kell több? Hartman felemelte öklét, és az asszony arcába vágott. 
Hátratántorodott, de a mögötte tolongó tömeg ismét felém taszította. Fejszéje Hartman 
vállára sújtott. 


Nem tudom, mi történt velem a következő percben. A tömeg valósággal legázolt. A 
szűk helyen már nem láttam semmit, csak ordítozást, káromkodást és sikoltozást 
hallottam. Több ütést éreztem. Kezek nyúltak felém, letépték rólam a ruhát, a húsomba 
karmoltak. Azt hittem, darabokra tépnek, és mindjárt megfulladok. Ekkor egy erős kar 
ragadta meg a vállamat, és magához vont. A fájdalomtól és gyengeségtől összeestem, 
elvesztettem eszméletemet. Hartmant nem láttam többé soha. Nem hiszem, hogy élve 
került volna ki abból a kapualjból. Engem még meg tudott védeni, amikor elém ugrott, 
mint egy élő pajzs, felfogta az első ütéseket. Ez mentette meg az életemet. Mert a 
következő pillanatban már olyan nagy volt a tolongás, hogy ütni alig lehetett, legfeljebb 
karmolni és harapni. 


Amikor ájulásomból felocsúdtam, még minden kavargott körülöttem. Az ár magával 
kapott, és kisodort az utcára. Szél csapta meg arcomat, és tüdőm végre friss levegőhöz 
jutott. Még szédültem és lábam meg-megrogyott; de éreztem, hogy egy erős kar fogja át 
derekamat, néha meg hónom alá nyúl, úgy emel, visz, támogat előre. Végre lábaim is 
engedelmeskedtek. Nem láttam semmit, csak egy fekete férfikabátot, mely éppen a 


szemem előtt libegett. Közepén, éppen a varrásnál, végighasadt. Két szárnyra szakadt, 
melyek mozgás közben ritmikusan libegtek, minden lépésnél szétnyíltak, és újra 
összecsukódtak. Ez a furcsa látvány teljesen elbűvölt néhány percig, míg vissza nem 
nyertem öntudatomat. Ekkor vettem észre, hogy orromból csöpög a vér, és arcomban is 
szúró fájdalmat éreztem. Kalapom eltűnt. Hajam kibomlott, és kócosán lebegett a 
szélben. Fejbőröm égett, és hirtelen eszembe jutott, hogy a kapu alatt valaki a hajamat 
tépte. Karomon több zúzódás volt, mellem és hátam is fájt. 


Amikor a fejem kissé kitisztult, megfordultam, és megnéztem, ki az, aki fog és 
támogat. Egyelőre csak annyit láttam, hogy a megmentőm egy férfi. Észrevette, hogy 
menés közben hátrafordulok. 


- Nincs már semmi baj! - ordította rekedt hangon. - Még szerencse, hogy mindjárt 
megismertem. 


Meg akartam mondani neki, hogy én bizony nem ismerem, de erre már nem volt idő. 
Megbotlottam valamiben, és rá is léptem. Nem tárgy volt, hiszen rángatózott és 
sikoltozott a lábam alatt. A mögöttem tolongok előrelöktek, egy pillanatra sem állhattam 
meg, hogy megnézzem, ki esett el. Csak a hangjából tudtam, hogy egy asszony lehet, 
akit azóta már bizonyára agyontapostak. 


- Nincs semmi baj - ismételte megmentőm. - Hát nem ismer meg? Garthwaite vagyok. 


Sovány volt és piszkos, arcát több napos szakáll borította, de most már eszembe jutott 
az a széles vállú, csinos fiatalember, aki három évvel ezelőtt több napot töltött nálunk, a 
Glen Ellen menhelyen. Most már megadta nekem a Vaspata embereinek titkos jelét, és 
így megtudtam, hogy ez az elvtársam is olyan feladatot kapott, mint én. 


- Majd csak kijutunk a tömegből, ne féljen semmit - biztatott. - Csak a lábára 
vigyázzon. Aki elbotlik, annak vége. 


Minden gyorsan történt ezen a napon. A tömeg is így állt meg - olyan hirtelen, hogy 
még mozgásánál is ijesztőbb volt. Erősen beleütköztem egy kövér asszonyba, aki 
előttem megtorpant - a hasadt kabátú férfi közben már eltűnt -, míg a mögöttem 
következők a sarkamba tapostak. Pokoli kavarodás keletkezett, mindenki káromkodott, 
jajgatott, sikoltozott, de az emberi hangokat elnyomta a puskaropogás és a gépfegyverek 
kattogása. Eltartott néhány percig, míg megértettem, mi történt. Az emberek jobbra- 
balra kidőltek mellettem. Az előttem álló kövér asszony hörögve hasához kapott, és 
összecsuklott. Egy férfi a lábaimnál esett össze, és haláltusájában térdembe 
kapaszkodott. 


Egyszerre rémülten láttam, hogy a tömeg első sorában állok. A többiek - vagy fél 
mérföldnyi hosszúságban - egyszerűen eltűntek. Máig sem tudom, mi lett velük - valami 
újfajta fegyver söpörte-e el ezt a fél mérföldnyi embertömeget, vagy pedig szétszaladtak 
és elmenekültek. Akárhogy is, most már ott álltam az oszlop élén - nem a tömeg 
közepén. A süvítő golyók első céltáblája lettem. 


Mihelyt a pusztító tűz kissé megritkította sorainkat, Garthwaite, aki még mindig 
karomat szorongatta, félrerántott az út közepéről. Egy csomó emberrel együtt valami 
középület árkádos bejárata felé terelt. Egészen hátrakerültünk, a zárt kapuhoz. A lihegő, 
ordítozó tömeg szinte odapréselt a falhoz. Itt lapultunk néhány percig. Nem 
mozdultunk, és nem is történt semmi. 


- No, ezt jól megcsináltam! - sziszegte Garthwaite bosszúsan. - Valóságos rókalyukba 
szorítottam magát. Az utcán alig volt valami reményünk, de itt már egész biztosan 
elpusztulunk. Ordítsunk mi is, egyebet úgysem tehetünk. Eljen a forradalom! 


Amitől tartott, be is következett. A zsoldosok mind közelebb jöttek, és könyörtelenül 
lemészároltak mindenkit. A hátráló emberek mindjobban nekiszorítottak bennünket a 
falnak, de ahogy kidőltek a sorból, megint több lett a levegő. A halottak és haldoklók 
egymás hegyére-hátára hullottak. Garthwaite a fülembe rikoltott valamit, de az őrült 
lármában nem tudtam megérteni. Erre lerántott a földre. Aztán odavonszolt egy 
haldokló asszonyt, és valósággal rám terítette. Végül rugdalózva, kapálózva sikerült 
odakuporognia mellém, testével szinte eltakart, hogy megvédelmezzen valahogy. 
Közben újabb halottak zuhantak ránk, már egész halommá tornyosultak fölöttünk. Elöl 
és legfelül azok jajgattak és sikoltoztak, akik még éltek. De hamarosan sorra került 


valamennyi, és félig-meddig csend lett. Már nem hallottam mást, csak a fuldoklók 
nyögését és hörgő sóhajtozását. 

Engem is összenyomtak volna, ha Garthwaite nincs mellettem. 

Még így sem értem meg, hogy kibírtam. De akármilyen kínos volt a helyzetem, 
félelem helyett inkább kíváncsiság lett úrrá rajtam. Hogyan végződhetik ez a kaland? 
Milyen érzés lesz meghalni? így estem át a tűzkeresztségen, egy chicagói utcán. Addig a 
halál csak elméleti fogalom volt számomra, de ettől a naptól fogva egyszerű tény, ami 
nem is túlságosan izgalmas. . 


A zsoldosok nagyjában már befejezték feladatukat, de alapos munkát akartak végezni. 
Bejöttek az árkád alá, és felkoncolták a sebesülteket. Jól megnézték a hullákat, mert 
akadt köztük sok élő is, aki halottnak tettette magát, akárcsak mi. Emlékszem egy 
férfira, akit előrángattak a hullák közül. Sírva könyörgött kegyelemért, míg el nem 
intézték egy revolvergolyóval közvetlen közelből. Egy asszony felmászott a hulladomb 
tetejére. Pisztoly volt a kezében, és hat lövést adott le, mielőtt végeztek vele - nem adta 
oda ingyen az életét. Még sok ilyen rövid dráma követte egymást, és valamennyi 
egyformán végződött. Közben a katonák káromkodva motoztak a hullák között, tisztjeik 
pedig ordítozva nógatták őket, hogy siessenek. 


Végre odaértek, ahol mi kuporogtunk. Éreztem, hogy csökken a súly, amely rám 
nehezedik. Több halottat és sebesültet el vonszoltak fejünk felől. Garthwaite ordítozni 
kezdett. A titkos jelszót kiabálta. Eleinte nem hallották, végül mégis felfigyeltek rá. 


- Hallod ezt? - szólt oda egy katona a társának. A következő pillanatban felcsattant egy 
tiszt éles hangja: 


- Vigyázzatok ott! Csak óvatosan! 


Micsoda gyönyör volt lélegzetet venni, végre friss levegőt szívni, amint kikerültünk a 
hullák alól. Előbb Garthwaite beszélt, aztán engem is kikérdeztek. 


- Rendben van! Ami embereink! - mondta végre a tiszt. Csupasz képű ifjú volt, valami 
kadétféle, bizonyára előkelő plutokrata család sarja. 


- Pokoli mesterség a mienk! - dörmögött Garthwaite. - Irigyellek benneteket, fiúk. 
Ezerszer jobb dolgotok van, mint nekünk. Bárcsak át tudnám helyeztetni magamat a 
hadseregbe. 


- Igazán rászolgált - felelte a fiatal tiszt. - Van egy kis szavam, és majd meglátom, mit 
tehetek a maga érdekében. Igazolni fogom, hogy milyen rendesen viselkedett. 


Felírta Garthwaite nevét és számát, aztán hozzám fordult: 

- És mit tehetnék magáért? 

- Köszönöm, semmit! - feleltem könnyedén. - Úgyis hamarosan férjhez megyek. 
Eleget dolgoztam, unom már az egészet. 


Így beszélgettünk, miközben a katonák tovább gyilkolták a sebesülteket körülöttünk. 
Most már, hogy visszagondolok rá, olyan, mint egy rossz álom. De akkor valóság volt 
és egészen természetes. Garthwaite vitába ereszkedett a fiatal tiszttel. Arról beszéltek, 
hogy ez az utcai harc, itt a felhőkarcolók közt, afféle rendőri tisztogató munka csupán, 
vagy a modern hadviselés új fajtája. Nagy érdeklődéssel figyeltem beszélgetésüket, 
miközben megigazítottam hajamat és valahogy  összetákoltam  szétszaggatott 
szoknyámat. De a mészárlás és koncolás folyt tovább. Időnként egy-egy 
revolverdörrenés szakította félbe Garthwaite szavait, és a fiatal tisztnek néha meg kellett 
ismételnie, amit éppen mondott. 


Három napon át voltam szemtanúja a Chicagói Kommün vérbe fojtásának. Méltó volt 
a vágóhidak városához! A három nap alatt nem láttam mást, csak tömeges mészárlást és 
utcai harcokat a felhő-karcolók közt. Csak később tudtam meg, milyen keveset láttam. 
Nem vettem észre azt a hősies munkát, amit elvtársaink végeztek. Hallottam a bombák 
és aknák robbanását, láttam a füstöt és tüzet, de nem tudhattam, milyen halálmegvető 
bátorság és emberfölötti erőfeszítés tündöklött mögötte. Elvtársaim nagyszerű 
viselkedésének csak egy példáját láttam világosan - léghajóik támadását az erődök ellen. 
Ez a második napon történt. A három zsoldosezredet, mely hozzánk pártolt, az 
erődökben lemészárolták az utolsó szál emberig. Az erődöket aztán a Vaspatához hű 
zsoldoscsapatok szállták meg. A szél éppen kedvező volt - az erődök irányába fújt. 


Elvtársaink nem hagyták ezt a lehetőséget kihasználatlanul. Felszálltak léggömbjeikkel 
az egyik felhőkarcoló lapos tetejéről. 


Biedenbach már régóta foglalkozott tudományos kísérletekkel. Röviddel azután, hogy 
elhagyta Glen Ellent, feltalált egy hatalmas erejű új robbanóanyagot, melyet expeditnek 
nevezett el. Ezt használták a forradalmárok léggömbjei. Ritkított levegővel töltött 
primitív léggömbök voltak, sebtében rögtönözték őket, de fel tudtak szállni. Egy magas 
irodaház tetejéről láttam az egészet. Az első léggömb egyáltalában nem tudott eljutni az 
erődök fölé, és eltűnt a város mögött. Két elvtársunk, Burton és OSullivan ült benne. 
Később megtudtuk, mi lett velük. Léggömbjük már leszállóban volt, amikor egy vasúti 
szerelvény fölé került, mely katonákkal megrakva, teljes sebességgel száguldott 
Chicago irányába. A léggömb ledobta egész expeditkészletét a vonatra. A vonat 
kisiklott, a töltés beomlott, napokig tartott, míg helyreállt a forgalom ezen a vonalon. És 
a legszebb a dologban az volt, hogy a tehertől megszabadult léggömb újból 
felemelkedett, és csak tíz mérfölddel távolabb ért földet. Két hős elvtársunknak senyni 
baja sem történt. 


A második léggömb szerencsétlenül járt. Alig tudott felemelkedni, és akkor is túl 
alacsonyan szállt. Egy csomó találatot kapott, még mielőtt elérte az erődöket. Amikor 
lezuhant, felrobbant. A benne ülő Hertford és Guinness életét vesztette. Biedenbach - 
mint később hallottuk - haját tépte kétségbeesésében. Maga szállt fel a harmadik 
ballonnal. Alacsonyan repült ez is, de szerencséje volt, mert nem találták el. Még ma is 
szemem előtt lebeg - ahogy akkor láttam a magas épület tetejéről - a felfújt, óriási 
zsákot, amint tehetetlenül sodródik a szélben, és alatta, a kosárban, a kötelekbe 
kapaszkodó parányi emberfigurát. Megfigyelőhelyemről nem láthattam az erődöt, de 
mások mesélték, hogy a léggömb pontosan az egyik erőd fölé jutott. Azt se láttam, 
Biedenbach hogyan dobja le az expeditet. De a léggömb hirtelen a magasba szökött, 
ugyanakkor hatalmas légtölcsér keletkezett, és fülsiketítő robaj ütötte meg fülemet. A 
szelíd, vézna kis Biedenbach egymagában elpusztított egy katonai erődöt. Röviddel rá 
két újabb léggömb szállt fel. Az egyik a levegőben felrobbant, és elpusztította a másik 
léggömböt is, melyet közelébe sodort a szél. Ez a második léggömb tüstént lezuhant, 
mégpedig éppen az utolsó erőd közepébe. Expeditrakománya akkor robbant fel, és 
elpusztította az erődöt. Véletlenül történt, de tervszerűen sem sikerülhetett volna jobban 
- eltekintve attól, hogy két bajtársunk életébe került. 


De térjünk vissza a sötét mélység népéhez. Az ő munkájukat már közelebbről láttam. 
Feltörték az üzleteket, romboltak, gyújtogattak és fosztogattak. Rengeteg embert 
gyilkoltak meg, hogy aztán őket is lemészárolják. De meg sem tudták közelíteni a 
plutokrácia városnegyedét Chicago nyugati részében. Ezek az urak körültekintően 
gondoskodtak saját biztonságukról. Míg a város más kerületeiben utcai harcok 
tomboltak, a plutokraták és családjaik teljes nyugalomban várták a lázadás végét. 
Gyermekeik ezekben a szörnyű órákban zavartalanul hancúroztak és játszadoztak a 
parkokban. Valaki elmesélte nekem az új játékot, amit akkor tanultak. Szüleiket 
utánozva, proletárokat akasztottak és lőttek agyon. 


De a többi kerületben nehezen állt helyre a "rend". A zsoldosoknak nem volt könnyű 
szétszórni a sötét mélység népét, és ugyanakkor megbirkózni elvtársaink szervezett 
támadásaival. Chicago mindig forradalmi fészek volt, és nem felejtette el hagyományait. 
A Vaspata sohasem hozta nyilvánosságra veszteségeit, de a legóvatosabb becslés szerint 
is legalább százharmincezer zsoldos hagyta ott a fogát. Mindez persze keveset segített 
rajtunk. Országos felkelés helyett elszigetelt lázadás volt, mely magára vonta a Vaspata 
egész erejét. Napokon át tehervonatok végtelen sora száguldott Chicagóba katonákkal 
megrakva, hogy leverje a lázadást. 


De a felkelők száma is óriási volt, és a katonaság már nem tudta, mihez kezdjen velük. 
A mészárlásba belefáradva, széles körű össze-terelő műveletbe fogtak, melynek az volt 
a célja, hogy az utca népét a Michigan-tóba szorítsák. Én is ott voltam, és velem együtt 
Garthwaite elvtárs is. Itt újra találkoztunk azzal a fiatal tiszttel. Panaszkodott, hogy a 
hadművelet nem sikerült úgy, ahogy tervezték. Mi tudtuk, bár nem mondtuk meg neki, 
hogy ez elsősorban elvtársaink érdeme. Valahányszor a katonák egy nagyobb tömeget 
beszorítottak valamely fő útvonalra, mely a tó felé vezetett, elvtársaink az egyik 


mellékutcánál áttörték a katonák gyűrűjét, és a résen át kivezették a népet, hogy aztán 
elszéledjen. így mindössze negyvenezer embert tudtak a zsoldosok a tóba fojtani. 


Az egyik ilyen esetnek mi is szemtanúi voltunk. Belekerültünk egy tömegbe, melyet a 
zsoldosok visszavonulásra kényszerítettek. Déli irányból hajtották a népet, de a keletre 
és nyugatra vezető utcákat katonai kordon zárta el. Csak egy irány maradt nyitva, és így 
a nép észak felé áradt, a tó felé. Gépfegyverek és páncélautók kergették őket sírjuk felé. 
Nem tudom, megérezték-e, mi vár rájuk, vagy pusztán vak véletlen okozta-e, de annyi 
bizonyos, hogy a tömeg befordult egy szűk mellékutcán, áttörte a kordont, és déli 
irányban özönlött tovább, a nagy munkásgettók felé. 


Garthwaite meg én a tömeggel együtt a mellékutcára sodródtunk és igyekeztünk 
kikerülni a kavarodásból. Sikerült is egy másik főutcába jutnunk, mely teljesen 
kihaltnak látszott. Néhány percig futottunk előre, amikor egyszerre megint megláttuk az 
özönlő embersokaságot. Ugyanakkor vagy tíz páncélautó érkezett oda, mögöttük meg 
katonák fel tűzött szuronnyal. A tömeg rájuk vetette magát, és úgy látszott, hogy 
legázolja a katonákat, még mielőtt rohamvonalba tudnának fejlődni. Egy-egy katona 
elsütötte puskáját, de a szórványos tüzelés nem tudta a tömeget visszaszorítani. A 
gépfegyverek valahogy még nem működtek, és a katonák a páncélautók mögött kerestek 
menedéket. Nemsokára újabb csapat érkezett segítségükre. Garthwaite megragadta 
karomat, és magával vonszolt. De már késő volt, nem lehetett elmenekülni. 
Meglapultunk egy fal mellett. 


A tömeg már harminclépésnyire volt tőlünk, amikor a gépfegyverek megnyitották a 
tüzelést. A sűrű golyózáporban most már teljesen lehetetlen volt előrejutni. A nép 
megtorpant, élők, sebesültek és halottak egymásra halmozódtak. A mögöttük levők 
azonban még mindig előrenyomakodtak, aki menekülni akart, az se tudott 
megmozdulni. A katonák a páncélkocsik fedezete alatt szuronyrohamra indultak. Sok 
ember a gépkocsik kereke alá került, másokat szuronnyal koncoltak fel. Egy sebesült 
feltápászkodott, utolsó erejével rávetette magát egy katonára, és átharapta a torkát. 
Együtt zuhantak alá a vértócsába. 


A tüzelés megszűnt. Nem volt rá szükség, a tömeg kétségbeesett kísérlete, hogy a 
kordont áttörje, összeomlott. Az egész most már visszafelé özönlött, a katonák pedig 
nem tudták üldözni őket a hullahegyen keresztül, mely a páncélautók útját is 
eltorlaszolta. A katonák nekiestek a hulláknak, hogy elvonszolják őket az útból. Ekkor 
nagy meglepetés érte őket. Az egyik közeli épületet elvtársaink szállták meg. 
Háztetőkön keresztül cipelték gépfegyvereiket az egyik épületoromra, mely éppen a 
katonák feje fölött volt. Megkezdődött az ellentámadás. A gépfegyverek megszólaltak 
odafent, és bombák zápora hullt a katonákra. A páncélautók elpusztultak, és a katonák 
fejvesztetten menekültek. De egy háztömbbel hátrább újra gépfegyvertűzbe kerültek. Az 
ablakokban itt is elvtársaink lestek rájuk. Az utcát már eddig is hullák borították - 
proletárok, akiket a katonák terítettek le. Most újabb hullaszőnyeg terült rájuk, de ez 
már katonákból került ki. Máig sem tudom megérteni, hogy életben maradtam. Olyan 
helyen álltunk, melyet valahogy kikerültek a golyók. Garthwaite fel akarta használni a 
pillanatnyi nyugalmat, hogy valami biztosabb menedékhelyet keressünk. De alighogy 
kidugta fejét az oszlop mögül, máris újra visszaugrott. 

- Megint itt a tömeg! - kiáltotta rémülten. - Mindjárt ideérnek. Meneküljünk, 
akárhova! 

Egymásba fogózkodva szaladtunk a következő sarok felé. Hullák közt botorkáltunk, 
el-elcsúsztunk a vértócsákban. De a következő mellékutcában szerencsére teljes csend 
volt. Csak néhány katonát láttunk, azok is arra menekültek, ugyanúgy, mint mi. A 
sarkon megálltunk egy pillanatra, és visszanéztünk. A tömeg lassan tódult előre. A 
földről felszedték az elhajigált puskákat, vagy kicsavarták a halott és sebesült katonák 
kezéből. Jaj volt azoknak a katonáknak, akik nem tudtak elmenekülni. Köztük volt az a 
fiatal tiszt is, akivel beszélgettünk. A földön hevert sebesülten, de felkönyökölt, és 
revolverével lövöldözött. Egy asszony mészárosbárddal hasította szét a fejét. 


- Most már búcsút mondhatok annak, hogy előléptessenek - vigyorgott Garthwaite. - 
De ne bámészkodjunk tovább. Szaladjunk, amíg szabad az út. 


Kelet felé rohantunk a kihalt mellékutcán. Minden utcasarkon óvatosan körülnéztünk, 
nehogy újra bajba kerüljünk. Déli irányban hatalmas füstfelhők kavarogtak. Az ég alja 
vörös volt, és tudtuk, hogy a munkásgettó ég. Végre leroskadtam a járdán. Annyira 
kimerültem, hogy képtelen voltam tovább menni. Minden tagom fájt, és úgy éreztem, 
mintha összetörtek volna. De azért mosolyogva néztem fel Garthwaite-ra, aki cigarettát 
sodort magának, és hangosan tűnődött: 


- Segíteni akarok magán, és mindig csak bajba keverem. De hiába, nem látom tisztán a 
helyzetet, sehogy sem tudok a nagy zűrzavarban eligazodni. Egyszerűen 
kiszámíthatatlan, hogy a következő percben mi történik. Alig néhány háztömbnyire 
vagyunk attól a helytől, ahol biztos halál várt ránk, és itt teljes csend van. Barát és 
ellenség összekeveredik a káoszban. Fogalmam sincs róla, kik ülnek ott a háztetőn. 
Könnyen lehet, hogy rögtön egy bomba potyog a fejünkre. Vagy a következő 
pillanatban megint a tömegbe kerülünk, és a gépfegyverek lekaszálnak. 


Bosszúsan csóválgatta fejét, rágyújtott cigarettájára, és letelepedett mellém. 


- Ráadásul még olyan éhes is vagyok, hogy ezeket a köveket is meg tudnám enni - 
mondta. 


Hirtelen feltápászkodott, és felkapott a földről egy követ a felszakított járda 
szegélyéből. Már azt hittem, hogy csakugyan bele akar harapni. De nem azt tette, hanem 
betörte vele az egyik bezárt üzlet kirakatát. 


- Földszinten van, és nem ér sokat - mondta, miközben átsegített a nyíláson. - De mit 
csináljunk, ha nincs jobb. Itt talán kipihenheti magát egy kicsit, míg én felderítő útra 
indulok. Ne féljen, megmentem magát, ha már vállalkoztam rá. De időre van 
szükségem, és valami ennivalót is akarok szerezni. 


Valami nyerges és szíjgyártó boltjába jutottunk. Hátul egy kis irodahelyiség is volt. 
Garthwaite lefektetett egy díványra, és jól betakart néhány  lópokróccal. 
Fáradtságomhoz most szaggató főfájás is hozzájárult. Örültem, hogy becsukhatom a 
szememet. 

- Igyekezzék elaludni - mondta Garthwaite búcsúzóul. - Visszajövök hamarosan. Taxit 
nem hozhatok magának, de hogy szerzek valami ételt, abban biztos lehet. 

Csak három év múlva láttam viszont. Nem jött vissza értem a nyergesüzletbe. 
Kórházba szállították egy golyóval a tüdejében, és egy másik a nyakát ütötte át, de 
szerencsére úgy, hogy csak a húsát sértette meg. 


XXIV. LIDÉRCES ÁLOM 


Nagyon keveset aludtam előző éjjel a Huszadik Század hálófülkéjében. Nem csoda, 
hogy most erőt vett rajtam a kimerültség. Amikor felébredtem, éjszaka volt. Garthwaite 
még nem jött vissza. Elvesztettem órámat, és fogalmam sem volt róla, mennyit aludtam. 
Behunyt szemmel feküdtem, és távoli robbanások tompa zaja ütötte meg fülemet. Ugy 
látszik, még tombol a pokol. Feltápászkodtam, és az üzlet ajtajához botorkáltam. A nagy 
tűz még mindig vörösre festette az eget. Az utca majdnem olyan világos volt, mint 
nappal. Atűz visszfénye elég erős volt ahhoz, hogy akár újságot is olvassak mellette. 
Néhány háztömbnyire tőlem kis kézibombák durrantak, és gépfegyverek ropogtak. 
Messzebbről erősebb robbanások követték egymást, szinte szakadatlanul. 
Visszabotorkáltam díványomhoz, bebújtam a lópokrócok alá, és megint elaludtam. 


Arra ébredtem, hogy bágyadt, sárgás fény szűrődik be a helyiségbe. Ez volt a második 
nap hajnala. Megint a bejárathoz osontam. Az eget sűrű füstfelhő borította, melyet 
időnként vakító villanások szaggattak szét. Az utca túlsó oldalán egy férfi botorkált - 
egy nyomorult rabszolga. Egyik kezét oldalához szorította, és nyomában csöpögött a 
vér. Szeme rémülten kémlelt körül. Amint meglátott, szeme olyan szomorú és könyörgő 
volt, mint egy sebesült, meghajszolt vadé. Eszrevett, de nem állt meg. Nem villant át 
köztünk a megértés és rokonszenv szikrája. Eszébe se jutott, hogy szánalmat erezhetek 
iránta. Még jobban a falhoz lapult, és meggyorsította lépteit, amennyire ereje még bírta. 
Nem várt segítséget senkitől a világon. Tudta, hogy jogtalan helóta, törvényen kívül áll, 
és az urak közül akárki lepuffanthatja. Egyetlen reménye az volt, hogy talál valami 
zugot, ahol elrejtőzhetik. Egy mentőautó tülkölt és robogott el a sarkon. Megijedt tőle, 
és egy sötét kapumélyedésbe húzódott. Eszébe se jutott inteni vagy segítségért kiabálni - 
a mentőautót nem ilyen sebesültekért járatták. A kapuban nyögve lekuporodott, de a 
következő percben már újra feltápászkodott, és tovább vonszolta magát. 


Visszabújtam a pokrócaim alá, és egy óra hosszat vártam Garthwaite-et. Fejfájásom 
nem múlt el, sőt még jobban gyötört, mint előző nap. Még az is nagy erőfeszítésembe 
került, hogy nyitva tartsam szememet. Ez a gyenge világosság is bántott, szemem 
minden mozdulata égő fájdalmat okozott, agyam lüktetett. A betört ablakhoz 
támolyogtam, és kimásztam az utcára. Vakon, tapogatózva igyekeztem kijutni valahova, 
ahol csend van és békesség. A többi aztán olyan volt, mint egy lidérces álom. 
Emlékezetem felmondta a szolgálatot, vagy csak kihagyással működött. Egyes 
események éles nyomot hagytak agyamban, másokról csak elmosódó emlékem maradt, 
és közben többször teljesen elvesztettem öntudatomat. Hogy ezekben a szünetekben mi 
történt velem, nem tudom, és nem is tudhatom meg soha. 


Arra emlékszem, hogy a sarkon megbotlottam egy emberben, aki a járdán hevert, mert 
gyengeségében már nem tudott tovább vánszorogni. Tisztán emlékszem erre a 
szerencsétlen emberre. Még most is magam előtt látom bütykös kezét, melyet eltorzított 
a nehéz robot. Tenyere kérges volt, megvastagodott rajta a bőr, egészen elveszítette 
emberi formáját. Mielőtt továbbhaladtam, egy pillantást vetettem rá, és láttam, hogy 
még él. Szeme megcsillant, és arcomra tapadt. 


Azután öntudatom megszakadt egy ideig. Nem láttam semmit, de alighanem tovább 
botorkáltam. A következő kép, amire emlékszem, kísérteties látomás - halottakkal 
borított csendes, néma utca, a halottak utcája. Hirtelen akadtam rá, mint a vándor, ha 
váratlanul egy folyóra bukkan. De ez a folyó nem élt, nem csobogott, nem hömpölygött, 


hanem halálba dermedt. Az úttesten és a két járdán jobbra-balra, az egyik házfaltól a 
másikig, hullák hevertek sűrűn egymás mellett, szép egyenletesen - csak itt-ott torlódtak 
nagyobb halomba. A sötét mélység népe, a szegény, agyonhajszolt helóták tömege 
hevert ott, mint Kaliforniában a nyulak hajtóvadászat után."" Végignéztem az utcán, fel 
és le, mindkét irányba. Meg se moccant semmi, egyetlen hangot, nyögést vagy sóhajt 
sem lehetett hallani. A hatalmas házak ezer meg ezer sötét ablaka némán nézett le a 
kísérteties hullamezőre. És ekkor megrezdült a befagyott folyó egyenletes tükre - csak 
egy helyen és egyetlenegyszer. A látványtól megborzadtam. Egy kar emelkedett a 
levegőbe - esküszöm, hogy tisztán láttam, amint kíntól remegve megmozdult, és utána 
egy fej is, rémesen, mint maga a Halál - rám meredt, mintha vigyorgott volna, aztán 
visszahanyatlott, és az egész kép újra néma mozdulatlanságba dermedt. 


Aztán emlékszem egy másik utcára is, ahol fáradtan, kábultan bandukoltam a csendes, 
sötét házak közt, amíg fel nem riasztott a közelgő lábak dübörgése. Felpillantottam, és 
legnagyobb rémületemre megint a sötét mélység népét láttam sűrű tömegben. Pedig 
ezúttal nem volt ok a félelemre. Az emberfolyó lassan hömpölygött, és vad üvöltözés 
helyett csak jajgatást és sírást hallottam, vagy legfeljebb hisztériás sikoltozást. Ez a 
menetelő tömeg fiatal gyermekekből és nagyon öreg emberekből állt, meg egészen 
tehetetlen, gyenge, vánszorgó betegekből. A munkásgettó égő falai közül menekültek ki, 
és az utcai harcok színterére jutottak. Hogy innen hova fordultak, mi várt rájuk, mi lett 
velük, nem tudom, és nem tudtam meg soha." 


Halványan emlékszem egy másik kirakatra, amit már én magam törtem be, hogy 
menedéket találjak a boltban a tömeget szétkergető katonák elől. És emlékszem egy 
bombára is, mely mellettem robbant fel, a teljesen elhagyott utcán, ahol hiába néztem 
körül, egyetlen teremtett lelket sem láttam. A következő éles emlékem egy 
puskalövéssel kezdődik, mely felriasztott kábultságomból. El sem akartam hinni, hogy 
az a katona rám céloz, engem akar eltalálni az autóból. Szerencsémre nem talált el, és a 
következő pillanatban már hadonászva sikoltoztam felé a titkos jelszót. Aztán 
elmosódik emlékezetemben minden, csak azt tudom, hogy az autóban ülök a katona 
mellett. Mintha rettentő álmos és fáradt lennék. De amikor a katona újra lövöldözni 
kezd mellettem, kinyitom szememet, és megpillantom George Milfordot, aki annak 
idején gyakran megfordult lakásunkon, a Pell Streeten. Most összeesik, és lassan 
leroskad a járdára. A katona még egyszer rásüti fegyverét. Milford teste megrándul, 
aztán elnyúlik. A katona röhög, az autó robog tovább... 


Aztán megint mély álmomból keltett fel valaki. Egy férfi járkált fel és alá a szobában 
mellettem. Arcán izgalom és fáradtság tükröződött, homlokán  verítékcseppek 
gyöngyöztek, és végigcsurogtak az orrán. Egyik kezét görcsösen melléhez szorította, és 
sebéből vér csöppent a padlóra. A zsoldosok egyenruháját viselte. Kívülről, a vastag 
falakon át robbanóbombák tompa zaja hallatszott. Egy épületben voltam, mely egy 
másik épülettel párbajt folytatott. 


Sebész jött be fehér köpenyben, és bekötözte a tiszt sebét. Tőle tudtam meg, hogy 
délután van már, az óra három felé jár. Panaszkodtam, hogy irtózatosan fáj a fejem. A 
sebész egy percre félbeszakította munkáját, és valami port adott be nekem. Azt mondta, 
ez majd megnyugtat, és lecsillapítja szívdobogásomat. Elaludtam. Amikor megint ébren 
voltam, ugyanannak a háznak a tetején álltam, a korlát mellett. Az utcai harc megszűnt. 
Most a léggömböket figyeltem, amint támadásra indultak az erőd ellen. Valaki átkarolta 
derekamat, és én boldogan hozzásimultam. Egészen természetesnek tartottam, hogy 
Ernest áll mellettem, csak azon csodálkoztam, hogy haja és szemöldöke olyan csúnyán 
megperzselődött. 


117 Akkoriban az Egyesült Államok nagy területein olyan gyér volt a lakosság, hogy az apróvad 
hihetetlenül elszaporodott, és küzdeni kellett ellene. Ezért rendeztek Kaliforniában rendszeres 
körvadászatokat. Egy megbeszélt napon a környék farmerei gyülekeztek valahol, és hatalmas láncba 
állva haladtak a központ felé, egy előre elkészített, bekerített helyre terelve a nyulakat. Ott aztán a 
férfiak és kamasz fiúk husángokkal ezerszámra verték agyon a riadt kis állatokat. 


118 A történettudósok sokáig nem tudták eldönteni a kérdést, hogy Chicago déli munkásgettója véletlenül 
lett-e a tűzvész martaléka, vagy szándékosan gyújtották fel. De azóta megállapítást nyert, hogy ezt a 
városrészt tisztjeik parancsára a zsoldosok borították lángba. 


Merő véletlen volt, igazán szerencsés véletlen, hogy egymásra találtunk Chicago 
rémnapjaiban. Fogalma sem volt róla, hogy itt vagyok, azt se tudta, hogy elhagytam 
New Yorkot. Amikor bejött a szobába, ahol aludtam, nem akart hinni a szemének. De 
nem csókolt meg, nehogy felébresszen. Sokkal többet már nem is láttam a Chicagói 
Komminből. Még végignéztük a léggömbök harcát, aztán Ernest levitt a ház belsejébe, 
és újra lefektetett. Mélyen aludtam egész délután és a következő éjszakán. A harmadik 
napot is ebben a házban töltöttük. A negyedik napon Ernest engedélyt kapott arra, hogy 
velem együtt elhagyja Chicagót. Autót is szerzett, és elrobogtunk. 


Fejfájásom elmúlt, de testem és lelkem olyan fáradt volt, mint még soha. Fejemet 
Ernest vállára hajtva, kábultan bámultam a katonai sofőrre, aki az autót vezette. Nem 
volt könnyű kijutni a városból. Még folytak az utcai harcok, de már csak elszigetelt 
helyeken. Egyes háztömbök még a forradalmárok kezén voltak. Ezeket katonák vették 
körül. Száz meg száz ilyen ellenállási fészket ostromoltak, míg végre sikerült elfoglalni. 
Ez persze az ellenállók halálát jelentette, mert a feldühödött zsoldosok nem ismertek 
könyörületet. Elvtársaink hősiesen harcoltak az utolsó emberig." 


Valahányszor kocsink ilyen ostromlott háztömb felé közeledett, az őrök nem engedték 
tovább, és vissza kellett fordulnunk, hogy kerülőúton jussunk tovább. De egyszer nem 
volt más utunk, csak egy teljesen felégetett térség, két erős sündisznóállás közt, melyet 
elvtársaink szálltak meg. Mindkét oldalról golyók süvítettek felénk, miközben kocsink 
égő és düledező falak közt robogott tovább. Gyakran romok torlaszolták el utunkat, 
akkora romhalmazok, hogy alig tudtuk kikerülni. 

A vágóhidak, a munkásgettó és néhány nagy gyártelep helyén csak füstölgő romok 
maradtak. Amint kifelé robogtunk a városból, jobb kéz felől korom és füstfelhők 
homályosították el az eget. A Pullmannról elnevezett külváros - mesélte a katona, aki 
autónkat vezette - teljesen elpusztult. Előző nap délutánján járt ott kocsijával, mert 
parancsokat kellett kézbesítenie. Szörnyű harcok folyhattak ott, a közlekedés 
megbénult, az utcákat halottak tömege borította. 


Mi is elakadtunk a vágóhidak közelében, egy omladozó háztömb előtt, ahol a hullák 
eltorlaszolták az utat. Ugy tornyosultak egymásra, mint a tenger hullámai. Könnyű volt 
kitalálni, mi történt itt. 


A tömeget a mellékutcák torkolatában gépfegyverek kapták közre, és lekaszáltak 
mindenkit. De rengeteg katona is volt a hullák közt. A házból bombákat dobtak rájuk, 
amitől az amúgy is halálra ítélt tömeg felbátorodott. Akik még életben maradtak, 
elkeseredett elszántsággal vetették magukat a katonákra. A páncélos autók és 
gépfegyverek roncsai közt katonák és rabszolgák hullái hevertek egymásba keveredve. 


Ernest hirtelen felugrott az autóban. A hullák közt valami lekötötte figyelmét - egy 
olcsó munkásnadrág, egy kockás pamuting és egy ősz hajjal borított koponya. Nem 
tudtam, mit néz, csak akkor kérdeztem meg, amikor visszaült mellém, és az autó már 
továbbrobogott. 


- Tudod, ki volt az? - felelte. - Morehouse püspök. Sajnos, nem tévedés, nagyon jól 
láttam. 


Nemsokára kiértünk a város zöldellő környékére. Visszafordultam, és még egy 
pillantást vetettem a hátunk mögött elmaradó füstfelhőkre. Távolról még most is hallani 
lehetett a robbanások tompa hangját. Hirtelen Ernest mellére vetettem magamat, és 
keservesen sírni kezdtem. Az áldozatokért is fájt a szívem, de nem őket sirattam, hanem 
az ügyet, mely elbukott. Ernest gyöngéden átkarolt, úgy vigasztalt: 


119 Némelyik háztömb egy hétig is tartotta magát, sőt volt egy, mely tizennégy napig tudott ellenállni. 
Mindegyiket úgy kellett elfoglalni, mint valami megerősített várat. A zsoldosok emeletről emeletre 
törtek utat maguknak. Elkeseredett küzdelem volt, egyik fél sem várt a másiktól kegyelmet. A 
forradalmárok nagy előnyére szolgált, hogy ők voltak felül, és a katonák alulról igyekeztek 
megközelíteni őket. Mindkét félnek súlyos veszteségei voltak. Amíg a felkelést teljesen le nem 
verték, a vérontást egyáltalában nem lehetett egyoldalúnak nevezni. A büszke chicagói forradalmárok 
nem adták olcsón az életüket. Több százezer halottjuk volt, de körülbelül ugyanannyi harapott a fűbe 
a zsoldosok közül is. 


- Kikaptunk, drágám, de csak most, nem örökre. Tanultunk ebből a kudarcból. A 
jövőben több óvatossággal és nagyobb fegyelemmel folytatjuk a harcot. Ugyünk 
feltámad, és meglátod, mienk lesz a végső győzelem. 


Az autó megállt egy kis vasúti állomás előtt. Itt kellett bevárnunk a vonatot New York 
felé. Amíg a peronon álldogáltunk, három vonat száguldott el megállás nélkül Chicago 
irányába. Zsúfolva voltak rongyos, tanulatlan munkásokkal. A sötét mélység népének 
pótlására. 

- Ezeket más városok munkásgettóiból hajtották ki, hogy újjáépítsék Chicagót - 
jegyezte meg Ernest szomorúan bólogatva. - Mert a chicagói rabszolgák száma alaposan 
megcsappant az utolsó három nap alatt. 


XXV. A TERRORISTÁK 


Ernest meg én baj nélkül megérkeztünk New Yorkba. De még hetekig tartott, míg a 
történtekről áttekintést nyertünk, és megértettük kudarcunk teljes nagyságát, az egész 
katasztrófát, mely a forradalom ügyét érte. 


Valóban sötét és keserves helyzetbe kerültünk. Az ország számos más helyén is kitört 
a forradalom, de mindenütt vérbe fojtották. Mártírjaink száma nőttön-nőtt. A 
mészárlások befejezésé után az egyéni kivégzések következtek. Az üldözöttek százezrei 
menekültek a hegyek közé, bújtak el az erdőkben. Ezeket törvényen kívül helyezték, és 
haj tó vadásza tokát indítottak ellenük. Menhelyeink zsúfolva voltak elvtársakkal, 
kiknek fejére magas vérdíjat tűztek ki. Akémek és besúgók szorgalmasan dolgoztak, 
valamennyi ki akarta tüntetni magát. Jelentéseik alapján a Vaspata razziákat rendezett, 
számos menhelyünkre rátörtek, lakóit elfogták és kivégezték. 


A mieink közül sokan elcsüggedtek, minden reményüket elvesztették. Nagy 
csalódásukban és elkeseredésükben kétségbeesett eszközökhöz folyamodtak. Számos 
terrorista szervezet létesült, és sok bajt okozott nekünk. Ezek a titkos egyesületek 
tulajdonképpen nem tartoztak hozzánk, és nem engedelmeskedtek utasításainknak. 
Félrevezetett tagjaik éppen olyan könnyen és meggondolatlanul áldozták fel saját 
életüket, mint a másokét. Örömüket lelték a céltalan gyilkolásban és gyújtogatásban. 
Gyakran keresztezték a mi terveinket, és megnehezítették soraink újjászervezését. "" 


De mindez alig zavarta a Vaspatát, mely nyugodtan, rendületlenül, tervszerűen 
folytatta saját megtorló hadjáratát. Ki akarta irtani a forradalmárokat az utolsó szálig, 
felszámolni titkos szervezetüket. Átfésülte a munkásgettókat, még a zsoldosok városait 
is, hogy kigyomlálja a megbízhatatlan elemeket. Hideg kegyetlenséggel gyilkolt, mint 
valami lélektelen gép. Még azzal sem törődött, hogy felborítja a termelés rendjét. Tudta, 
hogy módjában áll a hiányokat pótolni. De ugyanolyan kemény elszántsággal 
küzdöttünk mi is. Ernest és a többi vezető elvtársak csüggedés nélkül, fáradhatatlanul 
dolgoztak, hogy újjászervezzék a forradalom erőit. Hogy milyen emberfölötti feladatra 
vállalkoztak, csak akkor értjük meg tisztán, ha tekintetbe..." 


120 A kétségbeesésnek e korszaka nem tartott sokáig, de története így is véres és hátborzongató 
olvasmány. A terroristák gyűlölték a jelent, és a jövőtől sem vártak semmit. Egyetlen gondolatuk a 
bosszú volt, ebben látták életük értelmét. Rengeteg ilyen szervezet született egyik napról a másikra. A 
Daniták, akik a mormon mondakör bosszúálló angyalainak nevét vették fel, a nyugati hegyek közt 
szervezkedtek, és csakhamar elterjedtek az egész csendes-óceáni partvidéken, Alaszkától Panamáig. 
A Walkürök női terrorcsapata volt a legfélelmetesebb. Csak olyan nőt vettek be maguk közé, kinek 
valamely közeli családtagját a Vaspata legyilkolta. Arról voltak nevezetesek, hogy foglyaikat halálra 
kínozták. Hasonló szervezet volt a Fekete Fátyol, a hadiözvegyek szövetsége. Kegyetlenségben csak 
a Berserkerek vetekedtek velük, a legelszántabb férfiak, akik életüket már semmire sem becsülték. ők 
pusztították el Bellonát, a zsoldosok egyik nagy városát. Százezer főnyi lakosságából egyetlen lélek 
sem maradt életben. Házaikat pedig felgyújtották és lerombolták. A munkásgettókból megszökött, 
bujkáló rabszolgák két szervezetbe tömörültek. Ezek - a Bedlamiták és a Helldamiták - még egymás 
ellen is harcoltak. Egy szervezet, mely az Isten Haragja nevet viselte vallásos szektává fajult. Az 
emberek elkeseredése ragályos lelki kór tüneteit öltötte fel, amit sok ilyen szervezet neve is elárult. 
Megemlítjük közülük a következőket: Vérző Szívek, a Hajnal Fiai, a Flamingók, a Hármas 
Háromszög, a Visszafizetők stb. 


121 Így végződik Avis Everhard feljegyzéseinek kézirata. Itt hirtelen megszakad, a mondat közepén. 
Everhardnét valószínűleg hirtelen figyelmeztették, hogy a zsoldosok közelednek. Csak annyi ideje 
volt, hogy a kéziratot gondosan elrejtse, aztán elmenekült vagy talán elfogták. Nagy kár, hogy nem 
fejezhette be feljegyzéseit, melyekből bizonyára megtudtuk volna férje további sorsát. így azonban 
Ernest Everhard kivégzésének körülményeit sűrű köd takarja, melyet hétszáz év történelmi kutatásai 
sem tudtak felderíteni. 


UTÓSZÓ 


"Fontos hírem van az önök számára" - kezdte egyik beszédét Sarah P. Decker, a női 
választójog harcosa a századforduló Amerikájában. "Dante végérvényesen meghalt. 
Tudomásul kell vennünk, hogy jó néhány évszázada halott már. Legfőbb ideje tehát, 
hogy felhagyjunk a dantei Inferno tanulmányozásával, s a minket körülvevő Pokolra 
vessük tekintetünket." A New York-i East Side munkásnegyedeinek zsúfolt és 
egészségtelen lakásaiban élők sorsát látva Marx leánya, Eleanor és férje, Edward 
Aveling pedig a következőket írták 1887-ben: "Ott kísért minket a kérdés: miért 
késlekednek az amerikai írók? A téma előttük hever, ott dörömböl ajtajaikon, s egyikük 
sem ragad tollat. 


.. Nincsenek írások a gyári munkásokról, a bérkaszárnyák lakóiról, s hiányoznak a 
beszámolók azokról, akik eme modern Inferno legsötétebb mélységeit lakják. Az idő 
megérett arra, hogy e típussal foglalkozzanak, s fognak is róla beszélni, és talán már a 
napokban megírja valaki a kapitalizmus Tamás bátya kunyhójá-t." 


Sarah Decker és az Aveling házaspár felhívásához idővel mind többen és többen 
csatlakoztak. A századvégi Amerika szellemi elitjének legjobbjai vállalták magukra a 
nemzeti önvizsgálat gyötrelmes műveletét, s próbáltak választ keresni a társadalmi 
feszültségek okaira. Szenvedélyes hangú írások tárták a nyilvánosság elé a városok 
nyomortanyáit, a gyárakban félállati sorban tartott - főként Európából bevándorolt - 
munkások helyzetét, a sztrájkolok ellen bevetett Pinkertonok - a magánrendőrség - 
brutalitását, a Carnegie Acéltröszt vagy a Standard Oil sötét üzelmeit, a vasúttársaságok 
panamáit, a korrupt városatyák vagyonának forrását: a szeszméréseket és a piros lámpás 
házakat és az iparbárók csekkszámláján élősködő képviselőket és szenátorokat. Az 
1900-as években a "muckraker" - a társadalmi visszásságokat leleplező - irodalom a 
fénykorát éli. Egyetlenegy mű sem tudta azonban olyannyira megmozgatni az ország 
lelkiismeretét, mint Upton Sinclair A mocsár című regénye (1906), melynek litván 
bevándorló hőse testileg-lelkileg összeroppan a chicagói húsipar dzsungelében. A 
mocsár megjelenését talán leglelkesebben Jack London üdvözölte: "Végre megszületett 
az a könyv, amelyre annyi éve várunk! A bérmunkás-rabszolgaság Iamás bátya 
kunyhója! Sinclair regénye, A mocsár, ilyen regény! És amit a Tamás bátya kunyhója tett 
egykor a fekete rabszolgák ügyéért, azt a ma bérmunkás-rabszolgáinak A mocsár hozza 
majd meg." Méltatásában Jack London egy dologról hallgatott csak: arról, hogy kora 
Harriet Beecher Stowe-jának szerepét valójában magának szánta. London ekkor már A 
Vaspatá-n — dolgozott, azon a regényén, amely a Sinclair  alkotásánál 
összehasonlíthatatlanul radikálisabb. A Vaspatá-n, mely immár a "mocsár" lakóinak 
lázadásáról szól, s egy eljövendő új polgárháború látomását festi meg, melynek 
kegyetlensége messze felülmúlja majd Észak és Dél egykori háborújáét. 

"Semmi... nem hatott későbbi életemre annyira - emlékezett vissza ifjúságára immár 
ünnepelt íróként Jack London -, mint életemnek az az időszaka, amikor megláttam a 
társadalmi szakadék körülöttem magasodó falait, s a saját bőrömön érezhettem, mit 
jelent mind lejjebb és lejjebb süllyedni a szakadék mélyén levő fertelemben." 


Jack London 1876-ban született San Francisco szegénynegyedében. Törvénytelen 
gyerek: édesapja asztrológus, akivel a természetfeletti jelenségekre fogékony édesanyja 
csak néhány hónapot élt együtt. Mostohaapja fűszeres Oaklandben, üzlete azonban 
hamar csődbe jutott, s ekkor a földműveléssel próbálkozott. Ettől kezdve az író 


nélkülözésekkel teli gyermekkorának színtere hol Oakland, hol pedig a környékbeli 
farmok egyike volt. "Akárcsak Ézsau - írja -, én is odaadtam volna elsőszülöttségi 
jogomat egy tál lencséért vagy egy szelet húsért." Kilencéves korától már dolgozott: 
alkalmi munkákat vállalt, újságot árult, majd egy konzervgyárban robotolt olykor napi 
húsz órában. Elunva a fárasztó, rosszul fizetett munkát, kölcsönpénzen vett egy 
vitorlást, s felcsapott osztrigakalóznak a San Franciscó-i öbölben. Majd a partvédelmi 
őrség tagja lett, s most már ő üldözi a lazacra és garnélarákra engedély nélkül vadászó 
kínaiakat. Egy fóka vadászhajó fedélzetén hét hónapon át bolyongott Japán és Szibéria 
partjai mentén. 1893-ban tért vissza Oaklandbe, a nagy gazdasági válság előestéjén. 
Szerencséje volt: először egy jutamalomban kapott állást, majd a vasútnál, ahol két 
ember helyett dolgoztatták, miközben azzal hitegették, hogy idővel kitanulhatja a 
villanyszerelő szakmát. 


A csalódott London 1894 áprilisában csatlakozott Kelly "tábornok" közel kétezer főt 
számláló munkanélküli "hadseregéhez". Charles T. Kelly nyomdász volt, aki az 1893-as 
válság következtében utcára került San Franciscó-i és oaklandi munkásokból tiltakozó 
menetet szervezett. A sereg Washingtonnak vette útját, ahol a tervek szerint más 
munkanélküli menetekkel egyesült volna, hogy sok százezer más munkással együtt 
tiltakozzék a tömeges elbocsátások ellen. Kelly hadserege azonban, mely 
szakszervezetiekből, szocialistákból, elégedetlen farmerekből és hobókból állt, gyorsan 
szétzilálódott a nélkülözések következtében. London is faképnél hagyta őket: Chicagóba 
ment. Megnézte a világkiállítást, a Pullmann-sztrájk idején azonban már nincs a 
városban. Hallomásból értesült csak a munkások és a Cleveland elnök által 
odavezényelt sorkatonaság összecsapásáról, mely hét sztrájkoló életét követelte. A 
hisztérikus légkörben Londont Buffalóban valami apróságért harminc nap elzárásra 
ítélték. A börtönben töltött idő a  magáratalálás nagy pillanata Londonnál: 
"Ujjászülettem, még ha új nevet nem is kaptam. Most már minden igyekezetemmel 
azon voltam, hogy rájöjjek, mivégre is rendeltettem én e világra. Rohantam vissza 
Kaliforniába, s könyvekkel vettem magam körül." 


A nyomorúságos gyermekévek és az 1893-94-es időszak megrázkódtatásai furcsa 
kettősséget alakítottak ki London gondolkodásában: egyrészt a siker és a pénz már-már 
kényszeres hajszolását, másrészt a gyárakban megnyomorítottak ügyének szenvedélyes 
felvállalását. íme a két Jack London! Az egyik, aki így beszél: "Ha asszony volnék, s a 
siker ezen múlna, minden férfinak odaadnám magam" - míg a másik, aki nem sokkal 
később egy interjúban arra a kérdésre, hogy hisz-e a forradalmi szabotázsban, a 
következőket válaszolja: "Minden módszert el tudok fogadni, amelyik a szocialista 
eszmét győzelemre viszi." 


A messzi Északon, a Yukon folyó völgyében az aranyásókkal töltött hónapok érlelték 
meg benne végérvényesen az elhatározást: író lesz. Méghozzá bármi áron. Több tucat 
visszautasított mű után álma végül is teljesült. 1900-ban a kor legrangosabb folyóirata, 
az "Atlantic Monthly" közölte Északi Odüsszeia című elbeszélését, s még ugyanebben 
az évben a bostoni Houghton Mifflin kiadó megjelentette egy elbeszéléskötetét, A 
farkas fiá-t. Ettől kezdve a siker dédelgetett gyermeke. Haláláig közel félszáz könyve 
jelent meg, közöttük olyan jelentős alkotások, mint A vadon szava (1903), az 
Országúton (1907), a Martin Eden (1909) és A Vaspata. Evi jövedelme hetvenezer 
dollár volt, négylovas hintón járta be feleségével a nyugati partvidéket, és az észak- 
kaliforniai Hold-völgyben levő hatalmas mintagazdaságának pedig mindenhonnan a 
csodájára jártak. De álruhában ekkor is ott találjuk az írót az angol főváros, London 
nyomornegyedében, az East Enden, amelyről A mélység népe címmel (1903) írt 
megrázó szociográfiát. A"sárga sátán", az alkohol vonzásában élt, s végül fiatalon, 
önkezével vetett véget életének 1916-ban. 

A Vaspatá-t London 1906 tavaszán kezdte el írni. Az időpont korántsem véletlen. Egy 
évvel korábban alakult meg az Egyesült Államokban a Világ Ipari Munkásai nevű 
szervezet, mely idővel elutasította az alkotmányos keretek között folyó politikai harcot, 
s helyette a "közvetlen akció" - szabotázsok és tömegsztrájkok - programját hirdette 
meg. Ez a szervezet, melynek támogatói közé tartozott London is, juttatta kifejezésre 
legélesebben Amerika feszültségeit a századforduló idején. 


A19. század utolsó negyede a "tőke kora" az Egyesült Államokban. Ennek lépcsőfokai 
az agrár Dél veresége az iparosodó Eszaktól a polgárháborúban, a gazdag nyugati 
területek - így Kalifornia - bekapcsolása a gazdaság vérkeringésébe, s a Karib-tengeren 
és a Csendes-óceánon folyó gyarmatszerzés. Megszületnek a hatalmas korporációk - így 
Morgan acél és Rockefeller olajbirodalma -, az ipar ellenőrzése néhány mammutvállalat 
kezébe kerül. A gépesítés és a munkafolyamat szakosítása páratlan termelésnövekedést 
eredményez, de ugyanakkor állandóan felvillantja a túltermelési válság lidércét is. A 
Nyugat és a Dél farmerei kiváló terméshozamokkal büszkélkedhetnek ugyan, ám a 
terményeik eladásához nélkülözhetetlen gabonatárolók és vasutak a korporációk 
tulajdonában vannak, akik mesterségesen magasan tartott áraikkal a farmerek tízezreit 
teszik tönkre. A gazdaság ütőere az értéktőzsde: ezen keresztül születik meg az a 
pénzpiac, amely a monopóliumok. óriásvállalkozásainak létalapja. Egyúttal azonban 
veszélyforrás is; egy-egy rosszul felmért nagyberuházás máris pénzügyi válsághoz, 
"tőzsdekrachhoz" vezethetett. Az 1800-as évek vége a kettészakadt társadalom kora 
volt: ekkor épültek a fényűző paloták a New York-i Fifth Avenue-n és a chicagói Gold 
Coaston, ám velük szemben ott éktelenkedtek a piszkos és nyomorúságos 
munkásgettók. 


A korporációk létrejötte új taktikát kívánt a munkavállalóktól. Az egyik ős- 
szakszervezetnek, a Munka Lovagjainak vezetője a következőket mondta: "Amikor a 
rossz emberek szövetkeznek, a jóknak is hasonlóképpen kell tenniük, különben 
egyenként hullanak el szánalmat sem érdemlő halottjaiként egy hitvány csatának." 
Egyre-másra alakultak a szakszervezetek és a radikális politikai pártok. 1881-ben 
megszületett az ágazati szakszervezeteket tömörítő Amerikai Munkaszövetség, 
amelynek félmillió tagja volt. Megalapították a Szocialista Munkáspártot, melyet főként 
európai bevándorlók hívtak életre, akik szocialisztikus eszméiket, így a marxizmust, az 
öreg földrészről hozták magukkal. Ennek a pártnak lett tagja London 1896 áprilisában. 


Jack London a véletlen révén került kapcsolatba a szocialista mozgalommal. Gyakran 
hallgatta az oaklandi városi parkban a szocialista hordószónokokat, s itt megismerkedett 
egy angol bevándorlóval, aki egy belamyista - szövetkezeti - elvek szerint működő 
fűszerkereskedésben dolgozott. Az ő hatására kezdett el járni a szocialisták gyűléseire. 
Ekkor került kezébe a Kommunista Kiáltvány, s a szociáldarwinizmust is itt 
tanulmányozta behatóan. A szociáldarwinizmusban - a létért való küzdelem és a 
természetes kiválasztódás darwini elvének a társadalomra történő kiterjesztésében - 
London lehetőséget látott arra, hogy kora két nagy osztályának szembenállását nyers 
erőszakviszonylatként értelmezze. A századforduló roppant feszültségei táplálták 
meggyőződését, hogy - mint A Vaspata is mutatja - a társadalmi érdekek összeütközéseit 
ennek az újfajta naturalizmusnak a fényében jelenítse meg. Amennyiben Londont a 
naturalista írók közé soroljuk, azt szociáldarwinista indíttatása folytán tesszük. 


Jack London tanúja volt a Szociáldemokrata Párt megszületésének, melyet az 
elégedetlen farmerrétegeket képviselő populista mozgalom egykori vezére, Eugene 
Debs hívott életre. Az 1900-as elnökválasztáson Debs már a baloldal közös jelöltjeként 
indult, s százezer szavazatot kapott. A siker lelkesedéssel töltötte el az írót: "A 
szervezett munkásság Debs vezetésével... a frontok átrendezése mellett döntött. 
Felhagynak korábbi taktikájukkal, amikor is a munkaidő-csökkentést és magasabb 
béreket sztrájkokkal akarták kivívni. Most már a politikai hatalomra törnek." Debs 
szereplésén felbuzdulva a baloldali pártok - a Szocialista Munkapárt kivételével - 
Szocialista Párt néven egyesültek. Az új pártba belépett Jack London is. A mozgalom 
erősödését mutatja, hogy 1904-ben Debs megnégyszerezte szavazatainak számát. Egy 
évvel később pedig létrejött a baloldal egységfrontja is: a Szocialista Munkapárt, Debs 
szocialistái és a Big Bili Haywood vezette Nyugati Bányász Szakszervezet létrehozta a 
Világ Ipari Munkásai nevű szervezetet. Ekkor egy pillanatra lehetségesnek tűnt a 
lehetetlen: talán a szocialisták megkísérlik a Nagy Áttörést, ha mégoly kilátástalan is 
lenne ez a küzdelem, mint az 1905-ös orosz forradalom volt. Ennek a London által 
nagyon várt Áttörésnek a látomása A Vaspata. 


A könyv gerince az Everhard-kézirat, mely az 1912-től 1932-ig terjedő időszakot öleli 
fel. A kéziratot az ardisi Allami Könyvkiadó adja közre, immár a huszonhetedik 
században, négyszáz évvel azután, hogy megbukott a Vaspata - az iparbárók és 


zsoldosaik ligáját nevezik így -, s beköszöntött az Emberi Testvériség Korszaka. A 
Vaspata korát tárgyaló feljegyzések Avis Everhardtól, egy jómódú egyetemi tanár 
egyetlen leányától származnak. Férjének, Ernest Everhardnak állít bennük emléket, aki 
ama régmúlt idők legkiválóbb forradalmárai közé tartozott. Ernest szervezte meg az 
iparbárók rémuralma ellen az Első Felkelést 1917-ben, s jelentős szerepet játszott a 
másfél évtized múltával lezajló újabb forradalom előkészítésében is. Kitörését azonban 
már nem éri meg, 1932 tavaszán elfogják s titokban kivégzik. 


Két idősíkban mozog tehát a mű: a 20. század első évtizedeiben és az E. T. K. 420. 
évében. London célja ezzel az, hogy egyrészt megteremtse a forradalom "itt és most" 
hangulatát, másrészt a távolságtartás lehetősége rejlik abban, hogy Avis Everhard írását 
egykorú dokumentumként kezelheti. A lábjegyzetekben gyakran pontosítja, kiegészíti 
Avis feljegyzéseit, idézeteket vág be Lincolntól és Amerika akkori elnökétől, Theodore 
Roosevelt-től, s hivatkozik Ernest Untermannra, A tőke fordítójára, vagy George E. 
Baerre, a readingi vasúttársaság vezérére. Vérbeli "muckraker" stílusban gyakran közöl 
leleplezéseket a korabeli viszonyokról, a korporációk kétes üzelmeiről. 


A Vaspata hőse Ernest Everhard, a munkásvezér, akit London a szociáldarwinista 
eszmény szerint így jellemez: "Felsőbbrendű ember volt, és szívének minden lángjával 
a demokráciáért lelkesedett, külsőre meg arra a szőke férfibestiára emlékeztetett, akiről 
Nietzsche beszél." Ernesttel Avis édesapjának otthonában ismerkedik meg, aki a 
Berkeley Egyetemen tanít fizikát, s rokonszenvezik a baloldallal. A vacsorán jelen van 
Morehouse püspök is, akinek Ernest beszél a munkások nyomoráról, s kéri, hogy az 
egyház nevében emelje fel szavát a megalázottakért. Avis idegenkedve, ellenségesen 
hallgatja  Everhard eszmefuttatását a "mélység népéről" és az osztályharc 
elkerülhetetlenségéről. Ernest rábeszéli a hitetlenkedő lányt, járjon utána egy üzemi 
balesetnek. Avis felkeresi a munkást, akinek kezét a gép tépte le. Megtudja, hogy bár a 
szerencsétlen embernek joga lett volna a kártérítésre, a bíróság - a cég által 
megvesztegetett tanúk vallomásai alapján - mégsem ítélte meg neki. 


Avist felkavarja az eset, s döbbenetét csak fokozza, mikor megtudja, hogy a gyárakban 
a túlórázás miatt nap mint nap történnek ehhez hasonló szörnyű balesetek, ám jóvátételt 
az áldozatok sohasem kapnak. 


A jog minden esetben a munkáltató oldalán áll, s még az újságok sem hajlandók az 
igazságot megírni. A plutokrácia gátlástalanságát példázza Avis számára Morehouse 
püspök sorsa is. A szociális lelkiismeret szavára hallgatva, a püspök az uralkodó elit 
szemére veti, hogy túlságosan is "a húsosfazék és az aranyborjú" imádója lett, s a 
krisztusi tanítás követésére hívja fel őket. Beszéde után a püspököt visszavonulásra 
kényszerítik, majd tébolydába zárják. 

A félkarú munkás és a püspök esete világosságot gyújtanak Avis fejében. Most már 
hisz Everhardnak, sőt kezdeti viszolygása szerelembe csap át. "Szemem előtt tépte le az 
álszenteskedő, nagyképű társadalom álarcát, és megmutatta a valóságot, mely 
kellemetlen volt, elrettentő - de igaz... álmodni sem lehetett különb udvarlót nála. Egy 
leány, aki huszonnégy éves koráig egyetemi városban élt, már meg tudja ezt ítélni. 
Nekem is udvaroltak már csupasz képű diákok és deres hajú professzorok, atlétikai 
bajnokok és futballcsillagok. Egyik sem volt olyan bátor, mint Ernest. Észre se vettem, 
és már megölelt, ajkát számhoz szorította még mielőtt tiltakozni vagy ellenkezni tudtam 
volna." Avis imádatát csak fokozza, amikor Everhard visszautasítja a plutokraták egyik 
vezetőjének ajánlatát, hogy legyen a munkásügyek kormánybiztosa. "En nem vagyok 
eladó" - mondja Ernest, amikor nemet mond a Vaspata "beépítési" ajánlatára. "Hű 
maradok osztályomhoz, ha másért nem, apám emlékéért, aki egész életén át dolgozott, 
mégis belepusztult a nyomorúságba..." 


Ernestet felkérik, tartson előadást az előkelő Philomath Klubban. Felső tízezerbeli 
hallgatóságát felbőszíti, hogy a szakértelem hiányával, önzéssel és bűnös léhasággal 
vádolja őket. Majd arról beszél, hogy a munkásság készen áll a hatalom átvételére: 
"Sorsuk nem lehet más, mint a mézben dúskáló heréké, amikor a dolgozó méhek 
végeznek velük. Bebizonyították, hogy a társadalom vezetését nem lehet önökre bízni, 
hát majd kivesszük a kezükből. Ez a forradalom, uraim. Állítsák meg, ha tudják!" 
Fejetlenség és rémület lesz úrrá a jelenlevőkön, kiabálnak és fenyegetődznek, Ernest 
azonban tántoríthatatlan. Ekkor Wickson, a tekintélyes plutokrata kér szót: "De azzal 


nem megyünk semmire, hogy zümmögünk... A zümmögés nem állítja meg a medvét. De 
vannak fegyvereink, amikkel megállítjuk, megfutamítjuk, még üldözőbe is vesszük. 
Egészen fölösleges vitatkozni vele. Követeléseire szavak helyett golyókkal 
válaszoljunk. A hatalom a mi kezünkben van. És arra fogjuk felhasználni, hogy meg is 
maradjon a mi kezünkben." Ernest válasza: az erőszakra a munkásság is erőszakkal felel 
majd. 

Küszöbön áll az újabb gazdasági válság, az elbocsátásokra és a csökkenő bérekre a 
munkásság a sztrájkfegyvert veti be. A Vaspata igyekszik félelmet kelteni: a munkások 
közé lövet, s szabadon garázdálkodik a Fekete Század, ez a kegyetlen csendőralakulat. 
Avis édesapját is, aki csupán mérsékelt baloldali, elbocsátják az egyetemről, házukat 
pedig elkobozzák. A munkás-megmozdulásokat elfojtják, s az iparbárók most már a kis- 
és középtőkések tönkretételére törnek. Röviddel azelőtt a "mérlegvacsorán" Ernest már 
megjósolta, milyen sors vár rájuk, ha önzésüknek engedve nem csatlakoznak a 
szocialistákhoz. "Hatalmas tőkéscsoportok lépnek a porondra - figyelmezteti Ernest a 
középosztály képviselőjét, Calvint -, vasmarkukban összeroppan a kistőkés és a 
kisvállalkozó. A vasúti tröszt, az olajtröszt, a széntröszt, az acéltröszt felosztják maguk 
között az országot. Hamarosan megeszik magát is szőröstül-bőröstül, kis tőkéjéből, kis 
profitjából nem marad semmi... Felháborodik azon, amit a trösztök nagyban csinálnak, 
holott ugyanazt akarja csinálni kicsiben." Everhard ellenzi a trösztök megszüntetését, a 
géprombolást, mivel csakis ezekkel lehet létrehozni azt a tömegtermelést, amely képes 
lesz majd minden szükségletet kielégíteni. A trösztöket a munkásság ellenőrzése alá kell 
vonni. Ennek a gazdasági szervezetnek az ésszerű felhasználása nélkülözhetetlen ahhoz, 
hogy majdan - s Everhard gondolkodásában itt jól tetten érhető a marxi gondolat - a 
javak visszaalakuljanak szabad, mindenki számára egyaránt elérhető javakká. 


A  Vaspata  hatalomátvételét a szocialistáknak még átmenetileg sikerül 
megakadályozniuk. Tömegsztrájkkal meghiúsítják az Egyesült Államok és Németország 
közötti háborút, amelynek célja a piacszerzés lenne. A nagytőkés, bankárplutokrácia 
azonban tanul a leckéből. Megvásárolja a legjelentősebb szakszervezeteket, így megtöri 
a szakszervezeti mozgalom egységét, s a szervezett munkásokat kijátssza a 
szakképzetlenek tömegeivel szemben. A farmereket tönkreteszi, földjeiket a 
monopóliumok kezére juttatja, a földönfutó gazdák pártját pedig felmorzsolja. A 
Vaspata eltiporja a szocialista pártot is: félszáz képviselőjükét bebörtönzi, földalatti 
mozgalmuk ellen pedig irtóhadjáratot indít. Ernest elváltoztatja külsejét, és Avisszel 
együtt beépül a Vaspata szervezetébe. így szerezhet legjobban tudomást a plutokraták 
terveiről, s szervezheti meg a föld alól a forradalmat. 


A Vaspata tudomást szerez a készülő felkelésről, s kap az alkalmon, hogy végleg 
leszámoljon a baloldallal. A forradalom előkészületei még nem fejeződtek be, amikor a 
Vaspata elszigetelt és szervezetlen lázadást robbant ki Chicagóban. "Alattomos 
ravaszsággal eszeltek ki a dolgot. Néhány héten át gyalázatosán bántak az egész 
lakossággal, még a kivételezett kaszt tagjaival is. A sötét mélység népét addig gyötörték, 
míg fel nem rázták türelmes eltompultságából." A nyomortanyák népe veszi kezébe a 
várost, őket gyilkolják le hideg tervszerűséggel a Vaspata zsoldosai. Ernest a vereség 
okát abban látja, hogy a hivatásos forradalmárok nem jutottak el időben a városba, s 
nélkülük a "csőcseléknek", melyről Ernest és Avis is lenézéssel beszél, nem volt esélye 
a győzelemre. "Terveinkben - hangzik az eredeti elképzelés - számoltunk a sötét 
mélység népével is, a szervezetlen állatemberekkel: megrohanják uraik tündérpalotáit, 
gyilkolnak, pusztítanak, rabolnak. A zsoldosok gépfegyverei persze majd lekaszálják 
őket... Amíg egymással lesznek elfoglalva, az öntudatos forradalmárok folytathatják 
terv-szerű munkájukat, és kezükbe ragadhatják a kormány gépezetét." Jack Londonra 
érezhetően hatottak a századfordulós politikai gondolkodás elitelméletei: ha "képzett" 
vezetők nem állnak a tömeg élére, akkor az csak "gyülevész had", s romboló ösztönei 
bármilyen irányban mozgósíthatóak. 

A felkelés bukása után a Vaspata diktatúrája köszönt be, a parancsuralom lidércvilága. 
S ekkor szakadnak meg Avis Everhard feljegyzései is. "Everhardnét - tudatja velünk az 
ardisi kiadó szerkesztője - valószínűleg hirtelen figyelmeztették, hogy a zsoldosok 
közelednek. Csak annyi ideje volt hogy a kéziratot gondosan elrejtse, aztán elmenekült 


vagy talán elfogták." Ernest Everhard halálának körülményei homályban maradnak 
tehát, csakúgy, mint a Második Felkelés eseményei. 


A Vaspata olvasóját leginkább a művet fűtő indulat hevessége ragadja meg. London 
akkor igazán lendületes és meggyőző, amikor a chicagói nyomorról ír, s a "mélység 
népének" felkeléséről. A Chicagói Kommün leírása méltán lett világhírű, s vívta ki - 
mások mellett - Anatole Francé csodálatát. London mestere a nagy társadalmi 
kataklizmák ábrázolásának, amikor az emberekről leválik a szervezett lét által rájuk 
került maszk, s az eredendő vadság állapotába zuhannak vissza. Szociáldarwinizmusa 
ekkor a legszembeszökőbb: számára a harc a fontos, mely egyszerre vonzza és taszítja. 
A mélység népéről és megsemmisüléséről adott beszámolója az amerikai naturalista 
iskola csúcsteljesítményei közé tartozik. Amikor azonban kimozdul ebből a világból, 
gyakran úgy érezzük, mintha pamfletet olvasnánk, nem pedig szépprózát. így például 
azok a fejezetek, melyek a Vaspata hatalmának előtörténetét tárgyalják, inkább 
történelmi esszének tekinthetők, semmint drámai történésnek. Leírásai ilyenkor a 
korabeli "muckraker" újságírás átlagszínvonalán mozognak. 


Hősei sem igazán hús-vér figurák. Ernest Everhard a  nietzschei-londoni 
félisteneszmény — megtestesülése, s "emberfeletti" — mivolta inkább gyengíti 
cselekedeteinek hitelét. A szájába adott súlyos szavak is hatásosabbak lennének, ha 
olykor - így az Avisszel való kapcsolatában - meghittebb, mindennapibb árnyalatok is 
átszőnék. Avis sem több, mint a viktoriánus kor nőideálja: a férjét mindig és minden 
körülmények között csodáló asszony. Londonból hiányzik az a képesség is,? hogy a 
jelen világából kinövő újat folyamatában ragadja meg, s ne érje be pusztán a kettő 
erőltetett szembeállításával. A Chicagói Kommün leírásakor - bár a fejezet címe ezt 
ígérné - semmit sem tudunk meg például arról, hogy miként működött ez a hatalmi 
forma. Hasonlóképpen a. Vaspata parancsuralmáról is csak ködös általánosságokban 
beszél. Ennek ellenére A Vaspatá-t a minden során átütő szenvedély fölébe emeli a 
kortársak hasonló írásainak, s London jövővízióját mindmáig nemigen tudta még 
felülmúlni senki. 


A Vaspata azonban végül is nem lett a baloldal Tamás bátya kunyhója. Fogadtatása 
meglehetősen hűvös volt. Csak a Világ Ipari Munkásai és a Szocialista Párt 
szélsőbalosai üdvözölték lelkesen. Ám bírálatot is kapott tőlük: nehezményezték, hogy 
a regény nem a forradalom győzelmével végződik, mi több, ez majd csak a távoli 
jövőben következik be. A Szocialista Párt mérsékeltjeit viszont az zavarta, hogy London 
a baloldal törekvéseit az erőszakkal kapcsolta össze. Megrótták az írót, hogy a 
társadalmi változás "vérzivataros" elméletével rokonszenvezik. A bulvársajtó sem volt 
kíméletesebb hozzá. "Egerészölyv-tehetségnek" nevezték, aki "természetétől fogva csak 
arra képes, hogy az ördögiben, a szemérmetlenben és a megbotránkoztatóban 
vájkáljon." 

Jack Londont elkedvetlenítették a kritikák, főként a baloldalról jövő bírálatok. 
Ugyanakkor szüntelenül ott munkált benne az a félelem is, hogy radikalizmusa miatt az 
újságok, a kiadók egy napon megtagadják majd műveinek megjelentetését. Leveleiből 
kiderül, milyen betegesen félt attól, hogy ismét visszasüllyed a nyomorba. 

Az 1910-es évek elejétől a megbántott író mind több ellenérzéssel figyelte, hogy 
pártja a politikai harc alkotmányos útját választja. Ennek legkiábrándítóbb jelét abban 
látta, hogy a Szocialista Párt sikerei csúcspontján, 1912-ben, elfogadta az alapszabályzat 
módosítását, amely alapján a "közvetlen akciók" hirdetőit ki kell zárni soraikból. 
London a végcélt akarta, a bérharcot és a parlamenti képviseletet csak az első 
lépéseknek tekintette. Ezért is élénkült meg mindinkább érdeklődése a "közvetlen 
akciókkal" harcoló oroszországi eszerek iránt. 1916 tavaszán lemondott párttagságáról 
tiltakozásul amiatt, hogy a szocialisták ellenezték Amerika belépését a világháborúba. 
Jack London a háborúban a nagy tisztítótüzet látta, amely ismét rendkívüli súlyt ad az 
emberi társas lét három alapelvének: a szerződésnek, az egyetértésnek és a 
kötelességnek. 


Valószínű, hogy a háború inkább csak ürügy volt már számára a pártból való 
kilépéshez. Az 1910-es években mindinkább a vidéki élet és a föld megtartó erejének 
hirdetője lett. "Ha visszatérünk a földhöz, megoldhatók lesznek a ma nagy gazdasági 
gondjai." Uradalmát önellátó, autonóm kommunává akarja fejleszteni, követendő példát 


mutatva mindenkinek. íróként is szakít A Vaspata indulatával Hold völgy című 
regényében (1913), melynek egykor harcos munkáshősei földbirtokosként találnak rá a 
boldogságra. 

Jack London írói pályáját, akárcsak őt magát, a végletek uralták, hol remekművek 
kerültek ki tolla alól, hol olcsó fércmunkák. A Vaspata, bármily meglepően hangzik is, a 
két véglet között helyezkedik el. Találóan mondta róla egyik mai kritikusa: "Végül is ne 
annak alapján ítéljük meg A Vaspatá-t, hogy Jack London mit nem látott meg benne 
előre, hanem inkább azt méltassuk, mennyi mindent megjósolt a jövő fordulataiból." 

